BISERICA EVANGHELICĂ ROMÂNĂ 


AM TRĂIT ATITEA MINUNI 
Viaţa şi activitatea lui Teodor Popescu 


BUCUREŞTI 


Cuvînt înainte 

Sîntem înconjurați de un nor mare de martori ai lui Dumnezeu. Unii păşesc cu noi încă prin viaţă, privind 
țintă la Căpetenia şi Desăvîrşirea credinţei lor; alţii au trecut de pragul acestei vieți, şi-au sfîrşit alergarea 
pe pămînt şi, din slava în care credinţa în Mielul Sfînt i-a aşezat, aşteaptă să se împlinească numărul celor 
aleşi. 

între ei este fără îndoială şi Teodor Popescu. A fost ales de Dumnezeu să aprindă o lumină în ţara noastră, 
s-o ţină sus şi s-o răspîndească cu toată puterea: este vorba nu de o lumină pieritoare, ci de lumina veşnică 
a Evangheliei, vestea bună a împăcării omului cu Dumnezeu prin jertfa Domnului Isus. lată o lucrare 
măreaţă cu adevărat, o înălțime la care nu poţi ajunge decît pe aripile unei credinţe vii, adevărate, în 
Mîntuitorul personal. 

Ce a însemnat această lucrare pentru ţara noastră, o va spune veşnicia. Pînă atunci însă, credincioşii au 
datoria s-o ducă mai departe. Ei sînt chemaţi să se apropie de suflete aşa cum se apropia Teodor Popescu. 
Pentru el, frumosul nu înseamnă contemplarea pasivă ci activitatea stăruitoare. El avea în faţă nu frumosul 
limitat, ci frumosul infinit suprem: pe Isus Cristos, numit de Scriptură „cel mai frumos dintre oameni" şi 
de un cîntec creştinesc „singura înţelepciune", cîntec pe care îl cînta adesea. 

Această înţelegere îl făcea să ridice mai sus, pe o treaptă mai înaltă, tot ce a dat Dumnezeu ca 
binecuvîntare poporului nostru. 

Cîtă măiestrie şi dragoste de oameni în tablourile lui Grigorescu ... Ciobanilor care l-au inspirat pe 
Grigorescu, Teodor Popescu le arăta nu numai chipul lor (desigur sufletesc), dar le şi întindea mîna, 
vestindu-le Evanghelia şi 

adeverindu-le că Domnul Isus poate face din nişte ciobani păcătoşi - copii ai lui Dumnezeu. 

Cîtă duioşie, ce simţire adîncă în muzica lui Enescu. Nu ştim în ce măsură ea l-a mişcat pe Teodor 
Popescu, dar ştim că muzica cea mai frumoasă, cîntul cel mai plăcut, mai vesel şi mai ales i-a răsunat 
mereu în inimă şi a însoţit peste tot lucrarea lui: cîntarea de slavă adresată Mîntuito-rului şi Domnului Isus 
Cristos. 

Pilda vieţii lui Teodor Popescu a rămas vie pentru cei credincioşi; ea este un îndemn la o tot mai strinsă 
legătură cu Mîntuitorul. 


I. TRADIȚIA FAMILIEI 


1. în casa părintească 

Tradiţia istorică afirmă că prin ţara noastră, prin Dobro-gea, ar fi trecut Andrei, apostolul Domnului 
Cristos şi ar fi început lucrarea de luminare a sufletelor, de aducere a lor la Dumnezeu. E mult de atunci. 
Astăzi deşi merge vorba că sîntem creştini din moşi-strămoşi, realitatea este că pentru cei mai mulţi 
Dumnezeu este un străin sau un Dumnezeu de duminică sau de zile mari. Cu privire la această stare de 
lucruri, Teodor Popescu avea să mărturisească mai tîrziu: „Toată credinţa poporului nostru este cuprinsă în 
nişte forme lipsite de viaţă. O dovadă despre acest adevăr o dă şi mulțimea crucilor. Căci, deşi crucea se 
vede aşa de des, nu ştiu dacă la zece mii vei găsi unul în a cărui viaţă sensul crucii să-şi aibă adevăratul lui 
rost. Creştinismul zilelor noastre este un creştinism fără Evanghelie, şi acesta numai creştinism nu mai 
este. Este doar un nume, o firmă şi nimic mai mult. Astăzi Isus este un necunoscut. în locul Lui în 
bisericile numite creştine au venit învăţăturile oamenilor, iar Cristos cel viu a rămas necunoscut." 
Adevărul privitor la dragostea lui Dumnezeu, la harul Lui, exista de veacuri în cărţi biblice scrise de mînă 
sau tipărite, însă era „ascuns sub obroc". Din nefericire, puţinii bărbaţi în stare să descifreze aceste cărți nu 
bănuiau ce comoară au lîngă ei, iar mulţimea, care nu ştia carte, nu avea posibilitatea să ajungă pînă la 


cuvintele Scripturii. Atîţia oameni temători de Dumnezeu se mulțumeau doar să sărute scoarţele Sfintei 
Cărţi. Cît de adevărate sînt cuvintele prorocului: „Poporul piere din lipsă de cunoştinţă!" 

în întunericul care a stăpînit la noi în privinţa cunoaşterii Domnului Isus au fost însă şi oameni care, sub 
influenţa unora din cuvintele Scripturii risipite prin slujbele religioase sau prin cărți, au putut străbate 
negura şi au găsit mîntuirea personală în Cristos cel răstignit pentru noi şi a noastră mîntuire. Dumnezeu 
Şi-a avut în -toate timpurile oamenii Săi, care credeau într-adevăr în Cristos, credincioşi necunoscuţi de 
mulțime, şi totuşi „binecunoscuţi" de El. Erau izolaţi, dar veşnicia ni-i va descoperi şi-i vom cunoaşte. 

în alte ţări creştine în secolul XIX au avut loc mari treziri religioase. Aceste treziri nu erau altceva decît 
reîntoarcerea la viaţa şi învăţătura Scripturii. Această reîntoarcere la credinţa şi viaţa primilor creştini era 
necesară deoarece creştinătatea n-a rămas la viaţa sfîntă şi curată de la început. „Cu ea - avea să spună 
Teodor Popescu - s-a întîmplat ce se întîmplă cu o apă curgătoare. La izvoare este limpede şi curată dar, 
după ce a făcut cîteva sute de kilometri, nu mai este aceeaşi. în munţii Muscelului, Dîmboviţa este curată, 
încît vezi pietrele în fundul apei. Dar cum arată ea, aici, la Bucureşti? Este de nerecunoscut! Tot aşa este şi 
cu creștinătatea!" 

Adierea binefăcătoare a trezirii a pătruns şi la noi. Adevărul mîntuirii prin credinţă a ajuns să fie cunoscut 
de unii credincioşi purtînd numele de baptişti sau de creştini după Evanghelie. Adevărul acesta era preţios; 
totuşi ne-fiind izvorît din nevoile noastre spirituale nu dădea destule roade, nu era dinamic. Astfel nu a 
fost scoasă în evidenţă cu claritate mîntuirea personală numai prin credinţa în jertfa de pe cruce. Poporul 
nostru avea nevoie de propovă-duirea clară a adevărului că Isus este deajuns pentru mîntuirea sufletului şi 
pentru o viaţă curată. 

Dumnezeu a lucrat potrivit acestei nevoi şi a ales un om, care, fără vreo influenţă străină, s-a întors la 
Dumnezeu mai întîi el, şi apoi a devenit o unealtă folositoare pentru 

trezirea multor suflete şi pentru o bună înrîurire asupra celorlalte cete de credincioşi de la noi din prima 
jumătate a secolului XX. Un fapt deosebit privitor la Teodor Popescu este acesta: el s-a întors la 
Dumnezeu fără mijlocirea vreunui om, ci datorită lucrării directe făcute de Dumnezeu asupra lui, credinţa 
în Domnul Isus împodobindu-i apoi sufletul cu trăsăturile alese ale unui adevărat creştin. Năzuind mereu 
spre o tot mai mare asemănare cu chipul Domnului Isus, sufletul lui a fost îmbogăţit cu „roadă Duhului 
Sfrnt", care i-a dat autoritate nu numai în predică, ci şi în relațiile particulare cu credincioşii şi cu oricine 
avea de-a face. 

Teodor Popescu s-a născut la 12 ianuarie 1887 în Comuna Dumbrava, numită pe atunci Netoţi, comună 
din raionul Ploieşti, situată la vest de pîrîul Rădila, un afluent al lalomiţei, la o distanţă de aproximativ 16 
km sud-est de oraşul Ploieşti şi la 10 km nord de Valea Ialomiţei. 

Dumbrava este aşezată în lunca largă şi bogată în vegetaţie dintre Teleajen şi Cricovul Sărat, la o 
altitudine de 120 metri. Teleajenul, Rădila, iar mai la răsărit Cricovul Sărat şerpuiesc alene pe suprafaţa 
cîmpiei, descriind meandre largi printre pilcuri de sălcii şi arini, care dau o notă de pitoresc peisajului 
monoton, dar odihnitor al regiunii. Malurile umede ale pîrîiaşului Rădila sînt umbrite de zăvoaie şi 
dumbrăvi, păduri de arbuşti. 

Probabil că numele dat satului (Dumbrava) vine tocmai de la prezenţa vegetației de dumbrăvi, în care îşi 
au cuiburile felurite păsări de pădure, printre altele şi privighetori. 

Tatăl lui Teodor Popescu se numea Gheorghe Ionescu. Era originar din comuna Tomşani-Prahova. în 
Dumbrava s-a stabilit împreună cu soţia lui, Elena Ionescu, cu prilejul numirii sale ca preot în acest sat. Pe 
atunci în Dumbrava era o biserică de lemn. Tatăl lui Gheorghe Ionescu fusese Şi el cîntăreţ la o biserică de 
ţară. Tîrziu, cînd Teodor Popescu s-a întors la Dumnezeu, a constatat că părinţii lui 

erau oameni străini de Evanghelie. Deşi erau oamnei morali, uneori luau în glumă chiar lucruri foarte 
serioase. 

„Tatăl meu era un om tare mîndru", mărturisea Teodor Popescu. „De altfel tot neamul nostru este alcătuit 
din oameni mîndri. Cocoş ca al lui să nu mai fie, să bată pe toţi cocoşii. Gîscan ca al lui să nu mai fie. Cal 
ca al lui să nu mai aibă altul în sat. Copii ca ai lui să nu mai aibă altul." Era un om gospodar, muncitor, 
căuta să fie de folos pe lîngă casă, ori de cîte ori nu era reţinut de treburile parohiei. Se ocupa şi de copii, 
le spunea o mulțime de istorioare. 

Elena Ionescu, soţia preotului din Dumbrava era la rindu-i fată de preot." Cînd s-a măritat cu Gheorghe 


Ionescu era orfană. Mai tîrziu Teodor Popescu spunea despre ea: „Pentru tata, mama avea o adevărată 
admiraţie. Pe toți preoţii putea să nu-i creadă, dar pe tata îl credea, îl aprecia şi nu-i ieşea din cuvînt. 
Mama era mai temătoare de Dumnezeu, dar nu avea nici ea cunoştiinţa adevărului." 

Teodor a fost al treilea copil. Părinţii nu s-au gîndit că numele de Teodor înseamnă în limba greacă „darul 
lui Dumnezeu". Cînd a fost declarată la primărie naşterea lui, notarul a trecut din greşeală numele de 
Popescu, în loc de Ionescu, cum se numeau părinţii. O fi zis: e încă un băiat al popii! Şi aşa i-a rămas 
numele pentru toată viaţa: Teodor Popescu. 

Cînd I-a văzut că este băiat, mama a fost nemulțumită pentru că cei doi copii dinaintea lui erau tot băieți. 
A zis: tot băiat şi el! Dar după el au urmat şase fete la rînd şi apoi încă un băiat. 

Teodor semăna cu mama atît la înfăţişare cît şi la suflet. Deşi a devenit voinic cînd s-a făcut mare, cînd era 
mic a fost un copil firav. De multe ori a fost bolnav. Vreo şase săptămîni a plîns ziua şi noaptea, de nu mai 
ştia mama ce să-i facă. Avea probabil ceva la stomac. Dar cînd s-a făcut mare, spunea mama lui, a fost cel 
mai bun copil. 

Teodor Popescu a avut o copilărie liniştită. De obicei se juca cu cercul. Copiii nu erau ţinuţi din scurt de 
părinţi, astfel că se jucau în voie. Mama era ocupată cu treburile, fiind împovărată cu o familie grea. 
Destul de săraci cînd s-au căsătorit şi, avînd o mulțime de copii, părinţii lui au căutat să-şi facă şi o 
oarecare situaţie. 

Unul dintre fraţi, loan, care era cu doi ani mai mare decît Teodor, i-a fost şi cel mai apropiat prieten: cu el 
se juca de obicei, cu el mergea la gîrlă, unde-şi petreceau mult timp împreună şt cu alţi copii. 

„Cînd eram copil - spunea Teodor Popescu - dacă trecea vreo turmă de oi prin sat, era pentru mine o 
privelişte care mă mişca nespus. Cum behăiau mieii după mamele lor! Aceasta îmi lăsa o mare tristeţe în 
suflet." 

Nu avea nici şase ani cînd în sat a apărut holera. Cînd Teodor vedea pe toţi ai lui rostind cu groază numele 
de holeră, se îngrozea şi el. Pentru el holera era ceva rău de tot. Un fel de stafie, moartea însăşi, de care, ca 
să scapi, trebuie să fugi. Şi ar fi plecat toată familia din sat, dacă tatăl n-ar fi fost nevoit să rămînă în 
Dumbrava. 

Copil fiind, era cam mîncăcios. Pe soba din bucătărie mama punea mai mulţi pui la frigare; cîţi copii, atîţia 
pui. O dată Teodor s-a urcat să ciugulească dintr-un pui şi a căzut cu mîna într-o oală cu apă fiartă. S-a 
opărit foarte rău. Mama lui 1-a îngrijit cum s-a priceput şi în scurt timp rana s-a vindecat, rămînînd numai 
semn la mîna stîngă. 

Şcoala primară a făcut-o în Dumbrava. Clasa a IV-a a mai repetat-o odată Ia Ploieşti „ca să se întărească 
mai bine" pentru şcoala pe care avea s-o urmeze“. 

în Dumbrava Teodor nu L-a putut cunoaşte pe Domnul Cristos. Nu avea de unde să primească sămînţa cea 
bună, care să dea roade mai tîrziu. Nu ştia ce este rugăciunea, nu ştia ce înseamnă cîntecul creştinesc. 
Teodor Popescu obişnuia să spună: „La noi a fost sălbăticie în această privinţă”. 

Casa părintească, deşi a oferit copilului multe lucruri 

bune, totuşi nu a fost un Betel, adică un loc de întîlnire cu Dumnezeu. Alţi oameni ai lui Dumnezeu au 
amintiri sfinte din copilărie. Lui Teodor Popescu însă nu i s-a oferit nimic din lucrurile ţui Dumnezeu în 
anii copilăriei. Poarta cerului nu a găsit-o la Dumbrava. A rămas totuşi legat sufleteşte de locul unde s-a 
născut şi a copilărit. 

Mai târziu, deseori la fraţii din Ploieşti se ducea cu plăcere să vestească Evanghelia; erau mai aproape de 
Dumbrava. 

2. Anii de şcoală 

La Teodor Popescu, ca la toţi credincioşii, întîmplările mărunte din viaţă sînt o manifestare a intervenţiei 
lui Dumnezeu, care căuta să-l îndrume către Mîntuitorul. 

Fără să-şi dea seama, era mereu atras de Dumnezeu. Contactul cu Scriptura, avîntarea lui într-o lucrare 
religioasă omenească, gîndurile serioase care i s-au impus chiar din tinereţe, i-au netezit calea spre 
cunoaşterea personală a Domnului Cristos. 

„Nu nvam gîndit să urmez tradiţia familiei. Tata a hotărît să mă fac preot, aşa că n-am avut voie să-mi aleg 


eu cariera. Eu n-am urmat un plan bine socotit, ce anume să mă fac. Dacă ar fi fost după mine, la 2 - 3 ani, 
cînd am deschis ochii în seminar, m-aş fi făcut învăţător sau profesor. Să învăţ pe alţii, mi-ar fi plăcut. M- 
aş fi făcut profesor de orice materie, dacă ar fi fost după alegerea mea. Dar a trebuit să ţin tradiţia 
părinţilor mei şi să urmez teologia." 

Obiceiul preoţilor de la ţară era ca pe copiii lor să-i facă preoţi sau învăţători. Gheorghe Ionescu s-a ţinut 
după obicei. Pe Atanase, cel mai mare copil, I-a trimis la seminar, la Nifon. La fel a urmat seminarul şi 
ultimul băiat din familie, care a rămas apoi preot în Dumbrava, în locul tatălui. Doar loan, prietenul lui 
Teodor, a fost trimis la liceu. Fratele cel mare şi-a făcut carieră din preoţie, fiind un preot conştiincios la 
biserica Sfînta Vineri din Bucureşti. 

Gîndindu-se la faptul că a fost mînat de alţii să înveţe teologia, Teodor Popescu spunea la bătrîneţe: „Cred 
totuşi că aşa a fost planul lui Dumnezeu. Am mers la şcoala de preoţi ca orice elev. Faptul că mîna lui 
Dumnezeu m-a dirijat pe aici, este clar. Dar abia mai pe urmă m-am convins eu de mîna lui Dumnezeu!" 
S-a dus la seminar la Curtea de Argeş. în seminar a 

intrat foarte slab fiziceşte. La început nu putea nici să se țină pe paralele. însă aerul bun de la Curtea de 
Argeş i-a făcut bine, 1-a fortificat. între timp seminarul de la Curtea de Argeş s-a desfiinţat şi atunci s-a 
mutat la seminarul Central din Bucureşti. 

Nu se simţea bine departe de casă. Totuşi trebuia să stea la internatul seminarului. Chiar şi la bătrîneţe îşi 
amintea de sentimentele pe care le avea cînd trebuia să plece de acasă. Explicînd cîteva cuvinte din loan 
16, spunea: „Cînd copiii se despart de părinţi ca să meargă la şcoală, undeva departe, despărţirea este 
tristă. Cel puţin aşa era cu mine. Qnd însă în vacanţă îi vedeam din nou, bucuria era mare." Fiind mai tot 
timpul la şcoală, departe de casă, ceilalți copii mai mici, surorile lui, au ajuns să-l cunoască doar ca pe 
„nenea". 

într-una din primele vacanțe, petrecute la Dumbrava, a găsit pentru prima oară un Nou Testament. „Cărţile 
pe care le avusesem în şcoală, noi le duceam pe toate în pod. Tata acolo le ţinea. Eu căutînd printre ele, am 
dat peste un Nou Testament, ediţie sinodală. L-am luat în mînă şi mi-a plăcut mult deşi nu ştiam ce 
cuprinde. L-am strîns la pieptul meu. Cine l-o fi pus în pod, nu ştiu. L-am citit cu interes. Avea un limbaj 
greoi, dar totuşi destul de înţeles pentru mine. Era o traducere a sinodului, un amestec de litere noi şi vechi 
(latine şi chirilice). Era de la cineva din Cernăuţi. Mă izbea tot ce citeam, dar nu aveam pe cine să întreb 
ceva. Am căutat şi eu, dar nu mi-a fost nimeni îndrumător. Părinţii nu ne sileau să citim cărți religioase, ne 
lăsau să avem toată libertatea ... Tatăl meu nu putea sa-mi dea îndrumări în teologie, pentru că nu se ridica 
mai 

1A3 n PfeOt de xn §i "U Se Hdica mai SUS în 

tristeţe: „în şcolile 12 

nimeni nu-i învaţă pe elevi despre ce am citit aici. Cât timp am fost într-o astfel de şcoală, habar n-am avut 
de aşa ceva. Despre Cuvîntul lui Dumnezeu am învăţat multe, dar Cuvîntul lui Dumnezeu însuşi nu-l 
citeam, nu aveam nici un interes pentru el." 

Din'cauza ignorării Scripturii, în aceste şcoli, majoritatea elevilor care terminau seminarul ajung să se 
plictisească de meseria lor, de ceea ce ar fi trebuit să fie un apostolat. De aceea viața spirituală a 
enoriaşilor nu reprezintă o preocupare primară pentru ei, iar mulți „seminarişti” intră chiar de pe băncile 
şcolii în rîndurile necredincioşilor declaraţi. 

Teodor Popescu şi-a petrecut tinereţea în condiţiile vieţii de seminar. Totuşi mărturisea că n-a avut nici o 
perioadă în care să se fi îndoit de existenţa lui Dumnezeu. Existau curente contra Scripturii, dar avea la 
îndemînă imediat combaterea lor. Şi îi plăceau foarte mult disputele pe această temă. 

în timpul seminarului n-a întîlnit figuri bisericeşti care să-l impresioneze, pe care să şi le ia ca model de 
viaţă, nici din literatură, nici dintre profesori. I-a plăcut oarecum de loan Chrisostom şi de Vasile cel 
Mare, dar-numai pentru un timp. N-a avut profesori care să-l entuziasmeze. De asemenea nici colegi. „N- 
am întâlnit, între colegii mei, unul măcar care să aibă temere de Dumnezeu. Nici unul nu-şi făcea cu 
pasiune meseria. N-am rămas prieten cu nici unul dintre ei." Acelaş lucru îl spune şi în volumul de predici 
„Isus vă cheamă": „Eu însumi am avut colegi de şcoală care nu se sfiau să se laude cu păcatele lor. Şi cu 
cît purtarea lor era mai neruşinată, cu atît se socoteau mai viteji şi mai de laudă." 


La seminar Teodor Popescu a dus viaţa obişnuită a unui elev studios. îşi vedea de cartea care i se 
recomanda. Pe la patrusprezece ani a venit în legătură mai îndeaproape cu literatura. Aceasta a fost o 
perioadă în care i-a plăcut mult 

să citească. Citea ce găsea în biblioteca şcolii, deşi nu prea erau condiţii bune de citit. „Cînd mă judec pe 
mine însumi, văd cum s-a apropiat harul lui Dumnezeu de mine şi cred că între lucrurile de care s-a folosit 
EI pentru întoarcerea mea la El este şi faptul că mi-a sădit în suflet o mare admiraţie pentru cei dintîi 
creştini. Cînd am citit romanul „Quo vadis", mi-a rămas în inimă o mare admiraţie pentru cei dintîi 
creştini. Pe atunci nu bănuiam că harul lui Dumnezeu va lucra şi asupra mea şi mă va aduce în aceeaşi 
familie a copiilor lui Dunnezeu." 

Una din întîmplările care i-au răscolit cel mai mult sufletul în anii tinereţii, a fost moartea fratelui său 
loan, pe care îl iubea cel mai mult dintre toţi fraţii. Amintirea morţii lui loan i-a rămas neştearsă şi la 
bătrîneţe; uneori şi în predici istorisea impresiile pe care le-a avut în această împrejurare. „Eram de vreo 
paisprezece ani cînd a murit fratele meu. A murit bolnav de tuberculoză. Noi nu ştiam că este bolnav, dar 
ne-am pomenit că a avut o hemoptizie, şi de atunci din toamnă pînă în iarnă, tot bolnav a fost. A murit 
iarna. Pe mine m-a cuprins un fior, un dor de fratele meu şi mult aş fi dorit să-l mai văd. în timpul verii 
am ieşit în grădina casei părinteşti, mă plimbam şi mă întrebam: o mai fi ceva? N-o mai fi? Unde o fi 
fratele meu? Mă uitam în sus spre stele, dar ele nu-mi spuneau nimic. Dacă mă uitam spre pămînt, nici el 
nu-mi spunea nimic. în mine însumi iar nu aflam nimic şi eram în totală neştiință. Dar pentru mine s-a pus 
în mod precis atunci problema existenţei viitoare. Mi-am pus întrebări, dar nu puteam să dau vreun 
răspuns." 

Oamenii nu se obişnuiesc cu ideea morţii, cu toate că de mu de ani omenirea are de-a face cu ea. De ce? 
Pentru că omu n-a fost făcut să moară. Dumnezeu a pus în inima omului gindul veşniciei şi de aceea omul 
nu se poate împăca cu ideea morţii. 

Preocupările din şcoală n-au reuşit să-l facă să nu simtă 

durerea despărțirii de fratele său. 

Ca elev învăţa cu sîrguinţă; îşi făcea datoria. Dintre toate materiile din seminar, tot Noul Testament 1-a 
atras mai mult, fără să aibă vreun profesor mai priceput ca la alte materii. 

în seminar nu se făceau exerciţii de predică. Seminariştii predicau numai cînd le venea rîndul. Elevul 
Teodor Popescu se distingea printre colegi în ceea ce priveşte predica, însă el nu punea preţ prea mare pe 
faptul că se prezenta mai bine ca alții. 

La sfinţirea noii biserici din sat - făcută în locul celei de lemn prin strădania părintelui G. Ionescu - 
seminaristul Teodor Popescu a ţinut o predică bine apreciată de sătenii care o ascultaseră. 

„Dacă aş fi ştiut că voi fi credincios, aş fi învăţat cel mai bine limba greacă, aş fi avut ambiția să nu fiu 
întrecut în limba greacă. N-a avut nici cine să-mi dea îndrumări. Dorinţa aceasta am avut-o cînd eram prin 
clasa a cincea. M-am apucat să învăţ, dar nu aveam unde să învăţ. învăţam în nişte săli unde erau condiţii 
proaste-de studiu. Se preda la seminar limba greacă, aveam un profesor învăţat, Vîntu, însă nu era bun 
pedagog, nu ştia să ne înveţe." 

Impresiile destul de puternice pe care le-a avut cu ocazia despărțirii de fratele său, n-au produs vreo 
schimbare în sufletul lui decît pentru scurt timp. Era tînăr şi îşi ducea viaţa aşa cum credea el. Nici vorbă 
să se intereseze de voia lui Dumnezeu, de ce spune Scriptura. Spunea mai tîrziu: „Biblia n-am citit-o decît 
prin clasa a V - a şi am citit-o cu un duh drăcesc în mine. Din Cîntarea Cîntărilor luam lucrurile aşa cum 
sînt scrise ele acolo. Şi rîdeam uneori de ce se scria în Biblic." 

L Totuşi în afara orelor de şcoală, tinereţea i-a fost liniştită, n-a fost zvăpăiată. Nu s-a avîntat într-o viaţă 
de păcat. De fapt mult mai târziu s-a oprit asupra ideii de păcat. I-a plăcut dansul. Sportul nu prea. 
Petreceri nu făcea cu 

ceilalți tineri, nu era înclinat spre o viaţă mondenă. Dar viaţa morală pe care căuta s-o ducă, nu era izvorită 
din credinţa în Domnul Cristos, ci era o chestiune de educaţie, de caracter. 

în 1907 a terminat seminarul şi s-a înscris imediat la Facultatea de Teologie din Bucureşti. De fapt nu 


putea avea parohie în Bucureşti, dacă nu urma şi facultatea. „în timpul facultăţii am pătruns în problemele 
religioase numai cît îmi oferea cartea pe care trebuia s-o învăţ. Parcă m-aş fi ocupat de ceva străin. 

Ca şi în seminar între profesorii de la facultate nu era nici unul cu temere de Dumnezeu. Singurul care mai 
impunea era Mihălcescu, mitropolitul de mai tîrziu al Moldovei, un om cult. Deşi era profesor de teologic, 
Mihălcescu nu înţelegea dumnezeirea Domnului Cristos; avea totuşi unul din cursurile cele mai clare. El 
făcea teologie dogmatică şi scria foarte plăcut, te delecta intelectualiceşte. De pildă, dovezile pe care le 
aducea el despre existenţa lui Dumnezeu sînt frumoase. Probabil că şi izvoarele din care se inspira erau 
bune. Mihălcescu ştia bine limba germană şi i-a împrumutat şi lui Teodor Popescu unele cărţi bune, din 
care n-a înţeles prea multe. în ce priveşte cunoaşterea limbilor străine, Teodor Popescu s-a obişnuit 
îndeosebi cu germana. Franceza a învăţat-o singur, pentru că vedea prin librării tot felul de cărți în limba 
franceză. Şi cum era pretenţios cu sine însuşi, s-a gîndit că nu se face ca să nu ştie şi el franțuzeşte. Aşa a 
învăţat franceza, mai mult din ambiţie. 

A învăţat foarte bine teologie; a excelat Ia facultate cînd a dat ultimul examen. Cei ce l-au ascultat au 
rămas miraţi de bogăţia cunoştinţelor lui şi de felul cum le spunea. 

Mai tirziu, după ce s-a întors la Dumnezeu, gîndind la telul cum şi-a trăit tinereţea, spunea într-o adunare 
de tineret din Bucureşti: „Dacă aş mai fi tînăr ca dumneavoastră, cum mi-aş duce viaţa ? Altfel mi-aş 
duce-o, nu aşa cum am 

dus-o. La vârsta de cincisprezece, douăzeci de ani, eu nu-L cunoşteam pe Domnul Cristos. Cu'experienţa 
pe care o am acum, dacă aş începe iar viaţa să zic de la cincisprezece ani, altfel ar fi citirea Cuvîntului, 
rugăciunea, legătura frăţească, altfel ar fi toată viaţa mea. Dar vremea nu se întoarce înapoi. Slavă 
Domnului că, datorită sîngelui Domnului Cristos, am siguranţa că păcatele îmi sînt iertate. Aceasta nu mă 
împiedică însă să-mi zic: Bine ar fi fost să fi cunoscut pe Domnul Isus mai devreme. Mult mai sus ar fi 
fost viaţa mea, îndrumarea mea." 

3. Preot ortodox in Bucureşti 

„Nu mă puteam face preot dacă nu mă căsătoream", sînt cuvinte spuse de Teodor Popescu. 

Avea vreo 24 ani cînd s-a căsătorit cu Atena Ionescu. Nu ştim cum a cunoscut-o. Atena era cu 5 ani mai 
mică decît el. Era fiica preotului Constantin lonescu, de Ia biserica Cuibul cu Barză. Teodor Popescu şi-a 
iubit foarte mult soţia, însă avea un fel al lui de a fi; nu îşi exterioriza totdeauna sentimentele şi arăta o 
dragoste reţinută, dar statornică. 

Ea era o soţie bună, iubitoare. Au avut trei copii foarte repede unul după altul: pe Paul - băiatul cel mai 
mare şi apoi două fete: Eufenia şi Ileana. Mama copiilor era o fire plăpîndă, suferindă. 

După ce a terminat teologia, Teodor Popescu a fost numit preot în anul 1912 la biserica Cărămidarii de Jos 
din Bucureşti, în cartierul Frânt, cu concursul socrului său. „Bietul socru-meu a urmărit să fiu aici şi m-a 
plasat în Bucureşti". După scurt timp a murit socrul lui, Constantin lonescu, iar Teodor Popescu a fost 
mutat în locul lui la biserica Sfîntul Ştefan „Cuibul cu Barză" de pe strada Știrbei Vodă. 

Teodor Popescu a fost un preot care se bucura de un nume bun, foarte bun chiar, prin viaţa morală pe care 
se străduia s-o ducă şi prin activitatea pe care o desfăşura. Era cunoscut ca un om temător de Dumnezeu 
cu preocupări şi gînduri serioase. Te atrăgea cu blîndeţea lui firească şi cu atenţia pe care o acorda 
necazurilor şi întrebărilor fiecăruia. Deşi era un om mîndru, totuşi mîndria nu se manifesta ca înfumurare; 
de aceea era amabil şi cu cei de rînd şi era iubit de enoriaşi. 

Biserica lui era foarte mult frecventată, pentru că ţinea predici frumoase, chiar înainte de a se întoarce la 
Dumnezeu. Spunea prin 1949: „Am predicat şi pînă să vin la Domnul Isus, dar ce am predicat ? Legea, 
morala. Luam de pildă un viciu, cum ar fi beţia sau desfrînarea şi îl înfăţişam pe toate feţele. Omul asculta 
şi spunea: Da, da, aşa este! Sau luam o virtute: bunătatea, dragostea, dărnicia. Da, da, aşa este, zicea omul, 
încîntat că i se înfăţişează lucrurile într-un fel interesant." Domnul Cristos însă lipsea de cele mai multe ori 
din predică, iar despre mîntuirea săvârşită pe crucea de la Golgota, nici pomeneală. „Mai mult de treizeci 
de ani am trăit aşa cum trăiesc cei mai mulţi oameni. Mă socoteam învăţător al altora deşi eram sufleteşte 
orb, nu vedeam că la Golgota s-a arătat dragostea lui Dumnezeu." 

Din această vreme a început să vină în legătură cu suferința. Nici după aproape 50 de ani, nu uitase cum a 


ținut prima slujbă de înmormântare. „îmi aduc aminte cum am asistat pentru prima oară la înmormântarea 
unei copilite. Poate să fi avut un an. Era o fetiță aşa de frumoasă cum nu mai văzusem pînă atunci. Toţi 
cîţi erau acolo plîngeau. Cînd i-am văzut plîngînd, mi s-a tăiat şi mie inima şi am început şi eu să plîng cu 
ei. îi pusese mama ei nişte lapte stors într-un vas de ceară închis" ... Aşa a fost impresia de la prima 
înmormântare. „După aceea am luat parte la alte înmormîntări, iar simţul meu de părtaşie la durerea 
oamenilor mi s-a tocit. Vedeam durerea, dar n-o mai simţeam aşa de adînc ca la început." 

„Nu întîlnim în lume nimic mai des ca suferința. Nimic nu este mai răspîndit ca suferința. Mintea omului 
nu pătrunde nici de unde vine ea, nici cu ce scop vine ... Cum se împacă iubirea lui Dumnezeu cu 
mustrarea şi cu pedeapsa? Lucrul acesta chinuieşte pînă în zilele noastre pe toţi cei cu adevărat 
credincioşi. Suferinţa nu intră în socotelile lor, intră însă în socotelile lui Dumnezeu. 

Privind la suferinţele şi necazurile de pe pămînt unii se întreabă: Unde este dragostea lui Dumnezeu? 
Unde este Dumnezeu Tatăl? Unii afirmă: dacă eu aş fi făcut lumea, aş fi făcut-o mai bună ..." Teodor 
Popescu încă nu putea să dezlege această întrebare, totuşi ea i s-a pus de pe atunci. 

Dar nu slujbele religioase îi luau cel mai mult timp. Era un preot activ şi, fără să caute el numaidecît acest 
lucru, în apropierea lui s-au strîns tot oameni activi. Un teolog oltean, Dumitru Cornilescu, a venit pe la 
Cuibul cu Barză şi părintele Popescu I-a numit cîntăreţ la biserică. lerodia-conul Dumitru Cornilescu a 
fost patru ani cîntăreţ la Cuibul cu Barză. Acest tînăr, Cornilescu, a fost poate cel mai activ teolog creştin 
pe care I-a avut ţara noastră în această perioadă. Era neobosit cînd era vorba de vreo activitate 
bisericească. Traducea extraordinar de repede şi foarte clar. în foarte scurt timp a tradus şi tipărit 
„împărăţia lui Cristos", „Evanghelia ca temelie a vieții", „Chestiuni vitale” de Frank Thomas şi o mulțime 
de broşuri pe care le-a publicat în „Biblioteca vremii”. La început Teodor Popescu nu prea îl simpatiza. 
Fiind un om mîndru, mărturisea că 1-a ţinut cam la distanţă pe Dumitru Cornilescu, ca pe un simplu 
cîntăreţ al bisericii lui. „Eu ţineam la personalitatea mea, să nu mă iau după altul". în scurt timp însă 
cîntăreţul i-a devenit oarecum prieten. „Dumitru Cornilescu era foarte vioi şi producea în ceilalţi înviorare. 
El se ocupa cu tipăritul. Tipărea tratate şi le plasa la noi la biserică. îmi plăcea să plece lumea cu ceva la 
mînă, scris." 

Dumitru Cornilescu dorea ceva mai bun, în ce priveşte credinţa, de aceea s-a gîndit să se facă călugăr, 
pentru că socotea că în călugărie va găsi suprema sfinţenie. A făcut chiar parte din metania de la 
mînăstirea Dobrovăț, care aparţinea de episcopia Huşilor. Era un om studios, dar în acelaş timp era şi 
monden, de aceea nu avea o ţinută neglijentă, ca a celor pe care studiul îi îndepărtează de viaţă, de 
realitate. 

Atât preotul Popescu cît şi diaconul Cornilescu erau plini de rîvnă pentru datinele moştenite prin tradiţii şi 
pentru răspîndirea unor influenţe bune, moralizatoare în popor. Doreau oamenii ceva, dar nu ştiau ce. 

Din dorinţa de mai bine, a luat fiinţă un cerc, un comitet de preoţi cu numele „Ia şi citeşte", care edita 
unele broşuri pentru popor. Ideea pornise de la preotul Mălăieşti, care s-a asociat cu preotul Runceanu şi 
cu preotul Teodor Popescu ca secretar al comitetului. 

Preotul Mihălcescu, un om extrem de bun şi foarte studios, aprecia intenţiile acestui cerc. Cercul urmărea 
educarea morală a poporului şi susținerea credinţei strămoşeşti. Tipăriturile erau istorisiri moralizatoare în 
sens creştin ortodox. Un tînăr seminarist, Alexandru Panaitescu, lua maldăre de cărţi şi broşuri tipărite şi 
în vacanţă le răspîndea în satul său sau în împrejurimi. Erau citite cu plăcere. 

Se pare că un obiectiv al cercului „Ia şi .citeşte" era şi ţinerea de conferinţe. Printre altele, o doamnă, care 
aprecia foarte mult vorbirea părintelui Popescu, l-a invitat să ţină cîteva conferinţe şi la ea acasă. Părintele 
Popescu a primit invitaţia şi a ţinut de mai multe ori conferinţe după-amiază la locuinţa acestei doamne. 
Acolo se aduna lume multă din cartier, venită să audă spusele unui preot pe care această femeie îl 
recomanda ca pe o persoană deosebită. Astfel de conferinţe ţinea Teodor Popescu şi în alte părți. 
Numărul vizitatorilor bisericii Cuibul cu Barză se înmulţea şi datorită obiceiului preotului Teodor Popescu 
de a face vizite acolo unde era chemat şi de a ţine conferinţe religioase. Era o rîvnă în Teodor Popescu 
care îl mîna spre activitate. Sufletul lui cunoştea licăriri, năzuinţe, dar scopul şi direcţia lor nu erau încă 


bine conturate. Chiar faptul că el se străduia să facă o lucrare mai profundă în sufletele cu care venea în 
legătură, tot de la Dumnezeu 

venea. Era minat de un zel care avea să-l conducă pe cărării mai bune. 

Peste cîțiva ani, Teodor Popescu scria într-un ziar: „De ani de zile, o bună parte din preoţime e profund 
nemulțumită de starea în care se găseşte poporul nostru din punct de vedere religios ... Din numărul 
acestor doritori de mai bine făceam şi eu parte. Şi-am lucrat pe cît m-au ajutat puterile. Ba chiar mă 
legănam cu gîndul că-mi făceam binişor datoria. Rezultatul sforțărilor mele era însă egal cu zero. De ce ? 
Pentru că înainte de a încerca vindecarea altora, trebuia să fiu eu însumi vindecat; mai înainte de a 
îndrepta pe alţii, trebuia să fiu eu însumi îndreptat; mai înainte de a încerca să ridic pe alţii la o treaptă mai 
înaltă, pe acea înalţă treaptă de credinţă şi de viaţă, trebuia să mă găsesc eu însumi pe acea treaptă. In al 
doilea rînd, trebuia să lucrez cu materialul şi metodele pe care le dă Evanghelia, dar eu eram încă străin de 
ea." 

în dorinţa lui de mai bine, preotul Teodor Popescu intenţiona să ia doctoratul în teologie. S-a înscris ca 
student la Cernăuţi, pentru că în Bucureşti nu era organizat doctoratul în teologie. La Cernăuţi a avut un 
profesor mai răsărit, Gheorghiu. Acesta făcea plăcut studenţilor Noul Testament. „Nu aveam de pregătit 
vreun subiect oarecare. Se dădeau numai examene. Trebuia să memorăm foarte mult. Erau cărțile acelea 
de istorie ortodoxă, care trebuiau bine memorate. Noi eram nişte manechini, nu făceam altceva decît să 
înmagazinăm ce cuprindeau cărțile acelea. Cei din Cernăuţi se ocupau cu Noul Testament. Profesorul 
Gheorghiu nu-era credincios, era un profesor care ştia să explice frumos şi mi-a inspirat o oarecare 
încredere. Eram doctorand. Numai două examene mai aveam de dat, dar pînă atunci am dat examenul lui 
Dumnezeu." 

Dumitru Cornilescu scria într-o revistă: „Fusesem patru ani cîntăreţ sub el (Teodor Popescu) la aceeaşi 
biserică şi 

" nu rareori vorbeam despre starea de lucruri din lumea noastră creştină şi ne exprimam părerea de rău că 
nu se vede o înviorare de nicăieri. Războiul ne-a despărțit, aruncîndu-mă pe mine în nordul Moldovei (la 
Stănceşti -Botoşani), unde am început traducerea Bibliei, care a fost unealta schimbării mele, iar pe dînsul 
ținîndu-l în mijlocul parohiei, în Bucureşti, unde a lucrat tot timpul războiului, predicînd şi îmbărbătînd." 
Au urmat anii de restrişte. Primul război mondial a adus multe nenorociri şi în ţara noastră, care a fost 
transformată într-un cîmp de bătălie. Peste tot suferință, durere. 

în aceste condiţii aspre pentru viaţa tuturor, două fapte pe tărîm spiritual sînt de remarcat în ţara noastră: 
Dumitru Cornilescu a lucrat la traducerea Noului Testament, iar preotul Teodor Popescu a trecutprin 
experienţe dureroase, care aveau să-l conducă la întoarcerea lui la Dumnezeu. 

Au mai fost şi alte traduceri ale Bibliei înainte de traducerea lui Cornilescu, însă această traducere, 
începută în anii războiului, are acele calităţi care erau necesare poporului nostru: este scrisă într-o limbă 
românească corectă, clară, fără folosirea de arhaisme sau cuvinte cărturăreşti, care să-i îngreuieze 
înţelesul; totodată traducătorul a urmărit să fie fidel faţă de textul original, redînd astfel nealterat Cuvîntul 
lui Dumnezeu. 

„în traducerea mea, spunea Dumitru Cornilescu, n-am ţinut seama de nici una din consideraţiile pe care le- 
ar putea aduce vreo confesiune asupra textului. Am căutat să văd ce spune textul şi numai ce spune el, 
indiferent ce va zice cutare sau cutare confesiune." 

Este traducerea care a fost cel mai mult folosită în ultimele decenii. 

n. CUIBUL CU BARZĂ 


4. întoarcerea la Dumnezeu 

Trecerea din moarte la viaţă, din întuneric la lumină este evenimentul cel mai însemnat din viaţa unui om. 
Experiențele de care are parte un astfel de om sînt un pămînt sflnt: numai Dumnezeu şi omul care vine la 
El sînt martori la toată desfăşurarea acestui proces sufletesc. în amănunte, nimeni nu poate să-şi 
istorisească minunea întoarcerii la Dumnezeu. Cuvintele sînt prea sărace ca să dea descriere fidelă, 


completă. 

Teodor Popescu a istorisit cum s-a întors la Dumnezeu, în „Noua revistă bisericească" din august 1923, 
într-un articol intitulat: „O mărturisire care poate fi unora de folos". Multe alte amănunte a mai spus în 
predicile pe care le-a ţinut mai tîrziu, amintind deseori cîte ceva din întoarcerea sa la Dumnezeu. 

„Era în anul 1918. De la o vreme, o neînţeleasă nemulţumire începea să-şi facă loc în inima mea. Nu 
puteam să spun de ce. Sănătatea mea şi a celor ai mei nu lăsa nimic de dorit. Lipsuri în vremea ocupaţiei 
n-am prea îndurat, sau n-am îndurat multe. De ce eram nemulțumit? Nu ştiu. Predicam aproape regulat, iar 
biserica mea era binişor frecventată. Şi totuşi nemulţumit." 

„Asta trebuie să vină de acolo că de mult n-am citit o carte bună, îmi ziceam eu. Mica mea bibliotecă nu- 
mi mai putea oferi o astfel de carte. întîlnind în acest timp pe un cărturar cunoscut, l-am rugat să-mi 
împrumute ceva cărţi. Acela m-a pofiit pe Ia dînsul pe acasă, mi-a arătat frumoasa şi bogata lui bibliotecă, 
dar mi-a spus că din principiu nu împrumută cărți." 

„Nu ştiu ce m-a făcut după aceea să mă ocup, pe cît puteam şi eu, cu problema suferinţei. Concluzia la 
care am ajuns, nu cuprindea cine ştie ce lucru nou. în faţa suferinţei, cel mai bun lucru este să-ţi pleci 
smerit capul şi să taci; revolta nu e bună la nimic; ea numai îţi măreşte suferinţa, lată concluzia. Ea nu este 
decît o idee comună, pe care o întilneşti des în cărţi şi gîndul acestei idei s-a adîncit în mine şi a devenit 
oarecum a mea." că 

„Curînd, curînd a venit timpul cînd aveam să folosesc această idee. Ea forma miezul cuvîntării pe care o 
tineam la înmormântarea soţiei unui prieten preot. Socotindu-mă în locul lui, i-am simţit durerea. La puţin 
timp după aceea am văzut murind pe profesorul şi academicianul C. Giurăs-cu, care mă onorase în timpul 
din urmă cu prietenia lui aleasă. L-am plîns, se înțelege, cum se plînge un prieten rar şi mult prețuit. Dar 
nici o lună nu trecu şi mi-am înmormîntat soţia, rămînînd văduv cu trei topii, din care cel mai mic, o fetiţă, 
abia avea şase luni. Eram acum în împrejurarea cînd aveam să pun în practică lecţia teoretic învățată. Nu 
m-am răzvrătit împotriva lui Dumnezeu, dar tot nu mă puteam opri de a-l cere socoteala, zicîndu-l m 
adesea în gînd: de ce, Doamne? De ce această durere asupra mea? Cred că nu sînt cel mai rău slujitor al 
tău. Atunci de ce vrei să mă distrugi? Căci socoteam că de acum pentru mine soarele a apus pentru 
totdeauna şi că nu voi mai putea lucra nimic. (Oh, în neştiinţa mea, mă consideram că lucrez pentru 
Dumnezeu, pe cînd în realitate tot ce făceam nu era decît împlinirea unei slujbe ca oricare alta, ca să am cu 
ce trăi.) Dumnezeu nu voia însă să-mi răspundă. Tînguirea lui lov era în vremea aceea în mare parte 
tînguirea mea." 

Soţia preotului Teodor Popescu s-a îmbolnăvit: o gripă cu amigdalită a dus la blocarea rinichilor şi după 
unsprezece zile de zăcere a murit de uremie, cu toată căutarea ce se putea face atunci. Şi era destul de 
tînără. Preotul Teodor 

Popescu a rămas foarte deprimat, a fost cutremurat de moartea năpraznică a soţiei. „Aceasta a fost pentru 
mine o cercetare mai deosebită din partea lui Dumnezeu, pentru că eram în vîrstă şi puteam să gîndesc 
altfel decît la moartea fratelui meu. Mă chinuia şi întrebarea: Eu, care sînt preot şi slujesc lui Dumnezeu, 
nu ştiu unde s-a dus soţia mea. Şi iar îl întrebam pe Dumnezeu: De ce, Doamne, mi-ai luat pe mania 
copiilor mei, de ce mi-ai luat printr-o lovitură ce aveam mai scump în ochii mei? M-a umilit Dumnezeu şi 
m-a făcut să trec printr-o durere care mi-a produs lacrimi." 

„în jalea mea. mulţi mi-au spus cuvinte de mîngfiere. Nespus de mult mă dureau însă cuvintele acelora 
care credeau că mă mîngâie cu soluţiile lor străvezii, că de acum încolo calea spre episcopat mi-e deschisă. 
Să mă îndrept spre mînăstire? Aveam o impresie detestabilă despre mînăstire. Cel mai nimerit cuvînt mi 1- 
a spus în acest timp domnul profesor Simion Mehedinţi, care rrii-a zis: Părinte Popescu, ascultă sfatul unui 
om bătrîn, care îţi înţelege durerea. Eşti om muncitor, o ştiu. Nu părăsi munca, lăsîn-du-te pradă 
deznădejdii. Munceşte şi acum, ba cu atît mai mult acum şi vei vedea cum prin muncă vei căpăta uşurare. 
Iar puterile sufleteşti, acum împrăştiate, se vor aduna iarăşi... A fost, cum spune Biblia, o vorbă la timp 
potrivit, pentru care îi sînt recunoscător." 

„Acum însă alt gînd mă frămînta. Ca orice om, îmi făcusem şi eu planuri pentru viitor, cum să-mi fac o cît 
mai bună gospodărie, cum să-mi creez o cît mai înaltă situaţie socială şi materială, cum să-mi cresc copiii 


ca să ajungă cît mai bine. Prin moartea soţiei mele însă, toate planurile mi s-au spulberat. «Deşertăciunea 
deşertăciunilor, totul este deşertăciune!« îmi ziceam eu cu amar. Situaţia era acum aşa: sau să mă las 
înfrînt cu desăvîrşire, sau îmi schimb concepţia despre viaţă." 

„Chiar mai înainte de a intra în şcoala suferinţei, un gînd 

se furişa adesea pe primul plan al cugetărilor mele, gînd pe care eu îl alungam ca pe o pasăre neagră venită 
să-mi strice buna dispoziţie. Acum, cînd mă aflam în şcoala suferinței, gîndul acela nu-mi mai dădea pace 
şi nu se mai lăsa să fie alungat. El mă silea să-mi zic tot mai des: lată ce este omul! îţi faci planuri peste 
planuri şi cînd colo toate se spulberă într-o clipă. Te gîndeai tu că soţia ta va trece dincolo aşa de curînd ? 
Poate că mai curînd decît îți închipuieşti tu, va veni şi pentru tine clipa cînd te vei duce înaintea lui 
Dumnezeu ... la judecată! Ba încă îmi şi închipuiam ce mă va întreba Dumnezeu: 

- Ce ai fost tu pe pămînt? 

- Am fost preot. 

- Care era datoria ta de preot? 

- Să aduc suflete la Tine. 

- Ai adus vreun suflet la Mine? Spune-Mi un nume, numai unul, despre care să se poată zice 

cu adevărat că prin tine a fost adus la Mine." 

„Aici nu mai găseam nici un răspuns. Căci, cu tot întunericul ce mă stăpînea, nu eram aşa de mărginit încît 
să cred că prin vreo slujbă bisericească se aduc suflete la Dumnezeu. Şi chiar dacă aş fi crezut una ca asta, 
realitatea mă dezminţea numaidecît. însă nici predica, în care îmi pusesem oarecare nădejde, nu făcuse 
lucrul acesta. Ei bine, faptul că nu puteam arăta nici un suflet cîştigat pentru Dumnezeu, mă umplea de 
groază. Toată lumea pe care o socoteam bună în faţa ochilor mei şi lăudată de unii, s-a nimicit cu 
desăvîrşire în faţa lui Dumnezeu, s-a prăbuşit. Mi se părea atunci câ ar fi drept din partea lui Dumnezeu 
să-mi zică: »Du-te de la Mine«, cuvinte care căpătau în sufletul meu un sunet care mă înfiora. Nu este de 
mirare dacă am început atunci să lupt din răsputeri ca să alung 

acest gînd venit ca o cobe asupra mea, ca o închipuire bolnăvicioasă, sinistră, urîtă. Dar nu era chip să 
scap de el." 

„Atunci şi numai atunci s-a pus pentru mine marea întrebare: Dar eu, îmi ziceam, sînt eu aşa cum vrea 
Dumnezeu să fiu? Nu cumva din această pricină nu pot să arăt nici un suflet pe care să-l fi adus la adevăr, 
la Dumnezeu? 

„Şi m-am pomenit îndemnat să caut să mă lămuresc asupra cuvîntului »întoarcerea la Dumnezeu”. 
Cunoşteam acest cuvînt care se întîlneşte aşa de des în Sfînta Scriptură, dar nu-i ştiam înţelesul. într-una 
mă tot întrebam: Ce o fi întoarcerea la Dumnezeu? Am eu acest lucru pe care totuşi nu-l pricep?" 
„Prietenul meu, Dumitru Cornilescu, era în acest timp în Moldova. Auzind de greaua încercare prirt care 
treceam, mi-a scris cuvinte de mîngiiere, însă într-un limbaj pe care nu prea îl pricepeam. între altele îmi 
spunea că Dumnezeu ia cu o mînă şi dă cu două. Nu mai ţin minte dacă această vorbă m-a revoltat sau 
numai n-am înteles-o. într-una din scrisori, el m-a întrebat cu ce mă ocup, iar eu i-am răspuns precis: cu 
întoarcerea la Dumnezeu şi nu mă pot dumeri deloc asupra acestui lucru. Pe el 1-a bucurat mult acest 
răspuns, căci vedea în aceasta un început de lucrare a lui Dumnezeu pentru întoarcerea mea la El." 

„Ca unul care cunoştea acum din experienţă ce înseamnă a se întoarce un suflet la Dumnezeu, a căutat să 
mă ajute, scriindu-mi o scrisoare lungă, pe care am citit-o de cîteva ori fără să o înţeleg. Zîmbeam după 
fiecare citire, căci tot ce-mi scria mi se păreau curate basme prinse din văzduh şi bune pentru văzduh, nu 
pentru pămînt. Căutam însă mai departe." 

Schimbul de scrisori i-a adus lui Cornilescu vestea că părintele Teodor Popescu a lucrat mult, mustrîndu-i 
pe enoriaşi pentru păcatele dezlănţuite cu ocazia războiului, dar cu melancolica declaraţie: „Cine ştie dacă 
s-a ales ceva din toată munca mea!" 

„Un lucru îmi era acum clar şi anume că toată munca mea de pînă atunci era egală cu zero. Nici un suflet 
cîştigat pentru Dumnezeu!" 


„Suspinele mele din acest timp numai Cel de Sus le ştie”. 

„Un student în teologie, prieten cu Dumitru Cornilescu, cîntăreţ şi el la biserica mea, acum preot la 
Craiova, mă pune în curent cu o oarecare activitate pe care Cornilescu o desfăşura la Botoşani, spunîndu- 
mi că, prin influenţa lui, unii şi-au schimbat din temelie viaţa. Acest lucru m-a făcut gelos, iar flascul 
activității mele ieşea tot mai mult în evidenţă." 

„Aceasta se petrecea în perioada decembrie 1918 - mai 1919. Prin luna mai, Cornilescu, venind la 
Bucureşti a căutat să mă vadă. După obişnuitele comunicări dintr-o parte şi dintr-alta, am ajuns la un cam 
violent schimb de cuvinte pe chestiuni de credinţă şi ne-am despărţit cu o prietenie răcită. Nu ştiu cît timp 
după aceea nu ne-am mai văzut. Ce parte a avut el în luminarea mea - şi netăgăduit că a avut - ştie 
Dumnezeu. Eu eram tot mai neliniștit, mereu în căutare." 

„Hotărît că el a avut un rost în întoarcerea mea la Dumnezeu, dar prea mare n-a fost, pentru că n-a ştiut 
cum să mă ia. Nu m-a luat ca pe un începător, ci a presupus că sînt cunoscute unele lucruri, dar nu erau 
cunoscute". 

„Ţin minte ca acum cînd a început să străbată o rază de lumină în sufletul meu tulburat şi întunecat, anume 
în duminica în care predicam cam aşa: 

într-o dramatică descriere (pe atunci mă prăpădeam după astfel de descrieri!) înfăţişam cerul înnorat, 
neguros. Tunete groaznice se auzeau. Fulgere brăzdau văzduhul, de la o margine a cerului pînă la alta. 
Locuitorii pămîntului fugeau îngroziţi în toate părțile. Fiecare om avea în spinare o sarcină grea, care 
atrăgea asupra ei trăsnetul. Era sarcina păcatelor. Mînia lui Dumnezeu se descoperea din cer 

împotriva oricărui păcat al oamenilor. Oricine era lovit de | trăsnet cădea mort la pămînt, fapt care mărea 
groaza tuturor. Undeva la o parte sta cineva îmbrăcat în veşmînt alb. Mîna lui era larg deschisă, ținînd 
veşmîntul cum ai ţine o manta cînd vrei să adăposteşti pe cineva sub ea. Cu glas duios, el striga: »Veniţi la 
mine, căci numai aşa puteţi J scăpa de urgia care vă ameninţă!« Cine vroia să-l asculte şi intra sub aripa 
lui, scăpa de sarcina din spinare şi era la adăpost sigur. Cine nu vroia, rămînea afară sub urgie. Ocrotitorul 
acela, ziceam eu, este Isus Cristos. Aceasta nu era însă decît o figură de vorbire. Dacă m-ar fi întrebat 
cineva cum se face că Isus Cristos este izbăvitorul de urgia lui Dumnezeu, n-aş fi putut să dau nici o 
lămurire. Era însă pentru prima oară în viaţa mea cînd puneam păcatul în legătură cu Isus Cristos. Oh, ce 
prost, ar putea să zică cineva, să nu ştie el atîta lucru! Şi eu zic tot aşa." 

Nu cu mult înainte văzuse într-o librărie „Călătoria Creştinului" de John Bunyan, carte în care se arăta 
foarte clar cum Creştinul a scăpat de sarcina de păcate pe care o avea în spinare, numai privind la Isus 
Cristos, răstignit pe cruce. Teodor Popescu a citit acest lucru dar nu 1-a înţeles. Totuşi i-a rămas ceva în 
subconştient, căci în predica de la Romani 1, a pus în legătură sarcina de păcate a omului cu jertfa de pe 
cruce. 

„Am învăţat multe în şcoală, dar n-am luat nimic pentru mine. Ceea ce îmi rămăsese în minte era că Isus 
Cristos a venit să ne dea învăţătura Evangheliei. Nici prin gînd nu-mi trecea că, dacă ar fi fost vorba numai 
de învăţătură, Dumnezeu S-ar fi servit de un om, de un proroc ca cei de demult şi n-ar fi fost nevoie să 
trimită pe însuşi Fiul Său în lume." 

„De altfel, păcatul mi se părea o nimica toată: ceva care oricînd poate fi ispășit prin vreun lucru ce îl poate 
face omul. Nimeni nu mi-a spus răspicat că pentru ispăşirea lui a trebuit o jertfă ca cea de pe Golgota. în 
privinţa acestei 

jertfe aş fi fost gata să zic, ca orice necredincios, că Isus a murit pentru ideile Lui. Niciodată, dar absolut 
niciodată, nu mă oprisem asupra cuvintelor din crez: »Şi S-a răstignit pentru noi«. Şi dacă m-aş fi oprit, 
prin cuvîntul »noi« aş fi înţeles pe oricare altul, numai pe mine nu." 

„Punînd în legătură păcatul cu Isus Cristos am! făcut un pas mare spre adevăr. De atunci lumina a tot 
crescut în mine. Nu mi-a fost acum prea greu să încep, a mă gîndi la mine însumi. Un glas lăuntric îmi 
spunea: Bine, Isus a venit pentru păcatele oamenilor ca să le ispăşească prin Jertfa Lui pe cruce; dar 
aceasta a făcut-o El şi pentru tine? Şi pentru păcatele tale? Dacă aş fi răspuns »da«, răspundeam cu gura 
pe jumătate. Să răspund cu îndrăzneală »nu«, iarăşi nu puteam." 

„Sînt eu un păcătos? lată întrebarea la care am ajuns. Şi ce greu era de dat răspunsul! Treceam în faţa 


oamenilor, dar mai ales în faţa mea însumi, drept un om foarte cumsecade, muncitor, cinstit, cu oarecare 
dar de sus. Nu ştiu dacă toţi cei ce mă cunoşteau aveau despre mine această părere, eu însă o aveam şi încă 
în ce grad! Nu luasem niciodată în serios păcatul. Chiar dacă mi-aş fi găsit vreun cusur, vreun păcat, m-aş 
fi comparat îndată cu cei din jurul meu şi, găsindu-mă mai bun ca ei, gîndul mi s-ar fi luat de la cusur şi, în 
loc de smerenie, ajungeam să mă îngîmf. Acum însă făceam un lucru bun: citeam în fiecare zi Noul 
Testament. Şi îl citeam cu băgare de seamă, ca pentru mine. în felul acesta privirile mi s-au îndreptat mai 
mult spre Isus şi spre mine însumi şi am început să cam iau în serios păcatul şi să încep lupta cu el." 
„Numai în felul acesta mi-a fost cu putinţă să mă conving cît de rob păcatului eram şi cu ce lanţuri 
grozave mă înfăşurase el." 

„Cel dintîi păcat cu care am dat piept a fost minciuna. Eu, omul serios, cumsecade, cinstit, am constatat cu 
uimire că minţeam cu neruşinare în fiecare zi, fie pentru a 

scăpa de vreo încurcătură, fie pentru vreun cîştig, fie pentru a mă lăuda, fie pentru altceva. Ba mai mult, 
făceam din minciuna turnată cu meşteşug un semn de deşteptă-ciune şi mă felicitam singur cînd puteam să 
mint mai bine. Aşa este omul nemîntuit: păcatul este elementul lui de viaţă. Şi dacă am văzut minciuna în 
viaţa mea, n-a fost greu să-mi văd şi alte păcate. Păcatul mi s-a părut ca un lanţ aruncat într-un lac. Pe mal, 
vizibile sînt numai cîteva verigi. Partea mare a lanţului este în apă, nevăzută. Dacă apuci de acele verigi 
care se văd şi tragi lanţul din apă, constaţi că este foarte lung. Şi dacă lumina lui Dumnezeu merge 
crescînd, începi să vezi multe păcate pe care nici nu le-ai socotit ca păcate. Dacă ar fi să înşir toate 
păcatele, cred că în vreun fel pe toate le-am făcut şi le făceam." 

„Am văzut că păcatul înseamnă mai întîi o neascultare de Dumnezeu, apoi o înstrăinare de Dumnezeu, de 
cele mai multe ori o vrăjmăşie faţă de Dumnezeu sau o nepăsare revoltătoare şi în cele din urmă chiar o 
tăgăduire a lui Dumnezeu." 

„Acum, cînd am luat în serios păcatul, am văzut cît de mult mă stăpînea el şi cît de mare nevoie aveam de 
iertare. Trecutul care altădată mi se părea de laudă, curat, nepătat, îmi apărea aşa de păcătos, că îmi era 
ruşine cu el. De s-ar fi putut şterge cu desăvîrşire acel trecut, ar fi fost cel mai bun cîştig pentru mine. 
Simţeam deci nevoia să închei un trecut plin de păcat, să mă ştiu împăcat cu Dumnezeu. Dar cum?" 

în Noul Testament vedeam totdeauna puse alături iertarea, mîntuirea cu credința. Am căutat să mă 
lămuresc asupra credinţei, aducîndu-mi aminte de definiţia pe care de atîtea ori o învăţasem în şcoală, dar 
tot de atîtea ori o uitasem. Poate că de cîteva ori voi fi luat nota 10 la lecţiile despre credinţă, însă din 
aceste lecţii nu s-a prins mai nimic de sufletul meu. Şi apoi, la drept vorbind, toate aceste lecţii abstracte, 
fără miez, fără înţeles, îmi erau 

nesuferite şi nu le învăţam decît din ambiţie şi pentru notă. Aşa se explică de ce nu mi-a rămas mai nimic 
din ele. După atîta amar de ani de şcoală, acum cînd voiam să-mi aduc aminte ceva despre credinţă, nu 
găseam mai nimic în capul meu. De altfel, teoreticeşte mi-a fost imposibil să înţeleg vreodată ce este 
credinţa. Din fericire, însă, Evanghelia îţi dă o cale mult mai scurtă şi mai bună ca să ajungi să vezi ce este 
credinţa: calea practică." 

„Am luat deci din Evanghelie cazul cu femeia păcătoasă (Luca 7), apoi cu tîlharul de pe cruce (Luca 23) şi 
în amîndouă aceste cazuri am văzut că a crede înseamnă a te încrede în cuvîntul lui Isus." 

„Și atunci, dacă Isus îmi spune că Şi-a dat viaţa ca preţ de răscumpărare pentru mulți (Marcu 10:45), de ce 
n-ar fi şi pentru mine darea vieţii Lui, jertfa Lui? Epistolele ' apostolilor vorbesc aşa de clar despre acest 
lucru, încît mi s-a părut că îl citesc chiar pe fiecare pagină a Noului Testament. Adevărul că Isus a murit 
pentru păcatele mele, în locul meu, a pătruns tot mai adînc în inima mea, pînă a ajuns nezguduit. Abia în 
jertfa de pe cruce am văzut cum priveşte Dumnezeu păcatul - păcatul acela care odinioară mi se părea o 
nimica toată - dacă pentru ispăşirea Lui n-a fost alt mijloc decît moartea de pe cruce a însuşi Fiului lui 
Dumnezeu, Isus Cristos. Am văzut însă şi dragostea Celui ce a luat asupra Sa ocara şi blestemul meu şi 
care Şi-a dat tot ce poate să aibă o fiinţă mai scump - viaţa - pentru mine." 

„înţelegînd jertfa Lui, am văzut în ea satisfăcută dreptatea lui Dumnezeu şi cerinţele conştiinţei mele, 
acum trezite. Orice îndoieli se ridicau în mine în privința iertării mele, le alungam cu adevărul ţinut acum 
sus, ca un steag de biruinţă: Isus a murit pentru mine, El a plătit datoria mea. Atât îmi este de-ajuns." 
„Fireşte a fost atunci, după ce am recunoscut că Isus a murit pentru mine, pentru păcatele mele, ca faţă de 


acest 

nume, Isus Cristos, să încolțească în inima mea o iubire necunoscută pînă atunci şi astfel o tainică şi 
dulce legătură de gîndire, de simţire, de viaţă să înceapă între mine şi El, eu ca rob al Lui, El ca Stăpîn al 
meu." 

„Cuvîntul Lui era în aceste vremuri aproape singura mea lectură. Citind Noul Testament m-am întors la 
Dumnezeu." 

„O descoperire nespus de prețioasă a fost pentru mine cînd din Noul Testament am putut să aflu că pot să 
fiu sigur de mîntuire dacă mă încred numai în Isus Cristos, ţinîn-du-mă strîns lipit de El ca de Mîntuitorul 
şi Stăpînul meu, a cărui voie are să fie singura mea regulă de purtare. Ce pace şi ce bucurie mi s-a revărsat 
atunci în suflet!" 

„Viaţa mea a căpătat astfel o ţinută nouă faţă de care orice ţinută pămîntească este o nimica, un gunoi. 
Această ținută nouă a devenit tot mai plină de lumină. Zi de zi voioşia a crescut în mine. Hotărît acum să o 
rup cu păcatul, să lupt împotriva lui cînd îl voi întîlni, m-am avîntat în această luptă cu siguranţă că Isus, 
potrivit făgăduinţei date de Cuvîntul Lui, este cu mine şi nu mă va lăsa să fiu biruit. Şi a fost în adevăr cu 
mine." 

„Biruinţele împotriva păcatului au mărit bucuria mea. Bucuria pe care aş fi avut-o cînd prin minciună aş fi 
căpătat toate comorile de pe pămînt, n-ar fi fost mai dulce ca bucuria ce simţeam cînd prin mărturisirea 
adevărului biruiam ispita de a minţi, chiar dacă pentru aceasta aş fi avut de suferit cine ştie ce pagubă. 
Cum aş vrea să strig acest lucru, ca să-l audă toţi cei ce au urechi de auzit! Recunosc că şi prin săvîrşirea 
păcatului poţi să ai satisfacţie, mulţumire, bucurie. însă aceea este scurtă, trecătoare, otrăvită şi otrăvitoare; 
pe cînd bucuria ce o ai prin biruința împotriva păcatului, după ce te-ai întors la Dumnezeu, este nespus de 
dulce, curată, statornică,.dătătoare de viaţă şi de o nouă putere." 

„După hotărîrea mea am avut - este drept - şi cîtevâ 

înfringeri, dar acelea mi-au fost aşa de dureroase, încît am căutat numaidecit să restabilesc echilibrul şi 
anume prin rugăciuni ieşite din inimă, căci nu puteam să las să se interpună ceva între mine şi Stăpînul 
meu. înfrîngerile acestea m-au făcut să-mi dau seama că nu în mine este vreo putere, ci numai în £1 şi că, 
pentru a avea această putere împotriva ispitelor, este de neapărată nevoie să mă ţin strîns lipit de Domnul 
si Mîntuitorul meu, aşa ca să nu mă simt niciodată singur. înfrîngerile m-au făcut să văd în mine o fire 
nouă care nu mai sufere păcatul, fire prin care am ajuns să-mi fie groază de păcat." 

„Citirea Cuvîntului lui Dumnezeu a devenit acum o nevoie şi o plăcere aleasă pentru mine. Nu mai aveam 
şi nu mai am nevoie de comentarii, decît foarte rar, pentru că aveam ochi ca să văd adevărul acum, cînd 
cunoşteam pe Cel ce este calea, adevărul şi viaţa. Cuvîntul Lui n-a mai fost pentru mine o carte pecetluită, 
neînţeleasă, fără gust. Nu mi s-a mai părut că îl ştiu de mult, ci totul mi s-a părut nou, nou de tot, clar, 
nespus de dulce. El îmi apare acum ca o mină inepuizabilă, în care cu cît sapi mai mult, cu atît mai multe 
bogății ţi se arată, îmbogăţind pe cei ce se adîncesc în ea." 

„Schimbîndu-mi inima şi viaţa, mi s-a schimbat şi graiul, deci şi predica. Ea a început să fie o chemare la 
viaţă cu Cristos, viaţă în care intrasem acum şi îi gustasem dulceaţa. Ascultătorii au băgat de seamă 
schimbarea mea, dar un timp oarecare păreau că nu înțeleg graiul meii." 

„Aproape vreun an am predicat fără un rod vădit. Cu ce nerăbdare aşteptam eu acest rod! Dar el nu se 
arăta. Poate că nu mă pricepeam cum să înfăţişez clar lucrurile, poate că Dumnezeu mă punea la încercare. 
Totuşi am străduit. Nespus de mare mi-a fost bucuria cînd cele dintîi roade au început să se arate, adică 
oameni care să caute adevărul mîntuirii şi să se hotărască pentru viaţa cu Isus după Evanghelie. La 
vederea celor dintii roade, sufletul meu a 

tresăltat, cum tresaltă copilul căruia i s-ar da cel mai dorit dar, cînd de bucurie el bate din palme şi nu ştie 
ce să mai facă. Bucuriile acestea s-au tot înmulţit. Sufletele au început să înţeleagă glasul de chemare la 
viaţa nouă şi totuşi aşa de veche a Evangheliei Domnului. Cei ce se hotărau la această viaţă, treceau prin 
aceeaşi mare bucurie prin care trecusem şi eu. Intrau într-o lume de minuni. Cîte experienţe sufleteşti 


minunate nu veneau să-mi mărturisească, ştiind că vorbesc unui om care-i înţelege şi care se bucură 
împreună cu ei de bunătatea şi puterea Domnului arătate cu fiecare. Am trăit atîtea minuni şi mi s-au spus 
atîtea minuni, încît mă temeam numai să nu mi se tocească simţirea faţă de minuni. Cea mai mare minune 
o socot eu învierea unui suflet la o viaţă nouă. ȘI învieri de acestea, care de care mai minunate, am văzut 
multe." 

„Noul Testament a început să fie mult cerut şi citit cu deosebire mai sîrguincios. Cei hotărîţi, dacă nu 
veneau cu el la biserică, se sileau să ţină minte capitolul şi versetul asupra căruia li se predicase şi, 
mergînd acasă, citeau cu ochii lor cele explicate, desigur într-o lumină nouă." 

„Astfel am ajuns la o viaţă nouă, viaţă pe care n-aş da-o pe mii de alte vieţi, viaţă pentru care lupt şi sînt 
gata să înfrunt toate, să sufăr toate. Astfel prin multe suspine şi lacrimi, Domnul a înfrînt inima trufaşă ca 
să-mi dea o inimă nouă. Sărut nuiaua care m-a lovit." 

5. Activitatea de preot credincios 

„Era cam pe la ceasul al zecelea" cînd loan evanghelistul a întîlnit pe Domnul Isus. El a ţinut minte clipa 
întâlnirii cu Mîntuitorul său. Şi mulţi credincioşi ştiu exact în ce zi, ştiu chiar şi ceasul în care s-au întors la 
Dumnezeu. Teodor Popescu însă nu putea să spună despre o anumită clipă precisă din viaţă, că ea a fost 
începutu Weţii celei noi, de legătură personală cu Domnul Cristos. înlănţuit grozav de forme religioase şi 
păreri greşite cu privire la sine şi la Dumnezeu, lumina care s-a făcut în sufletul lui se mărea pe măsură ce 
Dumnezeu îl descătuşa din felul deşert de vieţuire pe care îl apucase. Luminarea sufletului lui s-a făcut 
treptat. Qnd a ajuns să întrezărească ceva din păcătoşenia lui şi din dragostea arătată la Golgota, nu ştia ce 
să facă: să se predea lui Dumnezeu sau să înceapă să lucreze şi mai cu suflet. El a lucrat, a predicat acolo 
unde se găsea. Lucrînd, s-a lămurit în multe privinţe şi lumina din sufletul lui s-a făcut tot mai mare. 
Citind Noul Testament, odată 1-a izbit în mod deosebit istorisirea despre venirea femeii păcătoase la 
Domnul Isus (Luca 7) şi a rămas uimit de simplitatea felului de a primi iertarea păcatelor: „Credinţa ta te-a 
mîntuit". Abia aştepta duminica, să spună în predică ce avea pe suflet, să istorisească întîlnirea acelei 
femei cu Domnul Isus. 

Părintele Teodor Popescu împărtăşa ascultătorilor prin predică experienţele lui personale, trăite în legătură 
cu Dumnezeu. Acum nu mai vorbea ca unul care ar fi fost străin de ideile ce le prezenta. Predica ceea ce 
experimenta. Cuvîntările lui nu erau altceva decît Scriptura trăită, experimentată de el personal. Vorbea ca 
un om convins că spune adevăruri care sînt de cel mai mare folos ascultătorilor, îndemna pe oameni să se 
hotărască pentru Cristos. 

Le spunea că după hotărîrea pe care o iau îşi aleg soarta pentru veşnicie. 

într-un ziar din 1924, Teodor Popescu scria: „Petrecîn-du-se cu cineva minunea schimbării din temelie a 
întregii lui fiinţe, adică minunea naşterii din nou, nu mai are greutăţi de a crede minunile Evangheliei. El 
vede că toate minunile istorisite acolo se repetă sufleteşte cînd oamenii se întorc la Dumnezeu. Nu mai 
vede în Evanghelie o carte bună doar ca ideal, ci ca pe o carte ce poate să fie experimentată. Evanghelia îi 
apare în această nouă stare, ca cea mai nouă şi mai de actualitate carte, scrisă parcă anume pentru 
vremurile de acum. Experiențele sufleteşti prin care trece îl îmbogăţesc tot mai mult şi prin aceste expe- 
riențe multe locuri din Evanghelie i se arată într-o lumină deosebită şi îi devin neuitate." 

„Cu această nouă stare de suflet am început să lucrez. Predica mea a ajuns acum să se deosebească cu totul 
de predicile mele de pînă atunci. Ea nu mai era ceva dulceag, molatec şi fără vlagă, ci foarte îndrăzneață, 
caustică, pentru cei nepăsători şi îndărătnici, iar pentru cei sinceri dar neştiutori, foarte blîndă. îmi dădea 
mîna să biciuiesc păcatul, căci nu mi-l mai îngăduiam mie însumi. Puteam să chem la împăcare cu 
Dumnezeu, după ce'eu însumi aflasem această împăcare. Predicam acum nu despre un păcat oarecare, ci 
despre Isus Cristos şi viaţa cu El. Evanghelia, fiind primită acum ca autoritate indiscutabilă pentru mine, 
era nelipsită din mîna mea în predică. Arătam mai totdeauna din ce capitol şi din ce verset predicam şi nu 
oboseam a îndemna pe oameni să citească ei singuri acasă, în fiecare zi." 

De obicei Teodor Popescu îşi scria predicile înainte de a le rosti în biserică, însă nu le citea, nu se prezenta 
în faţa publicului decît cu Noul Testament. Notele predicii le lăsa în altar. Dumitru Cornilescu şi alții care 
aveau acces în altar, îl urmăreau pe Teodor Popescu şi se mirau cum poate 

reproduce exact nu numai ideile, dar chiar şi cuvintele din 

notele lui. 

în acest timp (1920 - 1923) avea ca bun prieten pe Dumitru Cornilescu. Amîndoi erau acum oameni 
credincioşi şi doreau să vadă şi pe alţii că se nasc din nou. Pasiunea lor era de acum întoarcerea altora la 
Dumnezeu. „ Dumitru Cornilescu scria în „Noua revistă bisericească": „în acest scop am început predica 
regulată în biserică. Popescu predica regulat, eu numai în caz de nevoie, cînd dînsul era prea obosit sau nu 
avea vreme destulă. Aşa am urmat mai multă vreme. Lumea era la început foarte puţină, apoi din ce în ce 
mai multă. Totuşi rezultatele nu 

erau prea mari." 

„într-o zi Popescu, nu fără durere, îmi spunea: - »Bre, dar nu se vede nici un rod. Ce înseamnă asta?« - Ai 
răbdare, i-am răspuns, va veni şi rodul, numai seamănă vîrtos." Ştiam că trebuie o hicrare personală cu 
sufletele, afară de cea oficială prin predica şi slujba de la biserică, deoarece experimentasem lucrul acesta 
în Moldova. l-am dat ideea săxheme vreo cîţiva pe care i-a observat c.ă ascultă cu mare atenţie predica şi 
par mişcaţi şi interesaţi, şi.să-i poftească la el acasă marţi seara la ora opt ca „să mai vorbim". în întîia 
seară a poftit şi au venit trei inşi. Am stat de vorbă ca prieteni, despre fel de fel de lucruri şi religioase şi 
nereligi-oase, pînă cînd în cele din urmă discuţia s-a oprit asupra Evangheliei şi a rostului ei pentru noi. 
Am accentuat starea de păcat în care se află fiecare om, osînda care apasă asupra fiecăruia din pricina 
aceasta şi mijlocul de scăpare, prin hotărîrea pentru Isus, rupînd-o cu păcatul şi începînd o viaţă nouă, 
după Evanghelie. A urmat apoi o discuţie asupra celor vorbite, în care fiecare îşi făcea obiecțiile şi arăta 
greutățile unei asemenea hotărîri." 

„Rezultatul a fost că unul din cei de acolo s-a hotărît şi a luat în serios Evanghelia. El a adus pe altul, 
fiecare din ceilalți a poftit pe alţii şi aşa s-a făcut că în fiecare marți 

seara urmau discuţiile în felul acesta, cu apel la hotărîrea pentru Isus şi schimbarea vieţii." 

în acelaş timp, secerişul se arăta la spovedanie. Acolo se vedea mai bine ce s-a făcut în fiecare suflet. 
Pastele, Crăciunul erau prilejurile în care mai mult ca oricînd se vedea cum se mişca fiecare. Cînd oamenii 
veneau la spovedanie, atunci Teodor Popescu avea pe fiecare în parte în faţă şi putea să-i vorbească direct. 
După ce omul îşi mărturisea păcatele, cum era obiceiul, el îi spunea: - „Numai atît? Dacă omul îşi 
recunoştea cel puţin unele păcate, îl întreba: - Vrei să fii iertat? - Da, vreau. - Ei bine, prin credinţa în 
jertfa Domnului Cristos poţi să fii iertat, alt mijloc nu există." 

în vinerea Floriilor din anul 1921 mai multe femei s-au dus să se spovedească la părintele Popescu. Toate 
au rămas mirate de felul cum le-a spovedit. în loc să le pună epitra-hilul pe cap şi să le pună întrebări 
tipice, el le-a spus: „Să ne rugăm". A îngenunchiat şi el alături de ele şi a început să se roage. în 
rugăciunea lui au fost unele idei care au atins-o direct pe una din aceste femei, Miţa Manolescu. Cînd şi-a 
auzit rostite în rugăciune chiar păcatele ei, Miţa Manolescu a început să plîngă. Celelalte femei au plecat, 
dar ea a mai rămas. A stat aproape o oră de vorbă cu Teodor- Popescu. Ea i-a spus: - „Părinte, eu m-am 
spovedit la mulţi preoţi, dar n-am găsit mîntuire şi vreau să ştiu ce să fac ca să fiu mîntuită". Atunci 
preotul Popescu a spus cu glas tare: „Doamne, îți mulțumesc că de şase luni Te rog să-mi trimiţi un suflet 
care să caute mîntuirea şi acum Tu mi-ai răspuns". Apoi i-a spus femeii planul de mîntuire, i-a vorbit 
despre jertfa Domnului Cristos. A îngenunchiat şi în timp ce el se ruga, ea a rămas în suflet cu cuvintele 
lui, că sîngele Domnului Isus i-a iertat şi păcatele ei. 

Miţa Manolescu a adus-o la biserică şi pe vecina ei, Sabina Grecu, care la fel s-a întors la Dumnezeu. 

O femeie spunea că avusese un trecut foarte aventuros. 

Mama şi surorile ei îi spuneau: „Pe tine nu te mai primeşte la nici o biserică". Dar cînd ea a venit la 
preotul Popescu, a stat de vorbă cu el şi i-a spus: „Poţi să fii iertată". - „De toate păcatele?" - „Da, dacă 
crezi în jertfa Domnului Cristos”. Dacă i s-ar fi spus să facă cine ştie ce lucru greu, sărmana femeie l-ar fi 
făcut. Dar ea a înţeles că mîntuirea a săvîrşit-o Domnul Cristos pe cruce; s-a dus acasă şi i-a spus mamei 
ei. Cînd a auzit mama ei, a spus: „Ala e popă nebun, cum să-ţi dea ţie împărtăşania!". Dar şi marii păcătoşi 
au fost primiţi de Domnul Cristos, care le-a schimbat apoi felul lor de viaţă. 


Teodor Popescu avea o memorie foarte bună. Şi-a adus aminte că, înainte de război, cînd ţinea unele 
cuvîntări acasă la diferite persoane, fiind încă necredincios, întîlnise acolo şi pe unul căruia îi plăcea să 
citească Noul Testament. Popescu i-a spus gazdei: - „Cheamă-l la biserică să vorbesc şi cu el". înainte de 
Paşti, în 1921, acesta s-a dus la biserica Cuibul cu Barză, unde se mai dusese şi înainte de război. Predica 
pe care a auzit-o I-a ţinut pe loc, a înţeles că mîntuirea nu se capătă decît numai prin credinţa în jertfa de 
pe cruce. După predică s-a grăbit să se îndrepte spre locul unde părintele miruia pe oameni, să stea de 
vorbă cu el. 

Fiindcă părintele avea de spovedit nişte femei, la rugat să vină marţi seara la ora opt la el acasă. 

Noul venit la biserică trebuia să plece acasă, dar n-a putut pleca. Amărît, s-a rezemat de un brad care era în 
faţa bisericii şi se gîndea: „Dacă poţi să fii mîntuit prin credinţa în Domnul Isus, de ce mai spovedeşte 
oamenii? Oare şi el tot ca ceilalți preoţi e?" Peste foarte puţin timp au trecut pe lîngă el două doamne, care 
discutau nedumerite. Una zicea celeilalte: „Auzi, dragă, părintele Popescu mi-a spus că nu lui trebuie să-i 
mărturisim păcatele, ci să îngenunchem în fața Domnului Isus, care ne iartă!" Cînd le-a auzit, el a uitat de 
amărăciunea lui, a alergat după 

acele doamne şi a vorbit mult timp cu ele, în stradă, despre Domnul Isus. 

Abia aştepta să vină ziua de marți, cînd să se întîlnească cu Teodor Popescu. Acolo a făcut cunoștință cu 
Dumitru Cornilescu şi cu încă vreo cinci persoane. Noul venit le-a mărturisit: „Directorul meu la servici 
îmi pretinde să mint şi trebuie să mint". Dar Cornilescu s-a repezit şi i-a spus: „Directorul îţi spune să 
minţi, iar Domnul Isus să nu minţi. Pe cine vrei să asculţi?" Au stat de vorbă pînă la orele trei din noapte şi 
de atunci încolo a ajuns şi el nelipsit de la adunările de marţea. 

Dumitru Cornilescu scria: „Numărul celor ce veneau marțea seara creştea mereu şi mica odaie care era 
biroul lui Teodor Popescu ajungea tot mai neîncăpătoare. Cu timpul, lucrul făcîndu-se regulat, şi metoda 
s-a mai schimbat. După multe şedinţe de simplă discuţie, am început să citim din Evanghelia după loan, 
fiecare din noi cîte un paragraf şi să-l explicăm în legătură cu viaţa de toate zilele”. 

„Aşa a mers pînă la sfîrşitul anului. La început veneau numai bărbaţi, căci socoteam că discuţiile cu 
bărbaţii nu sînt potrivite şi pentru femei, fiecare sex avînd greutăţile şi particularitățile lui. Dar parcă 
femeile nu auzeau de la bărbaţi ce se făcea acolo? Şi de aici dorinţa fierbinte a lor: cînd se fac asemenea 
adunări şi pentru ele? «Părinte, dar pe noi cînd ne adunaţi? Dar nouă cînd o să ne vorbiţi?« -»La toamnă, 
la toamnă* era răspunsul obişnuit cu care nu ştiam să mai scăpăm din încurcătură, căci dacă pentru bărbaţi 
nu aveam loc, ce avea să fie cînd dădeam drumul şi la femei?" 

De cînd Măria, sora lui Moise şi apoi David au unit cîntecul lor cu manifestarea în public a încrederii în 
Dumnezeu, cîntecul a ajuns să formeze o parte din viaţa oricărui credincios, chiar dacă se pricepe destul 
de puţin în ale muzicii. lar Pavel le spunea creştinilor ca, în strîngerile lor laolaltă, să vorbească între ei cu 
psalmi, cu cîntări de 

laudă. în toate mişcările creştine, cîntecul a fost cultivat. Fiecare vreme de trezire îşi are cîntecele ei 
proprii. Dumitru Cornilescu cel plin de iniţiativă, repede a găsit că este cazul să traducă, să prelucreze, să 
mai compună unele versuri adaptate la melodii felurite, culese din cărțile pe care le avea la dispoziție. 
Mica ceată de credincioşi a început să cunoască aceste cîntări pe care şi acasă le intonau, găsind că este 
normal ca un creştin să fie vesel, fiind un om iertat, împăcat cu Dumnezeu. Şi chiar în necaz, cîntecul 
creştin îi este celui credincios un refugiu, îl îndreaptă tot spre Domnul Cristos. în foarte scurt timp, 
Dumitru Cornilescu a şi tipărit prima cărticică de cîntece, cu 47 cîntări. 

„Toamna nu mai mergea în biroul părintelui Popescu, căci era prea mic, spuse Dumitru Cornilescu. Am 
cerut autorizaţie la Ministerul Instrucțiunii şi ni s-a îngăduit să ţinem aceste adunări la şcoala Cuibul cu 
Barză. Nu se mai putea altfel". Era o şcoală primară în apropierea bisericii. 

„Femeile, exasperate de atîta amînare, au venit într-o seară nepofiite şi nu le-am putut da afară. De atunci, 
să te ţii." 

„Şi-am început evanghelizarea acolo pentru prima dată în public. Acum nu mai era ca acasă. Acasă era ca 
în familie: Bună seara! Ce mai faceţi etc. Aici fiecare venea şi se aşeza în bancă, iar noi soseam oficial la 
ora fixă şi făceam aşa: cîntam o cîntare creştină din cele noi, apoi Teodor Popescu citea un psalm, citea 


paragraful din Evanghelia după loan care venea la rînd şi îl explica o oră. Urma o pauză în care cîntam iar 
mai multe cîntări, apoi eu citeam paragraful următor şi-l explicam”. 

„Tema era mai totdeauna aceeaşi, dar pusă în cadrul paragrafului citit şi ţintea totdeauna la luarea unei 
hotărîri personale: Ce mai faci tu cu păcatele tale? îţi sînt iertate păcatele? Eşti un copil al lui Dumnezeu? 
Ai tu pace? Eşti tu mulţumit? Unde mergi tu? etc." 

Cornilescu avea o orgă mică. EI a format un cor, mai 

mult din tineret. I-a învăţat pe corişti cele 47 cîntări care se cîntau la şcoală joia seara. Era foarte pretenţios 
cu ei, să fie oameni credincioşi, să fie un exemplu pentru ceilalţi. 

La şcoală vorbeau amîndoi foarte clar şi convingător, dar se deosebeau fundamental prin felul de a fi. 
Dumitru Cornilescu părea un om mai dur, care tuna împotriva păcatului, care punea în faţa omului păcătos 
pedeapsa care-l aştepta, mînia viitoare. Teodor Popescu avea însă o predică domoală, liniştită, dar mai 
profundă. Cornilescu aducea la Domnul Cristos în special pe cei ce se îngrozeau de judecata viitoare. 
Teodor Popescu predica o Evanghelie a dragostei, a hanilui. 

Cornilescu avea un talent extraordinar de vorbire. Putea să vorbească ore întregi despre un anumit subiect, 
fără să te plictisească. 

„Nu rareori, spunea Cornilescu, la sfîrşitul adunării sau la biserică te pomeneai cu cîte un suflet care vroia 
să-ți vorbească între patru ochi şi cu prilejul acesta se hotăra. Cîţi nu se hotărau şi fără să mai spună! De 
cîte ori surprin-deai mărturisiri ca acestea: »De cînd vin aici, m-am lăsat de beţie, nu mai sînt desfrînat, 
duc leafa toată acasă, nu mai fur de la birou nimic, nu mai înjur, nu mai drăcui etc.« Un altul spunea: »Ştii 
cum sînt eu? Ca zgîrcitul. Eu nu ştiu carte. Vin aici şi ascult ce spun preoţii ăştia. Şi cum strînge zgîrcitul 
aurul, aşa string eu cuvintele lor şi mi le pun în inimă«. Altul: »Eu mă credeam cumsecade şi abia acum 
văd ce păcătos sînt şi ce pierdut sînt fără Isus. De acum mă hotărăsc şi eu«." 

Ca să poată citi ei singuri Noul Testament, unii dintre cei ce vizitau aceste adunări de la biserică şi de la 
şcoală şi nu ştiau carte, au învăţat să citească. Noul Testament le-a fost abecedarul. 

„Trăind adevărurile Evangheliei, cei întorşi la Dumnezeu aveau să-mi spună lucruri minunate! Ce biruinţe 
împotriva ispitelor şi a păcatului! Ce împlinire întocmai a unor 

spuse din Evanghelie! Toate acestea măreau depozitul meu de cunoştinţe şi nu puţine dintre ele îşi găseau 
locul în predici, ca ilustrare a unor adevăruri." 

Paralel cu lucrarea de la şcoala Cuibul cu Barză, continua predica la biserică, duminica. 

în cursul săptămînii, seara, se făcea într-un timp adunare la doamna Braţu, care locuia în apropiere de 
biserică şi apoi la doamna Gherci. Toţi cei ce veneau în mod regulat la şcoală, veneau şi la biserică. S-a 
strîns în această perioadă o mică ceată de credincioşi. 

Un băiat de vreo paisprezece ani, din regiunea Argeş, a ajuns în Bucureşti. Acest tînăr, Constantin 
Dincuţă, se înstrăinase rău de Dumnezeu, devenise un zeflemist, îi ironiza pe preoţi. Citind însă diferite 
cărţi, i-a plăcut între altele de felul cum scria Galaction şi a căutat să-l audă vorbind. Umblînd după 
Galaction, a ajuns la biserica Sfîntul Dumitru. în locul lui Galaction vorbea Scriban. Acolo însă a făcut 
cunoştinţă cu un tînăr, Petruşel, care, deşi pe atunci încă nu era credincios, I-a dus şi pe Dincuţă la Cuibul 
cu Barză, unde el mai fusese. Amîndoi au fost impresionați de vorbirea lui Teodor Popescu. Au început să 
meargă şi la şcoala Cuibul cu Barză. Din cauza severităţii pe care o arăta Dumitru Cornilescu uneori, 
Dincuţă era gata să nu mai dea pe la biserică. în schimb, blîndeţea pe care i-a arătat-o Teodor Popescu şi 
sfaturile prieteneşti ale lui Petruşel, l-au determinat să rămînă printre credincioşii de la Cuibul cu Barză. 
Arhimandritul Scriban spunea la început elevilor din seminar că la Cuibul cu Barză este un preot care a 
izbutit, prin predicile pe care le ţine, să atragă mult popor. Zicea că este un preot merituos. Activitatea 
părintelui Teodor Popescu a ajuns să fie cunoscută şi apreciată de unii oameni ai bisericii. în felul acesta, 
unii din tinerii studenţi teologi erau îndrumați indirect spre Cuibul cu Barză. Un tînăr, Emil 


Constantinescu, era student la teologie şi 

la litere. Totodată era pedagog la seminarul Central, împreună cu alți prieteni, studenţi, s-a gîndit să se 
ducă şi să stea de vorbă cu părintele Teodor Popescu. Fiindcă ştia că Gheorghe Cornilescu, fratele lui 


Dumitru Cornilescu are unele legături cu preotul de la Cuibul cu Barză, l-au rugat să le înlesnească să 
poată sta de vorbă. în felul acesta vreo zece studenţi s-au dus la Teodor Popescu, care le-a spus cum s-a 
întors la Dumnezeu, le-a vorbit despre jertfa ! lui Cristos, le-a spus că în jertfa Lui s-a arătat dreptatea şi 
iubirea lui Dumnezeu. Emil Constantinescu a fost frumos impresionat în urma acestei convorbiri şi şi-a zis 
că ar fi bine să pornească pe aceeaşi cale. însă a fost mai mult o hotărîre de a-şi schimba viaţa, decît 
propriu zis o întoarcere la Dumnezeu. îi plăcea să vină în legătură cu credincioşii, dar această dispoziţie 
sufletească n-a durat mult. A continuat să ducă o viaţă tot aşa cum o ducea şi înainte de a-l întîlni pe 
Teodor Popescu. 

La seminar, unde era pedagog, Emil Constantinescu avea un coleg care de la o vreme a început să se ducă 
la biserica Cuibul cu Barză şi, influenţat de predicile de acolo, a devenit un om serios. Văzîndu-i viaţa 
schimbată, Emil Constantinescu i-a spus: „Merg şi eu cu tine la Cuibul cu Barză”. S-a dus la biserică şi 
joia la şcoală. Era în primăvara anului 1923. Ascultînd predicile, şi-a dat seama că este un păcătos şi a fost 
izbit de faptul că poate să fie iertat într-o clipă de toate păcatele pe care le-a făcut. A înţeles că lucrul 
acesta este arătat de Scriptură, a crezut în Domnul Cristos şi viaţa i s-a schimbat. 

Şi alţi tineri studenţi teologi au trecut prin experienţe asemănătoare. Nicolae Tonoiu, Vasile Moisescu şi 
Ilie Enea aici L-au cunscut pe Domnul Cristos, la Cuibul cu Barză. 

Printre credincioşii care veneau în acest timp la biserică sînt cunoscute numele lui Pastia, Sofecriu, Mirea, 
Isaac Feinstein, Stoenescu, Manolache. Fiecare îşi avea istoria 

întoarcerii lui la Dumnezeu, istorie în care Teodor Popescu era unealta de care S-a folosit Dumnezeu 
pentru această lucrare. Erau cunoscute şi Steluţa Sotir, Maneta Vasilescu (Benghea), domnişoara Brătescu, 
Jeni Popa (Teodorescu), doamna Weiss, domnişoarele Grigoriu şi Ghica. Venea la Cuibul cu Barză şi 
poetul Dimitrie Nanu. 

între cei ce veneau să-i asculte predicile erau şi unii preoţi, foşti profesori ai lui Teodor Popescu - 
Popescu-Pasărea - profesorul lui de muzică. A dat pe acolo şi mitropolitul Bălan, al Ardealului. Erau 
mulţumiţi de ce auzeau, dar erau foarte atenţi să vadă dacă face modificări de la tipicul încetățenit. Venea 
lume cu grămada să-l asculte, chiar şi din provincie. 

De la Constanţa, venea deseori prin Bucureşti o doamnă cu numele Natalia Zaharia. La străduinţa 
proprietăresei credincioase, doamna Zaharia s-a dus la biserică. I-a plăcut foarte mult ce spunea Teodor 
Popescu şi şi-a zis: Acesta este adevărul! Era contrariată de necredinţa soțului ei, care era ateu. El se purta 
frumos cu ea, dar era un om ușuratec, lucru de care soţia îşi dădea seama. 

După vreo cinci luni de la ascultarea primei predici, doamna Zaharia a venit iar în Bucureşti. Era tare 
amărită şi s-a dus la o altă credincioasă, doamna Pascu, o femeie pe care o prigonea bărbatul ei din cauza 
credinţei, împreună cu care a mers la biserică. Cu acest prilej Natalia a stat pentru prima oară de vorbă cu 
Teodor Popeşcu. în acea zi aştepta multă lume să aibă o convorbire cu Teodor Popescu. Cînd a venit 
rindul să stea de vorbă şi cu doamna Zaharia, Teodor Popescu a întrebat-o ce o aduce pe acolo. -„Am fost 
la biserică şi aş dori să ştiu ceva mai mult". Atunci el i-a spus planul de mîntuire, i-a înfăţişat rînd pe rînd 
cele zece porunci ale lui Dumnezeu pentru a-i dovedi că este păcătoasă. Natalia Zaharia a început să 
plîngă cînd şi-a dat seama că e într-adevăr păcătoasă. El i-a spus însă 

că, dacă primeşte pe Domnul Cristos, scapă de orice păcat pe care I-a făcut. 

în timp ce vorbea cu el, un gînd îi spunea Nataliei Zaha-ria: „Da, dar ce o să te faci tu. Bărbatului tău îi 
place să se ducă să petreacă"... Cu toate că plîngea, (n-a avut curajul să spună motivul pentru care nu se 
poate întoarce la Dumnezeu) la cuvintele calde ale lui Teodor Popescu ea a răspuns: - „Da, părinte, aşa 
este, dar îmi plac petrecerile, muzica şi, dacă apuc pe drumul trebuie să renunţ la ele". Motivul adevărat 
însă era că se temea să nu i se strice căsnicia. Atunci Teodor Popescu i-a istorisit o întîmplare cu o doamnă 
care spunea că nu se întoarce la Dumnezeu deoarece îi plac petrecerile. Credinciosul n-a îndemnat-o să nu 
mai mergă la localurile de petreceri; el i-a spus simplu: „Primiţi, doamnă, pe Domnul Isus şi El să vă 
conducă pe calea Lui..." Aşa a şi făcut. După un timp s-a dus împreună cu soţul ei într-un local de 
petrecere, dar s-a simțit stingheră, incomodată. Soţul, observînd a întrebat: - „Ce ai, dragă? - Parcă toţi se 
uită la mine; nu mă mai simt bine aici". A plecat şi plecată a fost pentru totdeauna din astfel de locuri. S-ar 


fi potrivit acest sfat şi pentru doamna Zaha-ria, dar ea n-a făcut deocamdată altceva decît să cumpere o 
Biblie, o carte de cîntări şi nişte predici. Cînd era mai amărită, lua şi ea Biblia şi citea. 

în acest timp, Teodor Popescu era şi profesor de religie la Institutul Pompilian, un liceu de fete pe Calea 
Rahovei. La explicația Vechiului Testament folosea uneori şi renumitele lămuriri ale lui C. H. Mackintosh 
asupra primelor cinci cărți ale Bibliei, cărți pe care le traducea tocmai atunci Dumitru Cornilescu. Lecţiile 
predate erau deosebit de atrăgătoare. Unele eleve de la această şcoală şi-au predat viaţa Domnului Isus şi 
sînt şi astăzi cu El. Printre ele este şi doamna Maziliu. 

Pe cînd era profesor de religie, directoarea Institutului aştepta o inspecţie. Cînd Teodor Popescu a venit la 
şcoală, 

cum l-a văzut, l-a rugat să spună inspectorului un neadevăr. El, ca unul care se hotărîse să nu mai mintă, 
i-a răspuns: „Doamnă, dacă ai şti dumneata cîte greutăţi mi-a făcut mie minciuna altădată!" Atunci 
directoarea s-a înroşit la faţă. Nu se aştepta la un astfel de răspuns. Ea era bătrină, iar el un preot tînăr. A 
avut o mare satisfacţie că nu s-a învoit cu minciuna. Pînă la urmă nici n-a venit inspectorul cel aşteptat. 
Prin 1922, la un concurs pentru cel mai bun articol de crăciun, părintele Teodor Popescu a cîştigat premiul 
I la ziarul „Universul”. 

La 1 noiembrie 1921, Dumitru Cornilescu a scos primul număr din revista „Adevărul Creştin" la care 
Teodor Popescu a colaborat permanent. Articolul introductiv al acestei reviste arăta clar scopul ei: 
„Revista noastră are o ţinută foarte lămurită; ea porneşte de la încredințarea că ceea ce îi trebuie poporului 
nostru îndeosebi şi înainte de orice este lumina Evangheliei şi viaţa izvorîtă din cunoştinţa pe care o dă 
această lumină. Ea ştie că omul din fire nu are această viaţă care este un dar al lui Dumnezeu şi se capătă 
prin credinţă într-un Mîntuitor personal, a cărui moarte ispăşitoare pentru păcatele noastre ne îndeamnă la 
o vieţuire în strînsă legătură cu Cel ce Şi-a dat viaţa pentru noi. Ea ştie că poporul nostru nu cunoaşte 
Evanghelia lui Isus Cristos şi de aceea în primul rînd ea are ca ţintă lămurirea mântuirii prin Isus Cristos. 
Ea vrea să arate omului cum poate trece de la întuneric la lumină, cum dintr-un copil al întunericului şi al 
Satanei, poate ajunge un copil al luminii şi al lui Dumnezeu... în al doilea rînd, ea se îndreaptă către copiii 
lui Dumnezeu care trăiesc în strînsă legătură cu Mîntuitorul lor personal. Şi pe ei vrea să-i ducă pe căile 
sfințirii, arătîndu-le cum pot fi din ce în ce mai asemenea chipului Mîntuitorului lor." 

Curios lucru, deşi scopul acestei reviste a fost de Ia început atît de bine precizat, unele feţe bisericeşti au 

apreciat-o, pentru ca după scurt timp să se contrazică. 

„Noua revistă.bisericească" scria în 1922 despre „Adevărul Creştin": „Revista este foarte citită, mulţi 
preoţi găsesc în ea izvor de educaţie pentru credincioşi pe înţelesul lor. Cititorii creştini o citesc cu interes, 
găsindu-se pe ei înşişi aproape în toate povestirile din revistă. „Adevărul Creştin" umple prin aceasta o 
lipsă în practica educaţiei creştine-ortodoxe”. 

în iulie 1922, arhimandritul Scriban scria în „Noua revistă bisericească”: „Altă tipăritură mult mai nouă, 
dar foarte bună este «Adevărul Creştin», scoasă de-două ori pe lună în Bucureşti de părintele erodiacon 
Dumitru Corni-îescu, cel mai harnic dintre teologii tineri pe ogorul scrisului creştinesc. Materialul publicat 
de sfinţia sa este foarte potrivit scopului, este numai creştinesc şi este la înălțimea publicaţiilor similare 
din apus." 

Teodor Popescu şi Dumitru Cornilescu n-aveau pretenţia că sînt scriitori. Broşurile şi toate scrierile lor: 
prelucrări, originale, traduceri aveau scopul de a îndruma sufletele către Cristos, aşa cum de altfel era şi 
scopul predicilor lor. în acest timp Dumitru Cornilescu a tipărit cîteva broşuri răspîndite şi printre 
credincioşii de la Cuibul cu Barză: Viaţa în Cristos, Ce să fac ca să fiu un adevărat creştin, Ce înseamnă 
viaţa predată în slujba Domnului, Taina puterii în viaţa creştinească, Viaţa lui George Miiller (o biografie) 
şi foarte multe tipărituri mărunte şi tratate care se răspîn-deau cu zecile de mii. 

în 1922 Teodor Popescu a publicat primul său volum de predici rostite în biserica Cuibul cu Barză în anii 
1921 şi 1922. Au apărut repede trei ediţii ale primului volum „Isus vă cheamă" şi apoi următorul volum 
„Veniţi la Isus”. - 

Volumul de predici „Isus vă cheamă" a fost foarte mult căutat, pentru că el cuprindea felul de a gîndi şi de 
a predica al preotului care desfăşurase cea mai rodnică activitate de predicator creştin din ţara noastră în 


acea perioadă. 

„Noua revistă bisericească" scria în 1922: „Predicile sale au avut un mare efect şi un mare răsunet. Feţe 
mari bisericeşti şi chiar fostul ministru al cultelor Goga, cu mai mulți funcţionari superiori, au ascultat 
cîteva din aceste predici. Efectul pe care-l producea ascultarea este cu mult mai mare decît cel pe care îl 
producea citirea predicilor părintelui Popescu. Cînd sînt rostite au efect, fiindcă autorul le dă tonalitatea 
care porneşte din convingerea sa. Toate predicile au una şi aceeaşi temă, primirea lui Cristos de către 
fiecare creştin, ca Mîntuitor personal. Deosebite sînt însă împrejurările în care se desfăşoară această 
chemare la Cristos. Unele predici încep cu mici istorioare cunoscute ascultătorilor, altele cu o descriere pe 
înţelesul tuturor a modului în care s-a petrecut faptul care-l narează în predică şi în care transpune ideea 
Mîntuitorului personal, iar altele încep cu o referire directă la faptul evanghelic. Felul acesta de 
introducere este nou şi foarte bun, cu totul opus cuvintelor abstracte şi caierului de vorbe goale cu care 
încep multe din manualele noastre de predici. Efectul acestui fel de introducere este cu atît mai mare cu cît 
ascultătorii sînt legaţi sufleteşte de predicator, cum este cazul Cuibul cu Barză. Noi sînt şi titlurile pe care 
autorul le dă predicilor sale. Găseşte titluri sugestive. Problema deşteptării conştiinţei religioase urmărită 
prin aceste predici interesează pe toți. în predici nu găsim decît prezentul veşnic al Evangheliei şi al 
sufletului omenesc ce caută mîntuire. Ele se pot rosti în biserica oricărei confesiuni, în orice adunare 
creştinească din orice loc." 

Despre „Isus vă cheamă" poetul Dimitrie Nanu,. care era în rîndul credincioşilor de la biserica Cuibul cu 
Barză, scria în revista „Solidaritatea" din decembrie 1922: „Paginile lui Teodor Popescu sînt cuvintele aşa 
cum ies din inimă, fără umbră de cochetărie artistică." 

„Acest autor a cunoscut suspinul după lumina divină, dar nu s-a oprit numai la urmele ce degetele 
dumnezeies- 

cului Sculptor le-a lăsat în liniile unei flori, ci s-a ridicat, a putut să vadă că frumosul este una cu 
adevărul." 

„în »Isus vă cheamă*, autorul te pune față în față cu singura putere care te poate crea din nou. Străbătînd 
etapele acestei noi zămisliri sufleteşti, afli în acelaşi timp -dacă eşti artist - taina cum poți crea la rîndul tău 
adevăratele flori spirituale, menite să rodească şi în alte suflete ceea ce a înviat în tine .°Numai cine s-a 
creat singur, poate crea mai departe... Ca să cugeti îţi trebuie principii stabile, adevăruri controlate, 
verificate cu viaţa însăşi. Despre aceste adevăruri esenţiale oricărei activităţi psihice vorbeşte preotul 
Teodor Popescu în »Isus vă cheamă»." 

„Dacă arta este expresia spontană a unei convingeri şi a unei simţiri intime, arzătoare, - cartea aceasta este 
în acelaş timp de o înaltă valoare artistică." 

Cartea „Isus vă cheamă" cu cele douăzeci şi nouă de predici a fost repede cunoscută în ţara noastră. într-un 
sat din apropierea Sibiului, la propunerea unui sătean, tovărăşia de luptă contra beţiei şi a înjurăturilor şi-a 
luat ca nume „Isus vă cheamă". însă nimic altceva la aceşti săteni decît buna intenţie de a combate beţia. 
„în afară de viaţa după Evanghelie pe care au început s-o trăiască cei ce primiseră pe Isus Cristos, spunea 
Teodor Popescu, am ajuns la întemeierea unei tovărăşii de ajutorare a săracilor. Fiecare membru al acestei 
tovărăşii se obliga înaintea lui Dumnezeu să dea lunar sau anual o sumă oarecare pentru săraci. în felul 
acesta am avut posibilitatea să ajutăm pe mulţi săraci. Ajutorul de căpetenie constă în două vagoane de 
lemne ce li se împărțeau în ajunul sărbătorilor Crăciunului. Cei ajutaţi n-au ţinut de datoria lor să tacă, ci 
ne-au făcut de vorbă." 

„O seamă de doamne şi domnişoare s-au unit să lucreze pentru săraci. Ba au simţit ca o datorie să-i caute 
acasă şi să ajute pe săraci cu ce aveau nevoie, dîndu-le şi vestea Evangheliei. Ele s-au exersat în dragostea 
creştină. Dacă 

aş spune tot ce ar fi de spus, ar părea o laudă. De aceea tac." 

Cea mai însemnată activitate evanghelizatoare pe care a avut-o în această perioadă Teodor Popescu a fost 
cea din Bucureşti. Renumele predicilor lui şi a întregii lui lucrări a ajuns însă mai în toată ţara. Doar 
veşnicia va arăta lămurit în ce măsură şi pînă unde el a transmis o influenţă binefăcătoare. El personal a 


vizitat diferite localităţi, unde s-au întors la Dumnezeu unele persoane şi s-au întemeiat adunări creştine. 
începuturile lucrării la Ploieşti 

Trei dintre surorile lui Teodor Popescu se întorseseră la Dumnezeu. Una din ele, Vasilica (mai tîrziu 
doamna Girescu) s-a dus la Ploieşti, la nişte rude. Acolo a făcut cunoştinţă cu un tînăr, Gogu Achim. 
împreună cu el erau cîţiva prieteni: Virgil lanache, Cană Cristescu şi alții. Vasilica, aşa cum era învățată 
de la Cuibul cu Barză, le-a mărturisit pe Domnul Cristos, dar ei îşi cam băteau joc şi în glumă i-au pus 
diferite întrebări. Ea însă le-a dat cîteva exemple foarte simple de felul cum era ea înainte şi cum era după 
ce s-a întors la Dumnezeu. între altele, spunea: „înainte, cînd mulgeam vaca şi nu stătea la muls, o băteam 
de tremura. Acum cînd văd că nu stă, o mingii, iar ea nu mai tremură, ci stă liniştită. Ba chiar s-a schimbat 
şi cunoaşte şi ea că nu mai sînt cea dinainte." Le-a mai dat cîteva exemple, care pe ei i-a impresionat. Cînd 
au văzut tinerii aceştia că ea preţuieşte aşa de mult Noul Testament, şi-au cumpărat această carte minunată 
pe care au început s-o citească. Nerăbdători, au fost şi la Bucureşti la biserică. 

Cel dintîi oraş din ţară în care a păşit Teodor Popescu pentru a vesti Evanghelia a fost Ploieşti. La 
chemarea acestor tineri, s-a dus în strada Novac 12 unde se strînsese-ră 24 de persoane. Adunarea s-a ţinut 
într-o cameră mică, la Anicuţa Achim. în cameră, era atîta înghesuială încît aproape se stingea lampa din 
lipsă de aer. Lumina se făcea tot mai mică. Ei nu ştiau de ce. Cînd se deschidea uşa, atunci venea aer în 
cameră şi lumina creştea din nou. Teodor Popescu le-a spus: „Numai dumneavoastră vreţi să auziţi 
Evanghelia? Mai chemaţi şi pe alţii." Au chemat şi pe cîrciumarul din capul străzii şi pe alții care erau 
oameni buni pentru Evanghelie. Prima predică a fost explicarea celor zece porunci, adică planul de 
mântuire. 

Mama lui Gogu Achim era o femeie foarte bisericoasă. Cînd a auzit ea prima dată predica, şi-a zis că 
băiatul ei a pîrît-o părintelui Popescu şi de aceea I-a luat la socoteală. - „Nu sînt eu mama ta? De ce, cînd 
veneai cu părintele pe drum, m-ai „pîrît?” - „Nu, mamă, nu te-am pîrît, n-am vorbit cu el despre 
dumneata”. - „N-ai văzut că numai la mine se uita şi numai păcatele mele mi le spunea? I-ai spus tu toate”. 
- „N-ai văzut mamă că este om serios? Poate să facă aşa ceva? Eu nu i-am spus nimic." 

La a doua predică a avut aceeaşi impresie, căci i-a spus băiatului: „Numai la mine s-a uitat şi numai despre 
mine a vorbit!" - „Mamă, să ştii că nu te-am pîrît eu, dar asta înseamnă că Dumnezeu te cunoaşte şi El fi-a 
vorbit." De atunci ea a început să înţeleagă Evanghelia şi în scurt timp s-a întors la Dumnezeu. 

în legătură cu primii credincioşi din Ploieşti, Teodor Popescu spunea mai tîrziu: „Dacă m-ar fi văzut 
cineva, ar fi rîs de mine, că mă ocup de cîteva babe şi de cîţiva tineri. Erau spălătorese, femei de serviciu - 
oameni simpli. Dar Dumnezeu m-a răzbunat. Acei tineri care erau atunci copilandri, acum sînt oameni 
serioşi, care au rămas credincioşi Domnului Isus şi lucrează pentru înaintarea Evangheliei." 

Credincioşii din Ploieşti au fost foarte mult iubiţi de Teodor Popescu. După ce predica dimineaţa în 
Bucureşti la biserică, mînca ceva în grabă şi apoi pleca pentru după-amiază la Ploieşti, unde găsea acum 
suflete credincioase cărora să le vorbească. Uneori cîțiva tineri de la biserică şi de la şcoala Cuibul cu 
Barză îl însoțeau pe părintele Teodor Popescu la Ploieşti duminica după-amiaza. Erau toţi foarte veseli; 
adesea cîntau şi în tren; făceau peste tot cunoscute cele 47 cîntări creştineşti. 

începuturile lucrării la Cîmpulung 

Multe persoane din provincie, trecînd prin Bucureşti şi auzind de trezirea de la Cuibul cu Barză, au mers 
pe la biserică, au ascultat predica părintelui Teodor Popescu şi unele s-au întors la Dumnezeu. Aşa s-a 
început lucrarea în Cîmpulung Muscel. 

în anul 1922, în timpul verii, domnişoara Elena Grigo-riu, credincioasă de la Cuibul cu Barză a împărţit în 
Cîmpulung foarte multe tratate. Ea venise în acest oraş de munte, cu aer curat, pentru a-şi petrece 
concediul de vară. N-a uitat însă să ia acolo o mulţime de tratate şi astfel odihnindu-se şi în acelaşi timp 
lucrînd pentru Dumnezeu, a făcut cunoscut prin Cîmpulung pe autorul tratatelor. 

Un cîrciumar, Nicolae Predoiu, fusese călugăr de la vîrsta de 16 - 19 ani. Negăsind la mînăstire ce dorea 
sufletul lui, a plecat de acolo şi a deschis un restaurant în I Cîmpulung. Cînd a dat de tratatele răspîndite 
de domnişoara Grigoriu şi a vorbit şi cu ea, i-au plăcut cele scrise în tratate. 

Bătrînul Predoiu, un bun povestitor, istorisea mai tîrziu: „Soţia şi fiica mea cea mai mare mi-au cerut voie 
să meargă la Bucureşti, la preotul Teodor Popescu, să primească pe Domnul Cristos. Eu m-am bucurat de 
lucrul acesta, dar je-am refuzat cererea, voind să le încerc, dacă această dorinţă este din toată inima. Le-am 
refuzat de vreo trei ori şi, văzînd că ele stăruiesc, m-am hotărît să le satisfac dorința. l-am spus 
domnişoarei Grigoriu, care ne vizita în fiecare zi, că atunci cînd dînsa va pleca la Bucureşti, să ia pe soţia 
şi pe fata mea să le ducă la preotul Teodor Popescu. Domnişoara Grigoriu s-a bucurat foarte mult de lucrul 
acesta şi, cînd a plecat, le-a luat şi pe ele. După cinci zile, ele au venit acasă, cîntînd şi bucurîndu-se că 
sînt mîntuite şi fericite. O dată sosite acasă, le-am pus la o nouă încercare, făcîndu-le observaţii nedrepte, 
ca să văd dacă sînt în adevăr întoarse la Dumnezeu. Acest lucru l-am repetat şi m-am convins că erau în 
adevăr mîntuite, pentru că după fiecare observaţie pe care le-am făcut-o, ele se duceau într-o cameră, 
îngenunchiau şi se rugau. Eu le urmăream. Cînd am întrebat pe fiica mea ce se roagă, ea mi-a răspuns că 
se roagă pentru mine să primesc pe Domnul Cristos. Eu am mulţumit atunci Domnului că ele sînt într- 
adevăr mîntuite." 

în 1922, toamna, Teodor Popescu a fost chemat de un preot din Cîmpulung să ţină nişte conferințe 
religioase pentru profesori la un liceu de băieţi din Cîmpulung. Unii localnici s-au opus, spunînd că e un 
preot ca toţi ceilalți. Sosind însă în Cîmpulung, preotul Popescu a fost invitat la vila unui general, 
Grigorescu, unde a stat trei zile. Acolo venea popor mult; era un adevărat pelerinaj. Teodor Popescu 
predica de dimineaţa pînă seara şi se simţea stingherit cînd era vorba de masă. Unii veneau, alții ieşeau. 
Vorbea despre planul de mîntuire, despre femeia păcătoasă şi alte subiecte prin care îl înfățişa pe Domnul 
Isus ca Mîntuitor personal. Cu această ocazie foarte mulți 

intelectuali din Cîmpulung au auzit Evanghelia. 

Aici, în casa lui Grigorescu, a venit şi Nicolae Predoiu să-l cunoască pe Teodor Popescu şi i-a pus diferite 
întrebări, ca unul care fusese şi el pe la mînăstire şi mai cunoştea cîte ceva din ale religiei. Totuşi Predoiu 
(cunoscut în oraş cu numele de Călugărul) a continuat cu meseria pe care o avea, vînzarea băuturilor în 
restaurant. Nu s-a hotărît atunci pentru Domnul Isus. 

La venirea preotului Teodor Popescu, în casa lui Grigorescu, alături de fata lui Predoiu era şi o elevă 
normalistă din Cîmpulung, Ecaterina Gugiu (căsătorită apoi Constan-tinescu). Ea auzise Evanghelia 
pentru prima dată de la domnişoara Grigoriu şi i s-a părut cel mai desăvârşit lucru în domeniul credinţei. 
Entuziasmată de frumuseţea adevărului propovăduit, s-a ataşat de cei credincioşi şi a început să spună şi 
altora despre Domnul Isus. Cînd mai venea Teodor Popescu prin Cîmpulung, nu uita s-o întrebe şi pe ea: 
„Dar dumneata ce mai faci?" - „De, părinte, mai vine Satana!". 

6. Intenţii de a rămîne pe loc 


Tîrziu, prin 1950, amintindu-şi de starea sa sufletească din vremea cînd avea o bogată activitate în 
biserică, Teodor Popescu spunea: „Cine este un om religios şi se fine de ceea ce a apucat, rămîne uimit 
cînd ajunge la Cuvîntul lui Dumnezeu şi-l citeşte. Se aşteaptă să găsească în el ceea ce a apucat, dar nu 
găseşte acolo aceste lucruri, ci cu totul altele. Prin această mirare am trecut şi eu. Fiind preot în biserica 
ortodoxă, am crezut că toate rinduielile bisericeşti trebuie să fie după Cuvîntul lui Dumnezeu. Puneam 
mîna în foc pentru aceasta. Cînd însă nv-am îndreptat spre Cuvîntul lui Dumnezeu, am rămas uimit şi mi- 
am zis că poate nu-l înţeleg eu bine; la mine trebuie să fie cusurul. Citind însă, am văzut că una este în 
Cuvîntul lui Dumnezeu şi altceva este ceea ce am apucat." 

„Creştinătatea a trecut de mult peste »ce este scris«, n-a mai ţinut seama de Scriptură. Ea a pus alături de 
Scriptură tradiţia, a amestecat lucrurile şi a ieşit ce vedem. Și cine ajunge la încredințarea că Biblia este 
Cuvîntul lui Dumnezeu, trebuie să se ţină ori de Biblie, ori de tradiţie. Dacă se ţine de tradiţie, rămîne cum 
a fost. Dacă se ţine numai de Biblie, găseşte pe Domnul Isus." 

Timp de vreo patru ani, părintele Teodor Popescu a încercat să pună de acord formalismul religios în care 
se găsea, cu conştiinţa lui trezită de Scriptură. A fost o perioadă de frămîntări sufleteşti puternice. Celor ce 
n-au fost legaţi de un sistem religios cum fusese legat Teodor Popescu, nu le vine aşa de greu să se 
dezlipească de orice formă pe care o consideră de prisos sau păgubitoare. El spunea: „M-am bucurat un 


timp de pace, cînd am venit la Domnul Cristos, dar a venit apoi conflictul cu tipicul. îmi ajungea foarte 
grea situaţia. Dar n-aş putea spune că este 

un moment cînd am început să modific tipicul. Aceasta s-a petrecut lent. La un moment dat mi se părea că 
parcă cineva m-ar strînge de gît. Spuneam: «Pentru rugăciunile sfîntului cutare, să ne miluiască Dumnezeu 
pe noi«. Şi totuşi în predică spuneam că este destul să crezi în Domnul Cristos, ca să fii mîntuit. Parcă 
cineva îmi zicea: «Mincinosule, una spui la predică şi alta la slujbă«. Din aceeaşi gură ies gînduri care se 
contrazic." 

O dată, într-o discuţie, Dumitru Cornilescu i-a spus: „Dar ce, tu te închini la sfinţi?" Teodor Popescu 
spunea: „Ca urmare a acestei discuţii, am stat de vorbă cu Mihăl-cescu. Cînd i-am spus că mă simt 
încurcat în legătură cu problema închinării către sfinţi, el mi-a spus că poporul român este un popor 
aghiolatru (închinător la sfinţi) care nu-L cunoaşte pe Dumnezeu." 

„Lucrul acesta nu l-am putut reproduce în convorbirile mele cu alţii. lar eu mă aşteptam ca Mihălcescu să- 
mi dea argumente pentru închinarea la sfinţi. O fi fost sau nu ceva în inima lui Mihălcescu, nu ştiu. Dar el 
a recunoscut măi tîrziu că eu sînt sincer, nu umblu cu prefăcătorie. Iar închinarea către sfinți a rămas în 
predica mea şi după această convorbire cu el şi mi-a făcut mare bucluc." 

De remarcat este că formalismul religios şi viaţa străină de Evanghelie atît a clerului, cît şi a poporului 
erau cunoscute de foarte mulți. 

Arhimandritul Scriban făcea unele afirmaţii tari în această privinţă. Printre altele el spunea: „Pretutindeni 
este lipsă de viaţă... O astfel de biserică devine o anexă politică, iar de viaţă religioasă nu mai poate fi 
vorba. Ea duce o existenţă egală cu moartea... Aceasta a fost biserica bizantină, lăcaş decorativ din care 
spiritul se stingea ... Moştenirea aceasta au căpătat-o toate bisericile ortodoxe, toate au caracterele 
sterilităţii cu un viciu din naştere." 

Tot în „Neamul românesc", Scriban scria: „Biserica aşa cum la noi practică poruncile lui Cristos, biserica 
plină de 

speculanfi şi de şarlatani, de beţivi, de vicioşi şi de senzuali, aceasta nu este biserica lui Cristos, ci este pur 
şi simplu negația creştinismului." 

Scrisul lui Scriban nu seamănă cu al lui Teodor Popescu, care nu atacă în felul acesta abaterile obişnuite 
ale zişilor creştini. Teodor Popescu predică pe Domnul Cristos şi harul lui, care te scapă şi astfel face o 
lucrare pozitivă. Dimitrie Nanu spune: „EI (Teodor Popescu) s-a mulţumit să împlînte în sufletele 
credincioşilor calea mîntuirii indicată de Cristos, fără să se războiască nicidecum cu rătăcirile trecutului. 
Ştia că, primenindu-se sufletele, cojile au să cadă de la sine." 

Preotul Grigore Pişculescu, cunoscut mai ales cu numele de Gala Galaction, vede starea rea a bisericii din 
vremea îui şi scrie astfel prin 1923 -1924: „Nişte oameni care nu dau pe la biserică decît în zilele de 
sărbătoare, odată pe an, care nu ştiu nici decalogul, nici simbolul credinței, care nu se spovedesc şi nu se 
împărtăşesc niciodată, care nu cred nici în Tatăl, nici în Fiul, nici în Duhul Sfînt, aceşti oameni fac şi 
desfac totul în biserica românească..." 

Şi, în concluzie: „Dacă starea noastră bisericească nu se schimbă şi fabricile oficiale urmează mai departe 
să ne confecţioneze preoţi, dascăli şi episcopi, toată lumea iubitoare de Cristos se va duce după Teodor 
Popescu, după Cornilescu şi după alţi revoluționari care se pregătesc în umbră." 

Un modest preot, lon Popescu, din comuna Băleşti, Gorj, scria în revista „Crucea": „Sărmani apostoli 
Petre, Pavel şi toţi ceilalţi, voi care n-aţi avut fericirea de a lua lecţii de ortodoxism de la noi, cei de azi, 
voi care n-aţi ştiut că a fi apostoli ai Domnului însemnează numai a oficia liturghii pompoase, împodobiţi 
cu stofe sclipitoare, dacă activitatea voastră s-ar desfăşura azi, noi, cerberii ortodoxismului, n-am putea să 
vă privim decât ca alunecaţi pe povârnişul diferitelor secte." 

Tot în revista „Crucea", preotul Popescu Moşoaia scria: „în toate părțile serviciul bisericesc a început să 
fie scurtat ori modificat ori făcut de mîntuială, încît nu vei găsi două biserici în care în aceeaşi zi să se facă 
slujba la fel, să se citească aceleaşi canoane, să se cînte aceleaşi tropare şi condace, să se rostească acelaş 
otpust, etc. Adevărul este că în biserica noastră ortodoxă am ajuns la o mare dezorientare şi neorînduială." 


încetul cu încetul, Teodor Popescu a eliminat unele cuvinte din slujba pe care o făcea la biserică. Nu mai 
putea să spună: „Prea Sfîntă Născătoare de Dumnezeu, mîntu-ieşte-ne pe noi”. Şi nu mai zicea: „Pentru 
rugăciunile sfinților, părinţilor noştri..." La sfîrşitul slujbei, el zicea: „Cristos, adevăratul Dumnezeu să ne 
miluiască şi să ne mîntuiască. Amin". Teodor Popescu spunea mai tîrziu: „Mi-am permis ceea ce nu era de 
aşteptat. O întreagă biserică să se plece în faţa mea? Dar nu puteam altfel, cugetul mă apăsa. lar 
modificările mele prevesteau sfîrşitul!" 

întrebările pe care i le puneau diferiţi preoţi în revistă erau oarecum mai sincere, erau deschise. în schimb, 
în dos unii preoţi din Capitală nu puteau să vadă bine lucrarea lui Teodor Popescu. Foarte multă lume se 
ducea la biserica Cuibul cu Barză, iar celelalte biserici rămîneau aproape goale. 

Totuşi, Teodor Popescu nu s-a despărţit de biserică, pentru că ţinea foarte mult la biserică. Tot neamul lui 
era de preoţi. Şi credea că poate să facă şi el ceva în biserică, să îndrepte sufletele oamenilor spre 
Evanghelie, spre Domnul Cristos. 

Preotul Gheorghe Ionescu, tatăl lui Teodor Popescu, părea să fie şi el împotriva lucrării pe care o făcea 
fiul său. Bătrînul, auzind că mai mulţi preoţi consideră că băiatul lui face o mare greşeală prin activitatea 
sa, a venit în acest timp prin Bucureşti, la Cuibul cu Barză, să-şi mustre fiul, să-l îndrume. Teodor 
Popescu nu ştia cu ce scop venise 

tatăl său. Seara i-a spus: - „Poftim, tată, să te culci". -„Nu, eu vreau să stau de vorbă cu tine". - „Atunci 
poftim în birou". Şi bătrînul i-a spus: „Ce am auzit eu despre tine? Să ştii că în ziua cînd am să aud că te 
vor da afară din biserică, am să cad jos şi am să mor, din pricina ta." - „Nu tată, cînd voi fi dat eu afară, 
dumneata ai să zici: »Băiatul meu este mare, ştie el ce a făcut*." - „Măi băiete, zi ca ei şi fă ca tine!" - „Nu 
se poate, tată, Evanghelia este clară şi nu merge cu o purtare împărțită”. - „Dar ce-o să faci? Sărac eşti, 
copii ai ..." - „Va avea grijă Dumnezeu şi de mine, tată”. 

Enoriaşii de la Cuibul cu Barză au format un aşa-zis comitet de apărare, pentru că au simţit că unii preoți 
nu aveau gînduri bune faţă de părintele Teodor Popescu. Acest comitet a început să facă fel de fel de 
petiţii, memorii ca preotul lor să fie lăsat în pace, să lucreze liniştit în biserică. Domnul Mirea şi un 
profesor Ianculescu urmăreau să-l ţină mai departe în biserică. 

în vara anului 1923, preotul Teodor Popescu şi-a petrecut concediul, împreună cu Dumitru Comilescu, în 
Germania, la Blankenburg. Comilescu mai fusese în acest loc. Era acolo un pastor credincios, Emst 
Modersohn, care avea obiceiul ca în fiecare vară să ţină un studiu biblic. Veneau acolo tot felul de oameni 
credincioşi. Se susțineau diferite teme foarte interesante. Erau tratate creştineşte. Modersohn făcea parte 
dintr-o mişcare în biserică numită „Gemeinschaft”. El nu s-a aliat nici unui cult, dar nici de biserica 
protestantă nu se despărțea. La cîteva conferinţe ale lui au luat parte şi Teodor Popescu împreună cu 
Dumitru Comilescu. Au fost puşi şi ei să vorbească, iar Teodor Popescu le-a istorisit cum s-a întors la 
Dumnezeu. Modersohn era un om foarte modest. în unele scrieri pe care le-a publicat, a indicat oamenii 
prin care a fost bine-cuvîntat. Printre aceştia a numărat şi pe cei doi români, între Modersohn şi Teodor 
Popescu s-a legat o oarecare 

prietenie: amîndoi vesteau Evanghelia în sînul bisericii în care se născuseră. 

în acest timp, în 1923, Dumitru Comilescu a avut un conflict cu generalul Rusescu, a cărei soră vizita 
adunările de la Cuibul cu Barză. Rusescu s-a considerat insultat de Comilescu, deoarece i-a spus că nu este 
creştin şi l-a provocat la duel. Atunci Comilescu s-a gîndit că este mai bine să plece din ţară. Un prieten 
credincios i-a spus: „Aşadar pleci din ţară! Ar trebui să rămii aici, pentru că eşti un om energic, eşti 
puternic la minte şi la vorbă." 

Desigur, Comilescu nu îşi închipuia că va pleca pentru totdeauna din mijlocul a lor săi. S-a dus întîi la 
Lipsea, apoi la Londra, cu gîndul de a tipări alte ediţii ale Bibliei în limba română. în cele din urmă s-a 
stabilit în Elveţia, unde a continuat mult timp lucrarea de vestire a Evangheliei, în acest fel Teodor 
Popescu a rămas şi fără Dumitru Comilescu. 

Erau mulţi care îi arătau lui Teodor Popescu că este cazul să rămînă pe loc, în biserică şi să vestească 
adevărul Evangheliei cu toată hotărîrea, dar unii preoţi gîndeau altfel, astfel îneît Teodor Popescu n-a 
putut să-şi continue în mod liniştit activitatea. Fiind nevoit să explice în scris mitropolitului situaţia sa, 


spunea: 
„Se vorbeşte de jignirea adusă sfintelor canoane care cîrmuiesc biserica. Mă întreb dacă această expresie 
este într-adevăr serioasă. Cunosc şi eu puţin aceste sfinte canoane. După cîte ştiu eu, nu este cleric şi nu 
este mirean care să aibă cutezanţa să spună că le-a ţinut pe toate, afară doar de cazul cînd nu le-ar 
cunoaşte... Nu cumva însă şi aceste sfinte canoane merg pe alese? Nu cumva ele sînt bune numai cînd este 
vorba să judece cineva pe alţii? Oh, mai multă sinceritate!" 

„în ce priveşte închinarea către Sfînta Fecioară Măria şi către sfinţi, eu stau în formula generală ortodoxă, 
care 

sună astfel: Să te închini lui Dumnezeu, iar pe sfinţi să-i venerezi..." 

„Este foarte uşor să arunci sfîntului o închinăciune; dacă însă viaţa ta nu se influenţează cu nimic din a lui, 
închinăciunea este bătaie de joc. Câte persoane din cele ce iau parte la acatistele ce se fac prin biserici și- 
au schimbat prin aceasta viaţa? Niciuna. Este drept că aceste rugăciuni, numite acatiste, sînt producătoare 
de venituri, dar nu sînt producătoare de viaţă creştinească. Şi tocmai de aceasta avem nevoie..." 

„Că sfinţii, prin rugăciunile lor, ne-ar mîntui, asta n-o poate spune decît un om cu totul străin-de 
Evanghelia Domnului Isus. Acolo este arătat lămurit că mîntuirea vine prin credinţa în Isus Cristos..." 

„De ce atîta zarvă pe o chestie ca aceasta? Şi cu ea şi fără ea, dacă cineva rămîne tot în păcatele lui, tot una 
este. lată de ce n-am predicat niciodată ca cineva să nu se închine la sfinţi. Eu am predicat şi predic, - 
vorba apostolului Pavel - pe Isus Cristos cel răstignit şi viaţa noastră cu El. M-am oprit la acest punct. Stau 
pe această poziţie cîşti-gată. Lupte alţii de pe alte poziţii, adică cu alte lucruri, totul este să aducem 
sufletele la Cristos. Dacă alţii le aduc predicîndu-le despre sfinţi, foarte bine. Dacă nu, atunci de ce mai 
predică? Predica mea a dat unele roade apreciabile. Dacă vrea cineva s-o imite, bine. Dacă nu, ea nu are 
pretenţia să fie normativă." 

„Singurul lucru ce-l urmăresc este să aduc sufletele la Cristos. Eu spun fiecărui om în parte: omule, eşti 
un păcătos pierdut. Cristos pentru păcătoşi a murit, ca să-i mîntu-iască. Crezi tu cu adevărat în El? Eşti 
mîntuit. Nu crezi? Eşti pierdut. Ce atitudine iei tu faţă de acest Isus Cristos? îl primeşti ca Mîntuitor şi 
Stăpîn al vieţii tale sau nu? îţi dai tu inima şi viaţa ta Lui sau nu? De asta atârnă veşnicia ta. Hotărăşte-te 
să-L urmezi în totul pe El sau nu te mai numi cu numele lui. Aceasta este cuprinsul oricărei 

predici. Ce se întîmplă însă după ce predica s-a sfîrşit? Omul aude că Cristos ne mînţuieşte din pricină că 
sfinţii se roagă pentru noi. Şi-atunci ce se petrece în capul lui, mai ales că inima omenească este aşa de 
îndărătnică? la mai iasă-mă, părinte, cu credinţa sau necredinţa mea în Cristos! Ce tot îmi ceri mie să mă 
hotărăsc să urmez în viață pe Cristos, că de asta atîrnă veşnicia mea? Sigur spui acum că sfinţii se roagă 
pentru mântuirea mea. La urma urmei, de aia sînt sfinți, să se roage pentru mine. Ei au atâta trecere la 
Dumnezeu. Voi face şi eu ce voi putea, bine că-i am pe ei acolo unde se rînduiesc toate ... Vi se pare 
imposibil să se nască în capul cuiva o astfel de cugetare? Mie nu mi se pare. Şi atunci ai şters dintr-un 
condei tot ce ai urmărit prin predică..." 

„Satana este însă marele meşter. El ştie cum să sucească ' şurubul. A şters dintr-un condei tot adevărul trăit 
şi predicat de mine şi- a îndreptat privirile oamenilor unde a vrut el, ca să-şi ajungă scopul lui, anume spre 
închinarea la sfinţi, ca şi cum eu altceva n-aş avea de predicat decît lucrul acesta, ca şi cum cu această 
închinare sau neînchinare aş lucra eu în biserică. Mincinosul acesta de la început a fost un mincinos. El a 
făcut din această chestiune un lucru care să irite şi să agite spiritele. Este meşteşugul lui. El a yăzut că i se 
smulgeau din mînă unele suflete şi atunci a sucit şurubul, îndreptînd privirile spre lucrurile cu care el 
poate să aducă vrajbă şi tulburare... Ce zor am eu să mă leg de sfinţii lui Dumnezeu? Isus Cristos, trimiţind 
pe apostoli în lume, le-a poruncit să predice nu despre sfinți şi nici împotriva sfinţilor, ci Evanghelia şi iar 
Evanghelia. lar Evanghelia înseamnă vestea bună despre mîntuirea prin Isus Cristos. Acest lucru mă silesc 
să-l fac... Nu vreau să mă cobor deloc de pe stînca pe care stau, nu vreau să ies din poziţia în care sînt 
întărit, oricît m-ar sili la aceasta potrivnicii mei." „Dovadă că aceasta este o chestiune de conştiinţă, ce mă 

priveşte pe mine personal, este că n-am modificat nimic 1 din cîntările de la strană, n-am refuzat nimănui 


nici o 1 slujbă, n-am părăsit practicile moştenite. Ar fi fost necesar 1 să se întreprindă o anchetă în enorie 
ca să se vadă în ce 1 punct am îndepărtat eu lumea de la obiceiurile ei religioa- j se. Cui nu i-am slujit cu 
slujba care mi s-a cerut? (Afară î doar de cazul cînd cineva a venit la mine cu rugăciuni care | mi se păreau 
urîciuni pentru Dumnezeu, ca de pildă cu j vorbirea cutăruia de cutare, cu ură, cu despărțire etc). ! N-am 
pierdut însă niciodată din vedere că Cristos nu m-a ] trimis să slujesc, ci să predic, nu să citesc rugăciuni, 
ci să 1 învăţ. Am socotit deci că cea dintii datorie a mea e să 1 predic Evanghelia şi o voi socoti cît voi 
trăi. Dacă a ,.] predica Evanghelia înseamnă a te abate de la ortodoxism, 1 atunci da, sînt un abătut, un 
rătăcit. Eu cred însă că sînt 1 rătăciţi toţi cei ce nu cred în Evanghelie, n-o trăiesc şi n-o 1 

predică." 

„Nu sînt nici catolic, nici protestant, nici adventist, nici orice altceva, ci sînt un ortodox care am luat în 
serios Evanghelia Domnului. Dacă n-ar fi fost aşa, de mult aş fi părăsit biserica ortodoxă, spunînd-o pe 
față. Am avut din contră convingerea, că făcîndu-mi slujba mea, păstrînd practicile existente, voi putea 
lucra cu Evanghelia Domnului în sînul bisericii mele..." 

„Eu nu urmăresc reforma bisericii române, ci reforma sufletului omenesc luat individual şi anume prin 
Evanghe-lie. Cînd am fost la înalt Prea Sfinţia Voastră şi m-aţi întrebat dacă sînt ortodox, eu v-am răspuns 
că este o ortodoxie istorică a vremurilor de demult şi este o ortodoxie actuală, arătîndu-vă cu aceasta că, în 
deplin acord cu cea veche, sînt în dezacord cu cea nouă, adică cu abuzurile care au pătruns în biserica 
ortodoxă şi care trebuie înlăturate şi stîrpite. Dar acest lucru nu se poate face decît printr-o lucrare de 
luminare a poporului pe baza Evangheliei, lucru ce trebuie făcut neapărat şi cît mai curînd.- Nu sînt atât 
des 

naiv încît să cred că simplificîndu-se unele forme, cum este dorinţa unanimă între preoţi, s-a făcut cine ştie 
ce lucru mare. Negreşit că şi aceasta ar fi ceva, întrucît s-ar da putinţa unora din preoţi să se mişte mai 
liber. însă fără o reformare a sufletului omenesc luat individual, fără o naştere din nou, căpătată aşa cum o 
arată Evanghelia, nu s-a făcut şi nu se va face mai nimic ... Cred că Dumnezeu n-a părăsit de tot pe acest 
sărman popor românesc, care pătimeşte amar din pricina atîtor păcate şi nelegiuiri, nu i-a părăsit de tot, ci 
va ridica din mijlocul lui oameni cu totul pentru Cristos, care slujindu-l Lui şi predicînd Evanghelia, vor 
sluji neamului lor. Numai prin predicarea Evangheliei vine mîntuirea omului şi a popoarelor, prin altceva 
nu." 

Scria aceste rînduri prin decembrie 1923. 

Teodor Popescu s-a apărat în faţa învinuirilor, cu intenţia de a rămîne în biserică spre a vesti acolo mai 
departe Evanghelia. Comitetul de apărare, care s-a format din enoriaşi, în articolele pe care le publica, 
arăta însă un spirit de controversă care nu era în felul de a gîndi al preotului Teodor Popescu. 

S-a ivit însă un credincios, poetul Dimitrie Nanu, care în broşura sa „Lupta între logică şi sofism, între 
Evanghelie şi tipic", răspunde cu mult bun simţ celor trei figuri bisericeşti care prin presă i-au adus lui 
Teodor Popescu unele învinuiri. Este vorba de preotul Grigore Pişculescu (Gala Galaction), de Popescu 
Mălăieşti şi de arhimandritul Scriban. Cîteva rînduri din această lucrare a lui Dimitrie Nanu sînt necesare 
pentru înţelegerea situaţiei în care se afla Teodor Popescu. 

Lui Gala Galaction, Dimitrie Nanu îi răspunde în scris la unele articole publicate în ziare. între altele, 
Dimitrie Nanu spune: „E scris negru pe alb: »Un singur mijlocitor*. Prin ce aberaţie scoateţi 11.000 de 
mijlocitori şi abrogaţi această esenţială şi categorică afirmaţie, care logic nu 

suferă nici o altă interpretare? Sîntem aşa de naivi ca să nu pricepem cum s-au transformat vechile 
indulgenţe papale în sărindare şi acatiste, care au ca şi ele tot atîta legătură cu mîntuirea păcătosului?... 
Cum? Şi în cer intervenţii şi bilete de recomandaţie? Şi acolo protecţie şi încă tarifată de pe pămînt, fără 
preţuri maximale? Nu vedeţi cum, în admirabilul său bun simţ, poporul român însuşi a pecetluit această 
erezie cu proverbul: »pînă la Dumnezeu te"omoară sfinţii*! La ce exasperare trebuie să fi adus-pe acest 
popor m taxele pentru mijlocirea sfinţilor, ca să deznădăjduiască şi în cer de a mai găsi dreptate!" 

„Cînd despre un singur Mijlocitor, Isus, spun cei trimişi de El să înveţe pe oameni, acei apostoli în care 
trufia şi interesul erau aşa de răstignite, încît şi-au rupt de durere veşmintele cînd li s-au închinat oamenii, 


- o să cred mai degrabă ce au spus nişte clerici strînşi în nişte sinoade unde se băteau de multe ori pînă la 
sînge? Nu i s-a tras moartea unui patriarh din această pricină?..." 

„Care altă pricină decît erezia izvorînd din cultul nepriceput al sfinţilor, prohibit de Evanghelie, a redus pe 
zarafi în templu? Ea a mers pînă acolo, încît, dacă ai face o raită pe la şase ore seara, la unele biserici, ai să 
vezi acatiste plătite, în care se cere - după specialitatea sfîntului - sau despărţirea unei căsătorii, sau reuşita 
într-o afacere chiar dubioasă, sau chiar afurisenii trimise duşmanilor. Ba încă, demimondenele au ajuns să 
confunde pe Sfînta Vineri cu Zeița Venera şi să ceară sfintei zile a răstignirii, ceea ce numai zeiţei păgîne i 
se putea cere!..." 

„în aceasta privinţă, în fond, nici tu, nici părintele arhimandrit Scriban, nu gîndiţi altfel. Deciît, e curios că 
nu trageţi consecinţele unei asemenea atitudini şi constataţi cele simţite atît de viu şi spuse de voi cu atîta 
energie odinioară ... Şi cum să osîndeşti tocmai pe acela care a ghicit ca şi voi, de unde vine moartea 
bisericii şi face tot ca s-o salveze, adică s-o întoarcă la Biblie!..." 

„Cînd un român vrea să-şi pună mai în relief calitatea lui de a fi sincer, spune: »I-am spus-o verde în faţă. 
Ştii că eu nu sînt dus pe la biserică.» Ca şi cum biserica l-ar învăţa -prin pilda vieţii preotului - să fie taler 
cu două feţe sau lipsit de curaj. La asemenea rezultate, cu aşa filozofie ne-a adus starea noastră 
bisericească de pînă acum, încît preotul şi biserica au ajuns obiecte sub stima lumii!..." 

„Tradiţia introduce în doctrina creştină două morale, cu două feluri de păcate: păcate canonice, de tipic, 
neprevăzute de Cristos, dar care pot exclude pe un preot din biserică, oricare ar fi puritatea sufletească a 
învinuitului - şi păcate înfierate de Cristos cu pedeapsa veşnică, dar pe care autorităţile, sinoadele le iartă 
sau, şi mai rău, le ignorează cu voinţă, oricare ar fi obiecţia preoţilor care le practică..." 

„Ce frumos ar fi ca să recunoaşteţi toţi, cu smerenie, adevărul acesta elementar şi să mulţumiţi îui 
Dumnezeu că v-a scos în cale un om care să vă trezească din rătăcire şi să ne trezească pe noi toţi, care ne 
amăgeam de amar de ani cu ortodoxie închipuita." 

„în faţa providenţei, trebuie să vă plecaţi. Să nu vă amăgiţi degeaba. Sentința pe care o veţi da, nu va 
condamna pe părintele Teodor Popescu. Va avea acelaş caracter al echivocităţii, ca şi izvorul din care îşi 
va lua naştere; ea va condamna pe acuzatori, arătîndu-i cine sînt şi în acelaşi timp pe Cristos şi învăţătura 
lui de care condamnatul s-a ţinut aşa de strîns..." 

„S-a dus vremea cînd Biblia era ţinută sub obroc de clerici, întocmai cum politicienii ţineau ascunsă 
constituţia de ochii ţăranilor. (Ce zarvă a fost în Grecia acum cîţiva ani, cînd pentru prima oară, Psiharis a 
tradus Evanghelia din limba elenă veche, în limba greacă de azi! Numai bizantinismul putea să ţină 
Evanghelia ca pe o carte secretă. Cine se supără că începe să fie 'cunoscută de marele public, trădează 
aceleaşi interese ascunse pe care le 

aveau preoţii tuturor religiilor cu culte oculte). Oricît ar fi de grea pe alocuri Biblia, totuşi are şi părți aşa 
de clare, că orişicine poate să vadă prin el însuşi..." 

„Teodor Popescu nu are nevoie de apărarea mea. Cine îl cunoaşte, ştie că cinstea lui e mai presus de orice 
bănuială; iar cine nu-l cunoaşte şi-l bănuiește totuşi de vînzare străinilor, merită să nu-l cunoască şi să-l 
ponegrească înainte; nu va face decît să adauge la meritele pe care le are în faţa lui Dumnezeu..." 
Replicînd părintelui Popescu-Mălăieşti şi doamnei Aida Vrioni, în aceeaşi broşură „Lupta între logică şi 
sofism", Dimitrie Nanu scrie între altele: 

„Ce însemnează ocupaţia părintelui Mălăieşti: »din articolul lui Teodor Popescu reieşea că omul se poate 
mîntui numai prin credinţă» - şi tot sfinţia sa, mai jos spune că această declaraţie constituie »un început de 
abatere de la credinţă». Asta e ca şi cum aş spune eu: »am credinţa că mă pot vindeca de durere de cap, 
numai cu piramidon«; -şi sfinţia sa mi-ar răspunde foarte serios: »Constat că ai început să te abaţi de la 
piramidon!« Ce comedie de logică o mai fi şi asta?..." 

„O doctrină dumnezeiască, ori de cîte ori e propovăduită cu sinceritate în puritatea ei, fără amestecul nici 
unei neghine, va chema sufletele la ea, ca şi pe vremea apostolilor. Ca dovadă că lucrul acesta este aşa, stă 
mărturie însăşi unica aglomerare a credincioşilor în jurul bisericii Sfîntul Ştefan (Cuibul cu Barză), într-o 
societate care părea că nu mai putea avea altă atracție decît pentru »Cărăbuş«. Nu este aceasta o pildă vie, 
un contrast izbitor şi edificator de ce poate face o predică dezbrăcată de orice elemente eterogene, faţă de 


un cult înţelenit în nişte forme din care avîntul şi evlavia au pierit odată cu credincioşii din biserică?" 
„Dacă, pentru a pune în evidenţă un precept al lui Isus, găsesc la un pastor protestant o figură de stil, un 
amănunt 

din viaţa reală cu vioiciune prins, - să nu-l întrebuinţez eu, preot ortodox, în predica mea? Dar îl iau şi de 
la un budist, necum de la un protestant, de îndată ce nu-l văd în dezacord cu învăţătura lui Cristos. Şi 
dimpotrivă: poate să fie un lucru întărit cu o mie de sinoade ecumenice, dacă ideea e în dezacord cu 
învăţătura lui Cristos şi a apostolilor, n-am s-o pun în predica mea, dacă sînt cinstit şi fidel Mîntuitorului. 
Aici stă toată chestia care ne desparte de adversari şi mă mir cum dînşii nu bagă de seamă că e o chestiune 
de onestitate de gîndire, de simţire şi de fidelitate fafă de Cristos, care dictează părintelui Teodor Popescu 
atitudinea intransigenţei sale..." 

„Munca lui Teodor Popescu n-a fost negativă, întrucît, încă de cînd a văzut lacunele tradițiilor noastre - 
recunoscute şi de părintele Mihălcescu - a înţeles cît de delicat lucru este să insiste asupra lor în faţa 
credincioşilor. Atunci s-a mulţumit să treacă peste ele, fără să se împiedice în vreo critică. A avut pururea 
de model pe Isus, care n-a spus în predicile lui: «Ştergeţi legea talionului din tablele lui Moise«, ci s-a 
mulțumit să sape în inimi legea iubirii aproapelui. Asta înseamnă a face operă pozitivă..." 

„Dezacordul sufletesc între părintele Teodor Popescu şi tradiţia bisericii noastre era un lucru petrecut în 
intimitatea conştiinţei sale, unde nimeni decît numai Dumnezeu avea dreptul să pătrundă. Pentru ce a fost 
stingherit în acţiunea sa, cînd îşi făcea numai datoria şi nu-şj făcea din ele convingeri ale sale intime, o 
armă de a le impune altora, o sete de originalitate, cum afirmă gratuit doamna Aida Vrioni?" 

Pe bună dreptate, Dimitrie Nanu răspunde categoric doamnei Vrioni: 

„La tonul ei declamator: »Lăsaţi-ne credinţa!» nu mă pot opri de a-i pune foarte firesc întrebarea: care 
credinţă, doamnă? Aceea care aduce cinci mii de oameni la Cărăbuş 

şi cinci babe la biserică? V-o abandonăm bucuros, cu tot patosul domniei voastre..." 

„Du-te la Evanghelie şi la Faptele apostolilor, nu la otpusturi şrla canoane ori porunci omeneşti. Nu bea 
după ce au băut alții, căci drumeţii tulbură izvorul în urma lor. Bea-l tu întîi - şi apoi ascultă pe cel care-ţi 
spune inima că-ţi dezvoltă ceea ce propriul tău suflet a sorbit din el. Vei avea o dovadă neîndoioasă dacă 
eşti sau nu pe calea adevărului. întreabă-te: predicatorul tău a reuşit să-ţi schimbe gîndurile şi, cu ele, viaţa 
de păcat de pînă mai ieri, în lumina cerută de Evanghelie? Să ştii că eşti pe drumul cel bun..." 

„în experienţa acestei convingeri stă toată tăria celor cu adevărat credincioşi învăţăturii primită la biserica 
Sfintul Ştefan - martirul care a fost lepădat pentru fidelitatea aceleiaşi învățături pentru care i s-a închis şi 
azi biserica. îl cinstim mai mult pe Sfîntul Ştefan, noi toți care luăm drept pildă intransigenţa lui - decît toți 
acei care i se închină, dar deschid larg uşa tuturor tranzacţiilor." 

Cea mai mare parte a broşurii „Lupta între logică şi sofism" a lui Dimitrie Nanu este o lecţie de logică şi 
creştinism dată arhimandritului Iuliu Scriban, cu titlul: „în Evanghelie nu sînt contraziceri”. 

Doar cîteva fragmente ale lui Nanu: 

„Acum mă luminez eu, de ce unii ortodocşi nu vor să primească personal pe Isus ca Mîntuitor, cum fac cei 
care urmează pe preotul Teodor Popescu, exclusul, din această cauză, din biserică. Nu vor să primească 
personal pe Isus ca Mîntuitor, de frică, desigur, să nu aibă a face personal cu El. La marea judecată ar voi 
să fie promovați în rai, dacă se poate, aşa ... ca unii elevi chiulangii, care vor să fie trecuţi clasa în mod 
global, fără să mai dea ochii în parte, personal, cu întrebările profesorului ... în-adevăr, promovarea 
aceasta globală în rai, pe care n-o admit cei de la Cuibul cu Barză, credincioşii Evanghetiei, dar care e atît 

de preferată de potrivnicii Mîntuitorului personal, e mai comodă ... Era mare primejdie să se obişnuiască 
creştinii (te pomeneşti şi episcopii!) cu ideea că fiecare om va da ochii personal cu Cristos, la judecata din 
urmă!" 

„Biserica a avut faţă de Evanghelie, în parte, rolul unui arhivar cinstit ... Dar ce au făcut tradiționaliştii? 
Au realizat cea mai mare minune: numai ei singuri pe lume au găsit mijlocul ingenios să pună în practică 
faţă de Evanghelie, monumentala formulă a lui Cafavencu, relativ la constituţie: să nu se revizuiască, 
primesc, - dar să se schimbe poruncile Evangheliei, pe ici, colo, pe cale de tipic, otpusturi, - tocmai în 


punctele esenţiale. Sărmanul Caragiale, nici n-a visat el că a dat în Caţavencu formula ortodoxiei 
noastre!..." 

„Tradiţia închinării la sfinţi nu este decît un strigoi al politeismului, un avatar, o meteahnă organică (cînd 
n-a fost un calcul de beneficiu preoţesc), de care omul n-a putut scăpa cu una cu două, mai ales că biserica 
necredincioasă marilor ei apostoli 1-a educat în acest sens ..." 

„Toată poziţia falsă a tradiţionaliştilor încăpăţinaţi aici stă: »Da, zic ei (cînd sînt încolţiţi), este adevărat că 
sînt contraziceri pe alocuri între obiceiurile, canoanele bisericii şi cuvintele Evangheliei. Dar contraziceri 
la fel sînt chiar între textele Evangheliştilor şi atunci, dacă vreţi să fiți consecvenţi, trebuie să aruncaţi şi 
Evanghelia.« Oare exemplele dovedesc spusa lor? Le-au căutat cu lumînarea şi tot nu le-au găsit..." 
Dimitrie Nanu îi demonstrează lui Scriban că, din cauza nerespectării celor mai elementare noţiuni de 
logică, socoteşte drept contradictorii unele texte din Evanghelie. Apoi: „e o adevărată catastrofă pentru 
sensibilitatea unui erudit, să cadă în acest dublu flagrant delict de ignoranță logică şi teologică ... Multe 
babe de la Cuibul cu Barză au priceput de mult ceea ce îţi explic eu aici..." 

„Fără Isus, nu-ţi poţi însuşi definitiv şi clar normele 

simţirii adevărat sănătoase. Cînd L-ai înţeles şi simţit mai ales, atunci şi fără ajutorul logicei formale, 
cugeti în cea mai impecabilă logică ... Sînt oameni care au adunat toată erudiţia teologică în cap - de care 
nu se pot servi în ocazia cea mai prielnică, fiindcă tocmai venirea la Isus n-o cunosc..." 

Şi adaugă Dimitrie Nanu: „Asta am înţeles eu din toată doctrina de la Cuibul cu Barză, doctrină neîntinată 
de nici o altă învăţătură, izvorită numai din felul cum se desface ea din viaţa şi cuvintele Mîntuitorului." 

7. Suspendarea 

„Dacă prin biserica românească se înţelege biserica de astăzi, amorţită, moartă, în care cei ce intră în ea ca 
slujitori nu caută decît un mijloc de trai sau folosul lor - atunci desigur că mă văd scos din ea. Dacă 
Dumnezeu, prin nemărginita lui bunătate m-a adus la o stare sufletească nouă, la o smulgere de sub robia 
atîtor păcate ce bîntuiesc pe cei ce se socot ceva în această biserică, atunci acest lucru m-a rupt de la 
biserică. Dacă prin biserica de astăzi se înţelege societatea religioasă condusă şi de oameni care nu calcă 
pe urmele lui Cristos, atunci da, sînt scos din ea". Aşa scria preotul Teodor Popescu, mitropolitului, spre 
sfîrşitul anului 1923. 

Un profesor de la universitatea din Bucureşti, Gheorghe Taşcă scria în ziarul „Dimineaţa": „Am zărit o 
licărire de lumină, o rază de nădejde a reînvierii instituţiei acesteia (biserica), în ziua cînd părintele 
Cornilescu a început explicarea Bibliei şi mai «ales atunci cînd părintele Teodor Popescu ne-a adunat 
împrejurul său, pe toţi cei ce uitasem cărările bisericii. Cuvîntul dumnezeiesc propovăduit prin graiul 
inspirat al părintelui Teodor Popescu începuse să pătrundă în sufletele noastre." 

„Cîtă vreme numărul celor adunaţi în jurul părintelui Teodor Popescu nu era prea mare, cărturarii bisericii 
ortodoxe n-au văzut nici erezie, nici călcare de dogme, nici primejdie pentru biserică. De ani de zile 
propovăduia părintele Teodor cu aceeaşi căldură şi nimeni nu a găsit erezie în ceea ce spunea el." 

„încetul cu încetul însă faima acestui” preot creşte, numărul ascultătorilor lui devine legiune. în ziua în 
care numărul ascultătorilor strînşi în jurul acestui inspirat fac umbră celor ce vorbeau mereu în faţa celor 
trei babe din 

biserică, atunci negreşit, lucrul nu mai putea fi tolerat." 

„Aici trebuie căutată cauza - una şi singura - a înlăturării preotului bisericii de la Cuibul cu Barză. Au fost 
însă capete de acuzare: închinarea la sfinți, la Maica Prea Curată." 

„Să mi se îngăduie să spun lucrurile fără înconjur. Din momentul în care cărturarii au hotărît pierzarea 
părintelui Teodor Popescu, era peste putinţă să nu i se găsească o vină. Cu un interogatoriu şi pe bază de 
texte şi canoane, se poate condamna pentru erezie orice obraz bisericesc." 

„Nu există răspuns care să nu poată fi răstălmăcit, dacă condamnarea este dinainte hotărîtă, cum este cazul 
părintelui Teodor Popescu. Singurul care, prin marea lui cultură şi puternica lui personalitate s-ar fi putut 


ridica deasupra patimilor mărunte de care este stăpînit bietul nostru cler, era Miron Cristea, mitropolitul 
primat. Din nenorocire el este - deocamdată cel puţin - prizonierul acestui cler." 

Soarta lui Teodor Popescu este precizată de unii din fraţii săi de slujbă. Trebuia doar ca acţiunea lor de a-l 
înlătura din biserică să se desfăşoare în aşa fe! încît să conducă la judecarea şi condamnarea lui. 

La 21 noiembrie 1923 au fost trimişi mai mulți preoţi de la mitropolie la biserica Cuibul cu Barză. 
Galaction era printre ei. Predica nu a fost ascultată cu linişte. Această situaţie s-a repetat în cîteva 
duminici. 

în „Neamul românesc" din decembrie 1923 scriitorul I. Gr. Oprişan descrie starea de lucruri din ultimele 
săptă-miîni. „în loc ca fraţii săi preoţi să se bucure de această mişcare de regenerare creştină, în loc ca ei să 
se trudească a aprinde o faclă în întunericul ţării, o faclă de lumină curată, cum a numit-o mitropolitul 
Bălan pe aceea care s-a aprins la Cuibul cu Barză, au căutat să-i găsească chiţibuşuri dogmatice, care 
totdeauna au ascuns altceva decît interese duhovniceşti," 

76 

„Și astfel am ajuns să vedem în ultima vreme că s-a instituit tutelă, trimițîndu-se la biserica părintelui 
Teodor Popescu fel de fel de preoți care să-i facă slujbă, să țină chiar predici şi, culmea, să împăneze 
biserica cu agenţi tulburători, toate acestea în unicul scop, să pună pe preot în imposibilitatea de a mai 
lucra »aşa de minunat«, cum spune unul din anchetatori, părintele Galaction." 

„Dar scopul ultim este goana după a lua această biserică cu vad. Mai grozavă invidie ca între preoţi, din 
pricina poporului care frecventează biserica, nu există în alte profesiuni. Duceţi-vă şi vedeţi duminicile 
bisericile goale, ca să vedeţi că mărturisesc adevărul." 

„în altar slujesc vrăjmaşii preotului, în biserică stau oameni care n-au mai fost niciodată. Spiritele s-au 
agitat." Unii din preoţii veniţi să slujească peste preotul Teodor Popescu la Cuibul cu Barză, în loc să-şi 
facă pur şi simplu datoria, chiar în timpul slujbei au atacat pe preotul paroh. 

Duminică, 10 decembrie 1923, a venit la Cuibul cu Barză, pornit pe scandal, întovărăşit de ai săi, de elevi 
de seminar şi de alte persoane, preotul Georgescu Duşumea. Era prezent şi Galaction. După ce au terminat 
slujba, Georgescu a ieşit să predice. în predica lui, din care Domnul Cristos era lipsă, nu spunea decît de 
răul făcut de Teodor Popescu, că „s-a rătăcit de la credinţa cea adevărată şi rătăceşte şi pe alţii”. La aceste 
atacuri împotriva parohului, credincioşii au reacționat şi au atras atenţia preotului Georgescu că nu este 
frumos şi nu sînt demne asemenea procedee. Un profesor de chimie, Pândele, a strigat celor doi preoți: 
„Leşiţi afară, hoţilor!" Iar poporul a început să strige: „Vrem să-l auzim pe părintele Popescu!" 
Bineînţeles, preotul Georgescu nu şi-a mai putut continua vorbirea şi s-a adresat preotului Teodor 
Popescu: - „Vezi, părinte Popescu, că enoriaşii dumitale sînt împotriva clerului, împotriva noastră". - 
„Vina nu este 

a mea. Aţi cerut de ia mine autorizaţia să vorbiţi către popor?" 

Cum a ieşit preotul Teodor Popescu din altar, s-a făcut o mare linişte. El le-a ţinut o înflăcărată cuvîntare. 
Era ultimul lui cuvînt din biserică. A spus enoriașilor, care ţineau aşa de mult la el: „Este ultima oară cînd 
ne mai putem vedea în această biserică. Am căutat să slujesc lui Dumnezeu aici unde sînt, să fac ce îi 
place Lui. Vedeţi însă că unii care nu înţeleg voia lui Dumnezeu, au venit peste mine şi eu trebuie să plec. 
De azi înainte nu mai sînt preotul acestei biserici..." El a arătat în continuare că cei ce se hotărăsc să 
trăiască după Evanghelie sînt ca nişte porumbei albi între păsări negre. Plîngeau şi femeile şi bărbaţii. 
Teodor Popescu a mai continuat doar puţin, îndemnînd pe oameni să fie liniștiți. „Dacă îl iubiţi pe Domnul 
Cristos şi dacă ţineţi şi la mine, vă rog fiţi liniştiţi, nu vă răzvrătiți, nu ridicaţi glasul. Eu plec din biserica 
aceasta, dar sînt cu dumneavoastră." 

Din nou a început să vorbească Georgescu. Spunea că el este emisarul mitropoliei şi că el va vorbi în 
biserică, chiar dacă ea va rămîne goală. De fapt nici n-a mai avut cui să vorbească, pentru că mulțimea 
repede a ieşit din biserică, indignată. 

Poporul stătea însă în curtea bisericii şi îl aştepta pe Teodor Popescu. El le-a spus încă odată să fie liniștiți, 
să meargă fiecare acasă şi, atunci cînd va vrea Dumnezeu, se vor mai vedea. Le-a spus că doreşte să 
meargă împreună cu ei pînă la sfîrşit. A reuşit astfel să liniştească enoriaşi. 

„O delegaţie de creştini, scrie I. Gr. Oprişan, ne-am dus la înaltul păstor al bisericii ortodoxe, ca să-i 


arătăm durerea noastră. N-o să uit niciodată bunăvoința cu care ne-a ascultat şi rana pe care i-o producea 
plecarea »celui mai ales dintre preoţi». Mitropolitul găseşte în fond dreptate preotului, dar consilierii săi îl 
acuză." 

în memoriul - protest nr. | adresat mitropolitului de 

către comitetul de acţiune creştinească, la 14 decembrie 1923, pe lîngă prezentarea foarte pe scurt a 
activităţii „preotului Teodor Popescu, enoriaşii făceau şi unele afirmaţii tari privitoare la moralitatea 
preoţilor care au venit să slujească la Cuibul cu Barză peste preotul lor. 

în legătură cu scandalul produs de data aceasta, Teodor Popescu scria: „Potrivnicii mei au întrunit îndată 
clerul Capitalei la societatea »Ajutorul«, hotărînd nici mai mult nici mai puţin decît caterisirea mea. Ei au 
comunicat acolo că au constituit din iniţiativa lor un fel de tribunal bisericesc şi că mă vor supune unui 
interogatoriu de conştiinţă." în comisia de preoţi care aveau să chestioneze pe Teodor Popescu, Galaction 
şi Scriban erau delegaţi anume pentru a formula întrebările ce urmau a fi puse. Vineri seara, 14 decembrie 
1923, a fost convocată în palatul episcopal, o conferinţă de teologi, compusă din: Platon, Boroianu, 
Scriban, Nazarie, Mălăieşti, Mihălcescu, Gibescu, D. Georgescu, Galaction şi ... Atanasie Ionescu, frate cu 
Teodor Popescu. Au vrut preoţii să arate că nici chiar fratele lui Teodor Popescu nu este de acord cu 
activitatea lui din ultimii ani. Comisia aceasta formulase mai multe întrebări în legătură cu cultul Sfintei 
Fecioare şi al sfinţilor, cu tradiţia. 

Teodor Popescu, fără a cere timp de gîndire, a răspuns în mod deschis la întrebările care îi erau puse. „Am 
fost gata, spuse el, la chemarea ce mi s-a făcut la acest tribunal şi am dat răspunsurile dictate de conştiinţa 
mea, în faţa Dumnezeului meu, căruia îi slujesc. Aceste răspunsuri puteau să încredinţeze pe cei ce ar fi 
voit să se încredinţeze, de sinceritatea mea, de teama mea de a nu supăra pe Dumnezeu prin vreun 
neadevăr, cum şi de tăria convingerilor mele. Sufleteşte eram pregătit pentru orice." 

„Atât prin declaraţia mea, făcută în biserica Sfîntul Ştefan - Cuibul cu Barză, în momentul cînd cei adunaţi 
acolo se apostrofau reciproc, cu strigăte pline de patimă şi 

de ură, cît şi prin răspunsurile mele la întrebările comisiei extra-legale a potrivnicilor mei, eu doream să 
sfirşesc, pentru totdeauna şi cu orice sacrificiu, cu o stare nenorocită care îmi sfîşia sufletul. Prin aceasta, 
chestiunea dintre mine şi urmăritorii mei s-ar fi putut închide, căci eu n-aş mai fi avut nici o pretenţie să 
mă mai reîntorc ca preot la biserica Sfintul Ştefan - Cuibul cu Barză, numai şi numai spre a înlătura 
tulburările ce vedeam că iau naştere între credincioşi şi între preoți." 

„în loc însă ca atitudinea mea să fie apreciată cum se cuvenea, potrivnicii mei, mai ales de astă dată, se 
repeziră asupra mea ca să mă scoată ei din biserică, condamnat şi caterisit ca pe un rătăcit şi înşelător. De 
aceea am fost suspendat oficial din serviciu, biserica a fost închisă, eu dat în judecata consistoriului." 
Tribunalul extralegal al preoţilor, la care Teodor Popescu s-a prezentat cu inima deschisă, a hotărît 
trimiterea lui în judecata consistoriului Eparhiei Ungro-Vlahiei. „întîlnirea de la Sfînta mitropolie a fost 
decisivă", scria Gala Galac-tion într-un ziar: „Teodor Popescu a declarat cu francheţă că nu mai crede şi 
nu mai execută de multă vreme toată acea parte din ritual şi din tipicul ortodox, care face pe Născătoarea 
de Dumnezeu şi pe sfinţi, mijlocitorii şi solii noştri către Cel Prea înalt." 

Duminică, 16 decembrie 1923, au venit la Biserica Cuibul cu Barză, arhiereul Platon Ciosu, vicarul sfintei 
mitropolii să slujească, iar preotul Gibescu să predice, ca după aceea să închidă biserica Cuibul cu Barză şi 
să-i sigileze uşile. 

„Atît părintele Gibescu, cît şi arhiereul Platon şi-au îndeplinit de minune rolul. Cel dintâi a predicat 
numind pe părintele Teodor Popescu »un orb şi întunecat, duh rău care a rătăcit poporuk." 

Enoriaşii părintelui Teodor Popescu spuneau însă: „Ceea ce se face cu preotul Teodor Popescu este mai 
mult 

decît »o ruşine», după cum s-a exprimat domnul profesor Nicolaie lorga în ziarul »Neamul românesc*." 
La 26 decembrie 1923 Teodor Popescu a înaintat mitropolitului un memoriu, în care printre altele spunea: 
„N-am fost în necunoştinţă despre zvonurile ce s-au răspîndit cu privire la persoana şi la acţiunea mea. 
Unele din cele zvonite şi-au găsit loc în scris în »Noua revistă bisericească“. La cele scrise acolo, am 


răspuns - după părerea multora -mulţumitor. Cunosc de asemenea insistenţele ce s-au pus pe lîngă Î.P.S. 
Voastră pentru a lua măsuri contra mea. Din convorbirea avută acum cîteva luni, am înţeles ce greu v-a 
fost să rezistaţi atîtor şi atîtor insistenţe. în sfîrşit rezistenţa a încetat şi s-a ajuns la măsuri." 

„Aceste măsuri n-au fost însă din cele mai nimerite ... Cum se poate califica faptul că un preot nejudecat şi 
e neosîndit se vede la un timp stingherit în slujba lui şi oprit de a predica? Cu ce drept au fost aduşi peste 
el yiţii, care să-l tulbure în slujba lui şi să-l înlocuiască în predică? Pe cît cunosc eu din legiuirile 
bisericeşti, preotul e mai mare în biserica lui. Chiriarhul are dreptul de a-l controla, a-l judeca şi osîndi, 
dacă I-a găsit vinovat cu ceva, dar să ia astfel de măsuri vexatorii, constituie o nedreptate. Ţin să subliniez 
acest lucru." 

„E drept că cei ce au slujit împreună cu mine au venit »din ordin« ... în altar slujeau împreună cu mine şi 
ne împărtăşeam din acelaş potir, iar după slujbă vorbeau cu oamenii împotriva mea, cum au făcut preoţii 
Georgescu, Silvestru şi Bunescu ... Dar şi cei ce au predicat, aceeaşi fățărnicie au arătat. Cu cîteva 
săptămîni înainte mi-a vizitat biserica părintele Pişculescu, împreună cu părintele Tudorache din Moldova, 
învoindu-se ca părintele Tudora-che să- vină în locul meu. (Acest lucru I-a spus pe faţă părintele 
Pişculescu la Societatea Clerului.) în ziua de Intrarea în biserică, părintele Pişculescu predica în locul meu 
şi după predică mă sărută. Ce fel de sărutare este 

aceasta? Nu cumva sărutarea lui Iuda?" 

„Ştiu că mi se poate răspunde: »Toate bune, dar de ce nu zici ca în carte otpustul, căci acela e cu pricina?* 
Am arătat pînă acum de ce (a arătat pe larg cum priveşte Scriptura această problemă). Mai întîi, acest 
otpust n-a fost observat de marele public, ci numai de clerici şi anume din pricină că îl ştiu mecaniceşte... 
Făcuţi curioşi de preoţi, unii oameni au venit în biserică şi au ascultat cu atenţie slujba. N-au găsit nimic 
deosebit în ea. Şi totuşi schimbarea există. De ce mi-am permis-0? Pentru că şi alţii şi-au permis să facă 
schimbări. în ce liturghier se găseşte răspunsul: »Prea Sfîntă Născătoare de Dumnezeu, mîntu-ieşte-ne pe 
noi«? Atunci numai eu fac schimbări? Acest răspuns e ceva foarte vechi, aşa am apucat, vor spune unii. 
Că e vechi sau nou, nu asta interesează. De cînd vechimea poate să fie un argument pentru menţinerea 
unei abateri?" 

„De ce ar fi o crimă că eu mi-am permis să fac o schimbare şi să nu fie o crimă cînd alţii îşi permit acelaş 
lucru?"... 

„Ştiu că în conştiinţa Î.P.S. Voastre veți da dreptate celor spuse aici. Vă loviți însă de formula din carte 
şi mai ales de gurile unora şi ale altora. »Piere ortodoxia! Se dărîmă ortodoxia!» strigă toţi acei care de 
mult i-au dat ortodoxiei cu piciorul prin viaţa lor. Decît ar striga aşa, mai bine şi-ar vedea de păcatele lor. 
Ortodoxia nu se ridică prin oameni care apără litera moartă a unor cărţi, fie ele cît de bune, ci prin viaţa 
sfîntă a celor ce slujesc ortodoxiei, adică lui Cristos. Oare toată ortodoxia să fie concentrată într-un 
otpust?..." 

„Să nu fie însă vorba de altceva. E vorba de viaţa care iese din predica Evangheliei, de mişcarea ce s-a 
produs prin această predică, mişcare ce a întunecat aureola atâtor suflete sterpe, care, cu tot numele lor 
mare, n-au produs suflete pentru Dumnezeu. Poate să fie la mijloc şi gelozia unora din preoți. Această 
mişcare dovedeşte că, dacă se 

predă cineva Domnului şi-L slujeşte fără preget, sufletele se adună. Şi atunci li s-a cerut unora şi altora să 
lucreze. La aceasta unii au răspuns cu scuze, alţii cu insulte şi bănuieli urîte. Mi se pare că acesta este 
substratul întregii mişcări pornită contra mea." 

„Fie! Sînt gata pentru orice. Am vrut să lucrez în sînul bisericii în care m-am născut şi am crescut. Dar 
această biserică vrea să-i lege pe toţi pe acelaş calapod. Pentru unul însă acest calapod poate să fie larg, 
pentru altul strimt; ceva libertate nu strică. în alte biserici se" admit curente care nu pot să aducă decît 
înviorare. Biserica românească, printr-o infimă minoritate care o reprezintă astăzi, osîndeşte un curent care 
nu i-ar fi fost decît de folos. Dacă infima minoritate, care reprezintă astăzi biserica, mă respinge, vina ei, 
adică a lor să fie. Eu n-am ieşit singur din biserică. în orice caz, cu voia lui Dumnezeu eu îmi voi continua 
lucrarea ... Am ţinut să fiu fără vină faţă de cei din biserica mea, să nu-mi impute vreodată cineva că aş fi 
putut să lucrez şi în biserica mea, dar n-am vrut..." 

în urma apărării şi mărturisirii de credinţă a preotului Teodor Popescu, consistoriul mitropolitan s-a 


întrunit, pentru a se pronunţa, la 27 decembrie 1923. Cei cinci membri ai consistoriului şi-au declinat 
competenţa asupra cazului de la Cuibul cu Barză şi au hotărît ca procesul să fie adus în faţa sinodului. 
Consistoriul n-a vrut să-l judece de astă dată, pentru motivul că ar fi vorba de o chestiune dogmatică, ce 
depăşeşte competenţa consistoriului eparhial. Nefiind vorba de vreo abatere de altă natură, problema urma 
să fie rezolvată de sfîntul sinod. în felul acesta judecata a fost pentru un moment amînată. 

Pe de altă parte, biserica Sfîntul Ştefan rămînea închisă pentru preotul Teodor Popescu. Enoriaşii însă 
voiau să-l vadă iar în postul lui şi au cerut mitropoliei încetarea prigonirii împotriva preotului lor şi 
reintegrarea lui în toate drepturile. Nu li s-a dat însă nici un răspuns. 

în presă, în special în ziarul „Dimineaţa", se publicau diverse articole pentru şi contra lui Teodor Popescu. 
Un ziar reproducea cîteva cuvinte ale lui: „Şi dacă sînt oprit de a sluji în biserica mea şi de a mai predica 
în ea, nu urmează ca eu să rămîn pe loc. Continui să predic în orice casă şi în orice loc." Se ducea unde i se 
deschidea uşa. Duminică dimineaţa, 30 decembrie 1923, în vreme ce în biserica Cuibul cu Barză slujea 
arhierul Platon Ciosu, vicarul mitropoliei, ajutat de cinci preoți şi în timp ce părintele Teodor Popescu 
predica unor credincioşi adunaţi în strada Abrud 10, unii din enoriaşii bisericii au ţinut o întrunire în casa 
lui Dincescu - Bolintin, de pe strada Știrbei Vodă 164. La întrunirea acestor enoriaşi erau de faţă: D. 
Mirea, Pa-stia, Pândele şi alţii, fiecare cu dorinţa de a face tot ce se putea pentru ca preotul Teodor 
Popescu să revină la Cuibul cu Barză. 

Anul 1923 se încheie cu o situaţie încurcată pentru ceata de credincioşi din jurul preotului şi cu o situație 
încă nerezolvată pentru clerici. 

8. Sentința 

Poetul Octavian Goga, în revista sa „Țara noastră" din 13 ianuarie 1924 a publicat ca articol de fond 
„Răzvrătirea de la Cuibul cu Barză". Din scurta lui vizită la Cuibul cu Barză, poetul a putut să înţeleagă 
unele lucruri pe care clericii nu puteau sau nu vroiau să le priceapă. 

„Acum doi ani, scrie Octavian Goga, cînd eram la Ministerul de Culte, mi-aduc aminte, în treacăt mi s-a 
atras atenţia, asupra unui fenomen interesant ce se ivise la o biserică din Bucureşti, dintr-un cartier mai 
ferit. La biserica din mahalaua Cuibul cu Barză, mi se spunea că un preot cuvîntător adună lume multă, 
care se agită pe probleme religioase şi al cărei număr creşte necontenit. Noutatea mi se părea neobişnuită 
în vîrtejul acestei capitale zgomotoase şi impresiile ei m-au pus pe gînduri." 

„Duminica viitoare, fără nici un anunţ prealabil, nu ca ministru, ci ca simplu credincios, m-axn dus la 
biserica aceasta cu nume pitoresc, unde intram întîia oară. Spre marea mea surpriză, din primul moment, 
interiorul sfîntu-lui locaş era tixit de oameni, un ciudat amestec din toate clasele. M-am strecurat cu 
greutate prin mulţime pînă la un colţ de strană din dreapta iconostasului, de unde desluşeam limpede 
pioasa adunare. Nimerisem la sfîrşit de liturghie şi din uşa altarului părintele citea binecuvîntarea. Era o 
figură cuvioasă de preot către 40 de ani, slab, cu barba neagră şi cu ochii strălucitori, rostea slujba rar, 
apăsînd cuvintele şi interpretînd rostul lor într-un sens civilizat, fără nici o notă maşinală şi fără 
cunoscutele motive nazale ale tipicului oriental. O muţenie desăvîrşită stăruia împrejur şi la lumina 
luminărilor de ceară, prin fumul vineţiu al cădelniţei, lămuream feţe în extazul credinţei. Căzusem pe un 
aspect de viaţă cu totul particula- 

ră şi plină de înţeles. Nu ştiu să mai fi văzut undeva la Bucureşti un domn cu blană atît de robit de 
misticismul religios ca cetăţeanul din fața mea, care avea aerul unui înalt funcționar şi din bisericuţele de 
la ţară nu mai întîlni-sem obraji îmbujoraţi de verbul dumnezeiesc ca la femeile de la trei paşi de mine. 
Isprăvind slujba, preotul şi-a început predica. Dacă ţin minte, pornea de la parabola Evangheliei pe care o 
citise şi în cadrul ei desfăşura principii de morală creştinească. Nu era o cuvîntare de exeget mărunt, nici 
nu reedita clişee uzate de doctrină teologică. Din preajma altarului vorbea un orator îndrăzneţ, cu accente 
de ecleziast militant, cu fraza rotundă şi sonoră, răscolind în auditoriu întrebări şi pasiuni. Prins de magia 
cuvîntului, preotul tresărea în toată fiinţa lui, crispîndu-şi fruntea palidă de ascet, faţa-i învia ca îmbibată 
de un fluid nervos şi în adîncul ochilor i se iviseră cele două picături de lumină stranie care îmi reaminteau 


pînzele lui Ribera. Mulțimea participa cu devotament la toate analizele lui, îi urmărea ritmul logic şi-i 
primea argumentul cu o vie agitaţie, lăsînd să se întrevadă pe seama spectatorului critic o intimă înrudire 
de convingere şi-o necontestată elaborare spirituală. Cînd s-a încheiat zbuciumata retorică ce biciuise 
instinctele răului şi judecase cu asprime neajunsuri de-ale societăţii noastre, slujitorul Domnului s-a retras 
şi printre fînduriie poporului rămas în nemişcare, un tînăr a început să împartă mici cărţulii, în care se 
schiţa subiectul celor din urmă şase predici. Credincioşii le-au luat cu ei, s-au răzleţit domol, vorbindu-şi 
încet, şi din grămadă eu m-am desfăcut pe îndelete, cu senzaţia că dincolo de zgura cotidiană mi-am 
revăzut o clipă sufletul, rănit de mustrări şi sfios la orice atingere, ca o mimoză bolnavă..." 

„De atunci nu l-am mai zărit pe părintele Teodor Popescu, dar i-am păstrat aducerea aminte cu respect şi 
recunoştinţă." 

„Astăzi îmi apare într-o postură nouă şi cazul sfinției 

sale e discutat în presă. Gazetele spun de cucernicul preot că o specială evoluţie de gîndire l-ar fi făcut să 
se depărteze de la adevărurile dogmatice ale bisericii răsăritene, că . prin cuvîntările mai recente şi cu 
deosebire prin unele neîngăduite schimbări rituale şi-ar fi depăşit atribuţiile consacrate de pravili şi 
canoane. Părintele Tudor se înfăţişează deci ca un răzvrătit împotriva orînduielii bisericeşti la noi, ca un 
reformator ieşit din îndatoririle tagmei. Consistoriul a examinat deunăzi chestiunea şi se pare că sfîntul 
sinod va trebui să se pronunţe în curînd în cauză, cumpănind pretinsele ştirbiri de dogmă şi făcînd să 
triumfe în toată rigoarea ei bimilenară legiuirea canoanelor. La lumina acestei hotărîri vom putea cerceta 
cu toții un interesant caz de conştiinţă, peregrinarea unui. suflet prin adîncimile doctrinei religioase. 
Procesul va fi instructiv, oricare ar fi judecata lui, fiindcă ne va apropia de psihologia unei figuri distinse, 
cu preocupări morale care ne atrag deopotrivă pe toți." 

„Ceea ce justifică însă de pe acum şi cuvîntul nostru laic în această împrejurare, este că răzvrătirea 
părintelui Tudor nu se prezintă ca un simplu act individual, că se complică cu revolta în masă a 
enoriaşilor, care, solidari cu păstorul lor sufletesc, şi-au spus şi ei părerea. Mulțimea pe care am văzut-o eu 
acum doi ani, într-o duminică de iarnă, flagelată de înflăcăra tul retor al amvonului, face astăzi zid în jurul 
lui, se identifică cu el şi îşi însuşeşte crezul pentru care e tras la răspundere de chiriarhi. E răzvrătire la 
Cuibul cu Barză, credincioşii au refuzat pe un nou preot, uşile lăcaşului s-au închis şi se vorbeşte că, în 
însufleţirea lor, parohienii decişi să-l urmeze sînt gata să-i zidească o biserică nouă. O neobişnuită 
revoluţie sufletească se petrece aici sub ochii noştri, în mijlocul Bucureştilor, la cîţiva paşi de Calea 
Victoriei, pe care se plimbă mai des păcatul decît virtutea şi pe care năvala veneticilor a anihilat orice 
impuls de tradiţie românească. Există, deci, în acest furnicar de 

patimi profane, dincolo de chiotul răguşit al afacerilor de tbt felul, o conştiinţă care palpită în sferele 
abstracţiunii, o flacără care se aprinde la picioarele lui Crist. Fenomenul e în adevăr plin de învățăminte şi 
ar trebui să-l înregistreze toţi făuritorii de teorii pripite care au lansat legenda indife-renf ionismului de 
credinţă al poporului nostru şi s-au putut amăgi cu banala părere că instinctele seculare pot fi strivite după 
formele goale ale unei aşa-zise culturi de import... Răzvrătirea de la Cuibul cu Barză, manifestarea 
întîrziată de protestare spirituală într-un mediu copleşit mai mult ca oricare altul de necesităţi pozitive, 
probează în mod evident şi-un pronunţat fond de misticism şi-o netăgăduită înclinare religioasă la noi ..." 
„în această ordine de idei, o serie întreagă de considera-ţiuni se ridică la suprafaţă şi cer un răspuns. Toate 
se grupează împrejurul unui punct cardinal, pe care nij impun enoriaşii răzvrătiți ai părintelui Tudor: ce 
face astăzi biserica pentru îngrijirea sufletelor noastre? Circulă oare o energie în fibrele străvechiului 
aşezămâînt, care să ne robească, dîndu-ne supremul reazim în goana atîtor frământări disperate? întemeiați 
pe acest semn de întrebare, privind în faţa noastră, sîntem gata să ne rostim cu cugetul onest şi să spunem 
de la început că toate constatările de pînă astăzi ne descurajează, fiindcă o inerție paralizantă pare a stăpîni 
organismul bisericesc. în afară de îndatoririle reprezentative, în afară de oficialitate şi de partea pur rituală, 
venerata instituţie tînjeşte. Fără patimă şi fără luptă pentru adevăr, o strălucire îmbătrinită se frînge cînd 
»nu este duh în gura ei«, cum spune Scriptura. Sîntem lăsaţi în părăsire şi un cler afon nu ne poate da decît 
o țărănime superstițioasă şi o clasă conducătoare pagină. In mijlocul părăginirii generale ne întrebăm: Cine 
strigă aici la noi pentru învăţăturile lui Cristos? Ce propagă astăzi amvonul, unde sînt teologii cu graiul 


inspirat, ca să vestească lumii noastre cuvîntul adevărului? Cunoaşte 

cineva pilda de devoțiune la adăpostul crucii, avem călugări iluminaţi sau înalţi demnitari bisericeşti, a 
căror viaţă de cristal să lumineze o rază din cer în minţile noastre?" 

„lată întrebări elementare, al căror şir e nesfîrşit de lung şi pe urma cărora îndoiala cu fiorii ei de gheaţă se 
apropie de noi, ca să ne lase sceptici şi amărîţi." 

„Cazul părintelui Tudor are darul de a scormoni probleme şi de a atrage luarea aminte asupra lor. Sfinţia 
sa rămî-ne pe planul al doilea, fie că va fi judecat ca înduşmănit cu preceptele bisericii ortodoxe, fie că se 
va găsi o formulă de împăciuire. De la Cuibul cu Barză însă pleacă întrebările şi se furişează în conştiinţa 
publică în toate colţurile, cum s-au furişat şi la mine acum, cînd în preajma Crăciunului, reînviind vechi 
amintiri de la ţară şi recente descoperiri, cu sufletul biruit de tristeţe, mă gîndesc la Domnul Cristos şi la 
biserică ..." 

„Ce facem cu întrebările, prea sfinţilor arhierei, ce facem cu ele?" 

Arhiereii nu aveau timp să dezlege astfel de întrebări. Mitropolitul primat nu a aprobat hotărîrea 
consistoriului bisericesc de a se deferi cazul sfîntului Sinod şi a ordonat trimiterea preotului Teodor 
Popescu din nou în judecata aceluiaş consistoriu. 

Această a doua judecată a consistoriului a fost fixată pentru ziua de miercuri 16 ianuarie 1924. Deoarece 
nimic nu se schimbase, nici nu se adăugase la învinuirile ce erau aduse împotriva lui Teodor Popescu 
(suspendat de la slujba bisericească) iar legea clerului pe baza căruia s-a dat hotărîrea nu se modificase în 
acest foarte scurt interval, consistoriul ar fi fost normal să procedeze ca întîia dată: să-şi decline 
competenţa. 

La 15 ianuarie, Teodor Popescu scria o expunere pe larg a mărturisirii de credinţă înaintată mitropolitului, 


ştiind că avea să fie judecat a doua zi. Expunerea este foarte 

amănunțită. între altele, în această ultimă expunere, Teodor Popescu spune: „Era datoria mea să mă apăr şi 
am făcut lucrul acesta în răspunsul pe care-l dădusem (la 26 decembrie). Această întâmpinare a avut darul 
- aşa cred eu - să împiedice o judecată pripită a consistoriului eparhial; n-a putut însă să împiedice pe 
potrivnicii mei de a răspîndi şi mai departe tot felul de zvonuri tendenţioase..." 

„Trebuie să fiu însă drept şi să recunosc că acei preoţi din capitală care s-au mişcat împotriva mea, cerînd 
să fiu condamnat şi exclus din biserică, au dreptate din punctul lor personal de vedere. Ei şi-au dat seama 
că prin activitatea mea şi prin felul cum privesc eu lucrurile, se loveşte -chiar fără să vreau eu - în 
interesele lor..." 

„în realitate, abuzul amintit cu închinarea la sfinţi şi cu intervenirile lor la Dumnezeu, luase aşa de mari 
proporţii cu acatistele, paraclisele, icoanele făcătoare de minuni şi altele, încît a schimbat aproape cu totul 
caracterul activ şi moralizator al bisericii, transformîndu-i menirea, pentru ca în schimb preoţii să poată 
cîştiga bani din rodul ce şi-l iau de intermediari pentru îndeplinirea dorințelor oamenilor de către sfinţi 
sau de către vreo icoană făcătoare de minuni..." 

„Tocmai fiindcă lucrurile stau aşa, sînt dator să văd şi să recunosc că, acei preoţi din capitală, care s-au 
ridicat împotriva mea, au dreptate din punctul de vedere al intereselor lor materiale, căror rol ei le dau cea 
mai mare importanţă în misiunea lor. Activitatea şi predica mea, mai ales că au produs şi roade vădite de 
viaţă creştinească, nu puteau să fie pentru aceşti oameni decît primejdioase şi vrednice de toate osîndele. 
Spre a putea să mă osîndească, ce trebuiau să facă? Pe ce se puteau întemeia ca lupta să le fie mai uşoară 
şi izbînda mai sigură? lată problema ce se punea pentru aceşti oameni şi în rezolvarea ei nu le-a fost greu 
să descopere calea cea mai simplă şi mai nimerită. în adevăr, nimic mai. simplu şi mai sigur pentru izbînda 

scopului lor, decît ca ei să facă cauză comună cu ortodoxia, să se confunde cu însăşi ortodoxia, iar pe mine 
să mă declare vrăjmaş al ortodoxiei..." 

„Mie îmi este de ajuns să ştiu că adevărul este de partea mea şi de aceea nu mă îndoiesc că şi Dumnezeu 
va fi cu mine. în orice caz, voi face totul, îmi voi da chiar viaţa, numai ca adevărul să pătrundă în cît mai 
mulți." 

„lată de ce pot să privesc viitorul cu seninătate ... Nu eu am dus lucrurile unde au ajuns. Chiar şi această 


scrisoare am făcut-o numai din necesitatea de a îndrepta gîndurile oamenilor sinceri şi de bună credință 
spre miezul convingerilor şi acţiunii mele..." 

în ziua de 16 ianuarie 1924 cazul, preotului Teodor Popescu a venit din nou în faţa consistoriului eparhial 
al Ungro-Vlahiei. De data aceasta, consistoriul era format din Teodor Georgescu, preşedintele, membrii: 
Stancu, Cristache, Gibescu, Busuioc, Antipa Florescu şi procurorul Negulescu. 

Unul din membri, Rădulescu, şi-a dat demisia, nevoind să participe la judecarea preotului învinuit. 
Rădulescu a fost înlocuit cu Gibescu în acest consistoriu. Preotul Gibescu slujise şi judecase în biserica 
Cuibul cu Barză, aducînd acolo învinuiri preotului Teodor Popescu. Corect ar fi fost ca pîrîşul să nu fie în 
acelăş timp şi judecător. Totuşi, Gibescu a fost primit în acest consistoriu. 

Dezbaterile consistoriului au durat patru ore şi jumătate. Teodor Popescu a vorbit timp de două ore pentru 
apărarea sa. La orele şase seara s-a dat sentinţa: depunerea din treaptă, caterisirea preotului Teodor 
Popescu, sentinţă cu drept de apel la sinod. Hotărîrea pe care o luaseră unii preoţi mai dinante, în sfîrşit s-a 
împlinit. 

în dreptul bisericesc, caterisirea este prevăzută pe'ntru unele cazuri, cum sînt: beţia, bătaia, călcarea de 
jurămînt, furtul sau dacă vrem cleric, afară din pricină de boală, nu posteşte postul Paştelui sau miercurea 
şi vinerea. Cîfi 

preoți ar rămîne necaterisiți, dacă s-ar aplica această legiuire care se dovedeşte formală? 

După scurt timp, Gala Galaction scria într-un ziar: „Amîndoi, Teodor Popescu şi Dumitru Cornilescu, se 
înfăţişau cu preţioase daruri. Amîndoi, temperamente de luptători, amîndoi buni predicatori şi vibrînd de 
pasiunea misionară. Ivirea lor proiectată pe planurile pustiei noastre vieţi bisericeşti a făcut senzaţie şi a 
fost salutată de unii cu entuziasm. Era ceva nou, în afară de nota oficială, ceva revoluţionar ... Deocamdată 
noi, biserica ortodoxă, am scăpat din mînă două elemente de mare valoare. Am scăpat din mînă ... vorba 
vine. Ni le-au luat alţii de la nas, fiindcă noi sîntern complet paralizaţi, fără mîini şi fără picioare..." 
„Preotul Teodor" Popescu era un cleric deosebit de merituos. Bun predicator, devotat pastor sufletesc, 
amic al întristaţilor şi săracilor. Munca sa pastorală de la Cuibul cu Barză I-a încununat cu laude. Atunci 
de ce a fost scos din biserică? ... Citiţi cartea lui de predici: „Isus vă cheamă". Acolo nu este nicăieri vorba 
de biserica ortodoxă, după cum nu este nici de pagodele din Ceylon”. 

Prin anul 1960, Teodor Popescu spunea: „Galaction şi-a cerut mai tîrziu iertare. - „Să mă ierți că ra-ara 
amestecat în cearta aceea cu tine." - „Fii pe pace, că nu ai nici o greutate din partea mea." 

Presa din această perioadă este plină cu diferite păreri despre Teodor Popescu. în primul număr din anul I 
al apariţiei revistei „Cuvîntul liber" din 26 ianuarie 1924, Dm. Theodorescu scria: 

„Luther a fost iniţiatorul unei dizidente reale şi binefăcătoare pentru propăşirea luminilor... Avem de 
cîteva zile un Luther român! E preotul elocvent şi interesant de la biserica Cuibul cu Barză, Teodor 
Popescu." 

„Răzvrătirea preotului acesta rar nu constă atît în efortul de eliberare pe care l-ar încerca - fiindcă, slavă 
Domnului, 

pe cine terorizează în adevăr spiritualiceşte biserica ortodoxă ca organizaţie socială? - cît în minunea de a 
fi adus în discuţia obştei româneşti, chiar în discuţia Bucureştilor nepăsător şi chefliu, o gravă problemă 
bisericească, bazată pe o chestie esenţială de dogmă..." 

„Preotul Popescu, de la Cuibul cu Barză, a izbutit să-şi adune toată mahalaua lui în biserică şi să se facă 
ascultat şi urmat ... Enoriaşii, care se adunau vrăjiţi de puterea cuvîntului şi puritatea purtării acestui preot, 
nu-şi dau seama că au apucat pe drumul schismei ... veneau ca creştini să se închine şi să se simtă curăţiți 
înaintea unei inspirate evocări a adevărului lui Isus." 

„lată însă că bătrînii preoţi ai bisericilor goale, unde se morfoleşte nazal, în faţa a două babe surde, un 
tipic neştiut şi neînțeles, dar imutabil şi sfinţit de chiar disprețul celor ce-l slujesc cu devotament, iată că 
bătrînii sau şi mai tinerii unei rutini neobositoare se ridică, neîndurători împotriva aclamatului, 
norocosului insurgent: - Nu vă mai duceţi la el, creştinilor, fiindcă ereticul falsifică sfînta noastră 
ortodoxie!" 

„Nu i-a ascultat nimeni. Auditorii obişnuiţi ai părintelui Popescu, fără o prea clară şi amănunţită 
cunoştinţă a dogmelor greco-orientale, au continuat să vină la biserică, fiindcă esenţa creştină a sufletului 


lor se găsea împăcată de cuvîntul care-i învăţa. Că doctorii ortodoxiei puteau găsi deseori deosebiri de 
nuanţe liturgice, - puţin îi interesa pe enoriașii captivaţi, căci n-au fost niciodată preocupaţi de asemenea 
studii. Se simțeau împăcaţi creştineşte sub cuvîntul preotului lor şi le era de ajuns. Putea fi de ajuns şi 
pentru biserică." 

„Dar, implacabilii golului şi statornicitului care nu cere măcar oboseala de a-l cunoaşte, aveau nevoie de o 
execuţie canonică. Au făcut-o. Din ea nu are nimic de folosit biserica ortodoxă ... Schisma a fost 
provocată, conturată, precizată de înşişi paznicii tradiției." 

„Pasionaţii liberării, din ce în ce mai complete a spiritului uman, n-au de ce să se piîngă. Orice pas înainte 
pe căile limpezirii credințelor e un triumf. Şi, în special, schimbarea unor simple devoţiuni opace sau 
sugestii ancestrale în formulări de conştiinţă, e revoluţia minunată cu care biserica se înviază mereu pe ea 
însăşi, pentru a se face iniţiatoare, neînchipuit de anticipată, a marilor elberări omeneşti." 

„Printre preoţi, chiar dacă unii simpatizau oarecum cu lucrarea începută de Teodor Popescu în biserică, nu 
aveau curajul s-o spună în public. Un preot, D. 1\ircu, a scris totuşi în ziarul »Dimineaţa« prin ianuarie - 
februarie 1924: „Preoţii care au o idee bună despre activitatea de la Cuibul cu Barză, să nu îndrăznească să 
şi-o spună pe faţă, pe cînd ceilalţi o acoperă cu toate ocările? Cît de mulţi sînt cei ce au idee foarte bună 
despre preotul Teodor Popescu, o ştiu eu, din numeroasele mărturisiri pe care mi le fac aproape toţi preoții 
tineri şi entuziaşti cu care mă întîlnesc. Dacă preoţii, în această chestiune, în care este vorba de principii şi 
de activitate pastorală vie şi deosebită, nu au îndrăznit pînă acum să intervină în favoarea preotului Teodor 
Popescu, în schimb, însă i-au sărit în ajutor credincioşii, în număr mare şi cu hotărîre nestrămutată, aşa 
cum nu s-a mai văzut în biserica noastră ... Putea preotul Teodor Popescu să facă parte dintr-o bandă de 
hoţi, de tîlhari, de criminali sau de falsificatori de bancnote, putea el să fi fost un înşelător ordinar, un 
excroc şi nu s-ar fi repezit nimeni asupra lui cu atâta furie, cum s-au repezit acum, pentru că este vorba de 
chestiuni bisericeşti ... Totdeauna polemicile bisericeşti- şi războaiele bisericeşti au culminat cu o violență 
aproape necunoscută pe alte tărîmuri." 

în ziarul „Dimineaţa" din 1924 Teodor Popescu a publicat unele lămuriri în legătură cu mişcarea de la 
Cuibul cu Barză. în ultimul articol din aceste lămuriri, scria: „Convingerea mea adîncă este că această 
mişcare e înlăturată 

din biserică din pricina spărturii care a făcut-o în făgaşul vieţii din acest oraş şi din alte părţi, prin viaţa 
celor intraţi în mişcare, adică a celor hotărîţi la o viaţă după Evanghelie. Evanghelia spune lămurit că 
oamenii iubesc mai mult întunericul decît lumina, cînd faptele lor sînt rele..." 

„Dacă bărbatul devenit credincios, nu mai simţea plăcere să viziteze localuri în oare soţia necredincioasă 
îşi găsea plăcerea, femeia a început să fie nemulțumită. Dacă părinţii plecînd de acasă, lăsau băiatului sau 
fetei, acum credincioşi, vorbă că, dacă vine cutare, să-i spună cutare minciună şi acela sau aceea nu se 
învoia, părinţii au început să se arate nemulţumiţi. Dacă un tînăr, acum credincios, nu se mai învoia să 
însoţească pe prietenii lui în localuri de băuturi sau de alt fel, aceia se porneau contra acestuia, 
zeflemisindu-l, ba chiar urîndu-l de-a binelea ... Astfel de lucruri au dat de gîndit. Şi astfel s-a dus vestea 
de mişcare. Spărtura făcută în făgaşul vieţii obişnuite e clară." 

„în ce priveşte pe preoţi, această mişcare nouă în sînul bisericii a început să-i cam pună pe gînduri, ba 
chiar să le dea de bănuit. Pe mulţi preoţi, socotiți mai cu vază, mişcarea noastră i-a pus în umbră, i-a 
întunecat. Inactivitatea celor mai mulţi pe tărîmul Evangheliei a ieşit dureros la iveală. Aceştia nu se putea 
să nu ia atitudine contra. Nu puţini dintre ei ne-au numit fanatici, nebuni. »Noi rămî-nem aşa cum am 
apucat«, adică în vechile noastre păcate, răspundeau celor ce-i întrebau de mişcare." 

„In felul acesta solidaritatea de viaţă s-a rupt, necredinţa multora s-a dat pe faţă; golul sufletesc al altora a 
ieşit la iveală. Iată spărtura." 

„Gîndul meu a fost să-mi văd mai departe de lucru în sînul bisericii în care m-am născut şi am crescut, 
nutrind tainic nădejdea că acţiunea, pornită şi dusă mai departe va influenţa în bine şi va contribui într-o 
măsură cît de mică la înviorarea mult dorită. De n-aş fi fost purtat de acest gînd, aş fi demisionat în urma 
scandalului ce mi s-a făcut în 

biserică. Am preferat însă să primesc să fiu osîndit. Pentru chestiuni de tipic, autoritatea m-a înlăturat şi 
odată cu mine a înlăturat din biserică şi mişcarea pornită. Nu mă revolt din această pricină. Am conştiinţa 
că n-am greşit față de biserică şi faţă de neamul meu, dacă m-am îndreptat de-a binelea faţă de 
Evanghelie, îndreptînd spre ea şi pe alții. Şi pe cît mă va ajuta Dumnezeu, voi lucra şi mai departe." 
„Prevăd că de acum voi avea de întîmpinat piedici mari. Ele au şi început să se arate. Spun însă celor ce 
caută să-mi pună piedici, că nu fac altceva decît dau dovadă de neputinţa lor. Adevărului nu i se. poate 
opune forţa multă vreme. Un om nepărtinitor judecă aşa cum a judecat vestitul Gămăliei: Dacă această 
mişcare e de la Dumnezeu, nu e pe lume forță care s-o poată împiedica. Viitorul va dovedi dacă ne-am 
întemeiat pe adevăr sau nu; şi va dovedi prin aceea ce va rămîne din munca noastră şi prin proporţiile ce 
va lua mişcarea începută. Chiar dacă sînt înlăturat din sînul bisericii, nu-mi voi pierde eu vremea să lup*t 
contra bisericii, ci voi lupta contra neştiinţei şi a păcatului şi voi căuta să cîştig suflete, nu pentru mine, ci 
pentru Cristos. Şi dacă totuşi alţii ne vor sili la luptă, o vom primi, prigonirea este anunţată clar în 
Evanghelie, de aceea ea nu ne surprinde. Rea o fi vijelia care îndoaie pomii, le rupe frunze şi ramuri; însă 
le face* şi un serviciu: îi face să-şi adîncească tot mai mult rădăcinile în pămînt, de unde sorb mai multă 
hrană, deci tot mai multă putere. Piedicile ce ni se pun în cale, prigonirea, vor face să ne încredem tot mai 
mult în Domnul, în mîna căruia am încredinţat soarta noastră. Vom avea prilejul să vedem dacă libertatea 
de conştiinţă nu e decît pe hîrtie. întemeiaţi pe minunatele făgăduinţe ale lui Dumnezeu, vom căuta să ne 
vedem liniştiţi de lucru..." 

„In alte ţări, autoritatea civilă, înţelegînd ce foloase mari are statul din mişcările sănătoase care 
îndrumează 

lumea spre Evanghelie, încurajează aceste mişcări. Cei mai buni cetățeni ai statului nu-i formează decît 
Evanghelia. Mult ar fi folosit țara noastră, dacă poporului i s-ar fi dat lumina Evangheliei. Şi dacă sînt 
oameni care nu numai că nu dau ei înşişi poporului această lumină, dar împiedică şi pe cei ce o dau, prin 
aceasta ei fac un păcat şi faţă de Dumnezeu şi faţă de neamul nostru." 

97 


III. „Cea mai dulce vorbă-i harul" 


9. Peregrinări 

Văduv, cu trei copii mici, dat afară din biserică, fără nici o situaţie materială asigurată, Teodor Popescu 
învăţa să fie evlavios, pentru că recunoștea mîna lui Dumnezeu, în ultimile evenimente din viaţa lui. El îşi 
făcuse datoria şi aştepta ca Dumnezeu să-l îndrumeze şi pentru viitor. Nu ştia ce avea să ajungă mişcarea 
începută la biserică şi nu ştia să se apuce de o lucrare în mod organizat. Se simţea îndatorat însă să 
vestească mai departe Evanghelia, dar nu-şi dădea seama în mod precis ce trebuia să facă în condiţiile în 
care se afla. EI a lăsat toate problemele în mîna lui Dumnezeu şi putea să spună: „De acum mă simt liber, 
zbor cu amîndouă aripile". Nu mai era legat de tradițiile care să-i pună probleme de conştiinţă. Un cuget 
curat este o mare putere în viaţa celui credincios. 

A trebuit să plece din casa parohială în care locuise la Cuibul cu Barză. în bulevardul Mărăşeşti nr. 95 
avea o casă din partea soţiei, însă era ocupată de chiriaşi. A trebuit să se mute pentru un timp, în casa unei 
credincioase, doamna WeiB, de pe strada Esculap 4; a locuit apoi un timp la un inginer Dinulescu, pe 
Grand.şi în şfîrşit s-a mutat în Mărăşeşti 95. 

După moartea soției, de copii au îngrijit surorile lui. Erau trei surori, care deveniseră credincioase. 

„în acel timp am vrut să fac literele, să mă fac profesor, dar Dumitru Cornilescu, m-a dat înapoi de la 
gîndul meu. Mi-a spus: «oriunde ai fi, tu n-ai loc în toată ţara românească“. Şi din această cauză n-am 
ocupat nici un serviciu." 

în lucrarea de evanghelizare n-a urmat nici un plan; a lăsat lucrurile să meargă normal. Unii preoţi îi 
preziceau o situaţie tristă, îi spuneau că nu se va alege nimic de toată frămîntarea de la Cuibul cu Barză. 
Teodor Popescu scria în 1924: „Dacă Teodor Popescu va merge înainte, nu va reuşi decît să intereseze 
intelectualitatea prin viaţa sa considerată curată, prin acţiunea sa transformată de conştiinţa religioasă, prin 
devotamentul său. Aceste calităţi însă produc o simpatie momentană, fără putinţă de a se ajunge la 


constituirea într-o comunitate religioasă. Dacă Teodor ' Popescu va avea mijloace de luptă, va alimenta şi 
o agitaţie religioasă a maselor doritoare de o aprofundare a vieţii şi a conştiinţei lor religioase. Dar nici în 
masele populare nu va putea să întemeieze o comunitate creştină." Aşa îi spuneau foştii colegi. 

Mulţi credeau că, o dată cu izgonirea din biserică, lucrarea lui va pieri. Lucrurile s-au petrecut însă cu 
totul altfel. Majoritatea enoriaşilor şi a ascultătorilor lui de la biserica Cuibul cu Barză se interesau 
îndeaproape de el, veneau să-l întrebe fel de fel de lucruri în legătură cu Scriptura şi doreau să-l vadă mai 
departe activînd ca altă dată. Dacă i s-a închis o uşă, i s-au deschis fostului preot o mulţime de case unde 
se putea vesti mai departe Evanghelia. Multe persoane credincioase şi-au pus casele lor la dispoziţie în 
acest frumos scop, pentru ca Teodor Popescu să poată vesti Evanghelia şi altor oameni care nu cunoşteau 
Scriptura. 

A urmat o peregrinare prin diferite case care îi erau puse ia dispoziţie de credincioşi şi de simpatizanți. 
Prin Grozăveşti locuia un inginer, în casa căruia s-au făcut cîteva adunări. într-o zi de iama poliţia i-a 
urmărit pe credincioşi şi i-a risipit; credincioşii au plecat toţi unul după altul din Grozăvești, iar cei mai 
mulți împreună cu Teodor Popescu, au continuat adunarea într-o altă casă de pe Griviţa. Un timp adunările 
au fost ţinute în acest loc, apoi aici a rămas 

să se facă numai adunare de tineret şi să se lucreze distribuirea revistei „Adevărul cjeştin", care îşi 
continua existenţa. 

Dumitru Cornilescu, deşi plecat din fără, trimitea articole pentru revistă, iar fratele său, Gheorghe 
Cornilescu, pe lîngă articolele pe care le scria el însuşi, prelucra şi articolele scrise de alţii. La aceasta se 
adăugau articolele scrise de Teodor Popescu. Totodată a apărut şi revista „Poşta noastră" menită să ducă la 
cunoştinţa adevărului în primul rînd pe poştaşi. Această revistă a fost însă de folos şi altora, căci ea 
cuprindea vestea bună a Evangheliei redată pe înţelesul tuturor. 

Tot Dumitru Cornilescu a compus mai departe cîntări creştineşti, astfel că, în acea perioadă, cartea de 
cîntări a' ajuns să cuprindă 118 cîntări creştineşti. 

în acest timp, cei credincioşi se întîlneau foarte des, chiar mai des ca la Cuibul cu Barză. Unele adunări de 
mai puţine persoane durau pînă seara tîrziu. Se simțeau toţi una, toți îl aveau pe Domnul Isus ca Mîntuitor 
personal şi, în El, aveau bogății nepătrunse, pe care de pe acum începeau să le cunoască. 

„Am făcut legătura cu Panaitescu de la Ploieşti, spunea Teodor Popescu, care ne-a propus să facem o 
lucrare legală. Eram conferenţiar religios. Trebuia să mă duc la prefectură, să anunţ ce vorbesc. Se nota ce 
predică ţin şi unde. Anunţam chiar şi subiectul." 

Credincioşii pregăteau terenul pe unde putea merge Teodor Popescu să predice. S-au făcut adunări acasă 
la doamna WeiB, apoi la Pastia, a cărui soţie era credincioasă, la doamna Thobias, la Vasile Lucaci pe 
Colentina, la doamna Gheţu pe strada Progresul, la unul Ardeleanu pe strada 13 Septembrie, la altcineva 
pe Calea Moşilor etc. In unele din locurile acestea de adunare mai izolate, oamenii aruncau cu pietre după 
credincioşi. într-o perioadă s-a închiriat o sală de întruniri „Turnverein", unde se predica 

100 

Evanghelia. Credincioşii înțelegeau acum de ce vorbeşte Noul Testament despre „Biserica din casa lui 
Filimon", din casa lui Nimfa sau din casa lui Acuila. 

în casa lui Pastia, credincioşii s-au strîns mai mult timp, fără vreo autorizaţie. Se situau pe poziţia libertății 
constituţionale în privința adunărilor. De la inginerul Pastia a aflat probabil Nicolaie lorga mai 
îndeaproape despre Teodor Popescu. 

în martie 1924 se făceau adunări pe strada Brezoianu, în birourile lui Pastia. Un preot dintre vizitatori şi-a 
scris în „Noua revistă bisericească" impresiile de la o astfel de adunare. „Pilcuri de credincioşi intrau pe 
gangul caselor şi se suiau la etaj pe o scară de lemn." „N-am mai putut înainta, scrie acest preot, era 
imposibil să-ţi mai faci loc. înghesuiala era foarte mare. în două birouri, în sala din față şi pe scări erau 
vreo patru sute de persoane de diferite vîrste. Erau şi femei sărace, soldaţi, chiar şi un general. în mijlocul 
celor două birouri se afla Teodor Popescu, înconjurat de comitetul său de apărare. Tălmăcea versete din 
Biblie. Cei mai mulţi credincioşi erau cu Noul Testament în mînă. Tonul lui Teodor Popescu era 
pătrunzător, fraza uşoară, înţeleasă de toţi... Unica temă a tuturor predicilor lui era mîntuirea directă şi 


personală prin credinţa în Cristos. După explicarea textelor, ascultată cu interes şi cu pasiune de auditori, 
s-a început cuvîntarea în cor a unor bucăţi poetice, cuprinse într-o carte pe care o aveau toţi credincioşii. 
Tot Teodor Popescu anunţa şi cîntările. O oră a ţinut predica, fără ca vreunul din ascultători să dea semne 
de oboseală sau neastîmpăr. Două femei, galbene ca ceara de prea mare înghesuiala, abia au putut să iasă 
din birouri şi să coboare pe scară la aer ... în predica lui Teodor Popescu, fiecare din cei prezenţi; deşi de 
diferite vîrste, de culturi diferite, s-au simţit zugrăviți, povăţuiţi, mustraţi, îndemnați. Vocea sa părea 
oarecum extenuată... Credincioşii ieşeau cu ceva de aici, cu o înţelegere a 

Evangheliei, cu o îndrumare pentru viaţă. Cumpărau şi nişte cărţi ... O predică ca a lui Teodor Popescu, ca 
o completare a unui ritual aşa de frumos ca cel ortodox, ar fi săvîrşit o armonie cerească a serviciului 
religios." 

Pe strada Olteni 45 era o misiune evanghelică pentru evrei. Pastorul lor, Adeney, un om foarte bătrîn, 
trăise vreo patruzeci de ani în ţara noastră. El cunoştea ce se scria prin ziarele noastre şi s-a interesat între 
altele şi de lucrarea de la Cuibul cu Barză. Se vede că, din cele citite din ziare şi reviste, i-a plăcut figura 
lui Teodor Popescu şi a simpatizat cu atitudinea lui. Şi, lucru pe care nu-l făceau ai noştri, 1-a făcut el. în 
1925 i-a pus lui Teodor Popescu la dispoziţie sala lui de adunare ca să vie acolo cu credincioşii care vor 
dori. Pastorul nu avea prea mult popor care să-l asculte, sala era destul de mare, iar vara, din cauza 
căldurii prea mari, el obişnuia să-şi suspende adunările. Deci era destul loc şi timp şi pentru credincioşii de 
la Cuibul cu Barză, care umblaseră în ultimul timp de colo pînă colo. în Olteni erau patru clase de şcoală, 
despărțite prin pereţi demontabili. Duminica, marţea şi joia, Teodor Popescu făcea adunări în acest local 
oferit fără ca el să se aştepte la o astfel de favoare. Dacă se ridicau pereţii demontabili, se făcea o sală 
destul de mare. Doi tineri, Dincuţă şi Petruşel, munceau cu drag la pregătirea sălii de adunare, trăgeau 
oblonele destul de grele, aduceau scaunele. 

Dumitru Cornilescu tradusese şi tipărise în vreo cincizeci de mii de exemplare o broşură foarte simplă, 
numită „Inima omului", care era formată din zece ilustraţii cu cîte-va lămuriri. Un credincios a împărțit 
astfel de broşuri în unele cîrciumi din mahalalele Bucureştilor. Un chelner, lon Enache, a înţeles că 
păcatele arătate în ilustrațiile din broşură sînt în inima lui: trufia, desfrînarea, lăcomia de mîncare. lenevia, 
mînia, pizma, zgîrcenia. A întrebat-o şi pe nevastă-sa: „Ce zici tu, în inima mea sînt toate astea?" - „Toate 
sînt, măi Ioane". Ion a căutat să scape de ele, dar 

nu ştia ce să facă. S-a dus pe la multe biserici, a întrebat într-o parte şi alta unde se găsesc credincioşi, aşa 
cum sînt înfăţişaţi în „Inima omului". în sfîrşit, i-a spus unul că pe strada Olteni se adună astfel de 
credincioşi. Cu o ţigară într-o mînă şi cu o lumînare mare aprinsă, a nimerit în strada Olteni, tocmai în 
timp ce predica Teodor Popescu. După un timp, prin ascultarea predicilor lui Teodor Popescu, a înţeles 
Evanghelia şi dintr-un mare beţiv şi stricat, a ajuns să fie şi el un credincios. De acum totdeauna îl vedeai 
cu o geantă plină de Noi Testamente şi de alte cărți creştineşti şi mai ales de „Inima omului", pe care căuta 
să le împartă altora. 

Din partea autorităţilor, în genera) nu s-au pus mari piedici în acest ultim loc de peregrinare. O dată însă a 
venit poliţia şi unii ascultători speriaţi au sărit pe fereastră, cu toate că nu a fost nimeni ameninţat. 

în această vreme femeile se rugau în adunare. în special Miţa Manolescu era o credincioasă foarte activă. 
Chiar şi vorbea în unele adunări din provincie. Uneori femeile plîngeau cînd se rugau în public şi aduceau 
înaintea lui Dumnezeu rugăciuni personale, care în mod normal se fac în „odăiţă", cum zice Domnul Isus. 
în afară de bărbaţi, ele se mai amestecau în lucrarea care se făcea, cu fel de fel de idei, sau chiar de 
învățături. Cu prilejul acesta s-a precizat care este punctul de vedere al Bibliei şi abia din 1927, în urma 
unor scrisori primite de la Dumitru Cornilescu, care de departe se interesa de toate amănuntele lucrării 
începute, femeile s-au obişnuit să rămînă la locul lor, care este indicat de Noul Testament. 

Către Miţa Manolescu. între altele, Cornilescu scria: „Scriptura zice să taci în adunare, iar dumneata ai 
vrea să vorbeşti. Vezi. oricît de predată ai fi Domnului, predarea asta nu merge aşa de departe încît să te 
bucuri de voia Lui scrisă şi s-o faci. Asta este adevărata predare ... Noi ne închipuim mai totdeauna că a 
lucra pentru El sau a face 

cine ştie ce, este cel dintii lucru şi uităm că cel mai însemnat este tocmai ascultarea de Cuvîntul scris." (1. 
Tîmotei 2; 1 Corinteni 14 şi alte capitole din Noul Testament erau indicate de Dumitru Cornilescu în 
această problemă.) 

Doctrina s-a format pe parcurs şi pe măsura necesităţilor, pe măsură ce se ivea cîte o greutate. La început 
era clar adevărul mîntuirii. Teodor Popescu spunea: „Foarte devreme am ajuns la conturarea doctrinei. 
Dacă am avut chestiuni de^ lămurit, m-am înţeles cu Dumitru Cornilescu." în afară de siguranţa mîntuirii 
primite prin credința în jertfa Domnului Cristos, Teodor Popescu nu punea mare preţ pe alte învățături. 
Totuşi diferite idei ale Scripturii s-au impus cu timpul. Dumitru Cornilescu punea la punct unele 
probleme, prin scrisorile lui. Totodată, cercetînd Scriptura şi avînd la îndemînă şi cărțile foarte folositoare 
ale lui C. H. M., credincioşii au fost ajutaţi să-şi adîncească tot mai mult cunoştinţele din Scriptură, să 
cunoască mai bine ce este harul, care este starea în care este aşezat cel credincios, ce este biserica, care 
este nădejdea bisericii şi multe alte adevăruri preţioase ale Noului Testament. 

în scurt timp s-a ajuns la convingerea că cei credincioşi, care au siguranţa mîntuirii, trebuie să urmeze 
îndemnul dat de puterea primilor creştini, care stăruiau în învățătura apostolilor, în legătură frăţească, în 
frîngerea pîinii şi în rugăciuni. în toamna anului 1925 s-a luat prima oară cina, acasă la o credincioasă, 
doamna Năsturel, de pe strada Banu Manta. Teodor Popescu înţelegea că părtăşia cu Domnul Cristos la 
cină este o favoare acordată numai celor credincioşi. Mai tîrziu spunea că cina este sărbătoarea adunării, o 
sărbătoare care o priveşte numai pe ea, fără să fie o privelişte şi pentru cei străini de Domnul Cristos. Cina 
se ia nu în vederea mântuirii, nici în vederea zidirii sufleteşti, ci pentru că eşti un om mîntuit care îţi 
aminteşti de moartea Lui pe cruce. Un timp s-a luat cina duminica 

seara. în continuare, credincioşii se adunau pentru frîngerea pîinii în bulevardul Mărăşeşti, în locuinţa lui 
Teodor Popescu, deşi adunările publice se făceau în strada Olteni. Se obişnuia ca Teodor Popescu personal 
să stea de vorbă cu cei ce urmau să fie admişi la adunarea pentru frîngerea pîinii. 

în timpul acesta, Dumitru Cornilescu întreba în scris: „Ce adunări mai ţineţi, pe unde şi ce mai.faceţi în 
ele? Aţi început să realizaţi adunările de caracterul celor din 1 Corinteni 14?" Dorinţa după acest ideal de 
adunare, de pe la început se arăta. Deocamdată se mulțumeau toţi că se pot vedea în acelaş loc şi că 
Evanghelia se vestea mai departe. 

în 1925 a fost o iarnă cumplită. îngheţase pînă şi ţărmul mării. Soţul doamnei Natalia Zaharia, care fusese 
pe la predicile de la Cuibul cu Barză, primise ordin să scoată vaporul pe care lucra dintre blocurile de 
gheaţă. Şi-a condus la gară soţia care pleca la Bucureşti, iar el s-a dus la Galaţi. A reuşit să aducă vaporul 
înapoi la Constanţa. 

Era cu o săptămînă înainte de Crăciun. Doamna Zaharia venind în Bucureşti, a locuit într-o cameră 
închiriată, pe calea Griviței. în apropiere, era o credincioasă, doamna Pascu, pe la care se ducea deseori. 
Printr-o scrisoare, doamna Zaharia primeşte de la soţul ei veste că el va veni în Bucureşti abia de Anul 
Nou, deşi la despărțire îi promisese că vor face Crăciunul împreună. A doua zi după primirea scrisorii, 
seara, la ora unsprezece, s-a aprins vaporul în care era soţul ei, care a ars pînă ce a fost carbonizat. Cu o 
seară înainte petrecuse şi venise pe vapor cu chef. De la ţigară probabil, vaporul, proaspăt vopsit, s-a 
aprins. 

„Dumnezeu 1-a dat la o parte ca să-mi mîntuiască sufletul" spunea mai tîrziu doamna Zaharia care totuşi 
era tare amărîtă de moartea soţului ei. Doamna Pascu o îndemna 

acum şi mai mult să se întoarcă la Dumnezeu. Se ducea şi ea cu credincioasele la adunările care se făceau 
prin case, însă nu s-a întors la Dumnezeu. într-o zi, doamna Pascu a invitat-o în strada Olteni. Acolo erau 
prezenţi cîţiva credincioşi, printre care Feinstein, Iosif Ursea şi alţii. Ei postiseră în ziua aceea pentru 
întoarcerea la Dumnezeu a doamnei Zaharia, lucru pe care ea nu-l ştia, totuşi se simţea mîngiiată în 
tovărăşia celor credincioşi. Doamna Pascu le-a spus: „Frate Feinstein, citeşte-ne ceva". EI însă a spus: „Să 
îngenunchem, să ne rugăm". în timp ce se rugau, în sufletul doamnei Zaharia s-a făcut o lucrare a lui 
Dumnezeu, încît ea, plîngînd, a început să se roage: „Doamne Isuse, de azi vreau să fiu şi eu a Ta, nu 
vreau să mă mai lupt atîta." 


între timp, Natalia Zaharia intrase în şcoala de moaşe, pentru că nu avea decît cîteva clase de liceu şi fiind 
văduvă se gîndea să-şi asigure într-un fel situaţia materială. Cînd era în anul al doilea, deci nu începuse 
încă să practice meseria, ducîndu-se în mod obişnuit la adunarea din Olteni, una din surorile lui Teodor 
Popescu i-a spus că o altă soră a ei trebuie să nască. Nataiia Zaharia a asistat la naşterea copilului şi s-a 
dus două săptămîni să îngrijească de noul născut. Cu acest prilej a fost întrebată: „Ce aveţi de gînd să 
faceţi după terminarea şcolii?" Şi i-a propus să se căsătorească cu Teodor Popescu. La început ea h-a 
primit această idee cu bucurie, pentru că se ştia slabă şi suferindă. A spus doar că nu poate să spele rufe, să 
facă munci grele şi nu are încredințarea să facă acest pas. A rămas ca şi ea şi Teodor Popescu să se roage 
în privința aceasta. După vreo două săptămîni, citind în Biblie, ea a dat peste cuvintele de la Geneza: „Este 
oare ceva prea greu pentru Domnul?" Şi versetul acesta i-a dat parcă indicaţia că voia lui Dumnezeu este 
să se căsătorească, astfel că la 23 ianuarie 1926 s-au căsătorit. 

Teodor Popescu fusese văduv opt ani, timp în care a dus 

o viaţă curată, morală, atît înaintea lui Dumnezeu, cît şi înaintea oamenilor. 

Chiar dacă nu s-a întors la Dumnezeu îndată după moartea soţiei, nu s-a abătut niciodată de la morala 
dreaptă. 

Natalia Popescu gîndea să termine şcoala de moaşe. Dar n-a mai putut continua şcoala, căci copiii lui 
Te6dor Popescu aveau nevoie de îngrijire, erau mici, iar tatăl îi iubea foarte mult şi a fost bucuros că a 
găsit o soţie care să-i iubească şi ea copiii. Zicea el mai tîrziu: „Dacă n-aş fi găsit o soţie care să-mi 
iubească copiii, aş fi fost nefericit". Chiar dacă copiii erau uneori mai neastîmpăraţi, el se purta cu multă 
dragoste faţă de ei. Nu s-a purtat niciodată aspru cu copiii. Eugeniei, care în acea vreme era în clasa a treia 
primară, Teodor Popescu îi dădea el personal să mănînce cîte un ou în fiecare dimineaţă şi n-o lăsa să 
plece la şcoală pînă ce nu mînca. Copiii erau tare slabi. într-un timp Ileana avea ochii înroşiți şi doctorul a 
spus că, dacă n-o duc la mare şi la munte, este în pericol cu ochii. Paul suferea de stomac. 

Din punct de vedere material, la început a fost foarte greu pentru familia lui Teodor Popescu. Au fost de 
multe ori în situaţia să vîndă lucruri din casă pentru a avea cele necesare traiului. Cînd soţia a terminat 
şcoala de moaşe, situaţia s-a îmbunătăţit, căci mai cîştiga şi ea. într-un timp erau într-o situaţie aşa de grea, 
încît nu mai aveau posibilitatea să cumpere copiilor îmbrăcăminte, de aceea Teodor zicea să vopsească 
nişte pînză de casă pe care o aveau şi să le facă ceva de îmbrăcat. Dacă soţia avea unele nevoi personale, 
nici nu îndrăznea să-i spună lui Teodor, ci începea să plîngă. El nici n-o mai întreba de ce plînge, pentru că 
înţelegea tot. Banii cîştigaţi de pe urma celor două volume de predici ţinute la Cuibul cu Barză au fost 
folosiţi la amenajarea casei din bulevardul Mărăşeşti. Pînă să tipărească alte lucrări, a fost destul de greu 
din punct de vedere bănesc. Teodor Popescu înţelegea să tacă, să nu 

spună altora nimic despre nevoile lui materiale. Iar ajutorul primit uneori de la cîte un prieten sau 
cunoscut, era destul de mic. El nu cîrtea din cauza lipsurilor materiale. A mai fost ajutat din cînd în cînd 
de o credincioasă cu oarecare stare materială. într-un an a plecat la mare şi de acolo la Cîmpulung 
împreună cu soția. 

Adunarea de cină continua să se facă la Teodor Popescu acasă, în bulevardul Mărăşeşti. Odată se 
terminaseră lemnele şi tocmai venea ziua de adunare. Era o iarnă geroasă. Venind pe acolo domnişoara 
Ghica, le-a spus: „Dar la dumneavoastră e frig. De ce nu faceţi focul?" A doua zi, ea a venit cu o sumă de 
bani, a pus-o în cutia de scrisori şi astfel Teodor Popescu a avut cu ce să cumpere lemne. 

Doamna Natalia Popescu a început să-şi cunoască soţul şi sub o înfăţişare cu totul neaşteptată, pe care n-o 
putea remarca în public, în adunări, unde în general ţinuta lui era sobră. Chiar de la începutul căsniciei, ea 
a rămas foarte mirată că lui Teodor Popescu îi plăceau mult glumele, îi plăcea să ironizeze prostia 
omenească. Era un om foarte vesel şi, în special în casa lui şi între cei foarte apropiaţi, se manifesta în 
mod natural, plin de voioşie. Şi totuşi, cînd era vorba de Scriptură, de sufletul unui om, avea şi în familie 
un spirit care impunea seriozitatea celorlalţi, avea autoritatea cuvîntului. 

Pe cînd locuiau în bulevardul Mărăşeşti, Natalia Popescu avea o fată la bucătărie, Ana. Ea a scris mamei ei 
despre Domnul Isus. Cînd i-a citit scrisoarea, mama şi-a zis: „S-a rătăcit fata mea!". De departe, de unde 
era mama, a venit în Bucureşti, la fiica ei, în bulevardul Mărăşeşti. De la poartă a început să bocească, aşa 


cum se boceşte un mort. Şi era o curte lungă de vreo 60 de metri de la poartă pînă unde locuia familia 
Popescu, la etaj. „Ana, fata mea, te-ai rătăcit!" Tot aşa se bocea, cu glas foarte tare, pînă a ajuns în casă. 
Natalia Popescu i-a spus: „Stai, dragă, liniştită, nu 

s-a întîmplat nimic rău". Dar ea nu tăcea deloc. Sîmbătă, în general, Teodor Popescu era frămîntat pentru 
că pregătea predica, alegea subiectul, ordona ideile şi, mai ales, ruga pe Dumnezeu să-i binecuvînteze 
lucrarea. 

Mama Anei sosise într-o sîmbătă şi a doua zi urma o zi grea pentru Teodor Popescu, o zi de predică, de 
lucru intens, dar doamna Popescu a dus-o pe mama fetei la el în birou. Teodor Popescu a început să stea 
de vorbă cu femeia, în timp ce Natalia Popescu şi fata ei se rugau în bucătărie. N-a trecut nici o jumătate 
de oră şi mama Anei a venit la bucătărie schimbată cu desăvîrşire. Parcă era alta, liniştită. A început să 
spună: „Doamnă, dar ştiţi ce am făcut eu în timpul războiului? Eram în lipsă, m-am dus în capătul satului 
unde erau nişte stupi de albine şi i-am furat. Ce să mă fac eu, că am supărat pe Dumnezeu?" Cugetul 
începuse s-o mustre. I s-a spus tot ce s-a putut. A doua zi a mers la adunare, unde a ascultat predica, s-a 
întors la Dumnezeu şi a plecat acasă credincioasă, deşi venise bocind pe fata ei care „se rătăcise”. 

10. Prin alte localităţi 

îi plăcea la bătrîneţe lui Teodor Popescu să-şi amintească despre felul cum Dumnezeu Şi-a început 
lucrarea de evanghelizare, la care a fost folosit şi el, prin diferite localităţi din ţară. Mulţi oameni din 
provincie, care treceau prin Bucureşti, au fost plăcut impresionați de activitatea lui din Bucureşti şi l-au 
invitat să meargă şi prin oraşele şi satele de unde erau ei. Şi fiecare credincios dorea ca adevărul 
Evangheliei, pe care acum îl iubea atît de mult, să fie cunoscut în localitatea lui. Teodor Popescu a răspuns 
cît a putut invitaţilor care i se făceau. 

La Ploieşti, Teodor Popescu se ducea foarte des, de obicei duminica după-amiază şi vestea Evanghelia în 
adunarea care era acasă la Gogu Achim. Mama lui Gogu Achim, Anica, a devenit o adevărată gazdă a 
credincioşilor. Din toate părțile trăgeau credincioşii acolo, la ea acasă şi ea era cu masa mai tot timpul 
întinsă, primind cu multă dragoste pe toți citi veneau. Mai tîrziu, au făcut adunări şi într-o altă casă, pe 
strada Mircea Basarab. Un morar avea o casă neterminată, pe care a pus-o la dispoziţie şi acolo mergeau 
credincioşii şi ţineau adunări; era spațiu mai mare. Totuşi cînd treceau spre gară, toți dădeau prin Novac 
12. 

Anica Achim era numită de toţi „măicuţa". Ea era foarte amabilă şi în jurul ei s-au strîns mai mulţi tineri, 
prieteni cu băiatul ei, toţi credincioşi. Toţi băieţii, cînd aveau ceva pe inimă, cu ea se sfătuiau. Ea era plină 
de rivnă să vorbească altora despre Domnul Isus. Țiganii din mahala o cunoşteau foarte bine şi îi ziceau 
„Predicul", pentru că ea le vorbea mereu despre Domnul Isus. 

Cînd Teodor Popescu pleca la Ploieşti sau în alte localităţi, erau şi credirteioşi din Bucureşti care îl 
însoțeau. Unii 

făceau un fel de gardă în jurul lui, pentru că era adesea pîndit prin locurile pe unde se ducea şi ameninţat 
cu bătaia. Cînd îl invita cîte cineva pe drum să stea de vorbă cu anumite persoane, aceşti frați spuneau: 
„Cine vrea să stea de vorbă cu el, să vină la locul de adunare". Pe la Ploieşti îl însoțeau Emil 
Constantinescu, Nicolae Tonoiu şi alţii. Teodor Popescu îl aprecia şi îl iubea foarte mult pe Nicolae 
Tonoiu, un tînăr smerit, care avea daruri alese din partea lui Dumnezeu, bune pentru un lucrător al 
Evangheliei. 

Lui Emil Constantinescu i se pusese în vedere de către directorul Seminarului „Central", unde el era 
pedagog, să nu mai aibă de-a face cu credincioşii, că altfel va fi dat afară. în această situaţie, Emil 
Comstantinescu şi-a căutat alt serviciu şi altă locuinţă, pentru că locuinţa sa o avea tot la Seminarul 
„Central". A găsit serviciu la Arhivele Statului şi o locuinţă la un cămin studenţesc, pe strada Sfinţii 
Voevozi. Aici a primit un bilet de la Teodor Popescu: „Emilule, să te duci la.Ploieşti!" Predicase prin 
Olteni şi Teodor Popescu îl ascultase. „Predica pe care ai rostit-o în Bucureşti, merge şi la Ploieşti, pentru 
că aceia sînt analfabeți în ale Evangheliei." 

Mai mergea pe la Ploieşti şi un fost preot din Bucureşti, de la Căţelu, Alexandru Panaitescu. Pînă la urmă, 


el s-a stabilit în Ploieşti. 

Un tînăr de numai unsprezece ani din Ploieşti, Radu lanache, venea prin 1925 la adunările care se ţineau 
în strada Novac. Atît Teodor Popescu, cît şi Alexandru Panaitescu erau îmbrăcaţi în uniformă de preoți şi 
amîndoi vorbeau în aceste adunări. Primele predici pe care le-a auzit Radu lanache de la Teodor Popescu 
au fost nişte lămuriri la rind din psalmul 23. El nu deosebea care este Teodor Popescu şi care Alexandru 
Panaitescu, dar zicea: „Eu înţeleg mult mai bine de la cel ce vorbeşte din psalmul 23. Celălalt ţipă, strigă." 
Teodor Popescu a făcut 

o impresie deosebită acestui tînăr. Blîndeţea, căldura cu care vorbea Teodor Popescu l-au atras la Domnul 
Isus pe Radu Ianache, l-au făcut să se alăture cetei de credincioşi din Ploieşti. Predica liniştită, precisă, 
plină de dragoste a lui Teodor Popescu I-a mişcat. El se adresa în special cugetului şi inimii, în orice 
predică. 

In Ploieşti se împărțeau tratate pe bulevard, iar cînd mergeau spre gară în grup, unii din credincioşi cîntau. 
Odată, cînd s-a dus Emil Constantinescu la Ploieşti, de la gară l-au luat cu strigăte de „huo". Emil- 
Constantinescu s-a întors spre unul din cei ce striga după el şi 1-a blestemat „în numele Domnului": „La 
anul, pe vremea aceasta, să fii şi tu ca noi!" Şi aşa a fost cu acela, s-a întors şi el la Dumnezeu şi peste un 
an s-a alăturat cetei de credincioşi. 

Văzînd mişcarea produsă de Evanghelie, preotul mahalalei şi un cîrciumar tot din mahala s-au unit contra 
lui Teodor Popescu, pîndindu-l cînd trecea spre adunare sau căutînd să-l întrerupă din predică, 
ameninţîndu- 1 şi făcînd tulburare. 

Unii strigau una, cîrciumarul alta, credincioşii alta. Pînă în cele din urmă cei doi - preotul şi cîrciumarul - 
au reclamat la poliţie, astfel că Teodor a fost reţinut şi dus la chestură. „M-am pomenit în faţa a doi 
comisari. M-au ţinut ei ce m-au ţinut, apoi mi-au dat drumul." 

Preotul şi cîrciumarul, văzînd că n-au reuşit prea mult cu poliţia, au început să-i aţină calea cu bătăuşii 
mahalalei. Unul din aceşti bătăuşi însă, pe nume Cincan, începuse să vină la adunare şi să asculte 
predicele lui Teodor Popescu. 

Odată, cînd fraţii îl conduceau pe Teodor Popescu, i-au ieşit cîţiva bătăuşi în cale şi Cincan, care venea de 
la adunare, cînd a observat ce aveau de gînd să facă tovarășii lui, s-a dus la ei şi le-a spus: „O să aveţi de-a 
face cu mine, dacă vă atingeţi de el." 

Altă dată tot aşa, i-au aţinut calea pe o stradă, pe unde ştiau ei că Teodor Popescu se întoarce spre gară. Pe 
cînd 

112 

Teodor Popescu şi cei care îl însoțeau mergeau pe stradă, tocmai trecea o trăsură. Unul din credincioşi a 
zis: „Haide, domnule Popescu, să luăm trăsura, să nu pierdem trenul." Din trăsură au văzut pe bătăuşi 
pîndind, dar au trecut pe lîngă ei, fără ca aceia să fi ştiut că tocmai Teodor Popescu era în trăsură. 

Altă dată aveau de gînd să-l radă şi să-l tundă. 

Cu toate aceste ameninţări, Teodor Popescu se ducea mereu pe la Ploieşti. 

După cîtva timp, cîrciumarului i-a ars cîrciuma, n-a mai trăit mult şi a murit. Preotul prigonitor- a suferit 
un accident: a căzut de pe schela bisericii şi a rămas cu o tulburare în organism, cu o nesiguranţă în mers, 
în drum spre gară, se opreau deseori pe la „măicuţa", care era foarte bucuroasă să le ofere tuturor cîte ceva 
„de-ale mîncării, să nu plece nemîncaţi la tren. Atunci Teodor Popescu avea ocazia să-i mai întrebe pe cei 
credincioşi cîte ceva din Biblie. îi plăcea să pună întrebări, care să-i facă să răscolească ei înşişi Cuvîntul. 
întrebările acestea le-au făcut mult bine credincioşilor. Alteori aveau unele stări de vorbă din Cuvânt. 
Subiectul era tratat prin întrebări. încercau să aibă un fel de adunare ca cea indicată la 1 Corinteni 14 şi 
explicau diferite locuri din Scriptură prin convorbire. Unul din fraţi citea un text şi apoi zicea: „Acum să 
vedem ce înţelegem noi din aceste cuvinte." Teodor Popescu mai adăuga unele explicaţii cînd era nevoie; 
metoda aceasta a prins bine pentru că obliga pe credincioşi să cerceteze Scriptura. Metoda convorbirilor 
din Scriptură a format pe cei ce aveau mai tîrziu să ia cuvîntul în adunare, pentru că îi obliga să cugete şi 
să descopere ei înşişi miezul unor părţi din Scriptură. 

Teodor Popescu, împreună cu fraţii din Ploieşti, a fost şi pe la Buştenari şi pe la Breaza. în Dumbrava, 
satul lui de naştere, din cînd în cînd s-a ridicat cîte un suflet credin- 

cios. Astfel, s-a întors la Dumnezeu acolo, un cizmar, apoi o femeie. 

Printre cei mai vechi credincioşi din întreaga mişcare era un învăţător, Vasile Teodorescu, care a cunoscut 
Evanghelia de la Dumitru Cornilescu, în timpul războiului, cînd acesta traducea Biblia la Stănceşti - 
Botoşani. Acum el locuia în Buzău şi dorea ca şi în acest oraş să fie cunoscută Evanghelia. Teodor 
Popescu spunea: „Am fost şi la Buzău, în urma insistenţei lui Vasile Teodorescu. Cînd am ajuns acolo, 
atmosfera îmi era făcută: preoţii erau pe stradă să mă observe. Cînd m-au luat în trăsură spre locuinţa lui 
Vasile Teodorescu, îmi făceau semne." Au venit multe persoane să asculte Evanghelia predicată de 
Teodor Popescu. Era acolo un credincios, Călin Năstase şi doamna Petala-Stroescu, Dar după vreo 
jumătate de oră au apărut autorităţile oraşului, poliţia. I-au luat pe Teodor Popescu, pe Vasile Teodorescu 
şi pe alţii, i-au dus la poliţie şi le-au luat declaraţii. A venit procurorul oraşului şi i-a cercetat. I-a spus lui 
Teodor Popescu: „Ai autorizaţie?” - „Nu!" - „De aici încolo, cînd mai vii, să aduci autorizaţie. Cînd ai 
autorizaţie, eşti musafirul meu." După vreo oră le-a dat drumul. 

„La cîţiva ani, istorisea Teodor Popescu, am mai trecut prin Buzău, să văd familia Stroescu - Petala. Mi-a 
spus Stroescu: - »Ştii că cei de aici au auzit că ai venit?« - »Eu credeam că sînt necunoscut.“ Şi m-a 
întrebat Stroescu: -»A1 autorizaţie? Le-ai spus că nu mai vii pe aici cîtă vreme nu ai autorizaţie.« Eu nu 
mai ţineam minte. S-a întîmplat că atunci îmi dăduse ministerul autorizație de predicator ambulant, de 
conferenţiar ambulant. l-am arătat lui Stroescu autorizaţia, el a văzut-o şi a comunicat acelora că am 
autorizaţie. Şi ne-au lăsat în pace de data asta. Totuşi erau. poliţişti puşi să mă urmărească." 

Vasile Teodorescu s-a mutat în Bucureşti iar în Buzău au rămas puţini credincioşi. Doamna Stroescu 
zicea: „Aş vrea 

să-şi înfieze cineva Buzăul". Teodor Popescu i-a. rugat la un moment dat pe cei din Ploieşti să se ocupe de 
Buzău, fiind mai aproape de ei. Şi fraţii din Ploieşti erau foarte ascultători la cuvintele lui Teodor Popescu. 
La invitaţia doamnei Marieta Vasilescu (Benghea), o profesoară din Slatina - care se întorsese la 
Dumnezeu în urma ascultării predicii de la Cuibul cu Barză, cu prilejul venirii ei prin Bucureşti - Teodor 
Popescu s-a dus şi în acest oraş. Un preot din Slatina, auzind că vine Teodor Popescu acolo, a făcut mare 
agitaţie, încît vroiau să-l aresteze chiar din gară. Teodor Popescu însă s-a strecurat, şi-a luat bilet de tren 
înapoi şi s-a întors în Bucureşti. Din această cauză, lucrarea în Slatina s-a început mai tîrziu. 

în oraşul Piteşti, de asemenea, s-a început o lucrare prin. Andrei Vişineanu. Uneori se ducea şi Teodor 
Popescu prin acest oraş. 

Evanghelia s-a răspîndit destul de repede în acest timp, prin fraţi necunoscuţi, în multe sate din regiunea 
Bucureşti, Ploieşti, Braşov, Piteşti, Birlad. - 

în Muscel s-au înființat în acest timp cele mai multe adunări. Teodor Popescu se ducea deseori prin 
Cîmpulung şi ţinea adunări pe unde era invitat, In casele oamenilor. Intr-un rînd, alături de el a vorbit şi 
Dimitrie Nanu, care era originar din Muscel. 

Preoţii din Cîmpulung, în unire cu poliţia, au început însă să prigonească pe credincioşi şi în felul acesta 
cei hotărîți să urmeze Domnului Isus, s-au unit tot mai mult între ei. 

Nicolae Predoiu, a cărui soţie era credincioasă, istorisea mai tîrziu: „în 1925 am fost chemat la prefectură. 
La prima chemare, printr-un gardian, nu m-am supus. Au venit apoi doi gardieni şi atunci m-am dus. 
Prefectul a început să se răstească la mine, întrebîndu-mă dacă sînt' român. l-am răspuns că tatăl meu este 
român băştinaş şi sînt născut în Cîmpulung, mahalaua Vişoi. Atunci m-a întrebat: »Dacă 

eşti român, de ce pripăşeşti pe preotul Teodor Popescu, care este vîndut străinătăţii şi sapă la glia 
strămoşească română?* - yDomnule prefect, dumneavoastră vă place omul care crede în Dumnezeu?* - 
»îmi place.« -«Dumneavoastră vă place omul cinstit?« - »îmi place.« -»Omul care îndeplineşte aceste 
condiţii este Teodor Popescu.« Atunci el mi-a zis: »Dar preoţii noştri ce vină au?« Mi-am adus aminte de 
o întîmplare auzită de la unul din clienţii restaurantului meu, în care era vorba de slujba unui preot asupra 
unui obiect de îmbrăcăminte intimă al unui om stăpînit de păcatul curviei, pentru ca cel în cauză să se lase 
de acel păcat." 

„Cînd m-a întrebat prefectul ce vină au preoţii, i-am spus întîmplarea aceasta. Atunci prefectul a spus: 


»Destul, domnule Predoiu, scrie-i preotului Teodor Popescu să vie la Cîmpulung. Luaţi o sală mare pe 
bulevard, unde să predice, să audă toată lumea predicile lui şi astfel să nu mai faceţi adunări pe ici, pe 
colo.« Eu însă i-am răspuns: -»Nu-i nevoie, domnule prefect, nu-i scriu, pentru că sînt informat că preoții 
de aici au tocmit nişte derbedei să bată pe preotul Teodor Popescu, cînd o veni la Cîmpulung«." 
„Prefectul, atunci, mi-a vorbit aşa: - »Domnule Predoiu, eu sînt prefectul judeţului şi nici un pai din judeţ 
nu se mişcă fără ştirea mea. Spune-i preotului Popescu să n-aibă nici o teamă, că pun lîngă el, să-l 
păzească, pe comandantul jandarmilor.* - »Dacă-i aşa, atunci îi scriu să vină, domnule prefect*." 

„Şi am scris preotului Popescu, rugîndu-l să vină la Cîmpulung să predice, împărtăşindu-i pe de-a-ntregul 
convorbirea dintre mine şi prefect. Preotul Teodor Popescu a trimis la Cîmpulung o credincioasă, Miţa 
Manolescu, ca să vadă pe teren cum stau lucrurile. împreună cu ea am închiriat sala »Dîmboviceanu«, ca 
să ţină Teodor Popescu o predică într-una din zile. Am achitat suma cerută şi mi s-a eliberat o chitanţă. 
Atunci i-am spus credincioasei: 

»Du-te şi spune-i preotului Teodor Popescu să vină la Cîmpulung*." 

„între timp, m-am gîndit să fac nişte invitaţii, care să fie împărţite în Cîmpulung, să vină toţi care vor să 
audă predica. Am tipărit cinci sute de invitaţii. Jumătate au fost împărţite în piaţă, iar jumătate au fost 
împărţite, de un om trimis de mine înadins, persoanelor care au fost întîlnite pe bulevard, precum şi 
persoanelor care au fost găsite în berăriile şi cafenelele de pe bulevard." 

„în ziua fixată, îhtr-o duminică, a sosit de la Bucureşti Teodor Popescu. După amiază, în faţa unei mari 
mulțimi, ' el a predicat Evanghelia în sala »Dîmboviceanu«. A vorbit despre corabia lui Noe. Predica a 
fost ascultată cu multă atenţie şi a făcut asupra celor mai mulţi o impresie puternică." 

„După cîteva zile, cîțiva participanţi au venit la mine şi m-au întrebat: »Cine a plătit chiria pentru sală şi 
pentru tipărirea invitaţiilor?* - »Eu« - »Știm că dumneata eşti om cu greutăţi, ai copii în şcoală şi nu se 
face să suporţi dumneata cheltuiala. Pentru că am auzit lucruri atît de bune, noi sîntem mulțumiți şi sîntem 
bucuroşi să acoperim noi toate cheltuielile care s-au făcut cu ţinerea predicii preotului Teodor Popescu în 
sala >Dîmboviceanu<.« Şi mi-au achitat întreaga sumă cheltuită." 

Sala „Dîmboviceanu" era un local mare în mijlocul oraşului Cîmpulung. Teodor Popescu a fost însoţit 
acolo de mai mulţi credincioşi din Bucureşti, care au cîntat cîteva cîntece creştineşti. 

în Cîmpulung erau în acest timp mai mulţi credincioşi. Ei continuau să se adune pe unde puteau, prin 
diferite case. Aveau atît adunări pentru evanghelizare, cît şi adunări intime de rugăciune şi de fringerea 
plinii. 

în Cîmpulung, Teodor Popescu a avut ascultători şi din împrejurimi, de prin satele de munte. 

„La Rucăr, spunea Teodor Popescu, ţin minte că ne-a pus la o masă şi ne-a tăiat nişte carne de oaie. O 
noapte întreagă am stat la fratele Sandru. Bătrînul, Luca Sandru, avea doi băieţi pe care i-a trimis să se 
intereseze ce este cu adevărat. El nu era încă încredinţat că acesta este adevărul. Băieții au fost pe la 
Cîmpulung, iar nevestele lor le-au încuiat uşa la întoarcere şi ei au trebuit să meargă la tatăl lor, care 
asculta cu mare interes cele istorisite de băieți." 

La Rucăr lucrarea s-a început cu prigonire. Cei trei săteni care se întorseseră la Dumnezeu (Grancea, Idor 
şi Gh. Ovejdanie) erau foarte rău prigoniţi, în special de preot. Ei veneau peste munţi pînă la Cîmpulung 
să audă predica şi să se întîlnească cu frații. Apucau pe poteci mai necunoscute, prin păduri, ca să nu fie 
urmăriți şi să poată ajunge astfel, după ore de mers pe jos, la fraţii din Cîmpulung. 

Nişte credincioşi din Cîmpulung şi din Bucureşti au venit odată pe la Rucăr, au împărţit tratate, l-au 
întîlnit pe dor, însă au fost toţi bătuţi de unii localnici, care nu vedeau bine prezenţa lor pe acolo. Abia au 
scăpat, avînd la îndemînă o maşină mică a unuia dintre ei. 

într-un loc, pe şosea, mai mulţi oameni luaseră un trunchi de brad şi se sileau să-l pună de-a curmezişul 
înaintea maşinii. Nu mai aveau mult să bareze cu totul şoseaua, cînd maşina a reuşit să se strecoare. 
Ultima răzbunare a fost o ploaie de pietre aruncată după maşină. 

în vîrful Mateiaşului au oprit puţin maşina, s-au rugat, multumind Domnului Isus şi astfel s-au înviorat. 
Fratele Idor era cunoscut de la început ca un om cu inima întreagă pentru Evanghelie. Teodor Popescu a 
păstrat mereu o amintire foarte plăcută despre adunările din Rucăr, unde era totdeauna prezent Idor Ion, cu 


care a întreţinut mult timp corespondenţă. Dintr-un om pătimaş al băuturii, Idor a devenit, pentru cei ce-l 
cunoşteau, unul din cei mai aleşi credincioşi, un om pe care-l caracteriza 

dragostea de fraţi şi iubirea de oameni. Lui Teodor Popescu îi plăcea să numească pe astfel de oameni 
„monumente ale harului lui Dumnezeu". Dragostea, bunătatea şi purtarea lui delicată i-au dat lui Idor 
autoritate în faţa tuturor si el a înlesnit astfel posibilitatea ca Dumnezeu să-Şi adune un mare număr de 
credincioşi în acest frumos sat de munte. 

Teodor Popescu spunea: „Credincioşi sînt mulţi, dar oameni ai iubirii sînt puţini, chiar între cei 
credincioşi. Pe unul îl caracterizează istețimea minţii lui, pe altul cunoaşterea Cuvîntului lui Dumnezeu, pe 
altul îndrăzneala către suflete, pe altul rîvna în vestirea Evangheliei, dar rar veţi întilni figuri, fiinţe 
credincioase pe care le caracterizează dragostea." 

Prin 1928, Ghică Sandru era pădurar la Măra, în apropiere de Rucăr. Şi-a cumpărat o Biblie şi a citit-o 
toată, la rînd. Cînd îl vedea Grancea, îi tot spunea: „Oaie, oaie!" De Idor, Sandru se cam ferea, nu dorea să 
stea de vorbă cu el, se gîndea ca nu cumva să fie adventist. Totuşi a primit o carte de la Idor şi a citit-o: 
+.Călătoria creștinului", în noiembrie 1930, la Măra, fără nici o intervenţie a vreunui om, Ghică Sandru a 
îngenunchiat în pădure şi s-a predat Domnului Isus. îndată a început să mărturisească şi celorlalți pădurari 
despre Domnul Isus, dar tovarăşii lui de muncă au spus în sat că Sandru a înnebunit. Tot aşa i-au spus şi 
nevestei lui. 

Vestea despre el a ajuns la superiorul lui, care 1-a chemat şi 1-a întrebat între altele: „Dar despre Teodor 
Popescu ai auzit?" - „Am auzit că este ca şi mine, dar nu l-am văzut, nu-l cunosc." - „Dacă eşti ca şi el, 
atunci aşa să fii. Să-ţi dau eu o carte să citeşti." I-a dat „Călătoria creștinului". Atunci Sandru i-a spus: - 
„Eu tocmai după cartea asta m-am întors la Dumnezeu." Superiorul lui, în funcţia pe care o avea, cunoştea 
ceva din lucrarea lui Teodor Popescu şi o simpatiza. 

De atunci Sandru nu se mai ferea de fraţi, nu se mai temea de Idor. S-a dus şi la Cîmpulung la adunare şi a 
nimerit locul de adunare, deşi nu ştia unde este. Acolo a cunoscut pe Muşetescu, Tîrneci, Coman, Atanasiu 
şi alţii. 

Fraţii din Cîmpulung şi îndeosebi Tîrneci erau neobosiţi în răspîndirea Evangheliei. Peste tot împărfeau 
Noi Testamente, tratate, cărți creştineşti. Prin 1924 au trecut cîţiva credincioşi şi prin Lereşti, un sat în 
apropiere de Cîmpulung, însă adunarea în acest loc s-a înfiinţat peste cîţiva ani. 

Tot în acest timp, în drum spre Cîmpulung, unii fraţi din Bucureşti au fost îndrumați, prin convorbirile din 
tren cu diferiți oameni, să meargă şi de-a lungul frumoasei văi Braţia, să vestească Evanghelia. Cu un tren 
mic de munte, Gheorghe Mirea a ajuns astfel pe la Berevoieşti. A fost doar un început, care avea să se 
precizeze mai tîrziu prin satele vecine, Aninoasa, Valea Siliştei. 

Prin 1926, Teodor Popescu s-a dus împreună cu soția la Cîmpulung. Era suspectat la orice mişcare: i s-a 
pus un sergent să meargă după el. în acest timp, credincioşii s-au gîndit să facă o excursie la peştera 
Dîmbovicioara. S-au pregătit trei maşini şi erau vreo optzeci de persoane. Teodor Popescu şi soţia s-au 
dus la o doamnă, Căpitănes-cu, şi de acolo au fost luaţi cu maşina, iar sergentul le-a pierdut urma. S-au 
întâlnit toţi la un loc anumit, la Costişe şi apoi au vizitat peştera. După aceea s-au aşezat toți pe un podiş 
frumos, au luat masa, iar Teodor Popescu le-a vorbit *ceva din Scriptură, în timp ce toţi stăteau pe iarbă. 
Spre sfîrşit, pe cînd se rugau, s-au pomenit cu căpitanul de jandarmi. l-au luat pe toţi credincioşii cu 
maşinile şi i-au plimbat din post în post, pînă la Cîmpulung. Credincioşii însă cîntau mereu. I-au oprit la 
Rucăr, la Dragoslavele, la Valea Mare, în Schei şi, în sfîrşit, în Cîmpulung. Peste tot Teodor Popescu a 
trebuit să dea declaraţii scrise. La Cîmpulung le-a dat însă drumul tuturor. 

în Cîmpulung, Teodor Popescu a fost odată arestat, însă pentru puţin timp. A doua zi dimineaţa, sergentul 
i-a bătut în geam să-l scoale, ca să plece din Cîmpulung cu trenul de dimineaţă. Comisarul era un om 
cumsecade şi îi era ruşine că I-a arestat. 

De la Cîmpulung, de data aceasta, nu s-a întors imediat în Bucureşti, ci s-a dus întîi pe la Bicaz, unde erau 
cîţiva credincioşi, printre care bătrînul Ciofleac. 

Cu Badea Ciofleac se împrietenise un tînăr din Bucureşti, care fusese la Bicaz cu vreo trei ani înainte şi se 
întreţinuse cu Badea Ciofleac şi cu alţi săteni, despre Evanghelie. Sinceritatea şi felul în care întrebau ei 


despre Evanghelie erau mişcătoare. Soţia lui Badea Ciofleac era necredincioasă şi bătrînul suferea mult 
din cauza necazurilor pe care i le făcea ea. Locuia în Bicazul ardelean, cum i se zice pe acolo, în valea 
Ghicăjelului. Este un sat care se întinde kilometri întregi pe valea rîului, printre munţi şi păduri. Locul este 
excepţional de frumos, de o frumuseţe sălbatică. Un tren forestier mergea de la Piatra Neamţ la Bicaz. 

„A venit jandarmul la mine, la Bicaz, spunea Teodor Popescu; acolo era o căţea foarte rea şi el s-a mirat 
că nu m-a muşcat. M-a întrebat: - »Ce eşti dumneata? De ce ai venit aici?« - »Eu predic Evanghelia» - »Ce 
e aia Evanghelie?* - »Se predică iertarea păcatelor, împăcarea cu Dumnezeu, starea de copil al lui 
Dumnezeu.* - »Unde scrie asta?« I-am arătat; el a rămas foarte mirat. L-am poftit la adunare, dar n-a 
venit, pentru că urmărea pe un bandit în munţi şi i-a părut rău că nu a putut veni. Am stat acolo o 
săptămînă, la Badea Ciofleac. S-a început acolo o mică lucrare. într-o zi era frig; am cerut şi eu un cojoc. 
Am apărut în adunare în cojoc, cum erau îmbrăcaţi şi localnicii. Le părea bine că sînt ca unul dintre ai lor." 
„Pe acolo, chiar şi Badea Ciofleac socotea că, dacă îţi faci cruce, eşti mai acceptat. Mi-au spus ei: »Dacă 
am face 

cruce, toți ar merge după noi«. Dar ştiam noi că nu stau lucrurile chiar aşa." 

„Ca unul, care vedeam pentru prima oară munţii aceia frumoşi de la Bicaz, stîncile acelea mari, mă 
desfătam privindu-le. Dar bătrînul Ciofleac nu avea nici o pricepere pentru ce mă încîntă pe mine şi le 
numea »Chetrele iştea«. Pentru el, stîncile acelea nu erau decât nişte pietre aspre." 

Badea Ciofleac obişnuia să vină în Bucureşti ca să viziteze pe fraţi şi să asculte Evanghelia, aşa cum o 
vestea Teodor Popescu. Cu desaga pe spinare, plină cu caş, în jurul anului nou, el apărea aproape regulat 
pe la unul sau altul dintre fraţii din Bucureşti, mulţi-ani de-a rîndul. 

„Am fost şi la Birlad, istorisea Teodor Popescu, un oraş preţios. La început nu mă obligaseră să lepăd 
uniforma de preot, mai pe urmă a venit şi această obligaţie. Adunarea din Birlad n-am înfiinţat-o eu, s-a 
înființat ea. Acum ea este cea mai slabă adunare, o adunare care ne face ruşine." Dorinţa după întâietate în 
adunare a unora dintre cei de acolo, a făcut ca o lucrare care promitea mult, să ajungă foarte săracă. „Mai 
tîrziu m-am plictisit cu încăpăfînarea lor, cu îndărătnicia lor." 

Teodor Popescu a fost dus la început la Birlad de unii credincioşi din Bucureşti, care erau originari de prin 
acele locuri. Acolo fusese un cerc de citire a Scripturii şi erau unii oameni doritori să cunoască tot mai 
bine Cuvîntul lui Dumnezeu. S-au adunat la unul din aceştia, cu numele Grădinarul. Din aceeaşi ceată erau 
şi Petrini, Nicoară, Rusu. Deşi Bîrladul este departe de Bucureşti, totuşi Teodor Popescu s-a dus destul de 
des şi în acest oraş, unde găsea suflete dornice să asculte Evanghelia. 

Cei din Bucureşti s-au gîndit că la Birlad nu este un frate mai cu dar de la Dumnezeu, care să vestească 
Evanghelia acolo şi să crească pe cei credincioşi. în Bucureşti era un credincios, Vasilescu, care fusese 
mai înainte adventist, apoi baptist şi în urmă se ataşase de ceata celor ce fusese la 

Cuibul cu Barză. Acest Vasilescu era oarecum talentat la vorbă şi fraţii l-au trimis la Bîrlad, să locuiască 
acolo. El era de meserie camionagiu. Fraţii din Birlad îl ajutau suficient materialiceşte. El însă s-a arătat 
nemulțumit. Din această cauză, s-a stîrnit o oarecare hiîrîială între unii credincioşi. 

Dumitru Cornilescu, din depărtare urmărea cu mult interes felul cum se desfăşura lucrarea începută în ţară, 
afla foarte repede tot felul de amănunte din toate părțile. Auzind că G. Mirea, care se ducea pe la Birlad 
împreună cu Teodor Popescu, ar fi spus unele cuvinte bune, de apărare, despre acest Vasilescu, în martie 
1927, Dumitru Cornilescu i-a scris lui Mirea o scrisoare lungă. Cîteva fragmente din ea îl arată şi pe 
Dumitru Cornilescu cît de energic era; arată şi situaţia de aici de la Birlad. 

„Spui că te-ai văzut în delicata situaţie de a avea gînduri de părtinire pentru unul sau altul. Bine, dar asta 
ar însemna că pui şi pe Teodor Popescu şi pe Vasilescu pe acelaş plan, iar depărtarea între amîndoi este ca 
de la cer la pămînt. Teodor Popescu este un om integru, un creştin care nu se joacă de-a Evanghelia în nici 
un fel, care a dat dovadă de cea mai mare credincioşie în lucrul Domnului, care ştie ce înseamnă lucrul 
acesta, care ştie ce vrea şi îşi dă seama de ce merge şi ce nu merge în acest lucru. Eu personal am avut aşa 
dovezi de sinceritatea lui, de ai rămîne uimit să ţi le pun înainte şi mi-aş da şi viaţa pentru Teodor 
Popescu. Aşa că, dacă Teodor Popescu a ajuns să vadă halul în care a ajuns Vasilescu personal şi în care a 


aruncat şi pe alţii, eu îl urmez fără şovăire în durerea şi îngrijorarea lui, întrucât ştiu că nimeni mai mult ca 
el n-are pe inimă bunul mers al lucrului Domnului. El este în stare să aibă o judecată clară asupra 
adevăratei stări de lucruri şi asupra tuturor iţelor istoriei. Aşa că înţelegi cît mă surprinde gîndurile 
dumitale de părtinire sau învinovăţire față de acest om vrednic nu numai de cea mai mare crezare şi 

încredere, dar şi de cel mai mare respect..." 

„Acest Vasilescu a întronat acolo un adevărat popism şi de cea mai urîtă speţă. A îndrumat în aşa fel 
lucrurile, ca să treacă drept un popă al adunării de acolo, cu drepturi nelimitate de a primi şi da afară şi, 
mai ales, de a fi întreţinut de comunitate. I-a pisat pe ăia: »Daţi pentru lucrul Domnului*, adică pentru el, 
aşa că unii nici nu mai veneau pe la adunare din pricina asta..." 

„Auzi ce diabolic? îi învățase că numai el ar putea face cununii, botezuri, înmormântări. Ceea ce îi lipsea 
era doar să-şi pună cineva mîinile pe el şi să-l... hirotonească preot al adunării din Birlad, aşa cum avea să 
rînduiască Tîmotei sau Tit presbiteri (vezi că apostolul nici nu vrea să audă de un presbiter într-o adunare, 
ci de presbiteri). Lucrul acesta I-a şi spus unora sau altora. Cam asta înţelegea el prin organizaţie: popă 
plătit. E grozav ce e cu oamenii ăştia, îmi dai voie să le zic inculţi, ori găseşti că e prea tare? Par a uri 
popismul din biserica oficială, dar mult le mai place şi lor să fie popi. întocmai cum le plăcea unora să 
parvină spre preoţie şi, fiindcă n-au şcoală, aleargă la călugărie ... Aici la adunare sau la Evanghelie ..." 
„Ah, ah, Evanghelie, Evanghelie, pe ce mîini ai încăput! Nu era mai bine să-şi păstreze el căruţa cu calul 
şi să-şi cîştige pîinea cinstit şi muncind ca orice om cumsecade şi să ne scutească de asemenea grozăvii?" 
„Scriptura nu recunoaşte predicatori plătiţi şi nici sistemul pe care vrea să-l întroneze el. Vei spune că cel 
ce slujeşte Domnului să fie întreținut de adunare. Este foarte greşită această idee. Apostolul care o spune, 
n-a practicat-o; el însuşi îşi cîştiga pîinea muncind toată ziua; el spune că cine nu vrea să lucreze, nici să 
nu mănînce. El nu spune niciodată că predicatorul să ceară, să silească, să amenințe, să şantajeze pe 
creştini ca să-i dea. Spune cineva că vrea să trăiască prin credinţă? Slobod. Dar să nu ceară. Și apoi înţeleg 
să dai cuiva care vezi că, prin îndeletnicirea 

lui, prin faptul că toată vremea lui îi este luată de lucrul Domnului, prin faptul că are un dar de la Domnul 
care este de folos tuturor adunărilor şi el trebuie să călătorească încoace şi încolo, aşa că nu se poate ocupa 
cu ceva temeinic. Dar aşa? ... Cum e cu putinţă ca cineva, fiind în acelaş oraş unde este adunarea, să fie 
aşa de ocupat cu ea de dimineaţa pînă seara, ca să nu mai lucreze nimic? Nu, nu! Asta e şarlatanism 
religios şi lene. Pentru mine, mai multă mărturie are cel care lucrează pentru Domnul şi îşi cîştigă pîinea 
ca toată lumea. Uite la Teodor Popescu, şi-a luat slujbă, pentru că nu-i ajunge ce-i daţi voi, cei din 
adunare, deşi ar trebui să n-aibe nevoie de ceva, căci darul lui minunat ar trebui exploatat de dimineaţa 
pînă seara în slujba Domnului..." 

„Cum poţi să stai şi să vezi cum un astfel de om (Vasilescu) are mînă liberă prin casele creştinilor noştri, 
ca şi cînd nimic n-ar avea pe cuget şi ca şi cînd ar fi vorba măcar de o şovăire, cînd Teodor Popescu a fost 
acolo şi poate adeveri acest lucru, el care 1-a încurajat mai înainte, crezîn-du-l pe vorbele late pe care le 
spunea, el, care I-a ajutat chiar materialiceşte? Mai poţi pune la îndoială vorbele acestui om aşa de 
dezinteresat? ... Pui la îndoială adevărul unor fapte constatate la faţa locului de cel mai vrednic de crezare 
dintre noi toţi ...? De ce să te uiţi la Teodor Popescu ca singur să facă un lucru, pe care fiecare trebuie să-l 
aibă pe inimă? El este un povăţuitor foarte drag, care veghează asupra sufletelor. Nu spune Scriptura să 
preţuim nespus pe astfel de oameni, să ne supunem lor cînd este vorba de ceea ce ne primejduieşte 
legătura laolaltă etc. ...? Ce fel de iubire le arătăm, dacă atunci cînd ei dau alarma, noi ne dăm la o parte şi 
începem să ne sfiim?" 

Văzînd că fraţii nu-l mai ajută materialiceşte, ca înainte, Vasilescu a plecat din această ceată de 
credincioşi şi s-a dus la cei de se botează mari, a doua oară. Adunarea din Birlad şi-a continuat existenţa, 
fiind vizitată des de mai 

mulți credincioşi, printre care şi de Teodor Popescu. 

Una din lucrările frumoase pe care Teodor Popescu o admira, era lucrarea de la Tîrgovişte. Acolo, 
Evanghelia a fost vestită la început de un credincios, Vintilă, apoi de Nae Ionescu. Izgonit de acasă din 


cauza credinţei, cu o inimă întreagă de partea Evangheliei, Nae lonescu a continuat lucrarea cu un dar 
deosebit de la Dumnezeu şi cu roade îmbelşugate. Talentul, simplitatea şi convingerea lui puternică, pe 
care le dovedea cînd mărturisea pe Domnul Isus, l-au făcut să fie foarte apreciat de toţi fraţii. „Cînd am 
fost şi eu pe acolo, spunea Teodor Popescu, preoţii erau cu poliția contra mea, dar nu mi-au făcut nimic 
rău." 

11. Carol Davila 48 

Era foarte ospitalier pastorul Adeney din strada Olteni. Credincioşii de la Cuibul cu Barză şi cei care li s- 
au alăturat între timp îşi arătau totuşi dorinţa de a avea o sală a lor proprie. lar Teodor Popescu dorea ca 
mişcarea să aibă o existenţă legală, cunoscînd mai ales necazurile fraților din provincie. Pentru construirea 
unei săli în Bucureşti, trebuiau însă bani. Au început să se facă liste de subscripţie şi dădea fiecare ce 
putea. Banii erau însă prea puţini pentru a se începe construirea unui local de adunare. 

în acest timp, domnişoara Ghica s-a gîndit să dea ea banii necesari. Era bogată. Ea se întorsese la 
Dumnezeu cu cîțiva ani înainte, cînd venea la Cuibul cu Barză şi şi-a pus întreaga avere la dispoziția unei 
lucrări, pe care o aprecia ca o lucrare a lui Dumnezeu. 

Se găsise un loc în apropierea Gării de Nord, însă, între timp, o credincioasă, doamna Piteşteanu, a dat 
terenul din strada Carol Davila 48 pe numele lui Teodor Popescu. în felul acesta s-a precizat locul unde 
urma să fie construită clădirea. Pentru că sala trebuia construită pe numele cuiva, credincioşii s-au gîndit 
să nu fie pe numele nici unuia dintre ei, ci să se înfiinţeze o societate anonimă sau o cooperativă pe 
acţiuni. Sfătuindu-se ei ce nume să dea acestei societăţi, un credincios, Alexandru Teodorescu, fost preot 
la Ciorani, i-a indicat numele: „Irezirea”. 

în anul 1925 s-a înfiinţat societatea cooperativă pe acţiuni „Trezirea", al cărei preşedinte era Dimitrie 
Nanu. Fiecare dintre componenţii acestei societăți venea cu o sumă oarecare. Scopul societăţii era de a 
edita diferite scrieri menite să răspîndească învăţătura Evangheliei, de a cumpăra, construi sau închiria în 
Bucureşti şi în orice altă comună din ţară imobile cu săli pentru conferinţe, întruniri, 

destinate să înlesnească realizarea aceluiaş lucru. 

Societatea „Trezirea" a început în 1925 construirea clădirii din Carol Davila 48. Conceptul clădirii a fost 
relativ greşit din punct de vedere arhitectural şi al capacităţii. Executantul construcţiei, o clădire făcută 
după un model foarte simplu şi fără gust din punct de vedere arhitectural, a fost Tiberiu Eremia. El a făcut 
un compromis. Trebuia să ' construiască o casă cu un caracter de vilă, pentru că în acest cartier, Cotroceni, 
casele aveau acest caracter; totodată trebuia făcută o sală de adunare. 

S-a construit o clădire cu un etaj. Jos era o sală şi sus alta. Peste puţin timp însă, în sala de sus s-a construit 
un apartament în partea de miază-zi - apus, unde a locuit Gheorghe Cornilescu. în cealaltă parte a sălii de 
sus a rămas locul unde se puteau aduna numai cei credincioşi, în timp ce adunările pentru toată lumea se 
ţineau în sala de jos. 

Din strada Olteni în 1926 credincioşii au venit în Carol Davila. 

într-o odăiță din clădire s-a mutat Petruşel. Peste puţin timp a venit să locuiască tot acolo şi Dincuţă, iar 
mai tîrziu Simion Boboia şi alţi credincioşi tineri. Ei măturau prin sală, aeriseau, făceau iarna foc. Cînd era 
frig, Petruşel de seara, făcea foc pentru ca să fie cald a doua zi dimineaţa. Cînd veneau credincioşii la 
adunare, era cald, curat. 

Credincioşii din Carol Davila nu doreau să poarte vreun alt nume decît numele de creştini. Pentru că 
autorităţile le-au cerut un nume care să-i deosebească de alte biserici sau comunităţi, ei s-au gîndit să se 
numească „Creştini după Scriptură". Prin 1926, Ministerul Cultelor a găsit că doctrina «Creştinilor după 
scriptură« nu cuprinde nimic contra ordinei publice şi bunelor moravuri, dar, consi-derind că ei nu 
constituie deocamdată un cult organizat, a dispus ca ei să se supună dispoziţiilor legale în vigoare 
referitoare la asociaţii şi întruniri publice. In felul acesta a 

fost soluționată oarecum situaţia lor şi ca atare s-au putut aduna în libertate. 

Lucrarea lui Teodor Popescu în Carol Davila a fost mai liniştită şi totodată mai profundă ca cea de la 
Cuibul cu Barză. Izvorul care se arătase năvalnic, clocotitor acum intră în făgaşul lui normal şi îşi continuă 


existenţa potolit, mai limpede, mai larg. Teodor Popescu trăise cîțiva ani de existenţă în ceea ce priveşte 
viaţa creştină şi de aceea de acum înainte putea să vorbească atît din Cuvîntul lui Dumnezeu, cît şi din cele 
trăite în legătura lui intimă cu Dumnezeu. 

Spurgeon spune că, dacă asculți pe un conferenţiar vorbind despre geologie sau despre filozofie, în scurt 
timp vei căpăta o părere destul de limpede asupra sistemului său. Dar dacă asculţi nu douăsprezece luni, ci 
doisprezece ani pe predicatorii obişnuiţi, nu vei căpăta nici o idee despre sistemul lor de gîndire. Astfel de 
oameni nu au decît şiruri întregi de cuvinte sforăitoare şi uneori floricele oratorice mult timp căutate, în 
locul unei cugetări sănătoase şi a unor învățături evanghelice. 

Teodor Popescu era însă un predicator distins, care spunea atît de clar şi hotărit adevărul Evangheliei, încît 
chiar ascultarea unei singure predici avea darul de a te face să înţelegi ce este Evanghelia. El nu vorbea de 
dragul de a vorbi. Ştia că este o datorie a tuturor credincioşilor să-L mărturisească pe Domnul Isus, iar el 
se ştia chemat să-L mărturisească în public. 

înţelegea că trebuie să vorbească unor fiinţe nemuritoare şi să le împărtăşească cele mai însemnate 
adevăruri, hotărîtoare pentru veşnicie. 

Emil Constantinescu spunea: „Predicile lui te atrăgeau prin adevărul evanghelic pe care-l conţineau; prin 
credinţa de care era stăpînit cuvîntătorul; prin logica argumentării; prin simplitatea formei; prin imagini 
care făceau şi mai înţelese ideile; prin efectul lor răscolitor, care te obliga 

să-fi precizezi personal atitudinea faţă de Domnul Isus, faţă de chemarea duioasă şi totuşi atît de serioasă a 
Evangheliei. De fapt predicile lui nu conţineau vreo învăţătură personală, ci erau în realitate 
propovăduirea curată a cuvîntului scris al lui Dumnezeu. 

De foarte multe ori predicile lui aveau efect imediat. Uneori, chiar în timpul vorbirii lui, diferite persoane 
se întorceau la Dumnezeu. Un caz din multe altele. Prin 1930, Virgil lanache din Ploieşti, a adus în Carol 
Davila, la predică, pe un tînăr bolnav, de curînd ieşit din sanatoriu. Teodor Popescu vorbea, ca de obicei, 
despre iubirea Domnului Isus care iartă pe păcătoşi şi descria cît de grozav este păcatul omului înaintea lui 
Dumnezeu. Cînd a început să descrie lista păcatelor, tînărul, care venise prima dată la predică, se făcea 
cînd roşu, cînd galben la faţă. La plecare i-a spus lui Virgil Ianache: - „Dacă ştiam că tu faci lucrul acesta, 
nu mai veneam la adunare. Sînt foarte supărat pe tine." - „De ce?«Asta e Evanghelia." - „Dumneata te-ai 
dus şi i-ai spus lui Teodor Popescu toate păcatele mele şi el mi le-a spus în public." - „Bine, dar dumneata 
mi-ai povestit vreodată de păcatele dumitale? Eu nu ştiu nimic din trecutul dumitale." Atunci tînărul acela 
a răspuns: „Cu adevărat, acesta este un om al lui Dumnezeu. Mi-a descoperit toate păcatele şi mi le-a pus 
în faţă, parcă le-aş fi făcut astăzi ... De azi înainte sînt şi eu credincios." 

Predicile lui prezentau ascultătorului o realitate de care, din nefericire, omul era străin: că este un mare 
păcătos şi că în Cristos jertfit pe cruce avem un mare Mîntuitor. Aceste adevăruri, în felul cum au fost 
vestite ele în ţara noastră, se pare că nu mai fuseseră înfăţişate de nimeni altul atît de variat şi totdeauna 
nou. Predicile lui erau întemeiate pe Scriptură. Erau predici frumoase, pline de căldură. Claritatea de 
cristal a predicilor lui a lămurit mii şi mii de persoane ce este cu jertfa de pe cruce a Domnului Isus şi a 
adus alături de el suflete care au îngenuncheat 

împreună cu el şi s-au predat Mîntuitorului, 

„Uneori, după ce vesteam Evanghelia, veneau cîteva suflete să îngenunche şi să se întoarcă la Dumnezeu. 
Dar în această privinţă eu am rămas sceptic. Mă îndoiam şi îmi ziceam: »Să vedem dacă s-au întors la 
Dumnezeu». Eu puneam la îndoială ce făceau aceste suflete şi asta îmi micşora bucuria." 

Teodor Popescu păstra o măsură potrivită în ce priveşte gesturile, ca ele să nu abată atenţia de la cuprinsul 
celor predicate. Era natural în ţinuta lui. 

„Am lăsat lucrurile să meargă normal. Nu era un plan. Dacă se oferea cineva să ţină o cuvîntare, era liber." 
Viaţa lui Teodor Popescu se confunda cu predicarea Evangheliei. Lui i se potriveşte cuvîntul lui 
Spurgeon: „Dacă mai poţi trăi fără să predici, atunci nu trebuie să predici". în tot timpul săptămînii aduna 
material din Scriptură şi se gîndea la noi predici ce ar putea rosti. lar de sîmbătă dimineaţa intra în 
fierbere, să-şi aleagă subiectul pentru predica de duminică. Cel mai greu lucru era să-şi aleagă subiectul, 
să se fixeze asupra unui text din Scriptură. Se găsesc prea multe subiecte în Scriptură şi problema 
complicată era să-şi dea seama asupra cărui text vrea Duhul Sfînt să se oprească. Ca un amator de fiori 


care se vede înconjurat de frumuseţile grădinii, cu permisiunea de a lua numai o floare, el rămînea un timp 
nehotărit între zecile de frumuseți care i se prezentau. Cînd însă vreun text îi cuprindea inima şi nu mai 
scăpa de el, nu mai avea nevoie de îndrumări cu privire la tema potrivită. Era subiectul pe care îl indica 
Duhul lui Dumnezeu. După ce i se preciza subiectul, el dorea să fie lăsat singur, să gîndeas-că, să se roage 
şi să-şi facă un mic plan al predicii. 

După ce s-a căsătorit, soţia lui, Natalia, îl vedea în fiecare sîmbătă că era foarte concentrat. L-a întrebat 
odată: -,,Dar tu n-ai căpătat o experienţă de atîta timp de cînd tot predici?" El i-a răspuns cu un verset din 
Biblie: „Blestemat 

este cel ce face cu nebăgare de seamă lucrul Domnului!" El niciodată nu se prezenta înaintea ascultătorilor 
fără să se fi rugat şi fără să fi pregătit ceva din Scriptură. Socotea ca o necinstire a lui Dumnezeu să fie 
nepregătit. 

Niciodată nu-şi citea predica. îşi făcea doar un plan de predică, schiţa pe o jumătate de pagină, numai cu 
ideile principale. Nu făcea un plan prea amănunţit. Şi era încîntat cînd putea avea la îndemînă vreo 
istorioară cu miez. De fapt, totdeauna predicile îi erau însoţite de astfel de prăjituri, cum numea Dumitru 
Cornilescu istorioarele 

lui 'Teodor Popescu. 

Planul unei predici, de obicei, nu era prea compartimentat, nu era o expunere pe puncte a vreunei 
învățături. Pentru el, predica era un îndemn, o chemare din partea lui Dumnezeu ca oamenii să primească 
pe Domnul Cristos ca Mîntuitor. Predica lui de foarte multe ori avea de la început pînă la sfîrşit aceeaşi 
idee principală, expusă cu un entuziasm care captiva atenţia. Ideile nu erau ordonate didactic pe 
subîmpărțiri ale textului. Erau prea multe idei în predicile lui, toate adunate în jurul aceleiaşi idei 
principale. „De fapt, spunea el, ideile hrănesc, pe cînd entuziasmul doar impresionează." Dacă avea o 
mare - bogăţie de idei, în acelaş timp avea şi o mobilitate a ideilor, ele formînd un tot. 

Ştiind că cei mai mulți oameni sînt fără carte, Teodor Popescu căuta totdeauna să vorbească extrem de 
simplu. Dacă vorbea el, trebuia ca şi ultima babă din adunare să înţeleagă despre ce a vorbit. Se ferea să 
nu vorbească „păsăreşte". Străduinţa lui era să dea cu fidelitate gîndul cuvintelor citite din Scriptură, aşa 
cum le poate înţelege orice credincios. „Omul care aude, trebuie să înţeleagă despre ce este vorba, spunea 
Teodor Popescu. Dar lucrul trebuie făcut cu putere, cu convingere şi cu Duhul Sfint. Numai aşa cele 
vestite vor intra nu numai în cap, ci şi în inimă şi îşi vor face lucrarea." 

O dată spunea: „Mulți găsesc că vorbirea noastră este prea simplă, prea pentru cei fără carte. Fie şi aşa! 
Dacă ne înfeleg cei fără carte, ne vor înţelege şi cei cu carte. Tocmai aceasta o urmărim cu toată 
seriozitatea. Ne temem ca nu cumva, la judecata care va veni, un suflet sau altul să ne poată învinui că a 
ascultat vorbirea noastră, dar ea a fost aşa de cărturărească, încît n-a fost în stare s-o înţeleagă." 

O dată mărturisea fraţilor: „Dacă aţi şti frămîntarea în care se găseşte cel ce trebuie să vestească 
Evanghelia, v-aţi ruga mai mult pentru cei ce iau cuvîntul. Aţi avea mai buni vestitori ai Cuvîntului, dacă 
i-aţi înțelege. Unul din cei ce vestea Cuvîntul, spunea: „De cîte ori trebuie să predic, mă apucă un fior, 
parcă ar fi să dau un examen". Spunea aşa, deşi făcea acest lucru de multă vreme. într-adevăr, să stai 
înaintea lui Dumnezeu, să vorbeşti înaintea lui Dumnezeu şi pentru suflete care te ascultă, nu este lucru 
uşor. Cine crede că este destul să te sui la catedră şi să spui ce ţi-o veni în minte, acela nu ştie ce înseamnă 
a predica. Predica este un lucru obositor, care cere încordare. Trebuie să-ţi dai seama de fiecare cuvînt 
care îţi iese din gură şi toată fiinţa îţi este cuprinsă în cele ce vesteşti." 

Pentru pregătirea predicilor Teodor Popescu se folosea de Scriptură. „îmi plăceau cărţile care îmi serveau 
la alcătuirea predicilor, dar nu şedeam eu să le analizez prea mult. Dacă luam ceva, puţin lucru luam. Ce 
îmi dădea Dumnezeu, atîta aveam ... Aveam nişte cărți în limba germană, în special de Modersohn. Acest 
credincios îmi impunea. Am citit multe din cărţile lui, dar negreşit că alt mediu era la ei, la nemți." în 
special Spurgeon şi Modersohn i-au fost autorii preferaţi, din care culegea unele idei pentru predică. 
Teodor Popescu avea mai multe feluri de predici. Vorbea de obicei duminica dimineața, duminica după- 
amiază, marţea şi joia seara. în plus, erau adunări incidentale. Dacă făcea o vizită pe undeva, deseori se 


întîmpla să vină 

şi dintre vecini şi atunci se deschidea Scriptura. Duminica dimineaţa se făcea adunare de frîngere a pîinii 
şi era rezervat şi un scurt timp pentru unele predici către cei credincioşi. Apoi de la ora 10 jumătate înainte 
avea loc adunarea de evanghelizare. Marţea seara era adunare de rugăciune şi de lămurire a Scripturii, iar 
Joia seara adunare de evanghelizare. 

Erau deci două feluri de predici: de chemare la Domnul Isus şi de explicare a Cuvântului lui Dumnezeu. 
Teodor Popescu avea o chemare deosebită de a vesti Evanghelia celor neîntorşi la Dumnezeu. Totuşi avea 
predici mai scurte, deosebit de plăcute, numai pentru cei credincioşi. Acestea aveau un caracter mai intim, 
erau pentru „cei dinăuntru". Totodată explica în public anumite cărți din Scriptură. El studia foarte 
conştiincios tot ce putea găsi în legătură cu cartea pe care o lămurea şi îndrăznea să explice şi unele pasaje 
mai grele din Biblie. în aceste adunări de explicare a Scripturii nu arăta deloc oratorie. De exemplu, cînd 
lămurea epistola către Coloseni, spunea la început: „Explicaţiile care vi se dau aici, vor să vă înveţe cum 
să citiţi Scriptura. Nu facem studiu. Ne oprim la un cuvînt sau altul numai ca să-l subliniem şi să adăugăm 
vreo lămurire." 

Cum îi cădea o carte bună în mînă, plăcerea lui era să stea pînă tîrziu noaptea s-o citească şi apoi chiar s-o 
traducă, în cazul cînd credea că ar fi de un folos deosebit. „Mi-ar fi trebuit mai multă lectură. Dacă ar fi 
fost să mă adîncesc în lectură şi să fi avut cărţi bune, mai evident ar fi fost progresul meu. Biografiile bune 
mi-ar fi folosit, dar nu le-am avut." Aşa se plîngea omul care zilnic citea zeci şi zeci de pagini din diferite 
cărţi creştineşti, îndeosebi în limba germană. 

îi plăcea foarte mult să traducă, să prelucreze, să scrie. Şi era foarte pretenţios cu sine însuşi, căutînd să 
aibă o limbă românească clară, corectă. Totodată, în tot ce scria -tratate, broşuri sau lucrări mai întinse - el 
urmărea acelaş 

scop: să-L facă pe Domnul Isus cunoscut oamenilor din ţara noastră. în timpul lucrării din Carol Davila a 
avut libertatea de a tipări ce dorea. 

Predicile scrise sînt cele mai originale lucrări ale lui. „Isus vă cheamă" şi „Veniţi Ia Isus" s-au. tipărit de 
pe vremea cînd era la Cuibul cu Barză. Cu timpul, unii fraţi, fiind puşi în situaţia de a lua cuvîntul în 
diferite adunări din ţară, se inspirau din predicile lui, iar alţii, care considerau că nu au darul de vorbire, 
citeau uneori cîte o predică de-a lui Teodor Popescu în strîngerile laolaltă. El şi-a exprimat amărăciunea, 
durerea, că mulţi fraţi nu se serveau de ce aveau la îndemînă, de predicile lui. Nu avea ambiția ca predicile 
să-i fie folosite şi de alţii, vedea doar că aceşti fraţi colindă Scriptura de la un capăt Ia altul şi nu folosesc 
bine vremea în adunare. 

Una dintre cele dîntîi broşuri tipărite de Teodor Popescu este „Planul de mîntuire", care iniţial a fost 
intitulată: „Cum aducem suflete la Cristos". Era un fel de prelucrare a unor idei din cărțile lui Modersohn. 
Pe urmă, Teodor Popescu a mai amplificat această broşură şi i-a dat numele de „Planul de mântuire”. 
Scopul acestei broşuri simple este să convingă pe om că este păcătos. Prin ea, omul este pus în faţa 
poruncilor lui Dumnezeu, care îl fac să înţeleagă cît este de păcătos şi cîtă nevoie are de Domnul Cristos, 
ca să fie salvat. „Planul de mîntuire" s-a tipărit în mii de exemplare şi era foarte răspîndit în Bucureşti şi în 
provincie, era împărţit de credincioşi chiar pe străzi. 

Emil Constantinescu a caracterizat sumar cărțile tipărite de Teodor Popescu. »Golgota«, spune 
Emil"Constantines-cu, este o broşură care luminează ca un reflector puternic asupra jertfei de la cruce a 
Domnului Isus, asupra harului lui Dumnezeu, iertător pentru vinovatul care crede în EI." Teodor Popescu 
i-a trimis şi lui Dumitru Cornilescu, în Elveţia, un exemplar din „CJolgota", care cuprinde între altele şi 
unele istorioare. Dumitru Cornilescu i-a răspuns: 

„îmi place cartea ta, că e plină de »prăjituri«. Cu ele îţi vei ajunge ţinta." 

„Din Betania la Golgota" o carte mai voluminoasă, scrisă mai tîrziu, ne ajută să urmărim pe Mîntuitorul 
nostru şi mişcările Lui sufleteşti în cea mai încordată etapă a vieţii şi a lucrării Lui, cînd mergea la calvar, 
ca să dobîndească pentru noi o mîntuire veşnică. 

Pentru Teodor Popescu, scriitorul creştin cel mai favorizat era Charles Haddon Spurgeon (1834 - 1892). 


Nu ştia englezeşte ca să-l poată citi în original, însă toate scrierile pe care le găsea în germană şi franceză 
de Spurgeon erau delectarea lui. „Pe unul ca Spurgeon nu-mi permit să-l traduc liber, traduc întocmai ca 
în original. Dacă este ceva care m-a izbit neplăcut, îl înlătur. Cîteodată spun, altă dată nu. Dar mai bine nu 
spun, decît să ştirbesc cu ceva traducerea lui." . 

Totuşi n-a reuşit să tipărească decît trei cărți traduse după Spurgeon. „Fiţi tari în Domnul" este o minunată 
traducere a unor predici care dau îmbărbătare omului credincios. „Din cuvintele lui Ion Plugarul" este o 
carte în care învățături de bun simţ se împletesc cu adevăruri biblice, într-un umor fin şi sănătos, care nu 
coboară niciodată în neseriozitate, ci slujeşte mereu linia unor înalte preocupări morale şi creştineşti. lar 
„Eu sînt Domnul, doctorul tău" este o cărticică în care problema suferinţei este tratată într-un mod 
binefăcător pentru sufletul care o citeşte. Este scrisă de un om suferind şi tradusă de un om care a fost 
încercat deseori de suferinţă. 

„Mielul lui Dumnezeu", „Domnul este păstorul meu", „Dumnezeu îmi este de ajuns", „Trebuie să mă 
botez a doua oară?", „Cercetează-te singur", „Smerenia" sînt toate traduceri care au ajutat sufletele să-L 
cunoască tot mai bine pe Domnul Cristos şi să-l rămînă credincioase. 

De obicei traducea din limba germană. „Isus ispitit în 

pustie" şi foarte puţine alte broşuri le-a tradus din limba franceză. 

A tradus şi „Urmînd pe Cristos" („„Imitatio Christi) a lui Thomas Kempis. Apoi „Cînd ai pe Isus", o scurtă 
biografie a unui credincios, Richard Wesver. N-a uitat şi un alt domeniu, prin broşurile „Viaţa în căsnicie" 
şi „Păcatele femeilor". 

Tratatele tipărite sînt prea multe pentru a putea fi înşirate. Se răspîndeau cu zecile de mii: „Creştinătatea 
de astăzi", „împăcaţi-vă cu Dumnezeu", „Cea mai mare nenorocire", „Trei întrebări", „Un fapt sigur" etc. . 
Teodor Popescu a încurajat înfiinţarea unei adunări de copii în podul clădirii din Carol Davila, în timp ce 
jos avea loc predica. Un credincios, Petre Miu, se ocupa de copiii care veneau sau erau aduşi de părinţi la 
această adunare, îi învăţa cîte un verset din Biblie, să cînte, să se roage şi le spunea cîte o istorioară. Petre 
Miu era un credincios care arăta o mare dragoste pentru copii, îi plăcea să se ocupe de ei şi a ajuns să fie 
iubit de copii. Mulţi de la el au învăţat să-L cunoască pe Domnul Isus încă din tinereţe. 

Pentru copii Teodor Popescu a tradus şi a tipărit destul de multe cărticele, printre care „Cîntecul mamei”, 
„Fetiţa surdă şi mută", „Trei locuinţe”, „Biruieşte răul prin bine", „Biblia ologului"”. Cele mai mult citite 
erau însă: „Ciobănaşul din Raşovo" şi „în ţara luminii". 

Afară de aceste scrieri, Teodor Popescu a mai adunat şi diferite gînduri în legătură cu cîte un verset din 
Biblie, pentru fiecare zi a anului, formînd un fel de calendar _ creştin. Totodată contribuia mereu la 
apariția lunară a revistei „Adevărul creştin" cu articole originale şi traduceri. 

Cînd scria, îi plăcea să fie lăsat liniştit. Dacă rămînea singur în casă, nu-i părea rău, ore întregi avea de 
lucru. Cînd avea cîte ceva tradus, îi plăcea ca înainte de a da cartea la tipărit, să citească măcar cîte ceva 
din ea împreună cu cei ce veneau în vizită pe la el. Din „Ion Plugarul" al lui 

Spurgeon multora le-a citit. Câţiva tineri credincioşi le vindeau în sala din Carol Davila. în felul acesta 
Teodor Popescu, care nu avea nici un serviciu şi nu era plătit de adunare, îşi cîştiga existenţa. 

Cartea de cîntări creştineşti compuse şi culese de Dumitru Cornilescu pînă la cîntarea 118 era prea mică. 
în continuare, de compunerea unor alte cîntece, s-a ocupat Emil Constantinescu, care a mărit cartea de 
cîntări. Cîteva cîntări din carte sînt compuse de Mignea Ipolit din Ploieşti, printre care: „Adeseori cărarea 
mea" şi „O, ce har e să te încrezi în Isus!" 

în 1932, Teodor Popescu a sărbătorit 25 de ani de la | terminarea seminarului. Au fost înştiinţaţi toţi 
colegii să se întilnească în Bucureşti. înainte de a lua masa la un local unde au fost invitaţi, participanţii au 
fost la seminar şi au citit catalogul, să vadă cine murise dintre ei. Apoi au ţinut o slujbă pentru cei morţi, la 
care Teodor Popescu nu a participat. La masă au fost în largul lor. Acolo Teodor Popescu le-a spus cum s- 
a întors la Dumnezeu şi foştii colegi au rămas foarte impresionați. Mai mulţi dintre ei i-au spus: „Noi ne 
servim de volumele tale de predici, numai că pe unde spui tu prin credinţă, noi spunem că prin credinţă şi 
prin fapte ne mîntuim." 

Unul dintre colegi a mărturisit atunci: „Eu mă gîndesc la o întîmplare pe care n-o pot uita. Eram poftiți în 


provincie mai mulţi preoţi şi a fost chemat şi Teodor Popescu. Am găzduit împreună la Turnu Măgurele. 
Seara, trebuie să vă spun, cînd a fost să ne culcăm, eu m-am urcat în pat ca un dobitoc, fără să mă rog. Dar 
îl văd pe Teodor că îngenunche şi se roagă. Dacă mi-ar fi dat două palme, nu m-ar fi durut ca acest tablou 
pe care l-am văzut atunci." 

Teodor Popescu se ducea cîteodată pe la Dumbrava, să—și viziteze părinţii. Cu puţin înainte de a muri 
tatăl lui, a fost pe acolo împreună cu soţia lui, Natalia. Teodor Popescu i-a spus de-a dreptul: - „Tătică, 
dacă mori, unde 

te duci?" - „Mila şi îndurarea lui Dumnezeu!" Nu mai spunea bătrînul, ca altă dată, că Dumnezeu va alege 
cele bune, gîndind că a făcut şi el bine, în special prin construirea bisericii din sat. Acum, în pragul 
veşniciei, sub influenţa fiului său, bătrînul se gîndea la mila şi îndurarea lui Dumnezeu. Şi Teodor Popescu 
i-a răspuns: „Mila şi îndurarea lui Dumnezeu sînt la crucea de pe Golgota, dacă îţi adînceşti privirile 
acolo." 

Ungă bătrînul Gheorghe lonescu a stat, pînă ce a murit, fata lui, Vasilica Girescu, care era credincioasă. în 
1934, el avea 76 de ani. Vasilica 1-a întrebat: - „Ei, tată, dacă mori, unde te duci?” - „La Domnul Isus." 
Evanghelia se pare că i-a luminat şi lui sufletul. Un lucru de care Teodor Popescu nu a fost mulțumit şi 1-a 
făcut să nu fie prea sigur că bătrînul a plecat la Domnul Isus este vorba lui: „Eu mă duc la Domnul Isus, 
dar voi să faceţi ce am spus eu." Fusese din timp foarte grijuliu să dea indicaţii cu privire la cele ce se vor 
petrece după ce va muri. 

Activitatea lui Teodor Popescu în Carol Davila era temeinică, pentru că el înţelegea să fie pregătit de 
Dumnezeu în liniştea pe care i-o oferea rugăciunea şi Scriptura. în public apărea totdeauna pregătit prin 
legătura lui ascunsă cu Dumnezeu. îi plăcea şi trăia ce scria cunoscutul scriitor creştin C. H. M.: „Cel ce 
slujeşte lui Dumnezeu are nevoie să trăiască mai întîi un timp singur cu Dumnezeu; duhul lui trebuie să se 
lase învăţat de Dumnezeu. Trebuie să treacă printr-o şcoală bogată în experienţe; altfel, nu va fi decît un 
om de vorbe, nu un martor adevărat. Trebuie să aibă mai întîi urechea deschisă pentru ascultare, pentru ca, 
după aceea, limba lui să poată vorbi ca a celor înţelepţi. 

Unde* sînt acei meteori care s-au arătat din cînd în cînd în calea bisericii lui Dumnezeu, dar după aceea au 
dispărut deodată în dosul norilor? De unde veneau ei şi unde sînt acum? De ce n-au rămas? Pentru că nu 
erau decît nişte scîntei aprinse de oameni, n-aveau în ei nici-adîncime, nici 

putere de a stărui, nici adevăr. lată de ce au intrat în umbră, după ce au strălucit un timp; ei n-au făcut 
altceva, decît au mărit întunericul din jurul lor sau au făcut ca acest întuneric să fie simţit şi mai dureros." 
Primele clipe ale fiecărei dimineţi, Teodor Popescu le folosea pentru citirea Scripturii şi pentru 
rugăciune. Aceasta era pentru el „un obicei sfînt”. întîi ce spune Dumnezeu în Biblie şi în rugăciune şi _ 
apoi treburile zilnice. Citea jumătate de oră, alteori o oră, după cum avea dispoziţie. Cînd erau copiii mai 
MICI, se ruga şi împreună cu ei. Citea el un capitol din Biblie, îl explica şi apoi se ruga el, soţia şi copiii la 
rînd. Cultul familiei era respectat. A fost însă o împrejurare destul de tristă, cînd băiatul care se făcuse mai 
mare, la un moment dat nu s-a mai rugat cînd i-a venit rîndul. S-au sculat toţi trişti de la rugăciune. Tatăl 
n-a spus un cuvînt, însă a rămas foarte trist. Şi-a dat seama că a intervenit păcatul în viaţa 

băiatului. 

Cînd copiii au devenit toţi mari, Teodor Popescu se ruga numai cu soţia lui. Citeau la rînd Scriptura. 
Citeau cel puţin un capitol din Noul Testament, unul din Vechiul Testament şi un psalm. După ce citea 
fiecare pentru sine, spunea cînd el cînd ea, cîte ceva care le-a plăcut în mod deosebit şi apoi se rugau. 
Seara se rugau fiecare separat. De fapt de cele mai multe ori nu se culcau în acelaş timp, uneori fiind 
foarte ocupat cu scrierea vreunei scrisori sau vreunui subiect, alteori ea avea mai mult de lucru prin casă. 
Obişnuiau totdeauna să se roage înainte de fiecare 

masă. 

El spunea deseori: „Evanghelia se răspîndeşte în genunchi, adică prin rugăciune. Oricât de înzestrați de 
Dumnezeu au fost unii oameni în vestirea Cuvîntului, lucrarea lor s-a făcut mai ales prin rugăciune ... 
Sufletul care nu se roagă neîncetat este un suflet rece ... Cînd ne rugăm, este ca şi cum ne-am sui pe un 
munte unde respirăm aer curat 

şi sănătos. Ce este respiraţia pentru trup, este rugăciunea pentru suflet." 
„în măsura în care se lărgeşte inima, trebuie să se lărgească şi rugăciunea, ca să cuprindă pe toţi oamenii. 
Trebuie să dobîndim un orizont mai larg şi să nu ne mărginim numai la persoana noastră, la interesele 
noastre, la necazurile noastre, numai la adunarea noastră..." 
„Nu este nevoie să-L înduplecăm pe Dumnezeu să facă aşa cum dorim şi cerem noi, ci noi avem nevoie să 
ne lăsăm înduplecaţi de Dumnezeu, să vrem ce vrea El, cînd vrea El şi cum vrea El. »Lupta în rugăciune* 
n-o fi cumva lupta cu tine însuţi? Peste fiecare credincios pot să vină împrejurări în care se roagă cu 
stăruinţă într-o anumită direcţie şi Dumnezeu nu-i dă răspuns. Ne-am deprins să ne socotim nişte răsfăţaţi 
ai lui Dumnezeu şi aşteptăm ca EI să ne răspundă cînd şi cum vrem noi... El are motivele Lui şi ne va 
lămuri El odată de ce nu ne-a răspuns cînd am cerut. El ascultă rugăciunile noastre şi, dacă nu ne răspunde 
după dorinţa noastră, ne răspunde totuşi după dragostea Lui mare. Dar noi nu pricepem de multe ori 
răspunsul Lui." 
„în general, rugăciunile noastre corespund vieţii noastre, spunea Teodor Popescu. Cum îţi este viaţa, aşa îţi 
este şi rugăciunea." 
Despre citirea Scripturii Teodor Popescu repeta în predici: „O Biblie prăfuită înseamnă o inimă ruginită." 
„Ca să fie mai viu Cuvîntul lui Dumnezeu şi cercetat cu mai mult folos, trebuie să-l citeşti cu semn de 
întrebare: Ce vrea să spună aici? Ce înseamnă aceste cuvinte? Aşa cred eu? Aşa gîndesc eu? Aşa fac eu? 
Aşa lucrez eu?" 
„în orice privinţă, dacă putem avea un cuvînt de la Domnul Isus ne este de ajuns." 
Despre psalmi spunea: „Psalmii alcătuiesc gama sentimentelor, de la cele mai triste pînă la cele mai 
fericite. Psalmii alcătuiesc partea cea mai cercetată de Scriptură. Ei acordează sufletul pentru rugăciune." 

Atât pentru viaţa lui personală cît şi pentru activitatea lui, Scriptura îi era îndrumătorul. El ştia că atunci 
cînd se va sfîrşi această viaţă trecătoare, nu va mai rămîne decit viaţa şi lucrarea produse de Cuvîntul lui 
Dumnezeu. 


12* Legătura frăţească 

Un credincios spunea că cei mîntuiţi sînt pregătiţi pentru cer, sînt puşi de Dumnezeu într-o stare vrednică 
de a intra în cer, totuşi ei nu sînt pregătiți pentru pămînt. Cu toată biruința cîştigată de Domnul Cristos pe 
Golgota, El pare încă un biruit, nu S-a arătat în Slava Sa. lar ai Lui, deşi mîntuiţi, trebuie să urmărească 
aici pe pămînt o viaţă de sfințire şi sînt încă în luptă. Deseori păcatul se iveşte, uneori ca un hoţ. Cînd este 
vorba de comportarea faţă de cei din jurul tău, vei găsi mereu lucruri pe care să ți le reproşezi, fel de fel de 
manifestări ale firii vechi. Şi totuşi apropierea dintre cei credincioşi este dorită de Domnul Isus, este de 
mare folos pentru creşterea laolaltă a lor. Deşi ei sînt una datorită Duhului Sfînt, care locuieşte în fiecare 
dintre ei, sînt îndemnați totuşi să fie una. 

„Este între noi o legătură pe care n-am făcut-o noi. Domnul a făcut-o şi El o menţine, spunea Teodor 
Popescu. Deseori avem între noi convorbiri sfinte, ieşite din legătura noastră cu Domnul Isus, care ne pune 
în legătură frăţească unii cu alții. Legăturile noastre frățeşti strîngîndu-se tot mai mult, adunarea ne ajunge 
foarte scumpă, mai scumpă decît familia pămîntească ... O spun fără nici o laudă. Şi noi trăim, într-o 
măsură, aceleaşi lucruri ca primii creştini. Știm de adunările care merg cu noi şi cum este starea din ele, 
prin fraţii care vin de pe acolo. Ne bucurăm cînd informaţiile sînt îmbucurătoare iar lucrarea lui 
Dumnezeu merge crescînd, dar ne întristează, cînd în lucrarea lui Dumnezeu se amestecă oameni neîntorşi 
la Dumnezeu, care încurcă lucrurile şi mai curînd sau mai tîrziu dau pe faţă ce sînt." 

în mulţimea mare de credincioşi, el căuta să afle numele fiecăruia, căuta să se intereseze de starea 
sufletească a fie- 

căruia. Pe cei din Bucureşti îi cunoştea mai îndeaproape, dar şi din provincie mulţi îi erau cunoscuţi. 
Totdeauna Teodor Popescu s-a purtat cu mare atenţie faţă de fraţii credincioşi. Căuta să-i înţeleagă pe toți. 
Simţea împreună cu fraţii necazurile lor sufleteşti, uneori chiar pămînteşti şi era foarte delicat atunci cînd 
era cazul să mustre pe cineva, să facă vreo observaţie vreunui frate. Cuvintele lui, sfaturile lui erau primite 


şi erau dintre cele mai nimerite. 
Duhul cu care trata Teodor Popescu abaterile unor frați parcă ar fi exact aşa cum descria J. N. Darby starea 
de suflet necesară pentru o asemenea lucrare: „Dacă sînt nevoit să mustru individual pe un frate care a 
căzut, trebuie să-mi aduc aminte că nu voi fi în stare să fac acest lucru într-un fel binecuvântat, decît 
atunci cînd sufletul meu va fi pregătit printr-o lucrare de preot în această privinţă, ca şi cum eu însumi aş fi 
în păcat." - 

Foarte curînd s-a ajuns să se formeze un mic sfat din cîţiva credincioşi care se ocupau cu cercetarea celor 
care doreau să vină la cină, pentru a-şi da seama dacă aceştia s-au întors la Dumnezeu şi dacă duc o viaţă 
sfîntă. Tot acest sfat se ocupa şi cu mersul lucrării în diferite adunări. Teodor Popescu a dat în privinţa 
aceasta cîteva îndemnuri care merită să fie ascultate îndeosebi de cei ce fac parte dintr-un astfel de sfat: 
„în adunare sînt şi persoane care se bucură de o mai mare trecere, dar aceasta iese nil din pretenţii, ci din 
slujire. Ei nu poartă însă titlu. Fac lucrarea de presbiter, fără să poarte acest nume ... Am tras învățături din 
Cuvânt şi din istorie. Domnul a lucrat să ne aducă la simplitatea Cuvântului Lui. Treaba se face, dar titlul 
nu-l poartă nimeni." Aceste cuvinte ale lui Teodor Popescu sînt | foarte bune pentru smerirea unor oameni 
situaţi într-o poziţie în care sînt uşor ispitiți să se considere mai ceva ca ceilalți frați. 

în sfatul fraţilor Teodor Popescu avea mare trecere. I 

Pentru că cei credincioşi puneau mare preţ pe cuvîntul spus de Teodor Popescu, el era foarte măsurat în 
sfaturile pe care le dădea. Părerea exprimată de el era de cele mai multe ori împărtăşită de fraţi. Totuşi, 
fiecare frate era slobod să-şi spună părerea. Se întîmpla uneori ca părerea lui Teodor Popescu să nu fie 
primită. Atunci el se supunea hotărîrii majorităţii şi nu se supăra, nu ţinea să se lucreze neapărat după 
părerea lui. 

Teodor Popescu n-a fost înconjurat de oameni cu care să poată discuta de la egal la egal. Cei din 
apropierea lui nu se pricepeau să-l sfătuiască, sau mai de grabă se sfiau; toţi aşteptau de la el sfat, îndemn. 
Din punct de vedere intelectual şi spiritual, îi depăşa mai pe toţi din jurul lui. în această situaţie, el n-a 
putut să beneficieze decît într-o foarte mică măsură de harul pe care-l are cel ce primeşte îndemn şi 
mustrare, care sînt numite de Biblie „calea vieții". 

Una din dorinţele lui Teodor Popescu era să facă măcar două, trei vizite pe săptămînă. Era foarte bucuros 
să viziteze pe credincioşi şi se ducea mai ales la cei ce aveau o nevoie spirituală, pe care ochiul lui ager o 
remarca mult mai repede ca alţii. Cum îl poftea cineva, căuta cît mai repede să-i facă o vizită. 

Odată a vizitat împreună cu soţia pe o bătrînă care dorea foarte mult să-l vadă. Era bolnavă. Ea i-a spus: - 
„Domnule Popescu, eu prin dumneavoastră m-am întors la Dumnezeu." - „în cazul acesta, poate vei fi una 
dintre cele ce îmi vei ieşi înainte în corturile veşnice, numai că acolo nu vom avea trupul acesta plin de 
neputinţă." 

El istorisea: „Era o tînără bolnavă de tuberculoză. Ea venise la adunare ani de zile, fără să se întoarcă la 
Dumnezeu. Pe patul de suferinţă se mai smerise. Am vizitat-o. Spunea: »Nu m-am întors la Dumnezeu, 
din pricina *nîndriei*. Dumnezeu o cerceta prin boală. Am ieşit de acolo mîngîiat, dar hotărît s-o mai 
vizitez în curînd. 

Săptămîna următoare, miercuri, un glas parcă mi-a zis: J »Du-te astăzi pe la tînăra aceea bolnavă!» Nu m- 
am dus. 1 Joi la fel, vineri la fel. Sîmbătă mi-am zis: »Mă duc luni*. Dar luni, tînăra era moartă. N-am 
ascultat." 

Odată a fost poftit de cineva să facă o vizită unei tinere bolnave. La început, tînăra era foarte revoltată 
împotriva lui Dumnezeu. De ce să fie ea bolnavă, deşi tînără de numai douăzeci de ani? Dacă Dumnezeu 
este dragoste, de j ce îi curmă firul vieţii? Teodor Popescu i-a spus: „Totuşi | Dumnezeu te iubeşte. Lucruri 
pe care nu le înţelegi acum, 1 le vei înţelege altădată." Tînăra însă era foarte amărită, ca j să poată primi în 
linişte Evanghelia. Peste un timp, o credincioasă 1-a poftit din nou pe la această tînără. în ea j începuse să 
mijească ceva din lumina Evangheliei. Cînd a I vizitat-o a treia oară, ea era deja credincioasă şi îi spunea J 
mamei: „Dacă mă iubeşti şi vrei să mă vezi, întoarce-te la ] Dumnezeu." 

Erau mulți care doreau să-l vadă pe acasă la ei, unii 1 bătrîni care nu mai puteau veni la adunare, alţii 
numai de I dragul de a fi vizitaţi de el, ca să mai stea de vorbă cu el. ] Era iubit mult de credincioşi, era 


stimat, era respectat. 

în acest timp s-au înființat în Bucureşti încă două adunări, în alte cartiere: în Bucureştii Noi şi în cartierul 
j Rahova, în casa lui Ion Enache. în cîte-o duminică, după-] amiază, Teodor Popescu vizita şi cîte una din 
aceste] 

adunări. 

Rar Vreo duminică în care Teodor Popescu să nu aibă I oaspeţi din provincie la masă. Cu cei mai 
apropiaţi, ei sej arăta foarte vesel. îi plăcea să glumească, îi plăceau ironii-] le. Fratele Alexandru Grigore 
din Ploieşti, căruia îi plăcea] să discute în special despre două subiecte, despre har şti credinţă, venea des, 
împreună cu Virgil lanache, pe la Teodor Popescu, care se simţea în largul lui cu oaspeţii credincioşi. în 
discuţiile intime, Teodor Popescu era foarte plăcut la vorbă. Cînd erau astfel de fraţi în casa lui, se 

angajau discuţii frumoase, cu fel de fel de subiecte, nu numai din Scriptură. El însă nu era amator de 
controverse, nu-i plăcea să se contrazică cu alții, era un om de pace. Avea doar o plăcere deosebită pentru 
partea hazlie a lucrurilor. îi plăcea să scoată în relief prostia oamenilor care se credeau ceva. 

Observînd calități deosebite la Nae Ionescu din Tîrgo-vişte, un dar de vestire a Evangheliei, Teodor 
Popescu i-a spus: - „De cîte ori vii la Bucureşti, la mine să vii, să nu te duci în altă parte". Odată, cînd 
familia Popescu locuia încă pe bulevardul Mărăşeşti, într-o sîmbătă, a sosit Nae Ionescu. El încă nu 
cunoştea prea bine Scriptura. Poate şi pentru ca să fie liniştit, să mediteze la subiectul predicilor de a doua 
zi, Teodor Popescu i-a dat trei lucrări de căutat în Scriptură. Nae Ionescu a dormit cam puţin în noaptea 
aceea, dar a găsit răspunsurile dorite. A doua zi, mergînd spre Carol Davila, la cină, Teodor Popescu a 
cumpărat pe drum nişte covrigi şi i-a dat şi lui Nae Ionescu să mănînce. în felul acesta a înţeles şi acest 
tînăr plin de viaţă că nu este cazul să posteşti înainte de a veni la cină. 

Deseori venea prin Bucureşti un alt credincios care se stabilise în Cîmpulung, George Alexandrescu. 
Venea cu mult drag acasă la Teodor Popescu şi îi spunea ce avea pe inimă. îi spunea amănunte din viaţă, 
cerea lămuriri şi sfaturi. 

Teodor Popescu îi punea la lucru, să vorbească în adunare, pe unii din aceşti fraţi din provincie. 

Teodor Popescu spunea: „Cunosc pe unii din adunare cu care merg împreună şi le-am prins felul lor de a 
fi; cînd vine cineva din adunările pe care le-am vizitat, mă interesez de fiecare, aşa cum te interesezi de 
fraţii şi de surorile din familia ta." 

El răspundea cu promptitudine la scrisori, gîndind că şi în felul acesta sufletele să cunoască adevărul şi să 
umble în adevăr. Scria cam cîte şapte, opt scrisori pe săptămîna, şi 

unele foarte lungi. Uneori era tîrziu, noaptea şi el tot mai avea ceva de lucru, dar el spunea: „Mai am încă 
o scrisoare. Mi-a scris de alaltăieri şi nu i-am răspuns." Era foarte grijuliu să răspundă, pentru că îşi dădea 
seama că, dacă nu răspunzi la timp, ţi se risipesc gîndurile pe care ai fi vrut să le spui. 

„în ce mă priveşte, spunea el, am obiceiul să nu pun îndată scrisoarea la cutie. Pe cîte una, după ce o scriu, 
o las deoparte ca s-o citesc din nou. într-un loc este de şters ceva, în altul de adăugat ceva. Un cuvînt este 
prea rece şi trebuie pus unul mai cu dragoste; un gînd nu este spus bine şi trebuie spus ceva mai lămurit." 
Avea o corespondenţă foarte bogată, cu fel de fel de 

fraţi. 

Celor din Ploieşti nu le scria, se ducea chiar la ei, fiind aproape. Prin 1928, tinerii din Ploieşti s-au gîndit 
să-l pună la încercare pe fratele Panaitescu şi i-au spus: „Te rugăm să nu mai vorbeşti în adunare, să vezi 
că adunarea merge şi fără dumneata." Dar el s-a supărat şi din 1928 a făcut o adunare separată. Mai tîrziu 
i-a venit gîndul să se boteze a doua oară. Atunci Teodor Popescu a spus fraților din Ploieşti: „Voi nu 
sînteţi în stare să vorbiţi în adunare; vom veni noi, din Bucureşti, să vă ajutăm." Joia şi duminica se 
duceau credincioşi din Bucureşti la Ploieşti. 

La fel şi în Bârlad, credinciosul care avea în casa lui adunarea s-a botezat a doua oară. Pentru a nu se face 
discuţii, ceilalți credincioşi şi-au mutat locul de adunare. în acelaş timp s-au format adunări la Zorleni, la 
Băcani. Teodor Popescu vizita şi fraţii din Bârlad. 

în 1929 îi scria unui frate din Muscel: „Domnul cunoaşte în ce împrejurare ne aflăm şi între ce oameni 
trăim şi se va purta cu noi cum nu se poate mai bine ... Este dureros că soția dumitale şi-a dat drumul gurii, 


plîngîndu-se că nu este dragoste. Dar adu-ţi aminte că noi am venit la Domnul Cristos, nu la adunare şi că 
noi avem parte de 

dragostea Domnului Cristos în primul rînd, nu a fraților şi că EI şi dragostea Lui ne sînt de-ajuns. Că este 
de dorit ca între noi să fie cea mai mare dragoste, este adevărat. însă nu cumva dorim să preţuim această 
dragoste mai mult decît chiar dragostea Domnului Cristos? ... Şi dacă acum, după ce a trecut zarva, 
recunoaşteţi că aţi mîhnit pe fraţi, prin faptul că v-aţi plîns că nu v-au arătat dragoste, ar fi bine ca, atunci 
cînd vă întîlniţi cu ei, să le spuneţi că vă pare rău de ce le-aţi spus şi să cereţi iertare, fiind hotărîţi de acum 
încolo să vă mulţumiţi cu dragostea Domnului Cristos." La Rucăr, în 1929 nu erau încă decît trei 
credincioşi: Grancea, Idor şi Ovejdanie. Cu ei şi în special cu Idor, Teodor Popescu a purtat 
corespondenţă. în martie 1929 le scria: „De la un capăt pîhă la altul al scrisorilor voastre nu se vede decît 
bucurie şi acest lucru este frumos şi vrednic de Domnul nostru. Chiar încercările, cînd vin, ele nu trebuie 
să ne fure bucuria noastră ... Eu am neclintită nădejde că şi acolo, în Rucăr, Domnul va aprinde multe 
inimi cu dragoste pentru El. Şi cînd îmi spuneţi că mai sînt suflete gata să se hotărască pentru Domnul 
Isus, nădejdea mea împreună cu bucuria cresc ... Ce aţi cunoscut ca adevărat, aceea să şi urmaţi. Nu vă 
lăsaţi amăgiţi de vreun vînt de învăţătură străină de harul Domnului. Cine mai < vine cu altceva decît cu 
sîngele Domnului Cristos, care ne curăţeşte de orice păcat, cu sfinţirea pe care'o avem în El, cu puterea 
Lui care lucrează în noi, cine vine cu altfel de lucruri, să nu-l poftiţi în casele voastre şi să nu aveţi de-a 
face cu el..." 

„Mi-amintiţi de clipele petrecute la Dîmbovicioara. Este drept că şi pentru mine sînt neuitate. Dar acele 
clipe nu sînt mare lucru, faţă de acelea pe care le vom petrece odată, acolo sus, fără teamă şi netulburaţi, la 
picioarele Mîn tui torului nostru ..." 

Tot prin acea vreme le scria: „De aţi şti de cîte ori gîndurile mele zboară într-acolo, spre dumneavoastră! 
De 

asemenea şi în rugăciunile mele, des îmi aduc aminte de dumneavoastră, cerînd ca Domnul să 
răspîndească tot mai mult Cuvîntul Lui în părţile acelea, ca pretutindeni. Şi ] pentru că Domnul a turnat 
dragostea Lui în inimile noastre şi ne-a făcut să dorim unii pe alții, tot El ne va da putinţa '. să ne vedem 
iar. în ce mă priveşte, de multe ori am avut şi i am dorinţa de a veni pe la Cîmpulung ... Voi căuta să vă 
anunţ, fie de aici, fie de acolo..." 

în 1930 scria fraţilor din Rucăr: „Bucuria mea a fost şi mai mare, cînd am înţeles că vă adunaţi împreună 
ca să citiți Cuvîntul, să cîntaţi şi să vă rugaţi. lată un lucru foarte bun ... Dorinţa de a vedea tot mai multe 
suflete venind la Domnul Isus ne este pusă de El în sufletele noastre şi tot El dă şi înfăptuirea ... Roadă pe 
care o dă Domnul în alte părţi, s-o dea şi acolo, în Rucăr şi încă mai mult..." 

„Chiar legile ţării sînt de partea noastră. împotriva noastră este lumea şi vrăjmaşul sufletelor noastre, 
pentru că nu se poate altfel..." 

„Să nu pierdeţi însă din vedere un lucru şi anume că, atunci cînd vă adunaţi, vă adunaţi în jurul Domnului 
Isus. Şi este cu neputinţă să vă adunaţi în jurul Lui şi El să nu vă dea vreo binecuvîntare. Nu vă îngrijiţi ce 
să faceţi cînd vă adunaţi. Mulţumiţi-vă întâi şi întîi cu aceea că sînteţi în jurul Domnului Isus. Chiar de am 
sta muţi, fără să zicem vreo vorbă, tot este mare lucru să fim în jurul Lui. Apoi citiţi din Cuvînt, din vreo 
carte cum este «Călătoria creştinului* sau vreo carte de acelea de predici sau vreun tratat bun. Căutaţi să 
vă rugaţi. Despre o femeie Domnul Isus spune că a făcut ce a putut. Mare este vorba aceasta. Aşa şi 
dumneavoastră, să faceţi ce puteţi. Vă înţeleg dorinţa să vină acolo cineva care ar putea predica. însă dacă 
nu vine un om, vine totuşi Domnul Isus în adunare şi aceasta este cu mult mai mult." 

„De va voi El, Domnul, să vă trimeată şi unul care să poată predica, vi-l va trimite. Dacă nu, ştie El de ce 
nu ... 

150 

Sprijiniţi-vă deci în totul pe Domnul Isus şi aşteptaţi ca El să vă dea un suflet sau altul, care să vă fie frate 
sau soră în m El. Nu se poate să nu vă dea. Aşteptaţi cu încredere. Sămînţa este bună, iar Domnul plin de 
dragoste..." 

Peste puţin timp, în acelaş an, Teodor Popescu a primit şi veşti despre prigonirea celor din Muscel, pentru 


că erau credincioşi. Seria celor din Rucăr: „Ştiu că aveţi parte şi de oarecare hărțuieli, căci sînteți aşezaţi 
între nişte lei care se zburlesc mai mult decît leii din alte părți. Dar Domnul ştie unde vă aflaţi şi nu are alt 
loc mai nimerit pentru creşterea dumneavoastră duhovnicească, decît acolo..." 

„Cînd primesc scrisori de la voi, îmi aduc aminte de cuvintele psalmului 23: »Paharul meu este plin, de dă 
peste el«. Aşa văd eu că vă este inima, plină de dragostea Domnului Isus, care ne-a iubit şi S-a dat pe Sine 
însuşi (morţii) pentru noi ... Aştept să aud că un suflet sau altul de pe acolo trece de partea Domnului Isus 


Pentru că erau multe piedici din partea unor oameni împotrivitori din Rucăr, Teodor Popescu nu se putea 
duce pe la ei. Le trimitea însă cîte o scrisoare înainte de a se duce la Cîmpulung şi se întîlneau în acest 
oraş, unde fraţii din Rucăr veneau cu mare drag, de multe ori pe jos, pentru a sta de vorbă cu Teodor 
Popescu . 

Lui Nae Ionescu îi scria prin 1930: „Este frumos să te gîndeşti la sufletele de curînd hotărîte, ca să le mai 
vizitezi. Este mare nevoie de lucrul acesta. Atîtea piedici se pun în calea sufletului cînd este vorba să 
urmeze pe Domnul Isus, unele cu adevărat grele, altele uşoare, dar tot grele par şi ele. Şi apoi griul răsărit 
poate să fie năpădit de buruieni, atât de mult, că îi împiedică creşterea. Şi iarăşi, legătura frățească este 
bine să fie cît mai strînsă ... Nu avem drept de stăpînire asupra nimănui, fiecare este slobod să meargă cu 
cine vrea. însă cine încurajează în vreun fel dezbinarea, nu merge cu noi. Şi este lucru însemnat să-şi 
cunoască cineva tovarășii de lucru." 

„Interesează-te de acel învăţător creştin dintr-un sat de I 

pe lîngă Vîlceana sau Pucioasa şi du-te pe la el. Apoi î 

scrie-mi. Cînd a fost pe la mine, mi-a făcut mare bucurie." I 

Tot lui Nae Ionescu îi scria în 1931: „A venit ieri un om. f 

din Sperieţeni şi mi-a vorbit de gîndul lor de a face o casă I 

de adunare. Eu i-am retezat-o scurt, spunîndu-i că s-ar J 

osteni degeaba, întrucît noi nu sîntem autorizaţi, cum sînt î 

adventiştii, că dacă, după ce ar face casa, i-ar cere autori-i 

zaţie, n-o vor putea avea, că nici noi de aici din Bucureşti f 

n-avem autorizaţie; că refugiul nostru faţă de autorităţile | 

potrivnice nouă este casa noastră particulară, întrucît, f 

după constituţie, domiciliul este inviolabil, adică face omul | 

ce vrea în casa iui; ca să-şi vadă de treabă, adunîndu-se în | 

casele lor şi, dacă nu-i cuprinde casa, să se adune în două | 

case. Cam aşa i-am vorbit. Cît despre ajutor, nu li s-ar fii 

dat nimic, pentru simplul motiv că nu avem de unde dai I 

Noi n-am terminat de tot nici sala pe care o avem, dar să 

ne mai apucăm de altele!" 

„Dacă pe acolo s-au semănat două feluri de sămînţă pe acelaş ogor, har şi lege, părerea mea este că nu se 
va alege mai nimic de semănătură, afară doar de cazul, cînd s-ar trezi cîteva suflete de-a binelea. Caută 
totuşi de te mai du pe acolo. Caută să-i cunoşti mai bine pe'oameni şi, după ce vei găsi cîţiva sinceri şi 
bine lămuriţi, desparte-i de cei 

încurajați." 

„leri mi-a spus o femeie despre o frumoasă trezire care s-a făcut în comuna Gura Sutei, printr-un om 
căruia i-a dat ea tratate. Caută sa te duci pe acolo cît de curînd. Cît m despre transport, întreţinerea pe 
acolo, îmi scrii cît te-a costat, pentru că achit eu. Spune-i fratelui Vintilă să-ţi dea în contul meu suma de 
care ai trebuinţă şi eu voi achita." în mai 1934 îi scria tot lui Nae Ionescu: „Pe aici s-a pornit iarăşi o 
anchetă în privinţa noastră. Dacă o merge aşa cum se arată ei pînă acum, ne vor închide sala ... Noi însă nu 
ne oprim cu privirea la ei, căci cunoaştem pe Cel ce 

este mai presus de orice domnie, de orice stăpînire ..." 

Teodor Popescu se ocupa cu lucrarea Evangheliei, în primul rînd în Bucureşti. Apoi, prin scris cît 


şi'deplasîndu-se personal, căuta să răspîndească Evanghelia şi în alte localități, căuta să înțeleagă pe frații 
de pretutindeni. Spunea el că fraţii din Muscel au fost îndeosebi binecuvîntaţi pentru că au avut de suferit 
din pricina credinţei lor în Domnul - Isus. Suferințele lor prevesteau binecuvântări şi ele au venit cu 
timpul. 

în timp ce în capitală credincioşii erau oarecum slobozi să se adune, la ţară erau deseori prigoniţi. Răsuflau 
şi ei în voie cînd veneau prin Bucureşti. 

Din cauza neînţelegerii din partea unor săteni, fraţii din Rucăr, de exemplu, aveau tot pădurea ca loc de 
adunare. Acolo erau oarecum liberi, puteau să se roage, să cînte. Odată erau vreo douăzeci de credincioşi 
adunaţi pe o coastă de munte şi au venit şi vreo douăzeci de necredincioşi să audă Evanghelia. După scurt 
timp, s-au zărit jandarmii, care i-au luat pe toţi. Din cei douăzeci de necredincioşi, opt au primit chiar 
atunci pe Domnul Isus. Cu toate hărţuielile, credincioşii continuau să se adune. Odată pe o coastă de 
munte, în a doua duminică în alt loc şi astfel îşi schimbau mereu locul, prin pădure. Odată jandarmii erau 
pe un deal, iar credincioşii adunaţi pe dealul vecin. Erau foarte mulţi credincioşi, vreo nouăzeci. 
Paisprezece din ei au fost prinşi pe drum: - „De unde veniţi?” - „De la adunare" au răspuns ei. Şi cu cît 
împotrivirea era mai mare, cu atît veneau mai mulţi oameni să se alăture cetei celor credincioşi. Unii 
jandarmi se arătau mai buni şi spuneau: „Nu noi vrem să vă urmărim, dar aşa am primit ordin, pentru că 
preotul nu vă sufere deloc". 

Cina o luau după miezul nopţii, pînă spre ora două, ca să nu fie văzuţi. Se anunțau unul pe altul, la frații 
care nu aveau ceas venea un frate şi ciocănea în fereastră şi astfel se strîngeau noaptea toți la aceeaşi oră. 
153 

Această situaţie era şi la Schitu Goleşti, la Lereşti şi în general în tot Muscelul. 

Odată, Tîrneci lon împreună cu fratele lui au plecat spre Rucăr. Au căutat să nu meargă pe drumul 
cunoscut de toată lumea, ci pe cîte o coastă, pe poteci şi după o bună bucată de timp au ajuns la fratele 
Idor, în valea lui Andreiaş. Erau tare obosiţi. Tocmai cînd se pregăteau să se odihnească, a venit o fată a 
lui Grancea şi le-a spus: „Vin jandarmii cu popor mult!". Cum au ieşit şi s-au urcat pe deal, a şi început să 
apară mulţimea cu jandarmii şi preotul. De sus, din mijlocul brazilor, cei doi Tîrneci vedeau cum erau 
căutaţi cu lumini, peste tot, prin podurile caselor din vecini. L-au bătut rău pe Idor. 

Pe la miezul nopţii, venind spre locul unde ştia că s-au dus cei doi frați Tîrneci, Ovejdanie fluiera un 
cîntec creştinesc ca să-i înştiinţeze că a trecut pericolul. I-au răspuns şi ei la fel, din locul unde erau. Și-au 
luat apoi rămas bun şi au plecat înapoi spre Cîmpulung, mergînd printre brazi, trecînd prin rîpe. 

Cu toate împotrivirile, fraţii credincioşi vesteau Evanghelia, se adunau şi erau plini de putere. La Schitu 
Goleşti s-a început lucrarea prin soţia unui credincios, Călin Iorga, care era învăţătoare în sat. Un frate, 
Nae Necula, s-a dus pe la Petroşani, Bădeşti şi Aninoasa..Alţi frați au dus Evanghelia în Lereşti, 
Dragoslăvele, Capul Piscului, Stoieneşti şi alte sate din Muscel. 

în comuna Bughea, o femeie doritoare de mîntuire» Elisabeta Grecu, îşi vînduse o mare parte din avere şi 
o împărțise la săraci, crezînd că aşa va fi plăcută lui Dumnezeu. Venind în Cîmpulung în legătură cu unii 
credincioşi, a ajuns să se ducă şi la Bucureşti pentru ca să-l cunoască pe Teodor Popescu. în scurt timp a 
devenit credincioasă, a vîndut tot ce mai avea şi se gîndea să dea banii pentru Dumnezeu. Nu ştia cum să 
facă, dar a întrebat pe Teodor Popescu, care i-a spus: „Ştii ce aş face eu cu 

banii aceştia? I-aş da pe Noi Testamente şi Biblii ca să se întindă lucrarea lui Dumnezeu prin Muscel şi 
peste tot." Erau vreo cincizeci de mii de lei, pe care.i-a folosit pentru a împărți fără bani Noi Testamente 
oamenilor doritori de Cuvîntul lui Dumnezeu. 

Cînd se ducea Teodor Popescu prin Cîmpulung, Tîrneci, care avea o bicicletă, mergea pe la toţi 
credincioşii din împrejurimi şi îi anunţa. Teodor Popescu spunea: „Dacă mă duceam undeva, în vreun 
oraş, vedeam lumea multă strînsă. Puteam spune că este succes, dar nu mi-l atribuiam. Mulțimea 
oamenilor care asistau la predică n-o consideram încă succes." 

Figura iubitoare a lui Idor şi sinceritatea sufletelor credincioase din Rucăr îl atrăgeau pe Teodor Popescu. 
De la Rucăr împreună cu alţi fraţi, Teodor Popescu a făcut mai multe excursii plăcute, prin împrejurimi. 
Odată a mers pe jos un drum cam lung pe calea Rîuşorului şi a înnoptat la Măra, stîna lui Luca Sandru. 
Baci bătrîn, Luca Sandru era foarte respectuos şi emoţionat de plăcerea pe care i-o făcea vizita şi de aceea 


parcă nu ştia ce să mai spună. „Domnilor frați" aşa li se adresa bătrînul credincios. Acolo a văzut Teodor 
Popescu cum arată „uşa oilor”, atît de renumită Evangheliei. Ba chiar a încercat să treacă şi el prin uşa 
oilor, să-şi dea seama cît de strimtă este. De la stîna lui Luca Sandru, Teodor Popescu a urcat împreună cu 
alţi fraţi la Sătic, unde s-au întîlnit cu fraţii Comăneci. 

Soţia lui Idor, sora Bucura, îi scria deseori lui Teodor Popescu, îl întreba fel de fel de lucruri. Şi Teodor 
Popescu se simţea îndatorat să-i răspundă, ştiind că scrisorile lui vor fi de folos şi celorlalți fraţi din Rucăr. 
în 1937 îi scria: „Rîndurile pe care mi le-ai scris mi-au 

trezit în suflet amintiri duioase. Sînt ani de zile de cînd ne 

„ cunoaştem ca fraţi ... Acum este distanţă între locurile în 

care locuim vremelnic; cîndva, această distanţă nu va mai 

fi, îl vom vedea aşa cum este şi vom fi asemenea Lui. 

Viitorul care ne aşteaptă, cu Domnul Isus, este aşa de frumos.încît face să lepădăm orice, numai să avem 
parte de el..." 

„Mă gîndesc cu multă bucurie la lucrarea Domnului din Rucăr şi la sufletele care au primit pe Domnul 
Isus şi îmi pare rău că nu-i cunosc pe toţi faţă către faţă, aşa cum cunosc pe unii de acolo. Să ne bucurăm 
însă că ne cunoaşte Domnul pe toţi şi că, prin El, ne iubim cu o iubire cerească, chiar fără să ne fi văzut 
faţa ..." 

în 1938, Teodor Popescu îi scria: „Nu ţi-am răspuns, fiindcă nu m-am simţit bine. Sufăr de un timp 
oarecare şi nu s-a lămurit prea bine suferinţa. Nu ştiu ce o fi. O oboseală, o slăbire a inimii, un mers 
repede al sîngelui în m trup, tensiune, cum zic doctorii sau altceva. Ceea ce pare mai ciudat este că 
slăbesc în trup şi nu ştiu de ce. Din lucru sînt scos ca o unealtă care ori este aruncată de tot, ori aşteaptă să 
fie reparată. Facă-se voia Domnului! Dacă atît a găsit cu cale să mă folosească, îi mulțumesc. Dacă mă 
duce în şcoala suferinţei, iarăşi îi mulţumesc. De va voi să mă ia la El, este cu atît mai bine. Trebuie să fim 
pregătiţi pentru orice şi în orice clipă gata să părăsim pămîntul. Că sînt încă multe lucruri care ne leagă de 
el, este drept. însă şi mai mult inima trebuie să ne fie legată de cer şi mai ales de Cel ce este în cer... 
Sufletul trebuie să fie senin şi liniştit, ca să se poată bucura în nădejdea celor viitoare." „Cu privire la 
îngrijirea în spital a lui Ionică, să nu vă faceţi nici o părere greşită. Tot Dumnezeu a lăsat şi doctorii şi 
doctoriile. Dacă din Scriptură iese osîndirea încrederii în doctori, este din pricină că în vremea de demult 
medicina era unită cu vrăjitoria, aşa că cine era doctor atunci, era şi vrăjitor. Lucrul acesta nu mai este 
astăzj." 

„Nădejdea noastră este în Domnul, care ne poate veni în ajutor fie de-adreptul, fie prin doctori. Iar cînd El 
a rînduit altfel, nici doctorii, nici doctoriile nu mai pot nimic." Teodor Popescu avea obiceiul ca aproape 
anual să 

viziteze unele adunări, unde se adunau mulţi fraţi şi din împrejurimi, auzind că vine el. în afară de Ploieşti 
şi Cîmpulung, pe unde se ducea mult mai des, obişnuia să se mai ducă la Tîrgovişte, Piteşti, Giurgiu, 
Bîrlad. 

El era iubit atât de credincioşii din Bucureşti, cât şi de ceilalți credincioşi din ţară. Spunea că „în adunarea 
lui Dumnezeu este iubire. De aceea, credincioşii sînt vioi şi abia aşteaptă să se vadă între ei, ca să mai 
schimbe un cuvînt sau să-şi stringă mîna ... Cine pretinde de la alții să fie iubit, acela nu ştie ce este 
dragostea. Cei egoişti, cei ce - au ochi răi, nu văd dragoste în adunările creştine. Ei sînt ca nişte cucuvele, 
care scot un zgomot sinistru. Şi pentru că la ei nu este dragoste, n-o văd nici la alții." 

Un om ca Teodor Popescu, care a cunoscut ce înseamnă legătura frățească, spunea totuşi: „Sufletele nu 
trebuiesc legate de oameni, oricît de deosebiți ar fi ei; ele trebuie legate de Domnul Isus. Unii se sprijinesc 
pe adunare, prin adunare se hrănesc, prin adunare sînt ajutaţi. Nu voi vorbi nimic de rău despre strîngerea 
laolaltă. Presupun însă cazul cînd adunarea n-ar mai fi şi mă întreb dacă astfel de suflete ar mai rămîne pe 
cale. Chiar dacă un credincios ar fi singurul credincios pe pămînt, fără adunare şi fără legătura frăţească, 
încă să stea în picioare, sprijinit de braţul Celui Atotputernic." 

13. Cete de călători spre cer 


„Mă rog ca ei să fie una", spunea Domnul Isus cu privire la ai Săi. El ştia că adunarea lui Dumnezeu va fi 
formată din oameni care încă mai poartă în ei o fire veche, păcătoasă, fire care îi face să aducă, chiar şi pe 
tărîmul sfint al adunării, manifestări dăunătoare unităţii. Fiecare om care în firea lui păcătoasă caută să fie 
ceva, care caută interesele lui, care caută să înalțe anumite învățături, chiar biblice, numai pentru că îi sînt 
plăcute lui, contribuie la lipsa de unitate dintre credincioşi. în felul acesta, în sînul creştinătăţii s-au format 
diferite grupări de oameni credincioşi, fiecare grupare avînd doctrina ei favorizată şi un anumit nume. 
încercarea de a spune că este unitate, atunci cînd împărţirea în diferite grupări este evidentă, cît şi năzuita 
de a îndreptăţi toate aceste sisteme, nu arată altceva decît că biserica, în starea ei pămîntească este o ruină. 
Lucrarea omului şi-a arătat roadele. în clădirea creştină, omul a adus lemne, fin, trestie: Duhul Sfînt 
trebuie să fie singura putere prin care trăieşte biserica. lar cînd biserica nu mai este călăuzită de Duhul 
Sfînt şi nu este deci supusă lui Cristos, creştinismul ei este de fapt lepădare de credinţă. 

Şi totuşi este o unitate între toţi cei credincioşi, oricîte adaosuri ar aduce firea păcătoasă a omului în 
adunare. Duhul Sfint face să existe această unitate, mult dorită de Domnul Isus. Toţi cei născuţi din nou- 
sînt mădulare ale aceluiaş trup, trupul lui Cristos. Chiar dacă în „casa lui Dumnezeu" pe pămînt, oamenii 
au amestecat laolaltă vase de cinste cu vase de ocară, „trupul lui Cristos", care este alcătuit de Duhul Sfînt, 
este o unitate perfectă. Toţi cei credincioşi sînt părtaşi ai aceluiaşi har, au acelaşi Duh al lui Dumnezeu şi 
sînt făcuţi pentru totdeauna desăvîrşiţi prin 

jertfa Domnului Isus. Această unitate spirituală nu se manifestă pe pămînt decît atunci cînd, trecînd de 
barierele sistemelor omeneşti, recunoşti în fratele de lîngă tine tot un călător spre cer. Pe pămînt însă, 
datorită condiţiilor pămîntene, călătorii spre cer merg în cete, cete. Chiar şi numai credincioşii dintr-o 
localitate formează o ceată de călători spre cer. 

Din propria lui experienţă, Teodor Popescu şi-a putut da seama că poate exista credinţa veritabilă chiar şi 
în sufletele unor oameni înlănţuiţi de un formalism religios accentuat, cum a fost la Cuibul cu Barză. El a 
întîlnit credincioşi în diferite grupări religioase, în diferite * condiţii. Sufletul lui delicat a recunoscut în ei 
pe nişte fraţi şi n-a aruncat niciodată vreun cuvînt de dispreţ faţă de cei ce nu erau alături de el; 
dimpotrivă, el recunoştea: „încă o ceată de călători spre cer!" 

„Nici o adunare nu poate să spună că ea este singura adunare a lui Dumnezeu pe pămînt, spunea Teodor 
Popescu. Nu stă bine nimănui să spună: »Hai la noi, căci la noi este adevărul“, chiar cînd este sigur că 
merge pe calea lui Dumnezeu." 

„Oamenii s-au despărțit unii de alţii şi s-a format ici o unitate, colo o altă unitate, dacă se poate vorbi de o 
unitate. Unitatea adevărată a trupului Domnului Cristos, alcătuită din toţi cei născuţi din nou, o face Duhul 
Sfînt." 

„Sînt atîtea adunări care se deosebesc unele de altele. Totuşi în lucrul de căpetenie, al mîntuirii noastre 
prin jertfa Domnului Isus, orice adunare adevărată pe această temelie trebuie să stea. Dacă nu, aceea nu 
este adunare. Este adevărat că sînt unele diferențe,- dar acelea vor dispare ... Noi dorim să rămînem în 
Domnul Isus şi în Cuvîntul Lui. Toţi copiii lui Dumnezeu sînt una în privinţa aceasta. Micile diferențe 
dintre ei nu contează. In chestiunea mare a mântuirii, a iertării păcatelor şi a vieţuirii cu Domnul Cristos, 
nu este deosebire între ei. 

Credinciosul adevărat iubeşte pe toți sfinţii, pe toţi copiii lui Dumnezeu. Drept este că acum s-a făcut 
amestec. Se clădeşte Babilonul religios, cu fel de fel de păreri, ceea ce duce la criticarea unora de către 
alții." 

„Nu tăgăduim lucrarea lui Dumnezeu din alte adunări. Dimpotrivă, dorim ca Dumnezeu să binecuvînteze 
lucrarea Lui, oriunde se face ea. Dar nimeni nu ne va lua în nume de rău dacă ţinem la adunarea noastră. 
Este firesc lucrul acesta, ca fiecare să ţină cu scumpătate la adunarea din care face parte." 

Alexandru Panaitescu din Ploieşti se despărţise de ceata de credincioşi iniţiată de Teodor Popescu. Pentru 
că Panaitescu peste un timp s-a botezat a doua oară, fraţii din Ploieşti nu ştiau cum să se poarte cu el. 
Teodor Popescu le-a spus să-l privească tot ca pe un frate, ca pe un credincios, care s-a despărțit de ei şi 
atîta tot. 

Atît Moisescu, cît şi N. Tonoiu au ajuns de asemenea să se despartă de vechea ceată şi s-au botezat a doua 


oară. Teodor Popescu, apreciind foarte mult darul pe care-l avea N. Tonoiu, uneori, cînd îl vedea prin 
Bucureşti îl punea să vorbească în Carol Davila. Din cîteva texte din Biblie, Tonoiu scotea lucruri foarte 
frumoase. Avea o minte pătrunzătoare şi un spirit atît de clar, încît o scurtă predică a lui îţi rămînea 
neştearsă din amintire. Totodată N. Tonoiu se arăta un om blînd, smerit, calităţi pe care Teodor Popescu i 
le-a recunoscut. 

Teodor Popescu spunea: „Eu sînt foarte pornit spre imitație şi m-am ferit de imitație, să nu iau nimic 
împrumut de la alţii. Dacă am mai întrebat cîte ceva, am întrebat pe Dumitru Cornilescu. Pe cei mai 
răsăriţi dintre baptişti, i-am cunoscut, atîta tot. Discuţii principale cu ei nu am avut." 

Nişte oameni botezați a doua oară au răspîndit o dată veşti mincinoase despre Teodor Popescu, că s-ar fi 
botezat şi el ca ei. Unii au spus că i-au păzit chiar şi hainele, atunci 

cînd s-a botezat. „Asta mi s-a făcut ca să-i dispreţuiesc în faţa ochilor mei", spunea Teodor Popescu. 
Credincioşii din Carbl Davila fuseseră nevoiţi să accepte o denumire: „Creştini după Scriptură". Asociaţia 
„Creştinilor după Scriptură" cerea mereu-să fie recunoscută definitiv şi fiindcă nu se deosebea de asociaţia 
„Creştinilor după Evanghelie" ca doctrină şi practică decît în ce priveşte botezul (primii botează copiii, iar 
ceilalți se botează a doua oară), Ministerul Cultelor a sfătuit în 1939 pe „Creştinii după Scriptură" să 
fuzioneze cu „Creștinii după Evanghelie". 

Urmînd acest îndemn, în acelaşi an, „Creştinii după Scriptură" au fuzionat cu „Creştinii după Evanghelie”. 
Prin fuziune „Creştinii după Scriptură" au renunţat la numele lor şi s-au încadrat în denumirea „Creştini 
după Evanghelie". 

în octombrie 1939, Teodor Popescu a dat o scrisoare circulară către fraţi, prin care explica ce înseamnă 
această fuziune. Scrisoarea arată atît poziţia lui personală, cît şi a întregii adunări. Cîteva fragmente din 
scrisoare (care este foarte lungă) sînt necesare. 

„lubiţi fraţi, mă simt îndatorat să vă lămuresc, în rîndurile care urmează, unirea noastră cu «Creștinii după 
Evanghelie*." 

„Chestiunea aceasta a mai fost pusă şi discutată de unii din noi şi în anul trecut. Numai că atunci ea se 
punea altfel de cum a fost pusă acum şi am ajuns atunci la concluzia că nu se poate ... De astă dată, 
chestiunea a fost discutată din nou cu fraţii din Bucureşti şi părerile a"u fost împărţite. Cum însă 
suferinţele erau mai ales ale fraţilor din provincie, am căutat să stăm de vorbă şi cu ei. Părerea celor mai 
mulţi dintre ei a fost ca unirea să se facă şi s-a 

făcut..." 

„Cei ce nu erau de părere ca unirea să se facă spuneau cam aşa: 1. - Noi am fost chemaţi de Dumnezeu şi 
ne-am 

dezvoltat ca o ceată de credincioşi aparte; ne—am născut în Evanghelie, chemaţi de Domnul de-a dreptul, 
nu prin lucrarea unor credincioşi din afară de graniţele ţării noastre, deci înţelegem să rămînem aşa cum 
am fost chemaţi şi cum am crescut pînă acum. 2. - Starea de despărţire de alte cete de credincioşi nu ne-a 
adus pagubă, ci folos, căci ne-a făcut să atîrnăm numai de Domnul şi de Cuvîntul Lui. 3. - Dacă ne vom 
uni cu «Creştinii după Evanghelie*, vom alcătui adunări pestriţe şi vom vîrî singuri discordia în adunări pe 
chestiunea botezului, bine ştiind că, dacă pierdem pacea în adunări, pierdem şi binecuvîntările. 4. - 
«Creştinii după Evanghelie», în afară de botez, au unele lucruri cu care noi, după priceperea pe care am 
dobîndit-o în Cuvînt, nu ne putem învoi: rugăciunea femeilor în adunări, dreptul femeilor de a propune în 
adunări cîntări de cîntat, luarea cinei faţă de necredincioşi, lămurirea ce este cina abia cînd se ia cina, 
lăsarea la cugetul fiecăruia să ia parte la cină sau nu, poftirea necredincioşilor la adunarea de rugăciune..." 
„Argumentele acestea, fiind destul de serioase, cereau să fie bine cumpănite şi au fost. în adevăr, socotim 
ca o greşeală ca, în creştinătatea de astăzi, să se mai vorbească oamenilor despre altceva decît de pocăința 
faţă de Dumnezeu şi credinţa în Domnul Isus. Prin venirea Domnului Isus, revenim la adevăratul 
creştinism, nu prin vreo formă, cum este botezul sau chiar cina Domnului. Socotim ca o greşeală din 
partea părintelui credincios să nu-şi boteze copiii. Botezul copiilor este un act de credinţă al tatălui 
credincios, nu al copiilor, cum vor unii să înţeleagă. Dar noi n-am trimbiţat aceste convingeri, ca nu 
cumva să abatem privirile oamenilor de la jertfa Domnului Isus..." 


„Purtarea noastră de pînă acum poate să alcătuiască, pentru oricine vrea să judece, dovada că nu sîntem 
oameni de ceartă şi că lăsăm pe cei ce gîndesc altfel să-şi hrănească adunările cu ce cred ei că este nimerit. 
Recunoaştem că 

pînă acum s-au făcut unele greşeli triste şi din partea lor şi din partea noastră; s-au schimbat adică cuvinte 
tari, care nu sînt cuviincioase..." 

„îndată ce un suflet este primit la cină, face parte din adunare. Aceştia sînt pentru noi »cei dinăuntru». 
Cine intră la cină, intră la disciplină ... Lipsa de la cină înseamnă ori o nepreţuire a cinei, ori trăirea într-un 
păcat. Cei ce lipsesc de la cină sînt cercetaţi acasă. Dacă cineva lipseşte mai multă vreme, are datoria să 
treacă din nou pe la fraţi şi să le spună pricina pentru care a lipsit. Credincioşii din alte localităţi, dacă sînt 
cunoscuţi, sînt primiţi la cină şi în alte localităţi, dacă nu, li se cere bilet de la frații din adunarea din care 
fac parte. Socotim că este în totul după Cuvînt să luăm cina numai între noi, credincioşii. Domnul Isus a 
luat cina numai El cu ucenicii. Istoria spune la fel: păgînii nu ştiau cum iau creştinii cina ... Dacă totuşi ia 
cineva cina Domnului într-un chip nevrednic, acela are a face cu Domnul, care poate să-i dea, ca 
pedeapsă, o boală în trup sau o adormire în duh sau în trup (moarte), cum se spune la 1 Corinteni 11." 
„Am privit totdeauna ca lucru neserios să umble cineva din adunare în adunare (vorbim de adunările care 
stau pe temelia care este jertfa Domnului Isus). Am povăţuit pe fiecare să rămînă în adunarea sa: baptiştii 
la baptişti, «Creştinii după Evanghelie* la «Creştinii după Evanghelie* şi «Creştinii după Scriptură* la 
«Creştinii după Scriptură*. N-am voit să primim în adunarea noastră credincioşi din alte adunări, decît 
numai în mod cu totul excepţional şi cu foarte multă greutate. în generaj, purtarea noastră este aceasta: 
trimitem la adunările lor pe cei ce vin la noi ca să fie primiţi între noi. Am făcut lucrul acesta, nu pentru că 
i-am socotit necredincioşi, ci tocmai fiindcă i-am socotit credincioşi; şi trimiţîndu-i la adunările lor, nu i- 
am trimis în lume, ci la adunări-surori, care stau ca şi noi pe aceeaşi temelie: jertfa Domnului Cristos. 
Experienţa a dovedit că 

cine a umblat din adunare în adunare, s-a umplut de multă critică împotriva tuturor. Ei au crezut că 
lucrează în numele libertăţii şi dragostei, fiindcă au stabilit dragostea dintre credincioşi, ba chiar au 
înveninat legăturile dintre adunări. Nesupunîndu-se disciplinei dintr-o adunare, au plecat în condiţii care 
nu erau bune, în altă adunare, au ascuns aceasta acelei adunări şi abia cu vremea s-a descoperit ceea pe 
trebuia să se ştie de la început. Pe cît ştim noi, adunările noastre nu s-au făcut vinovate de primirea 
sufletelor din alte adunări, încurajînd umblarea de colo pînă colo şi slăbind disciplina..." 

„Aceste lucruri păreau piedici însemnate în calea unirii noastre cu «Creştinii după Evanghelie*. Cugetînd 
însă mai adînc, am văzut că ceea ce ne uneşte este mult mai însemnat decît ceea ce ne desparte şi că 
datoria noastră este să stăruim mai mult asupra lucrurilor care ne unesc, decît asupra celor ce ne despart. 
Toţi câţi au primit pe Domnul ] Isus şi-L urmează sînt fraţii noştri şi alcătuiesc un singur trup cu noi, 
oriunde s-ar găsi ei, cu toate 'că în unele privinţe au "alte apucături şi altă creştere. Unindu-ne cu j 
«Creştinii după Evanghelie», nici prin gînd nu ne trece să ne amestecăm în adunările lor şi să cerem să fie 
primite acolo rînduielile noastre. Credem că şi ei gîhdesc la fel. Toate albinele sînt albine, dar fiecare 
albină trage la stupul ei. Teama de ciorovăieli în adunări a căzut cînd am făcut o , socoteală. «Creştinii 
după Evanghelie* au vreo trei sute de ' adunări, începînd bineînţeles de la numărul de doi sau trei, care 
alcătuiesc, după Evanghelie, o adunare; noi avem* vreo sută cincizeci. Ei bine, din aceasta numai în 
cinci, |] şase localităţi au şi ei şi noi adunare; încolo, unde au ei, n-avem noi; unde avem noi, n-au ci. Aşa că 
nu ne întîlnim. Afară de asta, discuţii pe chestia botezului au fost şi pînă acum. Deci, fie cu unire, fie fără 
unire, această chestie s-a] discutat... Au fost timpuri cînd cei mai mulţi din «Creştinii m după Evanghelie» 
erau aşa de plini de botez, încît socoteau 

că cine nu este botezat a doua oară, nu este mîntuit. Acele vremuri au trecut. Cei mai aleşi dintre ei nu mai 
cugetă acum aşa;.şi chiar dacă vor mai fi unii care cugetă aşa, aceia au rămas cam în urmă; mai tîrziu vor 
părăsi şi ei o astfel de gîndire, sîntem siguri." 

„Unindu-ne cu dînşii, nu le-am cerut să renunţe la niciuna din rînduielile lor, lucrul acesta îl înţelege 
oricine dar nici ei nu ne-au cerut să renunțăm la vreuna din rînduielile noastre, aceasta iarăşi s-o ştie 


oricine. Totuşi, pentru arătarea în afară a unirii noastre, ca trup al Domnului Isus, şi-au arătat dorinţa ca (în 
localităţile unde avem şi noi şi ei adunare) să luăm cina Domnului împreună. Dorinţa aceasta noi n-am 
respins-o, ci o lăsăm la aprecierea fiecărei adunări în parte. în adevăr, fiecare adunare este independentă şi 
nu răspunde de mersul ei decît faţă de Domnul. Deci acolo unde fraţii vor găsi cu cale că această dorință 
se poate înfăptui, o vor face. De vor avea a face cu credincioşi, «Creştini după Evanghelie», cunoscuţi ca 
oameni sănătoşi în credinţă şi cu viaţă sfîntă, vor fi bucuroşi să ia împreună cu ei cina Domnului; însă 
unde vor avea de-a face cu oameni uşurateci, neserioşi, vorbăreţi şi cu viaţă care lasă de dorit, nu-i vor 
primi la cină şi le vor arăta pentru care pricină nu pot lua cina Domnului împreună. Acelaşi drept, sau mai 
bine, aceeaşi datorie o au şi «Creştinii după Evanghelie* faţă de ai noştri..." 

„O altă dorinţă pe care şi-au arătat-o a fost aceasta: dacă vreunul de la dînşii vine la noi în adunare şi 
voieşte să ia cuvîntul, să fie lăsat să vorbească ... Cine vorbeşte, va şti unde vorbeşte şi, dacă se apucă să 
vorbească despre lucruri care nu zidesc, se expune la ruşinea de a fi oprit ... De ce să ne privim cu 
neîncredere? Totuşi, dacă pe faţă sau pe ascuns, cineva din ai lor face între ai noştri propagandă pentru 
lucrările care ne despart, acela trebuie socotit ca un om fără pricepere şi mustrat; dacă înţelege şi se 
îndreaptă, ne bucurăm; dacă nu vrea să înțeleagă, îl dăm în vileag în 

faţa tuturor, ca să ştie oricine cu cine are a face. Socotim că astfel de cazuri nu vor fi prea dese. în ce mă 
priveşte, îmi pare rău că nu pot să slujesc, vestind Cuvîntul, mai mult adunărilor noastre (lasă că şi 
împrejurările au fost potrivnice). Ce să mai vestesc Cuvîntul şi în alte adunări? »Vezi-ţi de oile tale!«, 
spune într-un proroc. Totuşi, cînd voi avea prilejul, le voi sluji bucuros, vestind Cuvîntul. Acelaşi lucru îl 
gîndeşte orice frate dintre noi. Ne bucurăm de orice frate de la dînşii care are dar în vestirea Cuvîntului şi 
ar sluji şi a lor noştri spre zidire. Tot ce e bun vine de Sus. Domnul îl dă fie prin unul, fie prin altul şi se 
folosesc toţi. Domnul este suveran, face ce voiește şi dă cui voiește; iar toţi cei sinceri şi serioşi se bucură 
să ia de la El. Aceasta o gîndim despre toţi copiii lui Dumnezeu de pretutindeni." „De acum încolo, ca 
nume, nu mai există «Creştini după Scriptură“, ci numai »Creştini după Evanghelie*. Acesta ne este de 
acum numele în faţa autorităţilor... Unirea care s-a făcut nu ne va scuti de suferinţe şi în viitor. Acesta este 
un lucru asupra căruia nu mai este nevoie să stăruim. Aşa este calea. Legătura noastră, între cei ce am 
pornit împreună pe cale, este strînsă. Avem putinţa să cunoaştem starea de lucruri dintr-o parte şi din alta. 
Ne iubim între noi şi avem încredere unii în alţii ca frați. Fraţii ne cer sfaturi şi le dăm bucuroşi. Acest 
lucru va continua şi în viitor. Să nu ne sprijinim însă pe rînduieli şi uniri, ci pe Domnul Isus. De la El să 
aşteptăm tot binele. El ne-a purtat de grijă pînă acum, ne va purta şi de acum încolo. Grija noastră să fie 
să-l fim recunoscători şi ascultători şi să-L urmăm fără şovăire. Aceasta va fi tăria noastră. Să nu uităm 
acest lucru! Uniri ca cea făcută nu este un lucru cu care să-şi bată toţi capul, ci este numai lucrul altora, 
adică a unora scoşi în faţă, ca să zicem aşa. Lucrul fiecăruia este »să privim ţintă la Căpetenia şi 
Desăvîrşirea credinţei noastre, adică la Domnul Isus«, căci »cu El avem a face« din clipa în care L-am 
primit, cu El rămînem şi pe El îi aşteptăm." 

14. După zile senine, vremuri tulburi 

De obicei omul se poartă mai cu atenţie în adunare, în public, iar acasă nu mai arată aceeaşi atitudine. în 
public poate să se arate amabil, plin de demnitate, iar acasă acelaşi om este un om morocănos, un 
supărăcios sau cu manifestări şi mai urâte. 

Prestanţa şi demnitatea pe care o arăta Teodor Popescu în adunare, o păstra şi pentru acasă. Cei ce l-au 
cunoscut mai de aproape şi în familie, ştiu că el nu s-a dezminţit niciodată. însăşi prezenţa lui parcă-ţi 
vorbea ceva despre Evanghelie, îţi inspira sfinţenie. 

A fost un om care a dus o viaţă morală exact cum a predicat-o. Nu numai că n-a cunoscut amarul păcatelor 
obişnuite ale lumii, dar el învățase că chiar şi o mînie, o iuţime, o strigare întristează pe Duhul Sfînt. Greu 
de priceput pentru oamenii obişnuiţi cu o viaţă creştină ştearsă, la el acasă Teodor Popescu niciodată nu 
ridica tonul, nu se repezea în vorbă, nu striga la copii. A fost un om cu o comportare aleasă față de soţie şi 
faţă de copii. Corectitudinea şi ţinuta lui morală erau demne de admirat. Chiar şi gesturile lui, felul cum te 
privea, cum discuta cu tine, cum ţi se adresa, toate îţi impuneau un respect, te obligau parcă să urmezi 
acelaşi fel de viaţă sfîntă. 

Totuşi era un om căruia îi plăcea să citească din autorii creştini care iubeau umorul, Spurgeon şi 


Modersohn. 

Unii credincioşi din alte grupări spuneau despre Teodor Popescu că este „darbist", pentru că din punct de 
vedere doctrinal avea cam acelaşi fel de gîndire ca J. N. Darby, totuşi Teodor Popescu spunea: „Cînd 
citeşti pe Darby, parcă ronţăi nişte covrigi uscați". Nu prea îi plăcea să studieze scrierile acestui 
credincios, pentru că sînt scrise într-un stil destul de greoi. Darby a ajuns în secolul trecut 

la convingerea că cei credincioşi trebuie să se adune ca simpli fraţi în jurul Domnului Isus, la cină, fiind 
călăuziţi doar de Duhul Sfînt, fără ca vreunul din ei să fie socotit mai mare. El a tradus Biblia în limba 
franceză, germană şi engleză, a deosebit venirea Domnului Isus pentru răpirea bisericii de venirea Lui 
pentru a judeca lumea, a subliniat chemarea cerească a bisericii şi, în general, a arătat, din Biblie, comorile 
preţioase ale bisericilor din vremea  trezirii. Doar cînd şi cînd mai răsfoia şi Teodor Popescul cărţile lui 
Darby, mai ales că ele cuprind şi lămuririle pentru toate cele şaizecişişase cărți ale Bibliei. Iar cînd; dorea 
să aibă mai multă preciziune asupra vreunui text din Scriptură, în traducerea lui Darby se uita. „îmi spunea 
Dumitru Cornilescu să mă uit, cînd am ceva timp, prin comentariile lui Darby. Nu l-am ascultat în totul şi 
poate am greşit. Zicea că ce este Iorga în istorie, este Darby în Evanghelie." 

în ceea ce priveşte purtarea în familie, Teodor Popescu ştia să îmbine seriozitatea, sobrietatea cu veselia şi 
gluma. Primea cîteodată poezii de la unii, care doreau ca el să se pronunţe asupra lor, astfel că era nevoit 
să citească chiar poezii pe care nu le simpatiza. Şi erau unele foarte lungi i scrise tare prost, erau, cum 
spunea el, „poezii cizmăreşti". Unele versuri care erau caraghioase îl făceau să rîdă ev lacrimi. Atunci nu 
uita să citească la masă şi celorlalți versurile care-l amuzau, bineînţeles fără să le spună autorul. O dată a 
primit o poezie în care autorul scria între altele: „Căci iubirea mincinoasă e ca lepra scabioasă şi cuvintele 
au ecou, cînd sînt spuse cu apropou ...". î tremura barba rîzînd, îi curgeau lacrimile. Şi în cursu săptămînii 
recita uneori prin casă: „Căci iubirea minei noasă e ca lepra scabiosă”. 

La masă la Teodor Popescu de obicei erau şi alţi frați dir diferite localităţi. Lui îi plăcea să discute despre 
fel de fel de lucruri, nu numai din Biblie. Cînd ataca însă o temă 

care îi plăcea, el parcă devenea un altul. Pînă în momentul acela era un om politicos, discutînd calm. 
Atunci parcă se aprindea ceva în sufletul lui şi ideile pe care le avea le expunea într-un mod admirabil. 
Toţi mesenii tăceau. Nu mai aveau altă ocazie să audă lămurindu-se de altcineva, într-un mod atît de clar 
şi atrăgător, un subiect oarecare din Biblie. Cînd îi plăcea o problemă, Teodor Popescu aducea texte din 
toată Scriptura şi prezenta extrem de frumos tot ce ştia el din Cartea Sfîntă. Multe convorbiri a avut cu 
fraţii într-o intimitate familiară. 

Deşi nu era un sentimental, totuşi era capabil de sentimente rezonabile, profunde atunci cînd era cazul. Pe 
nepoţica lui, Monica, el a crescut-o aproape doi ani. O legăna şi-i cînta. A fost un bunic duios. Fetiţa a 
crescut legănată pe braţele lui. Seara, cînd era vorba de culcare, fetița parcă dorea mai mult să stea la 
bunicul ei, decît să se ducă la mama ei. 

Prin 1939 a venit la Teodor Popescu un tînăr elev de liceu, Aurel Popescu, de la Tîrgovişte, trimis de fraţii 
de acolo. Aurel Popescu fusese eliminat din liceu pentru că mărturisise pe Domnul Isus. Era în clasa a 
şaptea şi abia de două săptămîni se întorsese la Dumnezeu. Teodor Popescu i-a spus: „Măi băiete, să ştii 
că e cale fără întoarcere. Dacă te întorci de pe calea asta, te nenoroceşti, mai bine n-o mai cunoşteai. Să te 
rogi lui Dumnezeu mai bine să mori, decît să te întorci de pe ea." Şi Aurel Popescu s-a rugat în felul 
acesta: „Doamne Isuse, mai bine să mor decît să mă despart de Tine". Mai tîrziu, acest sfat primit şi 
ascultat a exercitat asupra lui o influenţă pozitivă, în sensul că 1-a reţinut de la anumite lucruri rele în care 
ar fi fost ispitit să ajungă. Aurel Popescu a avut de la prima întîlnire cu Teodor Popescu o impresie 
neştearsă pentru toată viaţa. A văzut o purtare foarte frumoasă şi a avut astfel un impuls puternic pentru 
toată viaţa, pentru că un om 

venerabil îi întărea convingerea că drumul pe care merge este cel drept. 

Teodor Popescu era într-un fel oarecare un om izolat. Uneori părea absent de la ce se petrece în jurul lui. 
Totuşi, în singurătatea lui, prevedea că vremurile se vor tulbura, înţelegea mai bine ca alţii ce se pregătea 


în jurul lui şi de aceea tăcea. Lăsase în mîna cea mai bună, în mîna Domnului Cristos, lucrarea începută. 
Deocamdată el nu pierdea timpul: predica, scria mereu. 

„Domnul Isus a fost un izolat, spunea el. Ce urmăreau fariseii, cărturarii, mai marii preoţilor, poporul 
Chiar, toate îl lăsau rece, pentru că El avea de făcut alt lucru: să preamărească pe Tatăl, făcînd în totul 
numai voia Lui. Apostolul Pavel, la fel, era un om izolat. El îşi vedea de lucrarea lui Dumnezeu, în 
vestirea Evangheliei, iar curentele religioase de pe vremea aceea nu-l interesau decît în măsura în care 
veneau în legătură cu Evanghelia. 

începuseră concentrările şi mulţi fraţi trebuiau să plece apoi pe front. Unii veneau pe la el să-şi ia rămas 
bun, fără să ştie cînd se vor mai revedea. El căuta să-i îmbărbăteze pe toți. într-un rînd a venit şi Radu 
lanache din Ploieşti, cu vestea că pleacă în concentrare. Teodor Popescu i-a spus: „Să-ţi arăt nişte versete 
care mi-au făcut mie bine, din psalmul 78: 21 - 22, unde spunea că Dumnezeu S-a mîniat pe Israel că n-a 
avut încredere în ajutorul Lui". Cuvintele acestea i-au fost de cel mai mare folos lui Radu lanache, pe front 
şi în prizonierat, atît pentru că sînt din Cuvîntul lui Dumnezeu, cît şi pentru că i-au fost spuse, înainte de 
plecare, de o persoană mult iubită şi respectată. 

în februarie 1940, Teodor Popescu scria fraţilor din Rucăr: „Pe aici ne bucurăm de pace şi libertate. 
Evanghelia se răspîndeşte chiar şi printre cei concentrați ... Domnul să arate îndurarea faţă de ţara noastră 
şi, dacă voiește, să ţină departe de ea prăpădul războiului." 

Către cei din Rucăr scria: „Mă întrebi dacă e bine ca 

atunci cînd credincioşii se găsesc în faţa autorităţilor înfuriate, să spună ceva despre Evanghelie, fiindcă 
aceia, în furia lor, aruncă cuvinte grele, sfişietoare." 

„Şi aici este vorba de călăuzirea Duhului. Duhul zice unuia: Vorbeşte şi nu tăcea. Altuia: Taci şi nu scoate 
o vorbă. Duhul ne cunoaşte şi ştie cînd să vorbim şi cînd trebuie să tăcem. De aceea, grija noastră să ne fie 
aceasta: să ne lăsăm în tot timpul sub călăuzirea Duhului." 

„Insultele şi înjurările necredincioşilor îi încarcă pe ei de vină, nu pe noi, dacă noi am vorbit sau am tăcut 
sub călăuzirea Duhului. Negreşit, înjurăturile ne fac rău, dar nu stă în puterea noastră să le împiedicăm. 
Fiecare vorbeşte din ce îi este plină inima ... Se cere din partea noastră înţelepciune, răbdare şi milă. 

în iulie 1940, scria sorei Bucura din Rucăr: „Doreşti să afli cum mai stau cu sănătatea. Acum doi ani-şi 
acum un an îmi era foarte greu cînd predicam pe căldură. îmi vîjîia capul şi mă simțeam ameţit, Acum însă 
nu mai este aşa. Totuşi trupul meu este mereu slăbit şi foarte simţitor la răceală. Din lucru de nimic mă 
pomenesc răcit..." 

„Ne bucurăm de libertatea de a ne aduna, deşi multe zvonuri rele ajung la urechile noastre. Dar alergăm la 
rugăciune şi ne înarmăm cu gîndul suferinţei. Și cînd nu mai avem nimic de zis, plecăm capul şi zicem: 
Facă-se voia Domnului!" 

Tot fraţilor din Rucăr le scria în octombrie 1940: „De adunat, ne adunăm în pace, ca şi altădată. Nu s-a 
schimbat nimic pînă acum... Am auzit totuşi că la Minister se pune la cale ceva împotriva noastră. Dacă 
Domnul va îngădui să fim opriţi, opriţi vom fi. Dacă însă va voi altfel, nimeni nu se va putea împotrivi. 
Judecind după Duhul care stăpî-neşte acum în lume, trebuie să ne înarmăm cu gîndul suferinţei şi să ne 
aşteptăm la hărţuieli aspre. Aşa este soarta noastră." 

La 13 decembrie 1940 scria: „Doreşti să afli cum stau cu 

sănătatea ... Mi-e destul că n-am dureri în trup şi nu sîni împiedicat de a-mi face datoria în slujba 
Domnului. Ce să doresc mai mult? Cît priveşte boala, ea este în trup şi, pa cît se pare, lucrează mereu, 
făcîndu-mi scorburi TM dinăuntru. De ce să mă ocup cu ele? Ne este destul avem astăzi. Ce va aduce ziua 
de mîine, vom vedea ... 

„Cutremurul de pămînt a adus oarecare pagubă la sală ne-a dărîmat coşurile. Dar s-au făcut la loc. Şi unii 
necrel dincioşi au fost zguduiţi şi îndemnați să caute mîntuireal Lasă că şi altădată, aici în Bucureşti nu-i 
mai încăpea sala] noastră, dar acum nu-i mai încape locul ... Zilele noastre se scurg în linişte, atît personal 
cît şi ca adunare. Zvonuri] sînt destule şi din cele mai'triste." 

La 21 februarie 1941: „Ni s-a spus de la poliţie că putem] să ne adunăm. Totuşi nu ne-am gîndit numai la 
noi, ci ani dat la Ministerul Cultelor o petiție în numele asociaţiei] «Creştinilor după Evanghelie**, cerînd 


să comunice celor în drept că noi, cei autorizaţi, sîntem liberi să ne adunăm! deci nu intrăm în opreliştele 
din legea din urmă. Mi s-aj spus că au făcut hîrtia dorită şi au trimis-o. După un timpi însă, mi s-a spus că 
din înalt ordin s-a cerut şi părerea Ministerului de Interne şi a Marelui Stat Major în aceasta privinţă." 
Scria la 20 martie 1941: „în ce mă priveşte, eu sînf bucuros dacă duminica mi-am îndeplinit slujba. Luni şi 
marți pot să stau bolnav în casă sau chiar în pat. Cei de pei aici ne sînt tot mai împotrivă. Deocamdată 
cenzura, undei se dă voie la tipărituri, ne-a luat la ochi şi caută să ne pun» piedici. De aceea n-aţi primit 
«Adevărul Creştin* pînâj acum. Vremurile se fac tot mai grele şi oamenii tot mai' împotrivă." 

Iar la 11 aprilie 1941 scria: „S-a făcut percheziție acasă la mine. Au scris că am vreo mie de volume 
religioase." 

în acest timp, Teodor Popescu era un fel de cap de listă a celor ce urmau să dispară. Autoritățile 
intenționau să se 

descotorosească de el. El a aflat, dar tăcea. 

începea iarna anului 1940. Abia cădea cîte un fulg de zăpadă. într-o duminică, la Teodor Popescu la masă 
erau mulţi invitaţi. După ce s-a terminat masa, el a chemat-o pe Natalia: - „Am să-ţi spun ceva, dar nu ştiu 
dacă eşti în stare să primeşti ce am să-ţi spun." 

- „Spune, dragă, orice, eu sînt gata să ascult." - „Uite ce e! Toţi sîntem puşi pe listă să fim omorîţi. Și nu 
mai putem sta acasă, trebuie să plecăm de aici." Ea nu ştiuse nimic. Unde să plece? Natalia Popescu a dat 
ceva mai devreme masa de seară la toți cei din casă, iar ea şi soţul ei şi-au făcut un mic bagaj. Nu ştiau 
unde să se ducă. S-au dus la un credincios de pe Giuleşti. în camera unde au fost găzduiţi era rece. Acei 
credincioşi făcuseră focul pentru prima dată în acea cameră, în care nu dormeau de obicei, însă era foarte 
frig. Era decembrie. El a adormit destul de repede, dar pentru soţia lui noaptea aceea a fost foarte grea. 
Afară bătea vîntul şi viscolea. Bătaia vîntului îi dădea mereu impresia că cineva ciocane la uşă, că cineva 
îi urmăreşte. I s-a părut o noapte îngrozitoare. A doua zi s-au dus acasă, în Carol Davila. Nu fusese 
nimenrsă-i caute acolo. 

Teodor Popescu s-a rugat împreună cu soţia lui, au postit şi au rămas acasă la ei. îl sfătuiau toți să plece, să 
nu doarmă la ei acasă, să nu stea în fiecare noapte la aceeaşi adresă. Dar el n-a vrut să mai plece. Dorea să 
se încreadă în Dumnezeu şi în această privinţă, cum spune psalmul 4: „Eu mă culc şi adorm în pace, căci 
numai Tu, Doamne, îmi dai siguranţă deplină în locuinţa mea". 

Stăpînirea din acea vreme a vrut să-l condamne pe Teodor Popescu şi i-a găsit un motiv: tipărise broşura 
„„Golgota" fără s-o treacă prin cenzură. A fost judecat şi s-a apărat el singur, fără avocat şi foarte frumos. 
Mai mulţi credincioşi au fost anunţaţi să se roage ca Dumnezeu să-Şi arate puterea Sa. N-au putut să-i 
găsească vreo vină, însă ţinta autorităţilor era să-l aresteze. 

Mai înainte el avea o autorizaţie personală de a vorbi în ' Carol Davila. A fost chemat la Prefectura Poliţiei 
Capitalei ] şi prefectul 1-a ameninţat: „Te împuşc ca pe un cîine". Puțin timp i-a fost interzis să mai 
vorbească. în Carol Davila predica un credincios, lonescu Constantin. Dar peste puţin timp s-a închis şi 
sala şi încăperea mare a sălii s-a transformat în magazie de efecte militare. 

Teodor Popescu spunea: „De ce să te temi? De ce să-ţi fie ruşine cu Domnul Isus? Hotărîndu-te să urmezi 
Lui, te I hotărăşti oare pentru o viaţă stricată? îndrăzneşte şi nu-ţi i fie ruşine cu El." 

Totuşi el ştia foarte bine că prigonirea celor credincioşi este firească în lume. „Cine vrea să slujească lui | 
Dumnezeu, să se pregătească de suferinţă. Nu se poate altfel. Căutînd să facem numai plăcerea Lui şi voia 
Lui în -toate, să ne aşteptăm la suferinţă. Dacă într-adevăr El ne este stăpînul, să ne aşteptăm în mod sigur 
că vom întîmpi-na oameni şi întîmplări care vor căuta să ne facă să ne lepădăm de Stăpînul pe care ni l-am 
ales. Mai mult, dacă cineva nu este prigonit şi nu întîmpină nici o împotrivire şi necaz, face să se întrebe 
atunci dacă este într-adevăr credincios. Nu se poate fără suferinţă." 

Teodor Popescu primea mereu veşti triste şi din alte părți ale ţării. 

Adunările erau închise peste tot. La Lereşti fraţii se adunau prin pădure. Li s-a făcut un proces, dar au fost 
achitaţi. La Schitul Goleşti se adunau tot în pădure, la miezul nopţii. La Cîmpulung, la fel, aveau adunări 
de noapte. Lăsau oamenii copilul în leagăn şi se duceau la adunarea din pădure, în locul pe care numai ei îl 
ştiau. Uneori se mai adunau şi prin casele unor credincioşi. Se adunau cînd pe Măgură, cînd pe cîte o 


colină, pe Creţişoara, apoi pe Mateiaşul, unde se întîlneau şi cu fraţii din Rucăr. 

O credincioasă a fost prinsă de jandarmi după ce fusese la o astfel de adunare şi a fost dusă la judecător, 
care o învinuia că şi-a lăsat legea. Dar ea, cu.simplitatea unui copil, spunea: „Domnule judecător, eu nu m- 
am lăsat de lege, m-am lăsat de păcat. înainte aveam o inimă vicleană, dar acum Dumnezeu mi-a dat o 
inimă nouă." 

A venit la cunoştinţa lui Teodor Popescu şi vestea prigonirii fraților din Rucăr, pe care îi iubea foarte mult. 
Vreo treizecişidoi de credincioşi au fost luaţi din satul lor, duşi la Craiova şi judecaţi la Curtea Marţială. 
Era stare excepțională, erau interzise adunările şi totuşi se adunaseră pe unde puteau. La Craiova 1-a 
întrebat: - „Care este mai marele vostru?" - „Domnul Isus este mai marele nostru", atîta răspuns au putut 
primi de la ei. 

La Craiova, l-au cercetat în mod deosebit pe bătrînul Luca Sandru. - „Ai copii, moşule?" - „Da, zece copii 
am şi unul dintre ei este aici”. Atunci judecătorul s-a adresat lui Ghică Sandru: - „Cum, şi tu şi tatăl tău v- 
aţi prostit?" Sandru cel tînăr a avut atunci ocazia să spună cum s-a întors la Dumnezeu. I-a spus 
judecătorului că a fost un ticălos, îşi bătea nevasta, era un om rău. De la un timp s-a gîndit să se îndrepte. 
A vîndut o sută de oi şi şi-a cumpărat o Biblie. A citit Scriptura, singur, acolo în pădure, la Măra şi a 
înţeles din cele citite că Domnul Isus este şi Mîntuito-rul lui, care îi poate schimba viaţa. Cînd istorisea el 
că a îngenuncheat în mijlocul pădurii singur şi s-a rugat: „Doamne, vino în ajutorul meu, că sînt un 
păcătos", judecătorul a început să lăcrimeze. După o mică hărțuială, le-a dat drumul tuturor credincioşilor. 
în toată ţara, dar mai ales în Muscel, credincioşii erau ameninţaţi cu deportarea înTransnistria. Mulţi 
credincioşi îşi făcuseră un mic bagaj, în care adunaseră cele mai preţioase lucruri, ca să le aibă la 
îndemînă, dacă ar fi cazul să fie luaţi deodată. Pentru credinţa lor în Domnul Cristos, ei erau gata să se 
lipsească chiar de satul lor, de rude şi de 

tot ce le era mai drag pe pămînt. Dumnezeu însă n-a " îngăduit acest lucru. 

O altă veste care 1-a îndurerat pe Teodor Popescu a fost prigonirea unui vechi credincios, care venea 
altădată la biserica Cuibul cu Barză, un evreu, Isaac Feinstein. El a avut de suferit atît ca evreu, cît şi ca 
creştin. Vestea Evanghelia la Iaşi, în timpul prigonirii. în ziua pogromului I celui mai mare din 1941, cînd 
au fost omorîţi vreo cincisprezece mii de evrei, a fost închis şi Feinstein împreună cu ei. în închisoarea 
prefecturii, el a continuat să predice: „Fraţi evrei, să nu ne facem iluzii. Nu vom scăpa cu viaţa. Să ne 
întoarcem la Dumnezeu." Apoi a fost vîrît împreună cu mii de alţi evrei în vagoane de vite. Au fost ţinuţi 
acolo vara, pe o arşiţă mare. înnebuniţi de sete, aceşti evrei au băut propria urină. în unul din aceste 
vagoane a murit asfixiat şi Isaac Feinstein, cu capul pe umărul unui rabin, căruia îi dovedea din psalmi că 
Isus este Mesia cel prezis pentru mântuirea lor şi a întregii lumi. 

Vreo cinci mii de credincioşi au umplut închisorile, în urma interzicerii aşa-ziselor „secte religioase, 
pentru vina că se adunau pe unde puteau. Condamnările mergeau chiar pînă la muncă silnică pe viaţă. Unii 
din ei au fost şi împuşcaţi. 

Credincioşii din Bucureşti, care nu erau plecaţi pe front, se adunau izolaţi, prin casele lor. în felul acesta 
au început să se înmulțească aşa numitele „adunări de casă”. 

Teodor Popescu nu avea obiceiul să postească pentru orice nevoie. în acest timp însă, un credincios i-a 
spus: „Domnule Popescu, ne-am gîndit mai mulţi fraţi să punem o zi deoparte pentru ţara noastră, să 
rugăm pe Dumnezeu să-Și arate îndurarea față de ţara noastră". A primit această propunere şi, împreună 
cu soţia lui, postea regulat în fiecare miercuri, cum se învoiseră ceilalți fraţi. Aproape un an de zile au pus 
această zi deoparte. Şi chiar într-o 

miercuri s-a declarat armistițiul, care a pus capăt multor rele ale războiului. 

După primul bombardament al Bucureştiului, Teodor Popescu împreună cu soţia lui s-a refugiat la 
Pucioasa, la un credincios Oprescu. Teodor Popescu, în singurătatea lui, lucra mereu. Stătea în grădina 
unui vecin, unde citea şi scria. La Pucioasa a tradus mai multe lucrări, printre care şi „Notiţe asupra 
Apocalipsei". 

Cu toate nenorocirile aduse de război, tocmai acum s-au compus ultimele cîntece care au completat cartea 


de cîntări creştineşti. Multe din ele au fost compuse de Emil Constantinescu, chiar în timp ce era 
concentrat. Ele exprimă încrederea personală în Domnul Cristos, care îi era atît de necesară credinciosului 
în aceste zile grele, sau dorinţa după venirea Domnului Isus, după persoana Lui, după cer. 

Acum au început să fie cunoscute printre credincioşi cîntecele: 

Cînd drumul meu e-ntunecos, Lumina mea este Cristos ... 

Iar ultimul cîntec avea un refren care a ajuns să fie intonat deseori de toţi cei credincioşi: 

O, ţara mea, o scump cămin Acolo totul e senin. Cu Domnul meu curînd vor fi, Isus cu drag mă va primi. 
177 


15. Ani de maturitate 

în toamna anului 1944, fraţii din întreaga ţară au început să se adune iarăşi în libertate. în Carol Davila 48, 
fiind încă efecte militare depozitate în sală, pînă la mutarea lor din acest loc s-au făcut cîteva luni adunări 
în podul clădirii. Era destul de mare şi acest pod, însă nu era încăpător pentru mulţimea care venea să 
asculte predicile lui Teodori Popescu, iar oamenii stăteau în picioare pînă pe scările ce duc la pod. La ora 
19 şi jumătate, în fiecare duminică, Teodor Popescu, vorbea despre „predica de pe munte" a j Domnului 
Isus de la Matei 5 - 7. în fiecare duminică j predica despre cîte o „fericire"” sau despre cîte o idee din ] 
această parte a Scripturii. Totodată se lua şi cina, duminica dimineaţa, marţea era adunare de rugăciune şi 
Joia seara adunare de evanghelizare ca şi altă dată. 

Nu mai vorbise în public un timp destul de îndelungat şi acum trebuia să se pregătească bine pentru 
predică, cu mare atenţie. Spunea: „Unii zic să te ridici să vorbeşti cele ce îţi va da Duhul în ceasul acela, 
deci pe nepregătite. Vorba aceasta se găseşte în Cuvînt, dar nu în legătură cu predica. Nu cumva însă în 
dosul ei se ascunde trîndăvia? m Mai la toţi la care am auzit vorba aceasta, credincioşi sau necredincioşi, 
am văzut că la mijloc este trîndăvia. Cei credincioşi însă se gîndesc cu ce se alege sufletul care ascultă. Ei 
nu se pregătesc oarecum, ci se prezintă bine] pregătiţi. Ei se roagă în vederea aceasta şi se pregătesc cît 
mai bine, adunînd material." 

După război, erau vreo cincisprezece adunări prin casele j unor credincioşi, care în timpul prigoanei 
adăposteau mici] adunări. Aceste adunări şi-au continuat existența, avînd] program mai ales în zilele în 
care nu era adunare în Carol 

Davila, pentru ca în felul acesta să se poată întîlni toţi în acelaşi loc. 

Era timpul cînd, după metodele altora, unii credincioşi din alte grupări încercau să practice predica la colţ 
de stradă, iar alții să vestească Evanghelia în localuri publice mai renumite. Teodor Popescu nu a practicat 
această metodă. De fapt, el se ferea să imite pe alţii şi totodată spiritul lui nu era făcut pentru gălăgie, 
pentru controversă, pentru dezbaterea în vălmăşagul public a acestor probleme atât de preţioase pentru el. 
Spunea într-o cuvîntare: „S-a vorbit mult despre predicatorii de la colţ de stradă, dar eu n-am recomandat 
să se facă aşa, chiar dacă s-ar fi putut. Eu nu sînt pentru zgomot. Pe tăcute, liniştit, aşa se face lucrarea în 
suflet. Dar nu-i osîrtdesc pe aceştia. Mă tem că nu au însă nota simplă a Evangheliei." 

în acest timp presa ajungînd din nou liberă, Teodor Popescu a mai tipărit trei cărţi, ultimele lui tipărituri: 
„Notiţe asupra Apocalipsei" de Brinke, pe care o tradusese şi o redase prescurtat în timpul războiului şi 
care este o foarte bună schiţare a faptelor arătate în ultima carte a Bibliei; „Punea vieții", care este o 
expunere a unor pasaje din Evanghelia lui loan, şi „Smerenia" de A. Murray, carte relativ mică, însă cu un 
cuprins foarte bogat. Poate sub influenţa acestei cărți, Teodor Popescu vorbea foarte mult despre smerenie 
şi reproducea deseori cuvintele lui Murray: „Cîtă smerenie ai, atîta ai din Dumnezeu". De asemenea el mai 
spunea: „Cu cît înaintează cineva în viaţa creştină, cu atît înaintează în smerenie. Cine este lipsit de 
smerenie, n-are pe Dumnezeu." 

Urmările războiului încă se mai simțeau în viaţa oamenilor şi deci şi a celor ce veneau în legătură cu 
Evanghelia. 

Perioada războiului a fost un timp cînd" nevoile erau-adînc simţite de credincioşi şi rugăciunile lor erau 
stăruitoare. Legăturile frăţeşti, altă dată foarte apropiate, s-au mai întrerupt din cauza nenorocirilor aduse 
de război. 

Despre unii fraţi Teodor Popescu nu mai ştia nimic. 

Peste cîtva timp a venit din prizonierat Radu lanache. El a dorit ca printre primii credincioşi pe care avea 
să-i vadă să fie Teodor Popescu. Cînd a venit în Bucureşti, cuvintele ' cu care 1-a întîmpinat Teodor 
Popescu i-au fost o mare j bucurie: „Bine ai venit, copilul rugăciunilor noastre!" Cînd Radu lanache s-a 
văzut acum din nou între fraţi, a înţeles că a fost susținut de rugăciunile lor. Şi Radu Ianache a rămas mai 
departe copilul mult iubit al lui Teodor Popescu, I la care se ducea ca acasă. 

în felul de a se purta cu sufletele în general şi mai ales atunci cînd i se cerea un sfat, era de remarcat la 
Teodor jj Popescu acel duh blînd şi liniştit, recomandat creştinilor. El nu se pripea să dea un răspuns. 
Căuta să înţeleagă] necazurile fraţilor cu care îşi împărtăşea timpul şi lei răspundea potrivit celor 
cunoscute de el din Scriptură.! Obişnuia ca sfaturile lui să le dea din Scriptură. Şi mai totdeauna se vedea 
că erau tocmai cuvintele care erau necesare. în felul acesta, Dumnezeu a ieşit unora în cale şi altora le-a 
îndrumat paşii. 

Teodor Popescu a aflat de la fratele Nae Ionescu din Tîrgovişte că tînărul Aurel Popescu este un băiat cu 
dar de vorbire. Mergînd prin diferite adunări din cartierele oraşului Bucureşti, Aurel Popescu vorbea 
destul de des. A fost * auzit o dată şi de Teodor Popescu căruia, la fel, i-a plăcut cum vestea Evanghelia 
acest tînăr. După scurt timp Teodor Popescu a făcut o experienţă cu Aurel Popescu, 1-a pus într-o după- 
amiază să predice în sala Carol Davila. Prin fundul sălii era Teodor Popescu şi alături de el Andrei] 
Vişineanu. Teodor Popescu i-a spus lui Vişineanu: „Ei, îţi] place? Ce clar, ce entuziast vorbeşte!" I-a 
plăcut foarte | mult darul de vorbire al lui Aurel Popescu. Dealtfel Teodori Popescu era încîntat ori de cîte 
ori vedea sau auzea ceva] frumos şi plăcut. 

Apreciind foarte mult talentul lui Aurel Popescu, Teodori 

Popescu a ajuns să-l folosească uneori în lucrarea de evanghelizare de duminică. Deseori vorbea întâi 
Aurel Popescu şi apoi Teodor Popescu. După ce se termina adunarea pentru frîngerea pîinii, Aurel 
Popescu aştepta cu plăcere semnul de invitaţie al lui Teodor Popescu la predica de la ora zece şi jumătate. 
Teodor Popescu spunea: „Lucrători sîrit, numai trebuie scoşi, adică scoşi din inactivitatea lor, din 
neîndrăzneala lor, din lipsa lor de rîvnă". Aurel Popescu însă nu era lipsit de rîvnă şi de îndrăzneală, a 
trebuit numai să fie atras în această lucrare. El vorbea cu mult entuziasm, cu căldură, şi îi plăcea să scoată 
mereu lucruri proaspete din străvechea carte sfîntă. După ce Aurel Popescu îşi termina chemarea plină de 
vioiciune şi căldură la Domnul Isus, Teodor Popescu îl continua mai calm, mai potolit, însă mai iimpede. 
Cîteodată era captivat şi Teodor Popescu de cel ce vorbise înaintea lui şi vorbea astfel cu mai mult 
entuziasm. Deseori se vedea cîte o femeie necredincioasă lăcrimînd la chemarea duioasă de a veni la 
Domnul Isus. Şi tot mai mulţi oameni veneau în Carol Davila 48 să audă Evanghelia. în felul acesta, 
aproape trei ani Aurel Popescu a fost un colaborator a lui Teodor Popescu, prețuit atît de bătrînul Teodor 
Popescu cît şi de ascultători. 

Adunările din cartiere erau vizitate şi de Teodor Popescu în cursul săptămînii. în scurt timp, aceste adunări 
s-au înmulţit; s-a construit o sală de adunare în cartierul Rahova. Erau vreo douăzeci de adunări în oraşul 
Bucureşti. Teodor Popescu spunea: „O adunare care nu creşte este sortită pieirii”. 

Entuziasmul credincioşilor se manifesta destul de slobod, în special în unele adunări din cartierele Bucu- 
reşiiului. în Bucureştii Noi, la fratele Dincuţă acasă şi la adunare, fraţii mai rămîneau de obicei după 
adunare, iar Aurel Popescu şi alţi credincioşi, în special tineri, continuau să mai stea de vorbă şi să cînte. 
Cîntau nu numai 

cînțări din cartea de „Cîntări creştineşti", ci şi alte cîntări' culese de diferiţi fraţi prin localităţile pe unde se 
duceau. Era o plăcere pentru aceşti fraţi să se întîlnească şi să-şi împărtăşească bucuria lor cîntînd. 

„lată că locul unde locuim noi cu Tine este prea strimt pentru noi" au zis fiii prorocilor către Elisei. 
Frumos lucru că nu-i mai cuprindea locul, spunea Teodor Popescu. Şi noi putem spune, spre slava 


Domnului, că localurile în care se vesteşte Evanghelia nu mai cuprind pe cei ce vin să asculte Cuvîntul. 
Aceasta dovedeşte sete şi foame după Evanghelie, lucru care înviorează pe cel credincios." 

„Cînd duminica dimineaţa năpădeşte aici atîta lume de te dă jos, nu ne supărăm de aceasta, chiar ne 
bucurăm. Năpădirea lor înseamnă pentru noi sete după Cuvînt şi acest lucru ne dă bune nădejdi." 
într-adevăr, după ce se termina adunarea credincioşilor de frîngerea pîinii, ei foarte greu ieşeau din sală, 
pentru că mult popor se aduna din timp la uşă, să apuce un loc în sală, dacă nu pe scaun, măcar în picioare. 
Astfel, trebuiau să rămînă în curtea adunării, unde abia de se mai auzea cîte ceva din cele ce se vorbea. 
Din această cauză Teodor Popescu îi sfătuia pe credincioşi, în măsura în care se poate, să se ducă acasă, să 
lase loc pentru cei ce n-au mai auzit Evanghelia. Şi într-adevăr, plecau femeile care aveau treburi pe acasă, 
dar mulţi credincioşi rămîneau, dorind ca măcar de la balcon, din holul adunării sau chiar din curte să audă 
cîte ceva din predică, să participe şi ei astfel la adunare, măcar la cîntări. 

în ce priveşte adunarea pentru fnngerea pîinii, Teodor Popescu spunea: „Socotesc că nu greşesc cînd afirm 
că adunarea noastră de cină este o adunare frecventată. N-avem să ne plîngem că la frîngerea pîinii vin 
puţini. Noi nu înţelegem cum vine asta: credincios, care ai putinţa să frîngi pîinea şi totuşi să lipseşti de 
acolo. Cîte alte suflete îşi arată dorinţa să fie primite la frîngerea pîinii! Ar fi ol 

mate ruşine dacă o adunare tînără ca a noastră ar fi ajuns să nu mai preţuiască o astfel de adunare rînduită 
de Domnul nostru." 

Dorinţa oamenilor după auzirea Evangheliei se arăta tot mai mare şi Dumnezeu pregătise, în persoana lui 
Teodor Popescu, pe omul care să satisfacă dorinţele sfinte puse de Dumnezeu în inimi. El nu lipsea 
niciodată de la lucrarea grea a vestirii Evangheliei, totdeauna căuta să fie bine pregătit şi gata să dea o 
hrană substanţială sufletelor care veneau cu grămada să audă despre Domnul Cristos. 

Un tînăr credincios muşcelean, Eugen Nedelcu, spunea despre predicile lui: „Modul de prezentare a 
predicilor, stilul corect şi coloritul folosit în expunere, dicțiunea plăcută, făceau ca ele să se bucure de un 
succes real. Cuvintele lui Teodor Popescu se înşiruiau într-o înlănţuire logică şi într-o unitate atât de 
închegată, încît puteai urmări de la începutul pînă la sfîrşitul predicii, firul gîndurilor. Predicile lui nu erau 
reci, ci brodate cu pilde şi întîmplări reale, care-fi reţineau atenţia fără încordare şi te atrăgeau prin 
noutatea şi prospeţimea unor lucruri puţin obişnuite. Vorbele exprimate cu atîta claritate de omul de la 
catedră, te transpuneau în momentele şi locurile descrise în paginile Noului sau Vechiului Testament, pe 
care le evoca cu multă măiestrie. Nu era greu să-ţi imaginezi cum pe malurile înverzite ale Iordanului, prin 
ținuturile Galileii şi Tiberia-dei sau pe munţii stîncoşi din jurul Ierusalimului apărea, parcă aievea, silueta 
zveltă, plină de demnitate a Omului din Nazaret, fie singur în liniştea patriarhală a naturii, fie înconjurat 
de ucenici sau de gloata norodului." 

„în timpul predicii, puteai întrezări pe chipul lui Teodor Popescu acea legătură tainică a omului lui 
Dumnezeu, convingerea deplină a lucrurilor pe care le vorbea." 

Teodor Popescu mărturisea: „N-aş putea să spun care ar fi cea mai frumoasă perioadă din viaţa mea. M- 
am bucurat ori de cîte ori am avut izbîndă în vestirea Evangheliei, 

văzută sau nevăzută, actuală sau mai tîrzie. M-am bucurat de cîte ori am putut vesti Evanghelia. Şi aceste 
ocazii mi s-au dat de atîtea ori!" 

Totuşi, în această perioadă, din 1944 pînă în 1956 Teodor Popescu a avut cei mai mulţi ascultători şi mari 
succese în lucrarea de vestire a Evangheliei. El era un om bătrîn, cu experienţă şi îşi dădea seama de 
însemnătatea lucrării la care Dumnezeu îl pusese. O făcea cu foarte mare atenţie şi totodată cu bucurie. 

De foarte multe ori înainte de începerea predicilor de evanghelizare, bătrînul Sofariu se ruga şi citea un 
pasaj din Cuvîntul lui Dumnezeu. Albit de ani, dar cu o voce caldă şi clară, bătrînul Sofariu ruga pe 
Dumnezeu să binecuvîn-j teze predicile lui Teodor Popescu, pentru binele sufletelor care îl ascultau, iar în 
adunările de rugăciune, de cele mai multe ori îşi încheia rugăciunea cu cuvintele: „Vino,! Doamne 
Isuse!". 

Astfel de oameni îl însufleţeau şi îmbărbătau în lucrare. 

Spunea în acest timp, într-o predică: „De cîte ori vestesc Cuvîntul, de atîtea ori mă întreb dacă fac lucrul 
acesta din dragoste pentru Domnul meu şi pentru sufletele care mă ascultă sau numai din datorie. Pavel 


spune: »Chiar dacă îl fac din silă, este o isprăvnicie care mi-a fost încredinţată“. Dar acesta este numai un 
fel de a vorbi. Cît de mult iubea el sufletele cu care venea în legătură!" 

Succesul pe care îl avea Teodor Popescu la predică, nu 1-a făcut să se mîndrească. Nu numai din cărticica 
pe care o tradusese, dar şi din întreaga viaţă de legătură cui Dumnezeu, el învățase să fie smerit. Spunea: 
„Noi sîntem nişte stîrpituri, născuţi mai pe urmă", comparlnd lucrarea; care se făcea în ţara noastră cu 
trezirile din alte părţi-] „între noi nu sînt oameni cu un talent mare, cum au fost pe vremuri în alte ţări ... 
Dar, dacă între noi nu sînt astfel de oameni, ne mulţumim a pescui şi cu undiţa." 

Totodată el îşi dădea seama de nedesăvîrşirea lucrării pe 

care o făcea. în acest timp spunea: „Cu cît vremea trece, cu atît descoperim mai multe cusururi la noi. 
Aceasta este impresia mea şi sînt sigur că şi alţii privesc lucrurile la fel ca mine ... Cu cît lumina lui 
Dumnezeu străbate mai mult în noi, cu atît vedem mai bine apucăturile păcătoase ale firii noastre 
pământeşti." 

în anul 1946 asociaţiile religioase au fost recunoscute drept culte. Asociaţia „Creştinilor după Evanghelie" 
a devenit „Cultul creştin după Evanghelie". De la această dată, credincioşii din Carol Davila erau 
cunoscuţi sub acest nume în faţa autorităților. 

începînd din 1947, cînd a împlinit şaizeci de ani, Teodor Popescu a primit pensia. Propriu-zis, el nu a fost 
întreţinut materialiceşte de către adunare, ci numai ajutat. în privinţa aceasta, spunea: „Este mult mai bine 
ca cel ce predică Evanghelia să nu depindă în ce priveşte întreţinerea sa de adunare sau de adunări, ci să-şi 
cîştige existența prin altceva." 

Şi altă dată spunea: „Mai bine ducem lipsă de hrană, de îmbrăcăminte, decît să fie împiedicată Evanghelia 
în vreun fel, iar mărturia despre Domnul Cristos să fie stricată." 

în Carol Davila nu a existat niciodată stringere de bani pentru „lucrul Domnului" sau pentru altceva la 
adunările de evanghelizare. Numai la adunările pentru cei credincioşi, după terminarea cinei, punea în 
pungă fiecare ce credea, pentru nevoile întreţinerii sălii de adunare. în 1950 Teodor Popescu spunea: „la 
începe a pune ceva deoparte din cîştigul săptămînal, că ce ai pus acolo nu se mai sfirşeşte. Spun aceasta 
din experienţă. N-am avut rinduială în ce priveşte punerea de o parte pentru Dumnezeu şi de multe ori m- 
am găsit în strîmtorare. De cînd însă mi-am făcut rînduială, din plicul pentru Domnul nu lipsesc banii." e 
în altă predică spunea: „Pune din cîştigul dumitale atâta la sută pentru Dumnezeu. Aceasta va fi ca o 
copaie din care făina nu se mai termină. Dărnicia să se arate din banii 

care-ţi intră în mînă ca rezultat al muncii tale. Pui deoparte 1 cît vrei. Sub lege era zece la sută, sub har să 
fie oare mai I puţin decît sub lege? Dacă pui regulat deoparte, vei fi 1 scutit de a avea păreri înalte despre 
tine ... Ce poţi să pui I deoparte, aceasta s-o discuţi cu Dumnezeu, nu cu altcineva." 

Mama lui Teodor Popescu era o femeie foarte mult 1 ocupată cu treburile gospodăriei. în acelaşi timp, era 
o femeie evlavioasă. A stat un timp la Vasilica, fata ei căsătorită cu Gerescu. Acest credincios, Gerescu, 
un om foarte I amabil, se arăta totdeauna foarte atent faţă de bătrînă. I Stînd în Bucureşti şi mergînd la 
adunare, în ea s-a făcut o 1 lucrare a lui Dumnezeu, dar nu prea adîncă. S-a dus înapoi la ţară. Acolo 
mediul era altul. După un timp a venit iar la Buciireşti şi îi spunea băiatului ei, Teodor Popescu : 1 „Apoi, 
măiculiţă, acolo la ţară toate te supără. Porcul te supără, găina te supără. Aici tot să fiţi credincioşi, dar la 
ţară nu se poate." Aşa gîndea bătrîna. 

Teodor Popescu împreună cu soţia a vizitat într-o zi pe mama lui, care locuia în acel timp la Gerescu. La 
întoarcere spre casă, Natalia Popescu i-a spus soţului ei: „Ce zici, nu crezi că ar fi nevoie să postim noi 
pentru mama, ca să se limpezească şi mintea ei?" - „Nu cred că este nevoie. Ştiu că mama se va întoarce la 
Dumnezeu." Era sigur că mama lui se va întoarce la Dumnezeu nu datorită postului, ci datorită făgăduinţei 
lui Dumnezeu. 

în 1948 mama lui Teodor Popescu a murit. El mărturisea într-o predică: „întrebam pe mama mea nu cu 
mult înainte de a muri: - »Mamă, dacă mori, unde te duci?« - »La Domnul Isus.« - »Pe ce te bizui mata că 
ai să mergi la Domnul isus?« - »Păi nu este sîngele Lui, care ne cură-ţeşte de orice păcat?« - »Aşa mamă, 
cu aceasta intri în cer.« Sînt liniştit şi mîngiiat cu privire la mama mea şi sînt încredinţat că dînsa este 


acum la Domnul Isus, pentru că s-a întemeiat pe jertfa Domnului Isus, s-a luminat în suflet 

şi a intrat în lumină trecînd de pe pămînt." 

întîmplările mai însemnate din viaţa lui familiară nu i-au întrerupt activitatea în public. Marţea seara era în 
Carol Davila adunare de rugăciune, cînd lămurea la rînd cîte o carte din Scriptură. în 1948 a explicat 
epistolele adresate de Domnul Isus, în Apocalipsă, către cele şapte biserici din Asia Mică. Vorbind despre 
scrisoarea Domnului Isus către biserica din Filadelfia, preciza: „Acesta este semnul de căpetenie al celor 
ce fac parte din Filadelfia: Domnul Isus şi Cuvîntul Lui. Nu organizaţii, nu cult împodobit cu slujbe 
fastuoase, nu haine strălucitoare." 

- „Care este mai mare între voi?" - „Domnul Isus." -,,Bine, bine, Domnul Isus, dar cine vă conduce?" - 
„Domnul Isus." - „Care este şeful dumneavoastră?" -Domnul Isus." - „Ce sînteţi voi?" - „Sîntem fraţi." - 
„Cine vă predică?" - „Cine este pus de Domnul Isus." -,,Nu înţeleg. Nu este cineva ales de oameni?" - 
„Domnul Isus pune pe cine vrea EI!" 

lată cum sînt privite lucrurile într-o adunare care are duhul Filadelfiei. 

„Prin îndurarea Celui Prea înalt, eu mă socotesc în biserica din Filadelfia. Ea are pe Domnul Isus şi 
Cuvântul lui Dumnezeu şi înseamnă »iubire de frați«. Eu unul mă ştiu foarte iubit de fraţi şi mă bucur de 
această iubire. Aici, în Filadelfia, mă aşez şi cred că nu greşesc. Am dorit mult după o ceată de călători 
spre cer, în care să mă simt bine, cu toate slăbiciunile noastre. Necredincioşii sînt porniţi să înjosească pe 
fraţi, dar noi îi preţuim. Ce mare distanţă este între ce au fost şi ce sînt acum! Au cusururi, dar sînt frații 
noştri şi îi iubesc." 

De multe ori, Teodor Popescu lămurea diverse locuri din Scriptură prin întrebări puse credincioşilor. în 
acest fel îşi dădea seama de nivelul lor şi le dădea totodată posibilitatea să-şi spună unele gînduri în 
legătură cu locul care se lămurea. 

Unii fraţi din Carol Davila erau tare doritori după felul de adunare schiţat de apostolul Pavel în 1 Corinteni 
14, şi în special după o stare de vorbă între cei credincioşi, fără să fie cineva care să predice. Nu prea ştiau 
ei ce doresc, totuşi cei mai mulți erau bine intenţionaţi. Cînd se strîng fraţii, fiecare are un cuvînt, o 
cîntare, o vorbă, dar toate să se facă spre zidirea sufletească. Oricine ar avea ceva de spus, să fie slobod să 
spună. Şi toate să se facă potrivit călăuzirii Duhului Sfînt! 

Acest fel de a se stringe fraţii laolaltă a fost încercat şi în 1948. Miercurea seara se adunau bărbaţii 
credincioşi care, veneau la cină şi se discuta din cartea Daniel. După ce Teodor Popescu expunea foarte pe 
scurt ideile principale ale unui capitol din Daniel, ceilalți fraţi discutau liber asupra capitolului citit. De 
cele mai multe ori, gîndurile spuse de fiecare credincios erau foarte plăcute şi întreaga, carte a lui Daniel a 
fost cercetată cu folos. Tot aşa, în adunările de marţi seara, cînd Teodor Popescu explica vreo epistolă, era 
liber oricine să-şi spună gîndurile în legătură cu cele citite şi să contribuie astfel la lămurirea capitolului 
respectiv. 

Insă discuţiile „libere", pot să însemne cîte odată domnia bunului plac. Unul nu poate suporta altă părere, 
altul are părerea lui preferată şi atunci discuţiile acestea nu sînt totdeauna de folos. în ianuarie 1949, 
terminîndu-se de cercetat cartea lui Daniel, s-a terminat şi modul de discuţii hbere numai între bărbaţii 
credincioşi. Teodor Popescu a continuat să explice marţea seara diferite cărți din Noul Testament. 

La 1 ianuarie 1949, la o adunare de tineret la care veniseră tinerii credincioşi din toată ţara, Teodor 
Popescu a ţinut o predică răsunătoare cu subiectul „Sfătuieşte pe tineri să fie cumpătaţi". A dat ca exemplu 
de cumpătare pe Daniel şi pe prietenii lui. Predica a rămas vie în mintea multora din cei ce au ascultat-o. 
în cursul predicii a 

întrebat: „Sînt tineri credincioşi în sală care n-au citit cartea Daniel? Dacă sînt, să le fie ruşine!" <, 

La prînz balconul şi podul sălii din Carol Davila erau pline de oaspeţii care luau masa - întinsă pe bănci şi 
la începerea căreia Teodor Popescu a rostit rugăciunea de 

mulţumire. 

Cunoaşterea temeinică a Scripturii şi darul vorbirii îi dădeau lui Teodor Popescu putinţa să înfăţişeze 
subiecte variate. Lucrarea lui nu se mărginea numai la chemarea oamenilor la Domnul Isus, în care s-a 


remarcat îndeosebi, ci avea o sferă mult mai largă. Foarte bine întocmite erau şi predicile de zidire 
sufletească pentru cei credincioşi. Unele predici, ca de pildă cele de după luarea cinei, aveau scopul de a 
trezi tot mai mult, în sufletele celor credincioşi, respectul şi recunoştinţa faţă de Domnul Isus, dorul înflă- 
cărat după venirea Lui. La acestea se adăugau predicile de mîngiiere, de înviorare şi de îmbărbătare pentru 
cei care treceau prin înfrângeri sau prin greutăţi mai deosebite. în afară de subiectele luate din Noul 
Testament, trata uneori, mai rar, şi teme din Vechiul Testament, aplicîndu-le ca icoane preînchipuite a 
unor adevăruri descoperite de Evanghelie. 

De un deosebit interes s-au bucurat explicaţiile epistolelor Noului Testament în adunările de marţea seara, 
după rugăciune. 

In 1948 Teodor Popescu a cercetat împreună cu fraţii, în aceste adunări de marţea, epistola către Romani, 
a continuat apoi cu explicarea epistolei către Coloseni, din ianuarie pînă în iunie 1949. Pentru mulți au 
rămas neuitate unele cuvinte ale lui Teodor Popescu din lămurirea epistolei către Coloseni: „Cerul nu este 
un loc cu totul necunoscut de cel credincios. Credinciosul nu merge într-o tară pentru care n-are nici o 
hartă la îndemînă. Negreşit, nu înţelegem prea mare lucru, dar, dacă înțelegem că acolo este Domnul Isus, 
ne este de ajuns. Cel credincios trebuie 

să se ocupe cu Domnul Isus. El este cerul nostru ... Cetăţenii cerului sînt cei mai buni cetăţeni ai 
pămîntului. Ei fac toate ca pentru Domnul. Credinciosul nu umblă prin nori, dar lucrurile pe pămînt nu 
mai sînt lucruri de căpetenie pentru el ... Domnul Isus este Dumnezeu întrupat. în El, Dumnezeu a vizitat 
pămîntul („L-a cercetat"). Fără< Domnul Cristos nu este cu putinţă să cunoască cineva bine pe Dumnezeu. 
Domnul Cristos este arătat ca Dumnezei care n-are început al existenţei. Totdeauna El a existat, înainte de 
toate, El a existat... O nouă creațiune apare în prima creaţiune şi aici tot Domnul Cristos este cel dintîi. In 
prima creațiune este primul, în a doua la fel, în toate are întîietate". Centrul istoriei este Domnul Isus, 
centrul vieții fiecărui credincios este Domnul Isus..." 

Din iunie pînă în octombrie 1949, marţea, a explicat epistola I a lui loan. Spunea că îi place această 
epistolă, pentru că în ea toate sînt date cu precizie. 

Epistola I către Corinteni a lămurit-o din octombrie 1949 pînă în septembrie 1950. Fiind o epistolă mare, 
şi ideile ei sînt multe. Unele din ele se potriveau foarte bine situaţiei de atunci a adunării din Carol Da vil 
a. 

„A proroci înseamnă a vorbi din partea lui Dumnezeu, aşa fel încît să se poată spune că Dumnezeu 
vorbeşte aceasta sau aceea. Prorocul vorbeşte cugetului ... Dacă nu urmăreşti folosul sufletului, degeaba 
mai vorbeşti. Nu trebuie să căutăm să fim admiraţi, ci să fie folosite sufletele ..." 

Lucrurile trebuiesc înfăţişate clar, luminos, nu să umbli prin toată Biblia, înşirînd la versete, cum s-a 
întîmplat. Trebuie să condamnăm cu toată tăria vorbăria aceasta care nu dă omului decît vorbe. Ai ceva să 
dai poporului, dă simplu şi lămurit, dacă nu, taci din gură sau mai bine citeşte ceva din Cuvânt şi gata. Sînt 
fraţi pe care trebuie să-i împingi de la spate ca să spună şi ei ceva; însă sînt alții care trebuie opriți, fiindcă 
vorbirea lor nu zideşte pe 

nimeni. Şi nu bagă de seamă că fură timpul sufletelor care vin să asculte. Să avem curajul de a lucra sub 
călăuzirea Duhului Sfînt, chiar dacă unii se vor supăra: »Cine dărîmâ un zid, va fi muşcat de un şarpe«." 
O mamă spunea băiatului ei, care pe semne obişnuia să lungească vorba: „Cînd sfirşeşti, să termini”. 

„Au apărut vorbăreţi prin adunări, de plictisesc sufletele. Repetă într-una aceleaşi lucruri, le iau mereu de 
la cap, le sucesc şi le răsucesc, crezînd că au făcut mare ispravă, iar sufletele oftează şi zic: »Of, că nu mai 
termină odată!« Sufletele trebuie să capete lumină, hrană, învăţătură, îmbărbătare, nu să geamă! ..." 

„Cînd vorbeşte unul, ceilalţi să judece. Iată un lucru pe care credincioşii de astăzHm prea îl fac. Ei ascultă 
şi nu judecă, sau, dacă judecă, nu spun în faţă ci în dos. Ai curajul şi spune-i în faţă! Cum o să se îndrepte 
omul, dacă nu-i spune nimeni în faţă? El îşi închipuie că este bine aşa cum face el. Cei de judecă, să vadă 
dacă cel ce vorbeşte are dar sau nu. Dacă adunarea nu-şi face datoria, ca să-i oprească pe cei ce nu sînt 
chemaţi să facă o astfel de lucrare, ea însăşi va suferi." 

Din septembrie 1950 pînă în februarie 1951, Teodor Popescu a lămurit epistola către Filipeni, epistola 
bucuriei. Spunea în acest timp, între altele: „Mîntuirea nu este la sfirşitul vieţii creştine, ci la începutul ei. 


Ea este un dar, prin credinţă. Deosebirea între Evanghelie şi între toate religiile de pe faţa pămîntului este 
aceasta, religiile pun mîntuirea la sfirşitul vieţii, unii chiar la judecată, iar Evanghelia o pune la început. 
întîi mîntuit şi pe,urmă alergi la ţintă, nu să alergi întîi şi pe urmă alergi ori nu la mîntuire ... Dacă din 
lucrarea de mântuire a milioana parte ar trebui s-o fac eu, n-aş mai avea nici o siguranţă că pot să fiu 
mîntuit. Aş spune: »Doamne, nici atît«. însă totul s-a sâvirşit, mîntuirea este la îndemîna fiecăruia, iertarea 
este 

deplină, primirea înaintea lui Dumnezeu este deplină şi în dar pentru totdeauna." 

Din februarie pînă în iulie 1951, Teodor Popescu a explicat epistola I şi H către Tesaloniceni. Spunea în 
aceşti timp: „Creştinătatea a pierdut nădejdea venirii Domnului| Isus. Acum vreo sută de ani, Dumnezeu s- 
a servit de cîţivaa dintre cei mai aleşi credincioşi ai Săi, ca să vestească în toată lumea venirea Domnului. 
Aceştia au alcătuit ceea cel se numeşte »biserica trezirilor». Oamenii au fost treziţi cal dintr-un somn: 
»Vine Domnul Isus!«. Şi noi ne vedeml făcînd parte din «biserica trezirilor*, căci şi nouă ne-a fost j 
încredinţat acest adevăr, că vine Domnul Isus." 

Epistola I a lui Petru a lămurit-o din iulie 1951 pînă în? ianuarie 1952. Apoi a urmat epistola către 
Efeseni, iar prin 1 1954 lămurea la rînd Evanghelia după Matei la care s-a? oprit mai mult timp. 

Aurel Popescu asistase la lămurirea unora din epistole. 

Prin 1949 a ajuns însă să aibă unele idei deosebite de ale celorlalţi credincioşi. Intrînd în legătură cu 
universaliştii şi mai ales cu C. Meitert, a ajuns să împărtăşească învăţătura că iubirea lui Dumnezeu 
exclude o pedeapsă veşnică din* partea lui Dumnezeu. Astfel Aurel Popescu a ajuns pînă la urmă să 
tăgăduiască dreptatea lui Dumnezeu, care aduce osînda veşnică asupra păcătosului care nu crede; deci pînă 
la urmă - susținea Aurel Popescu - toţi oamenii vor fi mîntuiţi, chiar dacă acum nu cred în jertfa Domnului 
Isus. 

Cu toată dragostea pe care i-o arătase Teodor Popescu, pînă la urmă Aurel Popescu a fost îndepărtat din 
adunare. Teodor Popescu spunea într-o predică din iulie 1950: „Este spre umilirea noastră că s-a strecurat 
o astfel de învăţătură ... Şi aceasta nu este de ieri, de alaltăieri, ci de luni de zile.’ Persoanele care au 
împrumutat această învăţătură şi-au schimbat mintea pînă acolo că nu ne mai putem înţelege cu ele. Am 
înștiințat persoanele care au împrumutat această 

învăţătură, dar n-au vrut să asculte. Lucrul acesta ne-a înstristat mult ..." 

„Dealtfel este la mijloc şi lipsă de modestie. Au ajuns oamenii să facă pe interpretatorii Cuvîntului lui 
Dumnezeu şi să caute în Scriptură numai dovezi ca să îndreptăţească învăţătura lor. Sîntem datori să 
arătăm cum stau lucrurile şi fiecare este liber să-şi aleagă ceata pe care o vrea. Să se ştie însă că nu merge 
cu amestec, adică şi colo şi colo..." 

„Acum au ajuns oamenii mari. Dar iată că, atunci cînd au dat peste învăţătura aceasta abătută de la Cuvânt, 
au îmbrăţişat-o pe ascuns. Bine ar fi fost să fi venit să fi întrebat: Ce ziceţi dumneavoastră? Dar n-au făcut 
aşa, socotindu-se singuri destul de înţelepţi... Cei ce au îmbrățișat această învăţătură, îşi fac un gol în jurul 
lor. N-am făcut noi golul acesta din jurul lor, ei înşişi l-au făcut." 

Teodor Popescu era tare întristat că trebuie să rămînă despărţit de astfel de fraţi. înstristarea lui se 
manifesta şi în predicile către cei credincioşi, unde alegea subiecte care îi arătau durerea sufletească şi 
totodată şi mîngilierile care îi rămîneau. 

EI, care nu postea aşa de uşor, acum, pentru înstristarea pe care i-a produs-o acest fapt, s-a unit cu cîţiva 
fraţi să postească. în ziua pusă deoparte, soţia lui era fericită că putea pleca de acasă şi venea tocmai seara, 
cînd dădea masa. Se ducea fie pe la vreo bătrînă, fie pe la vreo bolnavă, citindu-le cîte o predică. Iar el era 
bucuros să rămînă singur, să se roage, să mai traducă ceva, fără să fie deranjat de nimeni. 

în mai 1950 Teodor Popescu vorbea la cină despre cuvintele psalmului 73:23 „Totuşi eu sînt totdeauna cu 
Tine..." 

într-o duminică dimineaţa Teodor Popescu n-a mai putut face altceva decît să analizeze verset cu verset 
cuvintele pline de tristeţe ale psalmului 39, iar altă dată ale psalmului 143. 

„Stau mut, nu deschid gura, căci Tu ai făcut aceasta", 

spune psalmiştul. „Tu m-ai adus în situaţia în care găsesc, o situaţie grea pentru mine, în care totuşi doresc 
uni singur lucru şi îl doresc fierbinte: să nu păcătuiesc." 

„De la un suflet amărit şi deznădăjduit, pot să pornească cuvinte care, ca şi scînteile, pot sări pînă 
departe 1 producînd nenorociri. De aceea trebuie să fim cu multă] băgare de seamă asupra căilor noastre şi 
să veghem ca săi nu păcătuim. Şi dacă voi fi amărît, necăjit, disperat, de un singur lucru să am mare grijă: 
să nu păcătuiesc cu limba. în astfel de împrejurări nu este bine să deschizi gura către] oameni, s-o deschizi 
însă către Dumnezeu." 

Teodor Popescu era foarte primitor de oaspeţi, însă] recomanda unuia şi altuia dintre fraţi acelaşi lucru, 
mai ales pentru zilele de sîmbătă şi duminică, zile în care el erai foarte ocupat. „Noi, cei ce locuim aici la 
sală, ne bucurăm'] că putem arăta dragoste în găzduire, dar nu putem] totdeauna. Dumneata, care eşti 
slobod, poţi să stai de] vorbă cu fratele chiar şi o jumătate de zi. Eu trebuie să pregătesc ceva pentru 
suflete şi nu pot să stau totdeauna] de vorbă; iar fratele sau sora nu pot să se simtă bine." 

„Una din fericirile vieţii mele, spunea el, este şi aceasta: că pot să arăt suflete care din pruncie au venit în 
legătură cu Evanghelia, au primit pe Domnul Isus şi au rămaşi credincioşi, iar acum sînt oameni formaţi, 
avînd familie şii copii." > 

In vizitele pe care le făcea celor credincioşi, se interesa \ totdeauna şi de copii şi stătea de vorbă cu ei. 
Totdeauna] celui mai mare îi spunea: „la seama, tu dai tonul între fraţi şi exemplul tău poate fi ori bun, ori 
rău. Cel mai bun lucrul este să fii credincios Domnului Isus." 

Cînd copiii credincioşilor se întorceau la Dumnezeu,! Teodor Popescu lua parte la bucuria părinților; iar 
dacă copiii îşi exprimau dorinţa să ia parte la „frîngerea pîinii", totdeauna Teodor Popescu era de 
părere că trebuie întrebat părintele credincios despre starea copilului său. 

Arăta astfel că se încrede în părinţii credincioşi şi că în acelaşi timp le respectă îndatorirea de părinte şi 
privitor la cele spirituale. 

„Mă simt dator să spun că obişnuiesc să mă rog pentru toate persoanele cu care am venit în legătură într-o 
zi. înainte de a îngenunchea pentru rugăciune sau chiar cînd am îngenuncheat, mă gîndesc: De azi 
dimineaţă şi pînă acum, cu cine m-am întîlnit, cu cine am vorbit, ce scrisori am primit sau am trimis, ce 
am lucrat? Şi după aceea mă rog. Mi se întîmplă totuşi să uit pe cîte cineva şi îmi aduc aminte abia după 
ce m-am sculat de la rugăciune. Atunci ori continui rugăciunea, ori amîn pentru altădată." 

Teodor Popescu era invitat uneori să ia parte la masa unor tineri care se căsătoreau. Cu această ocazie, el 
dădea unele îndrumări creştine pentru tinerii căsătoriți. în predici, despre căsătorie vorbea cînd şi cînd. 
Spunea el: „Să nu vă căsătoriţi cu unul pe care nu aveţi de gînd să-l stimaţi, pentru că este într-o situaţie 
mai de jos sau are mai puţină carte. Să iei pe cineva pe care crezi că l-ai putea respecta, cum respecta Sara 
pe Avraam cînd îl numea »domnul« ei, stăpînul ei. Dacă te aşezi pe picior de egalitate cu el, nu-l mai 
respecţi." 

„Sînt soţi care pot să fie opriţi pe loc de soțiile lor cînd este vorba de a sluji lui Dumnezeu; şi sînt soţi al 
căror entuziasm este înflăcărat prin purtarea soțiilor lor." 

„A ajuns să fie un lucru rar să mai vezi iubire într-o căsnicie ... Dacă ai şti că miine ai putea să mori şi în 
felul acesta să te desparţi de soţul dumitale, aşa te-ai purta cu el cum te porți acum?" 

„„Faţă de soţia sa, credinciosul să nu abuzeze, să-i dea cinste şi să ţină seama de slăbiciunile ei. Nu pot să 
spun mai mult. Dar cine cugetă, va înţelege ce trec sub tăcere. Ciudat, dar adevărat, şi în această privinţă 
găsim rînduială »n Cuvânt." 

„„Necăsătoria îşi are ispitele ei, dar şi căsătoria îşi are 

greutăţile ei. Mai bine este să te înjugi la jugul greutăţiloi decît să cazi pradă ispitelor. După Cuvînt, 
căsătoria esi regula, necăsătoria este excepţia." 

In adunările de rugăciune Teodor Popescu îşi ridioB foarte adesea glasul către Tronul Harului. Se ruga 
simplu, ] dar cald - cu gînduri care izvorau dintr-o nevoie adine simțită. 

„Facă-se voia Ta" - aceasta caracteriza rugăciunea lui jj Teodor Popescu, cum dealtfel şi spunea: „A te 
rugai înseamnă a-ţi acorda voia ta cu voia lui Dumnezeu." 

După terminarea adunării, totdeauna îşi rezerva timp j pentru a sta de vorbă cu sufletele. De cele mai 


multe orii convorbirile atrăgeau un cerc numeros, căci erau pline dei învățăminte. 

Iar în „timpul liber", Teodor Popescu studia ore întregi;| cu Biblia deschisă putea fi văzut în balconul 
locuinţei sale.i în fiecare zi făcea cîte o plimbare prin jurul casei.] îndeosebi spre Grădina Botanică. Simţea 
nevoia de aer, de| mişcare, de linişte. 

Cu toată grija şi răspunderea ce o avea pentru activitatea-publică, Teodor Popescu avea un ochi atent 
asupra] credincioşilor. 

într-o seară de adunare (de Crăciun), unui tînăr care o cam rărise cu venitul la adunare, i-a spus: „Numai la 
Crăciun sau la Paşti vrei să vii la adunare?" A rămas ruşinat I tînărul, care credea că în viitoarea 
preocupărilor „Domn', Popescu" - cum i se spunea - nu a observat lipsa sa. 

Lui Teodor Popescu îi făcea plăcere să discute chiar şi cu credincioşi simpli. De multe ori era la el în casă 
Andrei Popa, care urca scările fredonînd fie cîntecul „Cu Domnul meu", fie cîntecul „Ferice zi cînd pe 
Isus L-am luat Mîntuitor al meu", sau alţi credincioşi, pe care Teodor Popescu îi numea „fraţi scumpi”. 

16. Totul prin har 

Succesul de care s-a bucurat predica» lui Teodor Popescu se datora atît stilului său limpede de a expune 
lucrurile, modului cum era el obişnuit să trateze subiectul pe care şi-l alegea, argumentării logice a celor 
spuse, cît mai ales efectului direct pe care îl avea conţinutul predicii sale. Chiar numai ideile prezentate în 
predică erau de ajuns pentru a te obliga să iei atitudine faţă de Domnul Cristos. 

La bătrîneţe, fiind întrebat o dată ce subiecte preferate avea pentru predică, el a răspuns de îndată: 
„Domnul Isus şi jertfa Lui, harul Lui. Aici mă simt în elementul meu." Trăsătura de căpetenie a oricărei 
predici era prezenţa persoanei Domnului Isus ca Mîntuitor, în jurul căruia gravitau toate ideile tratate. Ele 
oglindeau în mod stăruitor jertfa Lui, ca efect direct al îmbinării dintre dreptatea lui Dumnezeu, care cere 
pedepsirea păcatului, şi dragostea, harul lui Dumnezeu faţă de păcătos. înţelesul adînc al harului lui 
Dumnezeu arătat în jertfa de pe Golgota, el ţinea să-l împărtăşească de multe ori atît la evanghelizare cît 
şi în orele de zidire sufletească. 

După ce Teodor Popescu îşi terminase lucrarea, Emil Constantinescu îi caracteriza astfel predica, în 
cuvîntarea ţinută: „De fapt, predicile acestui slujitor al Cuvîntului nu conţineau vreo învăţătură personală, 
ci erau în realitate propovăduirea curată a Cuvîntului veşnic al lui Dumnezeu, pe care Dumnezeu, în 
îndurarea Sa, a binevoit să ni-l lase scris în Biblie." 

„Trei puncte mai însemnate scotea în relief predicatorul Teodor Popescu în predicile sale. Primul punct: 
omul are o fire păcătoasă şi totodată se găseşte vinovat de multe păcate, care atrag asupra ființei lui 
pedeapsa lui 

Dumnezeu, bineînţeles dacă omul nu se întoarce la Dumnezeu, nu se pocăieşte..." 

„Al doilea punct: Prin sforțările lui, omul nu poate] scăpa de vina sa, adică nu se poate mîntui. Dar 
Dumnezeu, în iubirea şi dreptatea Sa faţă de om, a rîriduit o jertfă] de ispăşire şi anumt chiar jertfa Fiului 
Său, Isus Cristos, adusă la Golgota. Orice vinovat care vrea să fie mîntuit, nuj are de făcut altceva decît să 
creadă, adică să primească pe Isus Cristos ca Mîntuitor personal. Cine face lucrul acesta se poate bucura 
de siguranţa iertării păcatelor, cum zice Scriptura la Romani 3: »Pe Isus, Dumnezeu L-a rînduit mai 
dinainte să fie, prin credinţa în sîngele Lui, o jertfă de ispăşire, ca să-şi arate neprihănirea Lui şi totuşi 
să. socotească neprihănit pe cel ce crede în Isus«." 

„Al treilea punct: Cel ce şi-a recunoscut păcatele şi a crezut în jertfa Domnului Cristos este un om iertat, 
un om care, prin puterea Duhului Sfînt, începe o viaţă nouă. în această viaţă nouă omul urăşte păcatul şi 
caută să asculte de voia lui Dumnezeu arătată în Biblie, năzuind să se asemene cu Domnul Cristos, pe care 
s-a hotărît să-L urmeze şi căruia îi poartă numele, numele de »creştin« care vine de la Cristos. Un astfel de 


om este senin în faţa' morţii, ştiind şi crezînd că, pentru el, ca om credincios, moartea este o punte de 
trecere la Domnul Isus în cer, în slavă, unde îl aşteaptă o veşnicie fericită, fără nimic din durerile acestei 
lumi." 

„în rezumat putem spune: Isus Cristos răstignit, jertfa Lui de la Golgota, ca singurul mijloc de mîntuire 
lăsat de Dumnezeu, era miezul predicii lui Teodor Popescu. Domnul i-a dat lui să ridice steagul învățăturii 
curate despre siguranţa mîntuirii pentru omul care priveşte la Isus şi se încrede în El. Şi, prin harul lui 
Dumnezeu, Teodor Popescu a înălţat acest steag şi l-a ţinut înălțat spre bine-cuvîntarea multor suflete, care 
au cunoscut astfel pe Domnul Isus ca Mîntuitor personal şi au ajuns credincioase." 

Cîteva din ideile lui Teodor Popescu, din predici, arată felul lui de a gîndi. 

„Că există Dumnezeu, la aceasta poţi să ajungi şi cu mintea, cercetînd natura, universul, cerul. Cum este 
însă Dumnezeu, ce sentimente şi gînduri are El faţă de noi, acestea numai în Domnul Cristos şi în 
Cuvîntul Lui găsim." 

„El are ultimul cuvînt, chiar dacă acum El nu Se amestecă, nu intervine cu puterea Sa dumnezeiască." 

„El este regula (pilda) vieţii noastre. El este lumina vieţii noastre. Chiar dacă nu cunoaşte prea bine 
Scriptura, credinciosul poate deosebi voia lui Dumnezeu. Regula lui este aceasta: »Ce zici Tu, Doamne 
Isuse?«" 

„Se ţin multe predici, dar în cîte din ele Domnul Cristos este centrul? Parcă îţi vine să zici ce a zis Măria la 
mormâîn-tui Domnului Isus: »Au luat pe Domnul meu şi nu ştiu unde L-au pus!« Au dat pe Domnul Isus la 
o parte şi pun în locul Lui morală, filozofie, religie..." 

„Pînă nu vor privi cum se cuvine la jertfa Domnului Cristos, oamenii încurcă toate. îi încurcă cine le 
vorbeşte despre lege, despre al doilea botez, despre cina Domnului chiar ... Evenimentul cel mai mare din 
viaţa noastră, cunoştinţa cea mai înaltă pe care am dobîndit-o prin credinţă, este că Domnul Isus a murit 
pentru noi ... Credincioşii la picioarele crucii s-au născut şi acolo trebuie să rămînă, ca să fie sănătoşi în 
credinţă şi viaţă. Cum se vor depărta de jertfa de pe Golgota şi-şi vor lua privirile de la Domnul Isus, ei 
pot să se îmbolnăvească. 

„Glasul cugetului meu nu poate fi astupat pentru totdeauna. Şi totuşi el poate fi făcut să tacă, dar numai 
într-un fel: curăţindu-l. lar mijlocul de curăţire este iarăşi unul singur: sîngele lui Isus Cristos. Da, este 
iertare de Păcate, este împăcare cu Dumnezeu, este primire înaintea lui Dumnezeu, este pace cu 
Dumnezeu, este o viaţă nouă 5' veşnică, dar numai prin sîngele Domnului Cristos ... Aşa 

vorbeşte sîngele Lui: faţă de Dumnezeu -îndurare; faţă de] cugetul meu - tăcere; faţă de inima mea - 
mîngîiere." 

„Cei ce nu cunosc adînca păcătoşenie a firii noastre pămînteşti se laudă cu ce pot să facă ei; noi însă ne 
lăudăm] cu Domnul Isus şi nu venim înaintea lui Dumnezeu cu] vreun merit al nostru, ci cu meritele şi 
lucrarea Domnului; Cristos. Ceea ce are valoare veşnică, întreagă şi nepătată este jertfa Domnului Isus." 
„Domnul Cristos n-a venit ca să arate păcatul. Aceasta a făcut-o Moise, cînd a dat legea. Domnul Cristos 
n-a venit să micşoreze păcatul şi să ne spună că el nu este aşa de grav. El n-a venit ca să aline durerile unui 
cuget trezit. Eli n-a venit să ne facă să uităm de păcate. El a venit ca să ne scape de păcat, să ne vindece de 
păcat, să ne mîntuiască." j 

„Fiecare om are multe păcate, dar unul este păcatul de căpetenie. Dacă n-o termină cu păcatul acela, oricît 
s-arl îmbunătăţi, nu-i serveşte la nimic ..." 

„Mă doare de păcatul meu, spune în psalmul 38. Durerea de păcat este rar întîlnită înainte de întoarcerea 
la] Dumnezeu. Vă va fi durut de vreo greşeală care v-a adus] pagubă sau ocară numelui Dumneavoastră, 
dar că L-aţi; supărat pe Dumnezeu prin păcate, asta să şi-o spună fiecare. Durerea, ruşinea şi groaza pentru 
păcat trebuie să lucreze într-un suflet, dacă este ca acel suflet să se] pocăiască şi să se întoarcă la 
Dumnezeu ..." 

„Pocăinţa înseamnă schimbarea felului de a gîndi asupra ta însuţi, asupra lumii, asupra lui 
Dumnezeu. Cînd Cuvîntul îşi face lucrarea în suflet, începe acolo o lucrară de frămîntare, de suspine, de 
gemete şi de durere. Aceasta] este pocăinţa ..." 


„La credinţă nu se ajunge decît prin pocăință. Pocăinţa! este temelia credinţei. Dacă pocăința nu şi- 
a făcut lucrarea, credința poate să fie doar nişte idei pe care lei prinde omul cu mintea lui. Aceasta este o 
credinţă cu capul, care nu aduce în suflet schimbarea dorită!!!" 

„O judecată de sine în felul cum ne judecă Dumnezeu, 

ne duce la pocăință; iar a primi ce spune Dumnezeu despre 

Domnul Cristos, ne duce la credinţă. Fără recunoaşterea 

păcatelor nu se poate ajunge la credinţă; iar credința fără 

. pocăință este ca planta fără rădăcină." 

„Credinţa care nu-ţi dă iertare şi nu te desparte de păcate, aceea nu este credinţă, ci o închipuire ... 
Credinţa care n-ăre ca urmare sfinţirea, nu este credinţă. Credinţa care trăieşte în păcat, într-un singur 
păcat cunoscut ca păcat, nu este credinţă." 

„A fi mîntuit înseamnă a avea păcatele iertate, a fi scos de sub puterea păcatului şi a merge în cer, unde nu 
intră nimic păcătos..." 

„Sîntem desăvîrşit de mîntuiți, mîntuiţi pe deplin, cu o mîntuire veşnică, primiţi în chip desăvârşit înaintea 
Tatălui. Nu lipseşte nimic la mântuirea noastră, la primirea noastră înaintea Lui. Aici este perfecţiune, aici 
nu mai este nimic de adăugat. în ce priveşte însă lucrarea Duhului Sfînt în noi, lucrare care trebuie să 
scoată chipuri asemenea Domnului Isus, lucrarea aceasta se continuă pînă în ziua cînd şi Duhul Sfînt va 
zice: »s-a isprăvit*." 

„Prin Evanghelie nu se vestesc învățături. învăţăturile, oricît de sfinte ar fi ele, nu mîntuiesc pe. nimeni. 
Prin Evanghelie, sufletele sînt chemate la o persoană vie, la Domnul Isus. Cînd Domnul Isus este primit, 
El mîntuieşte. învăţătura vine după aceea. La drept vorbind, toate învăţăturile noastre ca oameni 
credincioşi sînt cuprinse în Domnul Isus. îmi este aşa de dragă Evanghelia Şi pentru motivul că este aşa de 
simplă: Domnul Isus şi în afară de El nimic." 

Cuvîntul har se întâlnea în toate predicile lui Teodor Popescu, chiar şi atunci cînd predica avea cu totul alt 
subiect. Uneori însă întreaga predică avea acest cuprins, harul lui Dumnezeu, atît pentru mântuire cît şi 
pentru viaţa pe care o duce cel credincios. Unele cuvinte din predicile 

lui Teodor Popescu sînt cele mai indicate pentru a ilustra felul cum trata el acest subiect favorit atît lui, cît 
mai ales Noului Testament. 

„Harul este tema favorită a apostolului Pavel. în limba română n-a intrat cuvîntul »har« şi noi nu ştim să-l 
întrebuințăm mai bine" (1957). 

„Iubirea lui Dumnezeu putem s-o arătăm şi noi; dar har, numai Dumnezeu poate să dea. De aceea harul nu 
este tot una cu iubirea lui Dumnezeu. Harul nu este numai bunătatea lui Dumnezeu, nu este numai iubirea 
Lui, ci este bunătate şi iubire venite de sus la noi într-o persoană. »Harul şi adevărul au venit prin Isus 
Cristos.« Harul nu este pentru un singur popor, cum era legea, ci este pentru toate popoarele, pentru toţi 
oamenii. Nu este deosebire în faţa harului lui Dumnezeu între un om şi altul, pentru că numai prin har 
sîntem mîntuiţi, prin credinţă" (1953). 

„Omul firesc înţelege pe a face, nu înţelege însă pe a crede. Cere-i să facă ceva pentru Dumnezeu şi 
găseşte că este bine aşa; cere-i însă să creadă şi să ia şi vei vedea că nu pricepe cum vine asta. Şi de n-ar 
lucra Dumnezeu însuşi prin harul Lui, nimeni n-ar ajunge lâ credință”. 

„Prin har am fost mîntuiţi toţi cîţi am fost mîntuiţi, de la începutul lumii şi pînă acum. Nu este mîntuire 
decît prin har" (1957). 

„Dacă oaia se rătăceşte, nu se mai întoarce acasă. Cîine-le se întoarce, pisica se întoarce, chiar porcul se 
întoarce. Oaia nu se mai întoarce, ci se duce şi se tot duce, căci nu mai ştie drumul spre casă. Oare nu este 
şi omul tot aşa? Cunoaşte el drumul spre Dumnezeu? Dacă nu ne-ar căuta Domnul Isus însuşi, cine L-ar 
mai căuta? Ne-a căutat însă El însuşi. în aceasta este harul la lucru şi toată mîntuirea noastră este numai 
har din partea Lui. El este alfa şi omega, El începe, El continuă, El duce totul la bun sfîrşit. Nu este nici un 
merit din partea noastră. Să nu ne credem că am fost mai ceva decît ceilalți şi de aceea ne-am întors 

la Dumnezeu. El ne-a căutat şi ne-a chemat cu chemare sfintă; El face totul” (1953). 

„Cu cît te apropii mai mult de cer, cu atît vezi mai lămurit că harul lui Dumnezeu a ales pe cei mai de pe 
urmă, pe cei mai de jos, pe cei ce nu sînt nimic, ca să facă din ei copii al lui Dumnezeu" (1949). 
„Augustin a preamărit harul lui Dumnezeu. Nici un credincios nu socoate, din alegerea făcută înainte de 
întemeierea lumii, de Dumnezeu, o pricină să se mîndrească sau să se laude, că de aceea I-a ales 
Dumnezeu, fiindcă a fost mai bun ca alţii... N-are nici un rost să-ţi baţi capul cu întrebarea: De ce a ales 
Dumnezeu pe unul şi nu pe altul? Am fost noi de faţă la sfaturile lui Dumnezeu? Şi este dator Dumnezeu 
să ne dea socoteală de ce lucrează într-un fel şi nu în alt fel?" (1951). 

„Chiar faptul că cineva caută pe Dumnezeu, tot de la Dumnezeu porneşte. Chiar faptul că te-ai încredinţat 
măcar în parte de păcat şi ai simţit nevoia unui Mîntuitor care să te scape de păcat, chiar şi aceasta este 
lucrarea Lui. Nu noi L-am căutat pe El, ci El ne-a căutat pe noi. Aşa că de la un capăt pînă la altul, 
lucrarea nu este decît a Lui". 

în 1960, într-o discuţie intimă, Teodor Popescu spunea în legătură cu alegerea înainte de veacuri a "celor 
credincioşi: „Spurgeon se bucura că Dumnezeu 1-a ales mai dinainte şi zicea: »Bine că m-a ales înainte, 
că mai pe urmă, dacă mă cunoştea (?), nu mai mă alegea«. Cu umorul lui obişnuit, Spurgeon «rezolva» şi 
astfel de probleme." 

„Moise a avut puţini slujitori. Domnul Isus, prin harul său, a avut mulţi slujitori, care şi-au dat viaţa, 
numai să nu se abată de la harul lui Dumnezeu" (1952). 

„Epistola către Efeseni cuprinde o preamărire a harului lui Dumnezeu. Şi noi, pe măsură ce înaintăm în 
viaţa de credinţă, învăţăm să preamărim harul lui Dumnezeu ... Cei mai mulţi nu cunosc la început harul 
lui Dumnezeu, decît într-o măsură mică. La început parcă îţi atribui şi ţie 

însuţi un merit. Da, dar şi eu m-am interesat de lucrul! acesta, am dorit după Dumnezeu, deci am făcut şi 
eu ceva în comparaţie cu alţii ce nu fac nimic ... Mai tîrziu însă] toate aceste pretenţii cad şi, comparîndu- 
te cu cel maij decăzut om din lume, zici: Nici eu n-am fost mai bunii Dacă este vreun merit, este al harului 
lui Dumnezeu ..." j 

„Harul ne face să recunoaştem că, chiar binele pe care l-am făcut, nici acela nu este lipsit de-pete şi de 
întină-ciuni" (1950). ' 

„în adîncimi înfiorătoare se poate cobori omul prin păcat şi la înălțimi ameţitoare poate fi ridicat prin har. 
Dej la cea mai mare înjosire prin păcatele lui, el poate fi ridicat! la cea mai mare înălțime şi făcut 
asemenea chipului] Domnului Isus" (1950). 

„La marginea mării vă puteţi da seama ce înseamnă un lucru întins, care cuprinde mai mult decît vezi cu 
ochii, tel uiţi şi vezi apă şi numai apă şi nu poți să cuprinzi totul. Aşa este harul... Este har pentru toate 
lucrurile pe care le cere Dumnezeu de la noi, pe care trebuie să le avem şi în care trebuie să trăim. Harul 
înlătură orice pretenţie de la meritul omului..." 

„+... Este har pentru mîntuire ... Este har pentru a fi sfințiți ... Harul lui Dumnezeu este puterea noastră, fără 
har nu putem rezista în faţa ispitelor ... Harul lui] Dumnezeu păstrează pe cei credincioşi ... Este har 
pentru 1 a lucra ... Este har pentru timpul de suferinţă ... Este har 1 pentru clipele din urmă ale celui 
credincios ..." 

Harul lui Dumnezeu lucrează să scoată din noi chipuri I asemenea Domnului Isus ... Vom fi din ce în ce 
mai mulţi asemenea Domnului Cristos, în măsura în care ne vom bucura şi vom preţui harul lui 
Dumnezeu". (1957) 

„Ce credeţi că dă mai multă groază de păcat: legea sau I harul? ... Cea mai grozavă mustrare a unei mame 
pentru 1 copilul care a greşit este să vadă pe copil, venind la ea, ca j să-şi pună capul în poala ei, iar din 
ochii mamei curg | 

lacrimi fierbinţi pe ceafa copilului. Mama zice: Cum a fost cu putinţă ca copilui meu să întristeze aşa de 
mult pe mama lui? Copilul plînge, mama plînge. Aceasta este mustrarea harului” (1952). 

„Dumnezeul nostru este un foc mistuitor. Nu te arde pe tine, dacă eşti copilul harului. Vă aduceţi aminte 
de cei trei tineri care au fost aruncaţi în cuptorul de foc. Ei au fost aruncaţi în foc înfăşuraţi în albiturile 
lor. Focul ar fi trebuit să ardă întîi rufele lor. Nu ei înşişi se legaseră cu ele. Dumnezeu a făcut ca nici 
măcar părul să nu capete miros de ars. Cînd copilul harului lui Dumnezeu nu ia seama şi se lasă înfăşurat 
de unele lucruri care i-ar fi o greutate pe cale, Dumnezeu poate să ardă ceea ce îl înfăşoară. In îndurarea 
Lui, Domnul poate să ardă deci ceea ce ar putea să ne înfăşoare, dar nu pe noi înşine. Adeseori poate boala 
de care suferi în trup ar trebui să fie un foc care să ardă unele primejdii care îţi sînt necunoscute" (1948). 
„Chiar şi răsplata este tot lucrarea Lui, tot harul Lui. Chiar în răsplata pe care o primesc toţi cei ce se 
ostenesc în lucrarea de răspîndire a Evangheliei, ei văd tot un har”. 

„Ce ne ţine pe cale: harul ori credinţa... ? Un copilaş s-a dus cu tatăl să facă o vizită. în timpul acela a 
venit o ploaie care a umflat mult nul pe care trebuiau să-l'treacă. Rîul a luat puntea. Tatăl a luat pe copilaş 
în braţe şi a trecut prin apă. De frica apei, copilaşul se ţinea strîns de gâtul tatălui său. Braţele strînse de 
gîtul tatălui sînt credinţa. Ce 1-a ţinut? Faptul că el s-a ţinut de gâtul tatălui său? Nu, el nu - putea să se ţină 
singur. L-au ţinut braţele tatălui său. Acesta este harul. Și-a făcut el partea lui, prin credinţă; dar harul lui 
Dumnezeu, adică braţele tatălui, l-au ţinut". 

Cîntarea preferată a lui Teodor Popescu în această ultimă parte a vieţii lui, cîntare care îi plăcea s-o audă 
atît în adunare, cît şi acasă, cînd veneau la el unii fraţi în vizită, era cîntecul care preamăreşte harul venit în 
persoana Domnul Isus: 

Cea mai dulce vorbă-i harul Prin Isus Cristos venit. El de vin-al nostru cuget Pe deplin 1-a curățit. 

Cînd dreptatea Lui cea sfîntă Ne osîndea pe veci de veci. Cînd eram fără scăpare, Al lui har ne-a mîntuit. 
„Ceva mai dulce decât harul nu este. Mai bun şi mai înalt decît să rămînem şi să creştem în harul lui 
Dumnezeu nu; *este" (1951). 

Cunoaşterea şi prețuirea de către Teodor Popescu as harului lui Dumnezeu, l-au făcut să tragă concluzii şi 
asupra altor adevăruri ale Scripturii şi în special asupra; siguranfei mîntuirii. El spunea: 

„Am adus la Domnul Cristos un caracter destul de rău, unii într-un fel, alţii în altfel, mai toţi cu destul 
şiretlic şi viclenie. Dumnezeu însă a aprins o lumină în noi şi tot El Se însărcinează să păstreze şi să 
păzească această lumină; ba mai mult, s-o şi facă să crească spre slava Lui... Nu noi, îl ţinem pe El, ci El 
ne ţine pe noi" (1953). 

„Am fost chemaţi la Dumnezeu prin har şi mîntuiţi prin har. Ce caută acest »dacă« aici, la Coloseni: 
»Dacă rămî-neţi«? Atîrnă oare de mine să rămîn? Dar eu nu sînt în stare să fac nimic bun. Cei uşuratici 
cad pe cale. Acest »dacă« vrea să trezească pe cel credincios, ca să-l facă să .alerge la har. Un tată ţine pe 
copilul său de mînă. Sînt amîndoi pe o înălţime, lîngă care se arată o prăpastie mare. - »vezi tu«, zice tatăl 
copilului, »dacă nu te laşi ţinut de mîna mea, ai putea, să cazi în prăpastia asta«. Ce face atunci copilul? - 
»Lasă-mă, tată, că o să fiu eu atent«. Nu. El se ţine şi mai strîns de mîna tatălui, tocmai pentru că i-a spus 
acest »dacă«. Mă ţii Tu, Doamne, ţinut sînt; mă 

laşiTb, mă prăpădesc. Dumnezeu păstrează pe cei ai Săi”. 

„Și care totuşi au căzut" (Evrei 6), n-au căzut pe cale, ci alături de ea, peste parapet... întrebarea de 
căpetenie este dacă un suflet care zice că a crezut, este născut din nou. Cei născuţi din nou, pot să piardă 
viaţa veşnică? întrebarea este grea, cutez însă să răspund că nu pot. (loan 10:28). Dacă un astfel de om a 
căzut într-un păcat, nu înseamnă că s-a prăbuşit pentru totdeauna. Cînd un credincios a căzut într-un păcat, 
se vede la el durerea unui copil al lui Dumnezeu. Mai curînd sau mai tîrziu, el se va ridica din căderea lui" 
(1951). 

„Samson a părăsit pe Dumnezeu, dar Dumnezeu n-a părăsit pe Samson. Chiar în închisoare, Dumnezeu nu 
l-a părăsit. Acolo i-a venit pocăinţa, i-a venit şi credinţa prin care a fost restabilit în starea de om 
credincios" (1952). 

„Se poate şterge numele din »Cartea vieţii«? Iată o întrebare la care nu este uşor de răspuns. Cutare 
considerat drept credincios, a mers pînă la un timp pe cale şi pe urmă-a căzut. S-a şters numele lui din 


»Cartea vieţii«? Dacă a fost născut din nou, n-a fost şters; dacă însă n-a fost născut din nou, n-a fost scris 
acolo, deci nici n-a fost şters. Mulţi se numesc căzuţi, dar n-au "avut de unde să cadă" (1951). 

Teodor Popescu şi-a exprimat idei clare şi îndrăzneţe în predici, cu privire la toate amănuntele vieții 
creştine. Din mulțimea celor spuse de el, măcar cîteva cuvinte. 

„A cădea într-un păcat este un lucru şi a te lepăda cu totul de Cristos este altceva." 

„Stăpîneşte păcatul asupra noastră? Atunci nu sîntem credincioşi. S-a întîmplat însă să păcătuim? Atunci 
Cuvîntul ne spune că avem Mijlocitor"” (1952). 

„Dragostea faţă de Domnul Cristos cu ura împotriva păcatului merg mînă în mînă" (1950). 

„Dumnezeu, cînd iartă, uită. Dacă cineva te-a vorbit de 

207 

rău şi nu poţi să uiţi, asta e răutate ... Cine a căpătat! iertare, poate să ierte" (1953). 

„Credinciosul ştie că păcatele îi sînt iertate, dar ele rămtn în amintirea lui, lucru care îl ţine în smereniei 
înaintea lui Dumnezeu" (1951). 

„Chiar dintre credincioşi, nu toţi predică pe Domnul Cristos. Ei predică morala; ce să facă şi ce să nu facă 
omul. 1 Să-i auzi cum vorbesc, împotriva păcatelor sau cum vorbesc de o viaţă curată! Dar de Domnul 
Cristos nu vorbesc aşa, ca viaţa să iasă din legătura cu El" (1949). 

„Numai ceea ce iese din credinţă se poate numi faptă bună" (1952). 

„Adevărata credinţă stă în picioare, oricare ar fi împrejurările ... Qt eşti la necaz, atît eşti. Cît se arată 
credinţa atunci, atîta credinţă ai" (1951). 

„Orice credincios trebuie să stea pe picioarele lui, avînd convingeri personale adînci. El ştie în Cine crede 
şi poate să dea socoteală oricui despre credinţa sa"-(1951). 

„Cineva îmi scria: »M-am încredinţat că Dumneavoastră vă găsiți pe calea cea adevărată şi vă rog să-mi 
trimiteţi punctele Dumneavoastră de credinţă, să trec la Dumneavoastră» ... Noi nu umblăm însă cu puncte 
de credinţă. Noi avem pe Domnul Isus şi la aceasta se reduce credinţa noastră: Domnul Isus." 

„Credinţa eroică este a prorocilor, care n-au ţinut seama de împrejurările de ruină în care au trăit ei, ci ea i- 
a făcut să privească în depărtări şi să ştie că Dumnezeu, cu toată ruina, va lucra şi va împlini ce a spus. 
Dacă s-ar fi luat numai după aceea ce le vedeau ochii, ar fi căzut în, deznădejde" (1950). 

„Ca să prindem călăuzirea Duhului Sfmt, ne trebuiesc trei lucruri: să stăm liniștiți, să aşteptăm cu răbdare 
şi să fim gata să ascultăm în totul. Dacă ţinem cu tărie la o dorinţă a noastră, nu putem să prindem 
călăuzirea Duhului Sfînt ... De obicei sîntem foarte grăbiţi. Şi de 

aceea pierdem călăuzirea Duhului, pentru că El nu strigă, ci îndeamnă şoptind ... Nu putem avea parte de 
călăuzirea Duhului fără Cuvânt sau împotriva Cuvîntului. Credinciosul, cunoscător al Cuvîntului, va avea 
parte de o mai lămurită călăuzire a Duhului" (1949). 

„Rămîneţi în dragostea Mea, înseamnă: Rămîneţi convinşi că Eu vă iubesc, oricare ar fi împrejurările prin 
care treceţi" (1949). 

„Este o linişte şi o pace pe care şi-o fac oamenii, dar ea va fi liniştea şi pacea dinaintea furtunii" (1951). 
„EI dă pace, El este pacea care rămîne în toate împrejurările. Şi chiar dacă ochii ajung să plîngă din cauza 
durerii, veţi vedea că în suflet este pace. Adeseori în sufletul celor credincioşi se întîmplă lucruri foarte 
ciudate. în timp ce o mulțime de gînduri negre şi triste îţi trec prin minte, în inimă îţi răsună o duioasă 
cîntare creştinească. Parcă sînt în noi două fiinţe, una zbuciumată de fel de fel de gînduri, alta plină de 
pace" (1949). 

„Unii încă mai gîndesc că, abia atunci cînd vor ajunge să trăiască fără păcat, abia atunci să se socotească 
fără prihană înaintea lui Dumnezeu. Aceasta este însă o greşeală, căci după Scriptură întîi sînt socotit 
neprihănit şi după aceea am dorinţa să trăiesc în neprihănire. Trăirea rămîne mai pe urmă, în timp ce starea 
de neprihănire o am întreagă, ca un dar ce mi-a fost dat" (1949). 

„Cînd ai convins pe cineva că-l iubeşti, i-ai cîştigat inima" (1952). 

„Prin Cuvîntul lui Dumnezeu se fac mari lucrări în sufletele celor ce-l citesc. îndeosebi patru lucrări sînt 
puse pe seama Cuvîntului: Prin Cuvânt este naşterea din nou, Cuvîntul este hrana, Cuvîntul este autoritatea 
supremă pentru orice credincios şi tot Cuvîntul este sabia Duhului”. 

„Pînă atunci însă, noi, credincioşii, avem datoria să ducem mai departe această vie lucrare începută de un 


sol al Domnului, lucrare ce a fost binecuvîntată şi care va fi în 

continuu binecuvîntată, spre slava lui Dumnezeu şi spi împlinirea făgăduinţelor Lui." 

„Cînd între noi şi temerile şi îngrijorările noastre punei o făgăduinţă din Cuvînt, făgăduinţa creşte în 
putere, iar temerea se micşorează, dacă nu chiar dispare cu totul”. 

„Oricîte greutăţi îi punem în faţă, oricîtă încăpăţinare şi îndărătnicie arătăm deseori, El nu oboseşte, nu ne 
lasă şi nu ne părăseşte. El niciodată nu va spune despre noi: »Nu I ştiu ce să mai fac cu tine! Te-am dus 
pînă aici, dar de aici încolo nu te mai pot duce«." (1952). 

„Să nu vă faceţi cuib în nici unul din copacii lumii acesteia, căci toţi vor fi tăiați" (1949). 

„Fiind vorba de naşterea din nou, se poate zice despre credincios: »Aici este degetul lui Dumnezeu» 
(1950) ..." 

Prin corespondenţa pe care o avea cu foarte mulţi credincioşi, Teodor Popescu dădea îndrumări celor ce i 
le cereau şi uneori răspundea la dorinţa lor de a le lămuri unele locuri din Scriptură. 

Către sora Bucura din Rucăr, el i-a răspuns în scris la cîteva întrebări. 

„Să ne păstrăm vrednicia noastră de copii ai lui Dumnezeu şi moştenitori ai slavei. Nimic din lumea 
aceasta nu trebuie să ne atragă. Sîntem aşezaţi în locurile cereşti şi de la înălțimea acestor locuri trebuie să 
privim cele de pe pămînt, în adevărata lor lumină. Avere, cinste, măriri pe I care le dă lumea, nu mai sînt 
pentru noi, în Domnul Isus X noi avem o slavă mult mai bună. De am preţui mai mult I cele nevăzute şi 
viitoare, atunci am zbura peste valurile I acestei lumi cu multă uşurinţă." 

„Nimic din lucrurile din afară (atingere de un mort, mîncarea cărnii unui animal socotit necurat la cei 
vechi, I etc.) nu ne poate necuraţi. Dacă ne-ar necuraţi şi am muri \ ca necuraţi, unde am merge? ..." 

„Cu privire la polog, am o părere pe care n-o vei primi uşor. Nu este nici un păcat să facă cineva polog 
chiar în | 

timp de duminică. Noi nu sîntem sub lege, ci sub har. Nu vom lua cele spuse de lege pentru sabat, ca să le 
punem asupra duminicii. Aceasta ar da naştere la un amestec primejdios. Nu aşa. Dacă aş avea griul 
secerat şi n-am ajuns să-l fac snopi, cu toată silința mea, eu pot să mă duc a doua zi, duminică, cîteva 
ceasuri şi să strîng rodul pe care mi l-a dat Dumnezeu, mai ales cînd vremea ar trage a ploaie. Aşa este şi 
cu fînul. Acolo, la munte, abia de prindeţi cîteva zile cu soare bun pentru fîn; încolo, mereu plouă. Ei bine, 
n-aş avea nici o mustrare de cuget, dacă, pentru a profita de vremea bună, m-aş duce la polog cîteva 
ceasuri într-o duminică. Zică lumea ce vrea. Eu fac ce ştiu că este bine. Dar aceasta nu în mod regulat, 
adică în fiecare duminică să mă duc la polog. Asta ar fi o urîciune. Numai aşa, în mod excepţional, pentru 
cazuri urgente; altfel, îmi văd de suflet, de Cuvânt, de adunare, de cercetarea bolnavilor, de mergerea la 
vreo rudă sau de altceva potrivit cu voia Domnului în zi de duminică. Dacă, de pildă, sînt femeie 
credincioasă şi am căpătat îndemnul să mă duc la o bolnavă (credincioasă sau necredincioasă) şi acolo văd 
că este ceva treabă de făcut, mă apuc de acea treabă, gătesc mîncare, scutur prin casă, îi spăl o cămaşă, 
dacă nu mai are una curată ... Şi fac toate acestea duminica, cu încredințarea că îi slujesc Domnului. Dacă 
însă m-aş apuca, la mine acasă, să spăl rufe duminica, aş greşi ..." 

17. Ultimele vizite în provincie 

Folosind libertatea pe care o avea, Teodor Popescu a început din nou să meargă din cînd în cînd prin (ară, 
la adunările pe care le cunoştea de ani de zile şi pe unde erau fraţi cu care întreținea corespondenţă. 
Vizitele lui erau I foarte mult dorite de cei credincioşi. Mulţi doreau să-l j vadă vestind Evanghelia şi în 
satul lor, în oraşul lor. El I fiind ocupat însă în primul rînd cu lucrarea din Bucureşti, nu a putut răspunde 
decît în mică măsură dorințelor] arătate de fraţi. 

în regiunea Bucureşti erau vreo treize.ci de adunări, dar el n-a putut vizita decît cîteva, duminica după- 
amiaza. Pe oriunde mergea, el era însoţit de cîţiva credincioşi din i Bucureşti; se aduna lume multă să-l 
asculte. 

în regiunea Ploieşti erau vreo patruzeci de adunări. Teodor Popescu însă se ducea mai ales în oraşul 
Ploieşti. | Stătea cîte o săptămînă întreagă la Ploieşti şi atunci în I fiecare seară se făcea adunare. Deşi 
această adunare era destul de mică, totuşi mulți credincioşi din ea îi erau prieteni. El aprecia adunarea din 


Ploieşti. Spunea: „Ferice de adunarea în care lucrurile începătoare sînt bine înfipte în suflete. Dar vai de 
adunarea în cârd lucrurile începătoare lipsesc, iar'sufletele merg duse de curent." Ultima \ vizită făcută în 
Ploieşti a fost în anul 1955. 

Era o plăcere pentru Teodor Popescu să se ducă le Tîrgo- j vişte. Totuşi se ducea mai rar ca în alte părţi, 
pentru că ştia I că lucrarea de acolo merge bine, fără să aibă nevoie de ajutorul fraților din alte localități. 
La invitaţia lui Virgil lanache, în 1947, Teodor Popescu a vizitat şi satul Ghimbăşani, de unde era fratele 
Alexandrul Grigore şi unde locuia Virgil Ianache. Este un sat dinj Bărăgan, aproape de apa Ialomiței. Aici 
a ţinut o predică la vreo cincizeci de persoane. Au plecat oamenii foarte] 

impresionați de cele auzite, însă momentan nici unul nu s-a întors la Dumnezeu. 

Era secetă mare în acea vreme şi foarte mult praf pe drum. Totuşi Virgil lanache a dorit să-i arate şi 
orezari a pe care o avea în luncă. De atunci, de cîte ori venea el prin Bucureşti, Teodor Popescu îl întreba: 
„Ce mai fac broaştele la voi, mai orăcăie şi acum?" Umorul nu-l părăsise pe Teodor Popescu, deşi 
îmbătrînise şi trecuse prin multe dureri sufleteşti şi trupeşti. Cei doi credincioşi din acest sat erau foarte 
slabi fiziceşte şi din această cauză el îi numea ironic: „Alexandru Grasu" şi „Virgil Voinicul". Ca fratele 
Alexandru însă, nu era un alt credincios căruia să-i placă mai mult să discute cu Teodor Popescu mereu 
aceleaşi subiecte preferate de amîndoi: harul lui Dumnezeu şi credinţa în Domnul Isus. 

Muscelul era vizitat de Teodor Popescu în fiecare an. Spunea el odată că bătrîneţea ar dori să şi-o petreacă 
la Cîmpulung. Lucrurile aveau însă să se petreacă altfel. Chiar din vara anului 1945, Teodor Popescu s-a 
dus la Cîmpulung. 

Un tînăr, Eugen Nedelcu, istorisea mai tîrziu: „Am avut bucuria în 1945 să văd chipul senin şi să aud 
cuvintele pline de har ale aceluia despre care aflasem că fusese înzestrat cu daruri spirituale deosebite. La 
prima vedere am fost impresionat de calmul şi liniştea interioară pe care le exprima figura lui luminoasă. 
Tactul cu care mînuia cuvintele simple, dar pline de miez ale Scripturii, cuvinte pe care le rostea, la masa 
din mijlocul unei încăperi modeste, arăta temeinicia învăţăturii ce o propovăduia. Predica lui scotea de sub 
obrocul întunericului nişte învățături socotite vechi şi arhicunoscute, pe care le punea într-o lumină atât de 
clară şi le îmbrăca într-un limbaj atît de Popular, încît le puteai pricepe fără efort. Predica lui îţi trezea 
cugetul, prin întrebări serioase, care cereau o 'mediată ieşire din starea de păcat şi apropierea de 

Dumnezeu. Apoi îţi inundau întreaga fiinţă cu o pace şi bucurie deplină ..." 

„Glasul blînd şi domol al vorbitorului, uneori cu accente de duioşie sau alte ori cu uşoare nuanţe de 
severitate, îmi rămîne parcă şi acum în minte şi, pe măsură ce cuvintele lui s-au repetat de atunci în 
nenumărate rînduri, s-a imprimat şi mai mult în amintirea zilelor de început ..." 

In fiecare an, aproape o lună din vară, familia Popescu o petrecea în Gmpulung. Din oraş plecau apoi spre 
satele din împrejurimi. Totuşi n-au vizitat decît puţine din cele vreo şaizeci de sate unde sînt credincioşi în 
regiunea Argeş. 

El obişnuia să doarmă singur în pat şi din această cauză, cînd mergea în provincie cu soţia, ea, în dorinţa ei 
de a-11 lăsa pe el să doarmă bine, se culca uneori chiar şi pe nişte pleduri întinse pe jos, dacă nu găsea 
două paturi. Ea ţinea atît de mult la soţul ei şi la lucrarea pe care b făcea, încît îşi spunea că el trebuie să se 
odihnească bine, să nu fie deranjat de nimic, pentru ca a doua zi să fie bine pregătit pentru predică. Unele 
din gazde îi ofereau şi condiţii mai bune, cunoscînd acest amănunt. 

în sfîrşit şi-au găsit o gazdă în Gmpulung, la sora Marina Grecu. 

Cînd se duceau în Gmpulung, stăteau cîteva săptămîni şi în acest timp mergeau şi pe la Bughea, Petroşani, 
Rucăr, Schitul Goleşti, Domnești, Lereşti şi alte sate. De cele mai multe ori, în aceeaşi zi se întorceau 
acasă, la familia Grecu. Doar pe la. Rucăr mai zăboveau: fratele Idor nu putea să-l lase pe Teodor 
Popescu aşa de uşor, doar să treacă pe la el. II întovărăşea în cîte o mică excursie prin locurile atît de 
frumoase din împrejurimi. 

Odată, la Schitul Goleşti, din adunare l-au luat pe Teodor Popescu la miliţie. L-au ţinut pînă la miezul 
nopții. în timp ce fraţii îl aşteptau în adunare. 

Prin anul 1950 a început în Cîmpulung să sufle duhul 

dezbinării, care totdeauna risipeşte binecuvîntările lui ' Dumnezeu. Unii fraţi, mai de curînd întorși la 
Dumnezeu, s-au arătat nemulţumiţi că numai cei mai vechi predică în adunare şi toată lucrarea se face 
numai de ei. Le-au adus şi unele învinuiri. Au fost puşi şi ei la treabă, au arătat ce puteau, însă despărțirea 
sufletească între cei ce se considerau bătrîni şi cei ce erau consideraţi tineri era oarecum făcută. Cunoscînd 
această situație, Teodor Popescu a întrerupt vizitele lui obişnuite, din fiecare an, la Cîmpulung. I-a 
îndrumat cum a putut să nu se împartă în partide şi i-a lăsat în pace. Pe el însă 1-a îndurerat mult situaţia 
din Gmpulung, unde se începuse o bună lucrare. 

Bătrînul Nicolae Predoiu locuia destul de departe de adunare. Fiind suferind, şi-a arătat dorinţa să se facă 
încă o adunare în Gmpulung, aproape de casa lui. Mai mulţi n-au fost de părere, însă Teodor Popescu a 
pus un cuvînt bun pentru vechiul lui prieten Predoiu şi astfel s-a hotărît să fie două adunări în acelaş oraş. 
Cu timpul, nemulţumiţii din adunare au început să frecventeze adunarea din deal, de la Nicolae Predoiu. 
Totuşi el nu s-a asociat nici unei păreri deosebite. El ştia să vorbească oamenilor despre Domnul Cristos şi 
lucrul acesta 1-a continuat atîta vreme cît a fost adunarea cea nouă. Fiind şi mai aproape de gară, mulţi 
fraţi care vizitau oraşul se duceau pe la el. Totuşi adunarea obişnuită rămăsese în acelaş loc, în cartierul 
Schei. 

Teodor Popescu îmbătrînise, se simţea slăbit fiziceşte şi avea nevoie de odihnă, de aer, mai ales în* timp 
de vară. Unde să se ducă? Tot la Gmpulung, după o întrerupere de cîţiva ani. împreună cu soţia lui, s-a dus 
tot la familia Grecu. Adunarea era aproape de casa lui Grecu, la fel şi colina Creţişoara era în faţa casei. 
Aici, Teodor Popescu îşi petrecea în linişte zilele, în aer curat. Sora Marina îl trimitea deseori să scoată 
apă şi să ude florile, care îi Plăceau foarte mult lui. 

Zilnic, la familia Grecu era un adevărat pelerinaj de credincioşi. Teodor Popescu stătea pe o bancă în curte 
şi se \ întreținea cu fiecare care venea. Credincioşii îi ştiau locul. Venea cîte unul şi îi spunea: „Ştiaţi, 
domnule Popescu, că eu m-am întors ia Dumnezeu cînd ați predicat în cutare loc despre cutare subiect!" El 
uitase. Astfel de veşti îi făceau j însă plăcere. Cînd se adunau mai mulţi, îi punea la rînd, pe toţi, să spună 
cîte un verset din Biblie. Alteori discuta liber din Biblie, despre un verset care îi plăcea sau asupra căruia 
era întrebat. Şi pe fiecare credincios îl întreba: Dar dumneata cum te-ai întors la Dumnezeu? 

Teodor Popescu citea Biblia numai împreună cu soţia lui şi, mai rar, împreună şi cu gazda. Se arăta 
natural, aşa cum era el, în toate. îi plăcea să-l pună pe Costică Grecu să cînte, pentru că ştia că nu are glas. 
Iar fratele Costică îi cînta cîte un cîntec creştinesc, aşa cum putea el. 

Fraţii din Cîmpulung au observat că Teodor Popescu era un om foarte vesel şi din această cauză îi spuneau 
tot felul de lucruri, chiar şi caraghioase. O dată i s-a spus că un frate de pe la Stroeşti s-a dus şi el cu trenul 
şi a pus desagii cu merinde în minerul de la' alarma trenului. S-a oprit trenul, a venit conductorul şi a 
întrebat:»- „Ai cui sînt desagii ăştia?" - „Ai mei." Şi rîdea Teodor Popescu cu mare poftă cînd auzea astfel 
de isprăvi. 

Pe la fraţii din Moldova nu a mai ajuns să se ducă în acest timp. Totuşi păstra corespondenţă cu unii din ei 
şi îi îndemna la lucru. în martie 1950 scria unuia dintre ei: „Spre marea mea mirare, mi-ai înşirat atîtea 
localităţi în care odinioară nici nu se pomenea despre Evanghelie. Acesta este un lucru foarte frumos. O, 
ce mult e de lucrat! Acele suflete au nevoie de creştere şi de îmbărbătare. 1 Mişcaţi-vă, mişcaţi-vă, cît vă 
mai puteţi mişca. Cunosc] sărăcia voastră, dar cu atît mai mare răsplată veţi primi dacă puneţi în slujba 
Domnului tot ce v-a dat El. în sfatul pe care-l aveţi, rînduiţi-vă pentru fiecare duminică încotro 

s-o luaţi. Cine se duce într-o localitate oarecare, cînd se înapoiază, să dea lămuriri amănunțite, pentru ca 
fiecare frate din sfat să cunoască exact situaţia. Acum vine munca pe cîmp, dar tot vă mai puteţi mişca. 
După putinţă, să se dea ceva fratelui care pleacă, măcar de drum, dacă nu şi pentru mîncare. Folosind aşa 
ce se strînge, cred că i se dă cea mai bună întrebuințare. S-au deschis atîtea uşi, profitaţi pînă nu se închid. 
Secerişul este mare, dar puţini sînt lucrătorii." 

Ultima călătorie în provincie a făcut-o în primăvara anului 1955. A vizitat foarte multe localităţi din 
regiunea Argeş şi vorbea mereu, de dimineaţă pînă seara, fie că predica, fie că avea diferite convorbiri. 
Predicase o dată dimineaţa la Petroşani, după amiază la Bădeşti, iar seara la Domnești, cîte patru sau chiar 
cinci predici pe zi. Luase la rînd mai multe sate unde erau credincioşi. îl însoțeau fraţii dintr-o comună în 
alta. A trecut pe la Mălureni, pe la Stroeşti, pe la Vîlsăneşti. Timp de şase săptămîni a fost în vreo 


douăzeci şi patru de localităţi. Unde se ducea, i se spunea: „Mai rămîneţi pe la noi, domnule Popescu!" A 
rămas însă numai cîte puţin în unele localităţi. 

Un mănunchi de credincioase din Bucureşti se uniseră între ele să se roage la anumite ore pentru lucrarea 
care se făcea, ştiind că Teodor Popescu plecase din Bucureşti pentru lucrarea lui Dumnezeu. Ele erau unite 
sufleteşte cu lucrarea pe care o făcea el şi s-au bucurat că Dumnezeu îi dădea putere să viziteze multe 
adunări, să vestească Evanghelia şi să îmbărbăteze pe credincioşi, fără să se simtă obosit. 

în această călătorie, au trecut pe la Cîmpulung şi după aceea s-au dus la Dragoslavele. George 
Alexandrescu din Cîmpulung a stăruit foarte mult ca Teodor Popescu să fie în duminica următoare înapoi, 
la Cîmpulung. S-au dus la Dragoslavele, apoi la Rucăr. La Dragoslavele parcă tot satul se trezise, veniseră 
la adunare foarte mulţi săteni. 

duminica dimineaţa după cină şi la adunările de rugăciunea Deşi mai scurte, predicile lui erau bine gîndite 
şi toţi credincioşii erau bucuroşi să-i mai audă glasul. în 1957 a mai vorbit de vreo cincizeci de ori în 
adunarea din Carol Davila, iar în 1958 de vreo treizeci de ori. 

în 1958 a fost împreună cu sofia lui la Pucioasa, unde a vorbit şi în adunare. Credea că acolo sînt băi bune 
pentru el, dar nu mai era cazul să le facă. 

Mult vorbise el despre suferinţă. „Prin lucrarea harului j lui Dumnezeu, bolile şi decepţiile pot să 
contribuie la smerirea celui credincios. Cine a suferit este mai şlefuiţi cine n-a suferit nu este aşa." 

„Cît sîntem sănătoşi, cît ne merge bine,* nu cunoaştem! atîtea şi atîtea dedesubturi ale inimii noastre. Nu 
ne dăm seama cît egoism nezdrobit este în noi, cîtă nerăbdare, cît menajament al firii pământeşti, cîtă 
neascultare şi chiar cîtă necredinţă este în noi înşine. Vine însă suferinţa şi atunci acestea se arată mai 
abitir ca oricînd şi ne îngrozim. în zilele bune, sîntem siguri că sîntem învoiţi cu dreptatea căilor lui 
Dumnezeu şi că, ori pe unde ar vrea El să ne ducă, e drept şi bun cu noi. Cînd vine însă suferinţa,! vedem 
că nu este tocmai aşa în sufletele noastre. Credem» că iubim pe toată lumea şi mai ales pe cei mai aproape, 
aii noştri. Ne credem buni şi prieteni cu toţi, dar în suferinţă | ne arătăm supărăcioşi, amari şi acri, chiar cu 
cei iubiţi aii noştri, care ne iubesc şi ei. Nu ne cunoaştem bine pe noij înşine şi de aceea a îngăduit 
Dumnezeu suferinţa şi I necazul. Din aceasta nu vom avea decît folos, căci Dumnezeu voieşte ca 
încercarea să se prefacă într-o I suferinţă de curăţire." 

începuse să aibă gînduri mai triste ca altădată cu privire | la adunare. în 1957 spunea într-o predică: „Ce 
mult am j dorit să mă socotesc făcînd parte din această biserică, dini Filadelfia! Dar parcă am pierdut 
curajul. De ce? Prea sei arată atîtea slăbiciuni, care caută să stingă iubirea de fraţi-l 

După Filadelfia ce vine? Laodicea, o adunare într-o stare cu totul rea. Nu cumva ne îndreptăm spre 
Laodicea, fiind noi nişte oameni care foarte puţin ne deosebim de ceilalți? Lupt împotriva mea însumi, să 
nu pierd acest curaj şi să nu ajung în starea aceea, încît să mă socotesc făcînd parte din Laodicea." 
Tristeţea pe care o avea deseori în suflet şi-o arăta şi în predici. „De cîte ori mă găsesc pe malul unei ape şi 
văd cîte o frunză dusă de valuri, o tristeţe pune stăpînire pe sufletul meu, căci îmi zic: »Oare nu tot aşa 
este şi omul pe pămînt? O frunză luată de valuri! Se vede un timp, după aceea dispare, ca să nu mai fie 
văzută de oamenii de pe pămînt*." 

Activitatea lui de om credincios o privea în aceeaşi lumină, care îl făcea să fie tot mai smerit în faţa lui 
Dumnezeu. „Am impresia că, cu cît mă apropii de sfîrşitul vieţii mele, cu atât viaţa mi se pare mai 
importantă. Şi cu cît mă apropii de veşnicie şi mă uit înapoi, cu atît parcă n-am lucrat nimic pentru 
Dumnezeu sau, şi de am lucrat ceva, lucrarea are multe defecte. Aceasta mă smereşte. De fapt, la urma 
urmei, nu ne vom putea lăuda decît cu harul lui Dumnezeu." 

Altă dată: „Mărturisesc şi îmi dau seama de multe defecte în lucrarea mea. Cu cît îmbătrînesc, îmi dau 
seama tot mai mult de acest lucru. Şi dacă lucrarea a fost binecuvîntată, aceasta se datoreşte numai şi 
numai harului lui Dumnezeu. Am citit de curînd o carte în franţuzeşte, »Predici de adio«, ţinute de un 
vestitor al Evangheliei, bolnav de piatră la rinichi. El recunoştea, după ce şi-a cîntărit cu grijă faptele şi le- 
a cunoscut la adevărata lor valoare: »Dacă aş mai fi odată sănătos, altfel aş cerceta Cuvîntul, l-aş 
mărturisi*. Influențat poate de această carte, m-am gîndit şi am văzut că faptele mele au fost făcute cu 


multe defecte. De aceea mărturisesc că numai harul Lui nemărginit mi-a rămas şi pe el mă sprijinesc." 

în acest timp tot mai purta corespondență cu unii frați] din provincie. în mai 1958, scriind către sora Veta 
din] Cîmpulung, îşi arăta totodată şi gîndurile lui cu privire la adunarea din acest oraş. 

„Am primit scrisoarea pe care mi-ai trimis-o şi îţi înţeleg amărăciunea. Dar mai amărît decît toţi, crede- 
mă, sînt eu.j Sînt aproape treizeci şi cinci de ani de cînd am lucrat în Cîmpulung şi nu mică îmi este 
amărăciunea cînd văd halul în care a ajuns adunarea de acolo." 

„Eu pe la Cîmpulung n-am venit şi nici acum nu pot să vin. Nu-mi permite suferința pe care o am în trup, 
de acum doi ani, cînd am fost bolnav greu. M-am ridicat din pat, dar cu slăbiciune în picioare. Să mă vezi 
mergînd, îmi plîngi de milă ce am ajuns. Dar nu mă plîng. Mă învăţ sâ fiu mulţumit cu soarta mea. Nu-mi 
pare rău, căci am căzut pe brazda Evangheliei. Acum trei ani, după ultimul drum pe care l-am făcut la 
Cîmpulung, cu* boala mea agravată. De atunci am căzut şi nu mi-am mai căpătat puterea în picioare. 
Acum, puţin lucru mai pot face. Mi-e teamă să mă urc şi în tramvai, ca să nu cad, să-mi rup picioarele. 
Dacă aşa trebuie să fie sfîrşitul vieţii mele pe pămînt, mă declar mulţumit şi cu aceasta. Dar să încetez a 
vorbi;; despre mine, căci nu este frumos şi bine ..." 

Cîteodată Teodor Popescu nici nu mai putea să scrie şi doar îi dicta soţiei cîte o scrisoare. Poate ultima 
scrisoare, la 7 iulie 1958, era adresată fratelui Marcu de la Dăişoara: 

„Mulţumesc pentru scrisoarea pe care mi-ai trimis-o. Ea m-a făcut să-mi aduc aminte de multe lucruri. 
Acum cînd îmi duc zilele mai mult în casă, este natural ca trecutul să-mi fie obiect de gîndire." 

„în adevăr, de acum doi ani, de cînd am fost bolnav, nu ' mi-am revenit niciodată la o stare cum am fost. 
Ştii, poate că am fost bolnav de răceală, care s-a ridicat de la picioare în sus şi s-a oprit la rinichi, dîndu-mi 
o infecţie la rinichi, i Boala a fost grea, mortală, dar Domnul mi-a prelungit 

viaţa. Cu ce scop? Nu ştiu. Cercetîndu-mă serios, nu găsesc nimic de modificat în viaţa mea. Rămîn la 
ţinta ce de ani de zile mi-am ales-o: să urmez Mîntuitorului meu. Dacă ar fi cu putinţă să încep din nou 
viaţa, la fel aş începe-o, avînd în plus experienţele de ani de-zile, care mi-ar fi de mare folos pe cale. Dar 
aceasta nu este cu putinţă, aşa că rămîn la ţinta ce mi-am ales, dorind să slujesc Aceluiaşi bun Stăpîn. Şi 
dacă o fi să cad, să cad ca boul pe brazdă. Prima cădere pe brazdă am avut-o cînd cu boala. Acum sînt în 
amurgul vieţii mele şi totuşi plin de dorinţa de a-l mai sluji Domnului. Dacă El voieşte, o singură dorință 
mai am: să las vouă, urmaşilor mei, ceva tipărituri. Aş vrea să ating prin Evanghelie pe cei din tagma mea 
din care am făcut parte. Dar aceasta este o chestiune de viitor." 

„Nu pot să spun că nu mă gîndesc cînd şi cînd la moarte. Mormîntul şi putrezirea mă înfioară, dar nu mă 
opresc cu gîndul la ele, căci altceva mai însemnat îmi apare în suflet. Am viaţa veşnică şi în ea voi intra, 
aşteptînd lucruri pe care ochiul nu le-a văzut, urechea nu le-a auzit şi la inima omului nu s-au suit (adică 
nici prin minte nu i-au trecut). »Nu ne uităm la cele ce se văd, căci sînt trecătoare, pe cînd cele ce nu se 
văd sînt veşnice.* Moartea va fi pentru mine o lăsare deplină în mîna Domnului, ca să facă cu mine ce va 
crede El de cuviinţă. Sînt lucruri pe care mintea nu le poate cuprinde, dar credinţa da, şi se bucură de ele, 
ştiind că le vom avea. Nu pot să mă amestec într-un domeniu în care n-am fost, dar cred că va fi minunat. 
»Aş dori să mă mut şi să fiu împreună cu Cristos« este un cuvînt spus de Pavel, dar eu îl iau şi pentru 
mine. «împreună cu Cristos«. Ce-ar putea fi mai bine? S-a dus să ne pregătească loc şi acela va fi un loc 
vrednic de Cel ce I-a pregătit. Mă opresc însă aici." 

„Cînd va fi trecerea mea de pe pămînt, nu ştiu; ştiu însă că mult nu va mai fi. Am satisfacția de a lăsa 
fraţilor mei o sală plină. Cît priveşte lucrarea Lui, în general, o las în 

cele mai bune miini: ale Tatălui nostru. El va îngriji şi, împotriva tuturor potrivnicilor Lui, o va face să 
propăşeas-că. Este ceva rău, de temut în această nădejde? Ceva cu neputinţă? Nu văd. Mulţi au prezis 
lucruri rele, că adică lucrarea va muri odată cu mine. Eu însă nu mă învoiesc cu acest gînd. în cazul cel 
mai rău, tot mi s-a dat harul săi smulg cîteva suflete din prăpăd şi pierzare. Cu ele mă înfăţişez înaintea 
Domnului Isus, aşa că nu mă voi înfăţişa cu mîinile goale." 

„Oh, mi-e teamă ca nu cumva să aibă cineva impresia că vorbesc despre mine însumi. Eu mă încred în 


Domnul şi cu El mă laud. în ce mă priveşte pe mine, în ce priveşte lucrarea, acum, la sfîrşit, îmi pare 
foarte sărăcăcioasă şi plină de defecte. Cu cît o privesc în lumina veşniciei, cu atît o găsesc mai slabă şi 
mai plină de cusururi, aşa că pot spune cu deplină încredințare: numai harul Lui a lucrat şi de aceea numai 
Lui i se cuvine laudă." 

„Dar zic şi eu precum cosaşul la sfîrşif: - Oh, de mi s-ar mai da să pun o dată mîna pe coasă, cum'aş mai 
cosi! Şi dacă i se dă, trage o brazdă, două şi oboseşte ... Du-te lucrător la odihnă! Domnul cunoaşte 
osteneala ta. Ea nu ; va fi zadarnică ..." 

„Pe cît e cu putinţă, caută de te mişcă mai mult, căci cine ştie cît de repede se poate încheia viaţa unuia sau 
altuia dintre noi! Să nu avem regretul că am fi putut face mai mult pentru Domnul şi n-am făcut. Aşa 
regreta un frate care a trecut în veşnicie. Nu ştia câţi ar fi scăpaţi de acest regret..." 

Odată cu sfîrşitul anului 1958 s-a încheiat şi lucrarea lui Teodor Popescu de vestire a Cuvîntului lui 
Dumnezeu. Una din ultimele predici rostite de el în Carol Davila avea ca subiect cuvintele Domnului Isus 
de la Matei 28: „Iată, Eu sînt cu voi în toate zilele ..." Parcă ar fi presimțit că şi-a sfîrşit alergarea şi vroia 
să-i lase pe fraţi în siguranța rămînerii cu Domnul Isus, care este totdeauna cu ai Săi. 

„Sînt cuvinte pe care le-a spus Domnul Isus ucenicilor Săi cînd era să Se înalțe la cer, cuvinte pline de 
îmbărbătare pentru ucenici, pentru că ştia că îi lasă într-o lume care le este vrăjmaşă. Dar ei să 
răspîndească dragostea Lui, harul Lui. Se putea să-i cuprindă frica cînd vedeau cum se ridică lumea 
împotriva lor. Dar cuvîntul Domnului rămîne în picioare în toate timpurile, în toate împrejurările: „Eu sînt 
cu voi în toate zilele, pînă la sfîrşitul veacului." 

„Moise, cînd călătorea prin pustie, a auzit pe Dumnezeu spunîndu-i: »Am să trimit pe un înger cu voi«. 
Dar Moise nu s-a încrezut nici în înger. »Nu ne lăsa, Doamne, să plecăm de aici, dacă nu mergi Tu însuţi 
cu noi«. Atunci Dumnezeu S-a lăsat înduplecat şi a mers cu ei." 

„Domnul Isus n-a lăsat pe ucenici în grija altor oameni, ci i-a ţinut în grija Sa. A spus că este cu ei în toate 
zilele, pînă la sfîrşit. Nu ştiu cîtă putere se va fi revărsat în sufletele lor prin aceste cuvinte, dar îmi 
închipui că pentru toți ucenicii din toate timpurile, acesta a fost un cuvînt ales, un cuvînt de seamă." 

„Am nevoie de un conducător, de un însoțitor pe cale. El nu are să ne lase singuri, ci va fi totdeauna cu 
noi. Iosif şi Măria au mers fără Domnul Isus o distanţă a drumului, cînd s-au întors din Ierusalim. Dar nu 
s-au simţit bine. «Fiule, de ce ne-ai făcut aşa? lată, eu şi tatăl tău te căutăm cu îngrijorare.« Nu s-au simţit 
bine fără Domnul Isus. Şi ce ar fi viaţa noastră fără El? Ea nu are nici un rost fără Domnul Isus. Cu El 
toate au altă înfăţişare." 

„în acei munţi vestiți, Alpi, se oferă călăuze prin munţii aceia. Sînt oameni exersaţi, tare pricepuţi şi 
încercaţi. De multe ori ei trec pe lîngă prăpăstii adînci şi se leagă unii de alţii, ca să se ajute în călătoria 
lor. Ei bine, cu toată iscusinţa lor, pot să alunece şi să tîrască după ei pe cei legaţi de ei şi să cadă toţi în 
prăpastie. Dar Domnul Isus nu este aşa. El este în toate zilele cu noi şi nu ne poate lăsa 

să cădem în prăpastie. El nu poate cădea în prăpastie, El este atotputernic." 

„EI cunoaşte lumea şi ispitele ei. Dar are şi puterea să ne ferească de ele, să ne scoată din ele. Domnul Isus 
este izbăvitorul nostru." 

„Se zice că vapoarele, cînd trec pe la ecuator, au o serbare deosebită în timpul cît trec pe acolo. Cerul se 
schimbă, este altul la ecuator. Dar şi noi, cînd ne-am întors la Dumnezeu, cerul a devenit altul pentru noi. 
înainte nu-l cunoşteam deloc, acum însă putem spune: »Către cer,: către cer Isuse, dorul meu«." 

„EI este un izbăvitor puternic din păcate şi ispite şi izbăveşte pe cei ce sînt ai Lui. El face pe cei mînioşi să 
fie blînzi, pentru că are toată puterea să-i schimbe ..." 

„Domnul Cristos este în toate zilele cu noi, ajutor în nevoi şi în greutăţi. Ucenicii erau pe mare, în furtună. 
Furtuna ameninţa aproape să-i înece, dar Domnul Isus, care dormea pe un capă tu, Se scoală îndată şi zice: 
»Tacă-ţi gura, fii liniştită!» Şi îndată toate s-au potolit." 

„El nu ne uită. El are gînduri bune pentru noi, gînduri de iubire. »E1 este un ajutor care nu lipseşte 
niciodată în nevoi.« în casa Măriei, a Măriei şi a lui Lazăr, a intrat moartea. Dacă El a lăsat să intre 
moartea acolo, a fost un prilej pentru El să-Şi arate puterea Lui şi să se descopere şi mai clar acestor 


oameni." 

„El a hrănit mii de oameni în pustie, cu cîteva pîini şi cîțiva peşti. Şi cîntarea noastră spune: »E1 pasărea 
hrăneşte şi toți crinii îmbracă EL." 

„El ne vorbeşte în boală, cînd sîntem bolnavi. Sînt plante care nu dau mirosul decît sfărîmate. Tot aşa sînt 
şi credincioşi care în împrejurări grele se arată cît de credincioşi sînt. Zdrobiţi oarecum prin suferinţă, ei 
dau parfumul credinţei pe care o au." 

„Pe unii din noi, El îi trece Iordanul în ţara făgăduinţei lui Dumnezeu. Şi am citit în această privinţă o 
întîmplare 

care mi-a mers la inimă. Era un băieţel care s-a dus la un coleg să-şi facă lecţiile. Şi cînd şedeau ei acolo şi 
îşi făceau lecţiile, deodată se face un întuneric, cum se face adeseori la munte. Nori groşi au venit şi a 
început o ploaie torențială. Valea s-a umplut de apă şi băieţelul se gîndea cu groază: Ce mă fac? Cum mă 
duc eu acasă? Şi tremura de frică. Dar în timp ce el tremura, vede pe fratele lui mai mare, îmbrăcat într-o 
manta groasă şi cu un felinar în mînă. Venise să-l ia. L-a luat în braţe, 1-a băgat sub manta şi a trecut cu el 
prin apele mari. Băiatul a răsuflat uşurat cînd a văzut că fratele lui mai mare vine la el şi are să-l ducă în 
braţe. Aşa a ajuns acasă. Şi eu mă gîndesc, ca om, cînd se va face întuneric mare în jurul nostru, cînd vor 
începe greutăţile bolii să năpădească ca să ne distrugă, Domnul Isus poate să vină să ne ridice sufletul, să 
ne ridice chiar pe mîini, ca nu cumva să ne împiedicăm piciorul de vreo piatră." 

„Aceasta îmi este nădejdea, că Domnul nostru va fi cu noi în toate zilele, pînă la sfîrşitul veacului. Va fi 
desigur şi atunci cînd primejdia va fi mai mare şi cînd frica morţii ne va fi copleşit. Frica morţii nu ne 
stăpîneşte, totuşi este natural ca unul şi altul din noi să fie îngrozit de frica morţii. Gemem în trupul acesta, 
din pricina stricăciunii care-l ameninţă prin moarte, dar nu gemem pentru sufletul nostru, care va merge în 
locaşurile veşnice. »lată, Eu sînt cu voi în toate zilele, pînă la sfîrşitul veacului«." 

19. Se stinge ... dar nu lumina 

Boala de care suferea Teodor Popescu se tot agrava. Mersul lui era tot mai greoi, cu paşi mărunți. Avea un 
început de rigiditate în mişcări, care apoi s-a accentuat. în' public nu mai putea să vorbească, însă venea 
mereu la adunare şi uneori se ruga. Ajutat de Aurel Cafengiu, un tînăr care venea aproape zilnic pe la el, 
făcea cîte o mică plimbare prin parc. 

La invitata fraţilor din Muscel, Teodor Popescu s-a dus împreună cu soţia la Cîmpulung încă trei ani de-a 
rîndul: 1959, 1960 şi 1961. Mai mulţi fraţi îl aşteptau la gară, bucuroşi să-l primească. El a fost atît de 
impresionat cînd i-a văzut, încît a început să plîngă în hohote, ca un copil. Spunea: „Cum am venit altădată şi 
cum vin acum!" Abia mai mergea susţinut de alţii. 

S-a dus la vechea lui gazdă din Cîmpulung, familia Grecu. Cînd a văzut-o pe sora Marina, s-a bucurat. Sora 
Marina era foarte veselă şi Teodor Popescu avea în acest timp nevoie de tovărăşia unor astfel de oameni. Ea îl. 
punea să facă ceva mişcare, ca să nu se anchilozeze de tot, îl punea să se încalţe singur. Ziua el stătea în curte 
singur pe o bancă, unde veneau ca şi altă dată destul de mulţi fraţi din Muscel şi discutau cu el. 

In 1960 a vorbit o singură dată în Cîmpulung, în adunare, despre versetul: „Cheamă-mă în ziua necazului, Eu 
te voi izbăvi, iar tu Mă vei proslăvi”. Este ultimul lui cuvînt în public. în 1961 n-a mai putut decît să se roage 
la Cîmpulung în adunare şi fraţii din acest oraş îşi amintesc de unele rugăciuni ale lui, printre care: 
„Cercetează, Doamne, via aceasta!" 

Era timpul cînd îi plăcea să audă pe alţii cîntînd tristul 

psalm 13. Bunăvoinţa fraţilor, voioşia unora dintre ei, îi mai alungau însă gîndurile triste. 

în Bucureşti, de ziua naşterii lui, Teodor Popescu se obişnuise să primească în vizită diferiţi credincioşi, cărora 
le mai spunea cîte un cuvînt. Deşi se exprima greu, ideile lui erau foarte clare în aceste convorbiri. 

La 12 ianuarie 1960 spunea la cîţiva fraţi: „Nu mai nădăjduiesc să mă fac bine, sînt bolnav de arterioscleroză. 
Nu pot să cred că am să mă fac sănătos, deşi îmi condamn necredinţa. Deocamdată eu am renunţat să mai 
nădăjduiesc." 

„Pentru mine este o mare mîngiiere că sînt fraţi care să mă înlocuiască. Doresc ca lucrarea lui Dumnezeu să 
fie binecuvîntată şi, dacă este binecuvîntată, sînt mulţumit.” 

„Este pericol ca nu cumva să apară persoana mea ca însemnată. Dumneavoastră nu aveţi în faţă un 
Spurgeon... Este imposibil să scapi de mîndrie cînd vorbeşti despre tine însuţi ... Dumnezeu să fie slăvit, căci 


omul este sortit să intre în pămînt şi să fie dat uitării. Mă feresc să nu am o idee mare despre mine însumi." 
„La 12 ianuarie 1961 mărturisea în aceste convorbiri intime: Este o chestiune care mă preocupă acum: 
«Scumpă este înaintea Domnului moartea celor iubiţi de El«. Eu am crezut că despre moarte nu se poate vorbi 
decît cu părere de rău, căci este plata păcatului. Şi totuşi psalmistul spune că este scumpă înaintea Domnului 
moartea celor iubiți de El. în privinţa aceasta m-am văzut şi eu întins într-un sicriu şi căzînd bulgării pe mine. 
Şi parcă i-am şi auzit, cu groază. Totuşi m-am mîngîiat cînd a spus Dumnezeu lucrul acesta în psalmul 116." 
„Spurgeon şi-a permis un lucru pe care eu nu mi l-am încuviinţat. El vroia să treacă pe unde a trecut şi 
Domnul Isus, adică prin moarte, nu prin răpire. Totuşi Scriptura vorbeşte altfel despre răpire. Eu am 
intenţionat să pun o 

notiţă într-o broşură, ca să-l contrazic, da'r pînă la urmă n-am făcut asta." 

„Și eu mă gîndesc cu privire la viitor, ce va fi mişcarea în viitor. Dumnezeu ştie. Să vedem dacă va fi o 
cernere. Fiecare trebuie pus la încercare. Trezire ar trebui să fie. Noi nu vedem aceasta, dar să nădăjduim." 
„Dorinţele mele sînt acum foarte mărginite, fiindcă sînt un bolnav care nu are vindecare. La sfîrşitul vieţii 
mele, ce îndrumări mai pot da, decît să se ocupe fraţii mai departe cu Evanghelia, cu simplitatea 
Evangheliei. Să nu filozofeze asupra Evangheliei. Cînd vor cădea în patima aceasta, tare este pericol. O să 
vă tăiaţi tot entuziasmul. Rămîneţi la simplitatea şi claritatea Evangheliei. Eu totdeauna am avut grijă să 
fiu simplu şi clar, precis." 

Altădată, cînd încă mai putea predica, Teodor Popescu privea cu mai mult optimism viitorul. De exemplu, 
într-o predică spunea: "Se vor gîndi copiii noştri să umple golurile făcute prin plecarea noastră? Nu ştiu, 
dar noi nădăjduim. Dar chiar de nu vor fi ei, Domnul va îngriji de alţii, pentru că lucrarea este a Lui şi El 
îngrijeşte de ea. El va avea grijă şi va face ca sufletele nu numai să nu fie împuţinate, ci să şi sporească, 
spre slava lui Dumnezeu. Nu vrem să avem păreri înalte despre noi îpşine şi să socotim că cei ce vor veni 
după noi vor fi măcar ca noi. De ce să nu avem mai de grabă gîndul celălalt: că cei de după noi vor fi mai 
buni ca noi, mai sus ca noi? Dacă fiecare credincios în parte este lucrarea lui Dumnezeu, de ce n-am crede 
că Dumnezeu va ridica, dintre cei ce vor veni după noi, oameni cu mai mult har şi care vor lucra cu mai 
multă binecuvîntare decît noi? De ce nu?" 

Deşi mai pesimiste, părerile lui din ultimii ani ai vieţii se arată a fi mai reale în această privinţă. 

în 1962, iarna, Teodor Popescu s-a îmbolnăvit foarte grav, în urma unei răceli. De acum au urmat zilele de 
zăcere în pat, cu foarte puţin timp de mişcare prin casă. 

Suferinţa lui cronică era arterioscleroza, pe care se grefa aproape în fiecare iarnă ceva acut în legătură cu 
rinichii. A urmat cea mai grea perioadă a bolii, cîrid aproape nu mai putea vorbi. Răspundea cu mare 
greutate, cînd era întrebat. 

în aceste zile de zăcere, Teodor Popescu era vizitat totuşi de mulți frați. Mai des era vizitat de doamna 
Constantinescu. Familia lui Emil Constantinescu era vecină de apartament cu Teodor Popescu. Avînd 
vioiciunea de a intra imediat în subiectul pe care îl dorea, Ecaterina Constantinescu stătea deseori de vorbă 
cu Teodor Popescu. Cu felul ei de a fi vesel, comunicativ, cu uşurinţa de a începe o discuţie, îi făcea bine 
atît bolnavului, cît şi soţiei lui. 

în zilele de boală, o zi mai deosebită pentru familia Popescu a fost 1 mai 1962. Natalia Popescu şi-a notat: 
„La ora 8 seara m-am aşezat pe marginea patului lui Teodor şi printre altele i-am pus patru întrebări. 
Prima a fost: »Spune-mi, dragă, te gîndeşti tu la Domnul Isus?« - Iar el mi-a răspuns: »Din cînd în cînd«. 
A doua: »Dar tu ştii că Domnul Isus te iubeşte?* - »Da, ştiu« mi-a spus el. La a treia întrebare, cînd i-am 
spus: »Ştii tu ce a făcut Domnul Isus pentru tine?«, mi-a răspuns clar: »S-a jertfit pe cruce pentru păcatele 
mele«. Ultima: »Spune-mi, ai vreo dorinţă?« - »Da, vreau să fiu cît mai repede la Domnul Isus«. Această 
stare de vorbă şi mai ales răspunsurile lui mi-au pricinuit mare mîngiiere şi bucurie, văzînd cum ne sînt 
ascultate rugăciunile. In al doilea rînd, am putut vedea puterea Domnului nostru, care trece peste orice 
slăbiciune şi neputinţă a trupurilor noastre; într-adevăr nici unul din cei ce s-au încrezut în EI, n-a fost dat 
de ruşine în ceasurile cele mai grele din viaţă. Eu cu Ecaterina Constantinescu ne-am rugat Domnului ca, 
înaintea de plecarea lui de pe pămînt, să-i dea o gîndire cu judecată, clară şi prin aceasta să vedem puterea 
mare a Domnului nostru, care împlineşte tot ce a făgăduit. Această întîmplare, sau mai 

bine zis această stare de vorbă dintre noi, aş dori să n-o uit niciodată ..." 

Tot în mai 1962Teodor Popescu a făcut ultimele vizite..] Un frate 1-a luat împreună cu soția, într-o 
maşină. L-au dus întîi la copii în Mărăşeşti. Au ieşit copiii la poartă şi doreau să mergă în mai multe 
locuri. S-au dus pe la şosea. De la şosea s-au dus la familia Iosif Ursea. De la poartă pînă în casă, Teodor 
Popescu a mers foarte greu, susţinut de alţii. Acolo au frînt pîinea, pentru că Aristiţa, soţia lui Iosif Ursea, 
era bolnavă în pat de zeci de ani de zile şi nu putea lua parte la adunare. Apoi s-au întors acasă, în Carol 
Davila. - „Cu ce impresie ai rămas din Bucureşti?" 1-a întrebat soţia. „Multe clădiri, multe schimbări, 
multă variaţie." 

în timpul verii s-a mai mişcat puţin, a mai venit la adunare, apoi a rămas definitiv în pat. Camera lui de 
boală era foarte bine îngrijită de soţia lui, o gospodină excepţională. Era plăcut la el în casă, o curăţenie 
desăvîrşită se vedea peste tot. - Pe masă, pe birou, permanent flori, care îi plăceau lui foarte mult. Era un 
loc odihnitor. 

Ore întregi nu scotea o vorbă. La ce se gîndea? Abia de putea să-l înţeleagă soţia lui sau cineva de 
aproape. Rar mai scotea cîteva cuvinte, care arătau oarecum ce îl preocupă. 

Spunea el altădată: „Noi n-am venit pe lume cînd am vrut noi şi nici nu vom pleca din ea decît cînd va voi 
Cel ce ne-a adus. Soarta noastră este în mîna Lui. Unul pleacă prin boală, altul prin operaţie, altul prin 
accident. Vom pleca numai atunci cînd va voi Dumnezeu să plecăm şi în felul cum va voi El. Gîndul că 
vom pleca trebuie să ne facă-şi mai serioşi în a sluji lui Dumnezeu, cu întregime de inimă, ca să putem 
lăsa după noi o dîră de lumină." 

„Moartea, noi n-o dorim", spune cîntarea, Teodor Popescu la fel, n-o dorea. Totuşi în timpul cînd mai 
putea predica, în ultimii ani vorbise cîte ceva şi despre acest 

subiect. „Sîntem liniştiţi şi răbdători şi în faţa morţii, spunea el, pentru că ştim că, dacă murim, 
moştenim." 

„Ce ne aşteaptă dincolo de mormînt nu ştim în amănunt, dar ştim de Domnul Isus şi ne este destul să ştim 
că, plecînd, mergem la El. »Aş dori să mă mut«, zice apostolul, ca dintr-o cocioabă ruinată, într-o casă 
deosebit de frumoasă. Trupul mi se ruinează prin boală, prin vîrsta înaintată şi ajunge o cocioabă prin care 
bate vîntul, în care plouă ..." 

„Părăsind pămîntul, credinciosul nu spune celor ce-l înconjoară: »Adio, pentru totdeauna!* ... Sufletele se 
revăd după moarte, se recunosc acolo. Vom recunoaşte pe cei ce au plecat înaintea noastră. Acolo puterile 
sufleteşti rămîn şi sînt chiar mărite. Memoria nu dispare dincolo." 

„Despre starea sufletului dintre moarte şi înviere, puţin vorbeşte Scriptura. Sigur este că desăvîrşirea este 
legată de înviere, deci ea n-are loc îndată după moarte. Scriptura însă priveşte de cele mai multe ori la 
scopul de la sfîrşit şi trece peste starea dintre moarte şi înviere. Ea face cîteva aluzii, dar nu pune un preţ 
deosebit pe ele. Pentru cei ce au murit în credinţă, este mai înainte de toate un timp de fericită aşteptare în 
Paradis, la Cristos, unde este cu mult mai bine decît aici." 

Acum, cînd abia putea să mai rostească cîteva cuvinte, doamna Constantinescu fiind deseori prezentă la 
familia Popescu, îl întreba multe lucruri. Prin ianuarie 1963, îl întreba: - „Domnule Popescu, cu privire la 
înmormîntare aveţi vreo dorinţă?" - „N-am nici una." - „La ce fraţi vă gîndiţi mai mult?" - „Am atâția fraţi 
scumpi la care mă gîndesc cu drag." Dar n-a putut numi pe nici unul. „Despre copii ce ziceţi?" - „Să se 
întoarcă la Dumnezeu!" 

Cînd şi-a dat seama că s-a apropiat foarte mult clipa morţii, a chemat la el pe Emil Constantinescu şi pe 
Gheorghe Cornilescu. A vrut mai mult să-i vadă, pentru că 

nu putea să vorbească prea clar. Marţi seara, 19 februarie] 1963, Nat alia Popescu citea tare o predică a 
soţului ei. Emil Constantinescu şi soţia lui erau lîngă patul lui Teodori Popescu. Ecaterina Constantinescu 
I-a întrebat: -| „Domnule Popescu, ne vedeţi?" - „Da, vă văd." - „Dar ne] ascultați?" - „Da, vă ascult." - 
„Dar pe doamna Popescul ați auzit-o ce a citit?” - „Da. 

Miercuri n-a mai putut mînca. Avea o respiraţie grea. Emil Constantinescu împreună cu soţia sa au stat 
lîngă Teodor Popescu pînă pe la ora 12 noaptea. îşi dădeau] seama că sfîrşitul lui este foarte aproape. 
După miezul] nopţii, Natalia Popescu s-a culcat vreo trei sferturi de oră' şi în acest timp sora ei stătea lîngă 


Teodbr Popescu. Apoi ea a rămas singură cu soţul ei. 

El nu se văita, ochii nu i-a deschis. Natalia Popescu a încercat să-i schimbe lenjeria şi i-a mai spus cîteva 
cuvinte. „Bucură-te, Teodor, că se văd vîrfurile cetăţii Sionului şi ai scăpat de suferinţă. îţi pare rău?" - 
„Nu." - Ultimul răspuns. 

Fiind noapte, lampa era aprinsă pe noptieră şi Natalia Popescu stătea liniştită şi se uita la soţul ei. Deodată, 
în jurul orei 2 noaptea ea a observat că el nu mai respiră. Apoi iar a început să respire. Au mai trecut vreo 
zece, cincisprezece minute, respirația iar părea eă-i încetează. Atunci ea s-a rugat: Domne Isuse, dacă vrei, 
pune capăt suferințelor lui!" Pînă atunci nu se rugase aşa. Dorinţa ei era nu ca el să plece, ci ca să fie 
eliberat de suferinţă. Vedea cum i se crispa faţa de durerea pe care i-o produceau rănile pe care le avea din 
cauza şederii îndelungate în aceeaşi poziție în pat. 

Pe la ora două şi jumătate noaptea, uitîndu-se la el, deodată vede că deschide gura şi o închide. Trecuse pe 
acolo „împărăteasa spaimelor”. Natalia Popescu a îngenuncheat, s-a rugat, a mulțumit Domnului Isus 
pentru timpul cît i 1-a dat ca soţ. A sculat-o apoi pe sora ei şi s-a 

dus în apartamentul de alături, la familia Constantinescu. Cînd a auzit Ecaterina Constantinescu că Teodor 
Popescu a murit, i-a spus soţiei lui: „De ce nu m-ai chemat şi pe mine?" Acum însă era nevoie de ajutorul 
lor, să umble pentru formalităţile necesare înmormîntării. 

Teodor Popescu îşi dedicase viaţa vestirii Evangheliei în Carol Davila şi în această sală de adunare a fost 
depus în ziua de joi. Mulţi credincioşi din Bucureşti au putut să-l vadă, în liniştea care era acum în sala 
adunării. 

înmormîntarea a avut loc în ziua de 23 februarie 1963, într-o sîmbătă. Era zi de lucru, mulți credincioşi 
erau la serviri, iar în provincie mulți fraţi n-au auzit la timp vestea morții lui. Totuşi, cu cîteva ore înaintea 
începerii adunării care se stabilise că va avea loc cu această ocazie, erau adunaţi atît de mulți oameni, încît 
în sală nu se mai putea sta pe scaune. Toţi trebuiau să stea în picioare într-o mare înghesuială. 

Pe Teodor Popescu, care iubea atît de mult simplitatea Evangheliei, l-au condus pînă la groapă cîteva mii 
de persoane. în Carol Davila, Emil Constantinescu a ţinut o cuvîntare. A schiţat cîteva din trăsăturile" 
alese cu care I-a înzestrat Dumnezeu pe Teodor Popescu şi datele biografice importante ale acestui prețuit 
slujitor al lui Cristos. N-au putut asculta cuvîntarea toţi oamenii care au venit în Carol Davila, pentru că 
lumea se strînsese în aşa de mare mulțime, încît nu numai sala era plină, dar şi curtea adunării şi strada. 
Cei credincioşi au putut să intoneze încă o dată cîntarea preferată a lui Teodor Popescu: „Cea mai dulce 
vorbă-i harul ..." 

începea să se însereze cînd coloana de credincioşi şi alți oameni l-au condus pe Teodor Popescu la 
cimitirul Ghencea. Cu tot gerul şi vîntul care era în acea zi, cimitirul era plin. în acea zi natura era 
tulburată, agitată, învolburată; parcă gemea şi participa şi ea la acest eveniment. 

Pămîntul şi-a primit încă o dată ce este! aP lui, iar cei! credincioşi au rămas cu nădejdea învierii într-un 
trup slăvit. 

Emil Constantinescu spunea spre sfîrşitul cuvîntării pej care a finut-o: „Teodor Popescu s-a luptat lupta 
cea bună, şi-a isprăvit alergarea, a păzit credinţa". Iar dacă fruntea îi va fi încununată cu cununa 
neprihănirii, Teodor Popescu, în modestia şi smerenia lui, va face, cred, cum spune una din frumoasele 
noastre cîntări creştineşti: „EI înaintea Ta va arunca în semn de preamărire acea cunună, de Tine dată-n 
îndurarea Ta". 

Cel care de atîtea ori, prin predicile lui, îţi revărsa în suflet ceva din dragostea lui Cristos cel răstignit, nu 
ne mai poate vorbi în acelaş fel. Dacă ar fi printre noi, ce ne-ar spune Teodor Popescu? Aceleaşi idei pe 
care le spunea cînd era în viaţă:. „Persoana Domnului Isus, jertfa Lui, simplitatea Evangheliei." „Nu mai 
mă interesează cerul, dacă Tu nu eşti acolo, spunea el. Nu mă interesează nimic de pe pămînt, dacă Tu nu 
eşti cu mine. Dacă te am pe Tine nu mai îmi bat capul nici cu cerul, nici cu pămîntul. Cînd te am pe Tine, 
am supremul bine. împrejurările se schimbă, dar Domnul Isus rămîne acelaş în dragostea Sa." 

„Viata noastră este un timp foarte însemnat, spunea el. Viaţa este o şcoală pentru veșnicie. Este o vreme 
de har, pe care trebuie s-o folosim cît mai intens." 

